
Olisiko  siihenkin  appi? 


Päätin  yrittää  aktivoida  aikanaan  kansalaisopistosta 
hankittua  japanin  kielen  taitoani  ja  latasin  puheli¬ 
meen  Duolingon.  Odotin  ehkä  näin  kielenopetta¬ 
jaksi  koulutettuna  hieman  modernimpaa  oppimiskokemus¬ 
ta  kuin  vain  jatkuvaa  drillausta  ja  monivalintaa,  mutta  appi 
on  joka  tapauksessa  jäänyt  päivittäiseksi  tavaksi  -  "putkeni” 
on  nyt  jo  170  päivää  pitkä.  En  kyllä  edelleenkään  osaa  juuri 
mitään,  sumimasen,  mutta  pöllö  jaksaa  rohkaista  päivästä 
toiseen. 

Aloin  kuitenkin  miettiä,  mihin  muuhun  tällaista  päivit¬ 
täistä  harjoittelua  voisi  soveltaa.  Onko  olemassa  appia,  jolla 
voisi  vaikkapa  ratkaista  joka  päivä  parin-kolmen  minuutin 
ajan  pieniä  koodauspähkinöitä?  Ideasta  voimaantuneena 
latasin  jonkin  sovelluskaupan  suositteleman  C++-kurssin, 
mutta  lupaavan  alun  jälkeen  se  muuttui  tekstiseinäksi,  jossa 
olisi  pitänyt  asentaa  tietokoneelle  jokin  IDE.  En  minä  halua 
tehdä  sellaista,  haluan  käyttää  muutaman  minuutin  siihen, 
että  opin  jotain  näennäisesti  hyödyllistä! 

Lapsilla  on  hyvä  tilanne,  sillä  leikin  varjolla  koodausta 
opettavia  sovelluksia  ja  sivustoja  on  todella  paljon.  Mutta 


entäs  me  aikuiset,  jotka  haluaisimme  laajentaa  ymmärrys - 
tämme  ohjelmoinnista?  Onko  meille  tarjolla  tällaista  aivo- 
jumppa-appia,  ja  jos  ei  ole,  kuka  haluaisi  tehdä  sellaisen? 
Luulisi,  että  markkinoita  olisi.  Rojaltit  ideasta  voi  osoittaa 
Skrolli  ry:lle. 

Joulunumeromme  on  jälleen  paksu  88-sivuinen  pläjäys, 
jossa  on  mukana  muun  muassa  erikoispaljon  sarjakuvaa. 
Kattaus  on  tuttuun  tapaan  sen  verran  monipuolinen,  että 
sulateltavaa  riittää  useammaksikin  joulunpyhäksi:  mu¬ 
kana  on  niin  uusinta  uutta  kuin  vuosikymmeniä  vanhaa. 
Uutuutena  tarjolla  on  myös  tapahtumakalenteri,  josta  voi 
kurkistaa,  mitä  tietokonekulttuurin  maailmassa  tapahtuu 
lähikuukausina. 

Kun  lehtemme  kuudes  vuosikerta  on  tämän  myötä  tapu¬ 
teltu,  muistutamme  myös  taloudellisista  realiteeteista.  Toi¬ 
mitus  työskentelee  pääosin  harrastuspohjalta,  mutta  lehteä 
ei  paineta  ilman  tilaajia.  Lähetämme  nykyisille  tilaajille  en¬ 
sin  sähkö-  ja  tarvittaessa  myös  paperipostia  alkuvuodesta, 
mutta  kaikkein  helpoimmin  varmistat  vuoden  2019  Skrollit 
jo  nyt  osoitteesta  tilaaskrolli.fi.  Lukemisiin  ensi  vuonna!  & 

Tapahtuma 


Kilpaohjelmoinnin  nuoret  lupaukset 

Kansainväliset  tietotekniikkaolympialaiset 


Kansainväliset  tietotekniikka- 
olympialaiset  kokoavat  vuo¬ 
sittain  maailman  parhaim¬ 
mat  nuoret  kisakoodaajat 
ottamaan  mittaa  toisistaan. 
Miten  käy  suomen  joukkueel¬ 
le  tänä  vuonna  Japanissa? 

Teksti:  Ada-Maaria  Hyvärinen 
Kuvat:  Lari  Sinisalo 

Elektroninen  urheilu  on  jo  val¬ 
tavirtaa,  mutta  on  olemassa 
myös  toinen  vähemmän  tun¬ 
nettu  tietokoneisiin  perustuva  kilpai- 
lutyyppi,  nimittäin  kilpaohjelmointi  tai 
kisakoodaus.  Tässä  lajissa  tehtävänä  on 
ratkoa  algoritmisia  ohjelmointitehtäviä 
mahdollisisimman  nopeasti  annettujen 
rajoitusten  puitteissa. 

Yksi  tärkeimmistä  alan  tapahtumista 
on  International  Olympiad  on  Informa- 
tics ,  eli  IOI,  jota  on  järjestetty  vuosittain 
jo  vuodesta  1989.  Kyseessä  on  korkein¬ 
taan  toiseen  asteen  opetuksen  piirissä 
oleville  alle  21 -vuotiaille  nuorille  lupauk¬ 
sille  tarkoitettu  yksilökilpailu,  johon  jo¬ 
kainen  maa  saa  tuoda  mukaan  enintään 
neljä  kilpailijaa.  Suomen  joukkueessa  on 
tänä  vuonna  täydet  neljä  kisaajaa. 


Juha  Harviaiselle,  19,  ja  Siiri 
Kuoppalalle,  19,  tämä  IOI-kilpailu 
on  viimeinen.  Juha  on  juuri  aloitta¬ 
nut  opinnot  Helsingin  yliopistossa  ja 
Siiri  Aalto-yliopistossa,  joten  he  eivät 
ole  ensi  vuonna  enää  kilpailukelpoisia 
lukiolaisille  tarkoitetussa  kilpailussa. 
Nuorilta  jää  matkan  takia  ensimmäi¬ 
nen  yliopisto  viikko  väliin,  ja  se  vähän 
harmittaa.  Juha  suunnittelee  tekevänsä 
tehtäviä  netissä  kisapäivien  välillä. 

Roope  Salmi,  16,  on  juuri  siirtynyt 
lukion  toiselle  luokalle.  Hän  oli  mu¬ 
kana  IOI:ssa  viime  vuonnakin  samoin 
kuin  Juha  ja  Siiri.  Abivuotensa  aloit¬ 
taneelle  Santeri  Toivoselle,  18,  tämä 
on  ensimmäinen  kerta  IOLssa.  Neljän 
kisaajan  lisäksi  matkassa  ovat  ohjaajat 
Lari  Sinisalo  sekä  Ada-Maaria  Hyvä¬ 
rinen  eli  tämän  tekstin  kirjoittaja. 

Mikä  101? 

Kisapäiviä  on  kaksi,  ja  kummankin 
päivän  kisa  kestää  viisi  tuntia.  Molem¬ 
pina  päivinä  on  kolme  tehtävää,  jotka 
on  jaettu  vaikeustasoltaan  kasvaviin 
osatehtäviin.  Kisassa  mietitään  tehokas 
ratkaisu  tehtävään,  toteutetaan  ratkai¬ 
su  ohjelmoimalla  ja  lopuksi  palaute¬ 
taan  se  arviointijärjestelmään.  Pisteitä 
saa,  jos  kisaajan  tuottama  koodi  ratkai¬ 


see  annetun  tehtävän  koodille  asetetun 
aikarajan  puitteissa.  Koodin  oikeelli¬ 
suutta  testataan  automatisoiduilla  tes¬ 
teillä.  Jos  pisteitä  ei  tule,  ratkaisua  voi 
korjata  ja  yrittää  uudestaan.  Nykysään¬ 
töjen  mukaan  jokaiseen  tehtävään  saa 
palauttaa  ratkaisun  sata  kertaa. 

Kilpailussa  sallitut  kielet  ovat  C++, 
Java  ja  Pascal.  Pascal  tosin  jää  tämän 
vuoden  jälkeen  historiaan  vaikean 
ylläpidettävyyden  ja  alhaisen  suosi¬ 
on  vuoksi.  Ylivoimainen  enemmistö 
kisaajista  koodaa  C++-kielellä:  tänä 
vuonna  340  kisaajasta  vain  seitsemän 
käytti  Javaa  ja  yksi  Pascalia. 

Vaikeaa  kilpailussa  ei  kuitenkaan 
ole  C++-osaaminen,  vaan  algoritmien 
aikavaativuuksien  taju  ja  ongelmanrat¬ 
kaisu.  Aluksi  täytyy  ymmärtää,  mitä 
tehtävässä  todella  kysytään.  Tunnetut 
nopeat  algoritmit  ja  tehokkaat  tietora¬ 
kenteet  täytyy  olla  hyvässä  muistissa, 
jotta  voi  hahmottaa,  mitä  missäkin 
tilanteessa  kannattaa  käyttää,  ja  osaa 
toteuttaa  ratkaisunsa. 

Kilpailijoiden  taso  on  noussut  viime 
vuosina,  ja  samalla  tehtävät  ovat  käy¬ 
neet  vaikeammiksi.  Ennen  esimerkiksi 
segmenttipuu-tietorakenteen  (katso 
Skrolli  2014.2)  tuntemisesta  oli  mer¬ 
kittävää  apua,  ja  maat,  joiden  valmen- 

nuksessa  se  opetettiin,  saivat  osaami¬ 
sestaan  etua.  Nykyään  segmenttipuun 
tuntevat  kaikki  IOI -tason  kilpailijat,  ja 
sen  hyödyntäminen  on  vain  pieni  osa 
ongelmanratkaisua  tehtäviä  miettiessä. 

Mitaleja  IOI -kilpailussa  jaetaan 
muiden  tiedeolympilaisten  tavoin  avo¬ 
kätisesti.  Kultaa  saa,  jos  kuuluu  par¬ 
haaseen  l/12:aan  kisaajista.  Hopeaa 
varten  pisteiden  täytyy  riittää  parhaa¬ 
seen  neljännekseen  ja  pronssiin  par¬ 
haaseen  puolikkaaseen.  Puolet  osallis¬ 
tujista  siis  poistuu  kisasta  jonkinlaisen 
mitalin  kanssa.  Mitaliin  yltäminen  on 
siitä  huolimatta  vaikea  suoritus,  sillä 
kilpailun  taso  on  huima. 

Keitä  osallistujat  ovat? 

Stereotyyppinen  mielikuva  kilpaoh- 
jelmoijasta  on  usein  nörtti,  jolla  ei  ole 
muuta  elämää  kuin  tietokone.  Myös 
kisakoodarit  itse  viljelevät  tätä  mieli¬ 
kuvaa  itseironisesti.  Kisakoodauksen 
pariin  hakeutuvasta  nuoresta  voi  tun¬ 
tua  lohdulliselta  löytää  muita  ihmisiä, 
jotka  haluavat  käyttää  paljon  aikaa  ja 
vaivaa  kapea-alaiseen  harrastukseen 
eivätkä  välttämättä  ole  kiinnostuneita 
niin  sanotuista  tavallisista  nuorten  ju¬ 
tuista. 

Kilpaohjelmoijia  on  kuitenkin  mo¬ 
neen  junaan.  Jotkut  ovat  kiinnostunei¬ 
ta  lähes  yksinomaan  kisakoodaukses- 
ta,  jotkut  taas  harrastavat  monenlaista 
musiikista  partioon  ja  urheiluun.  Moni 
käy  myös  muiden  lukiokilpailujen  val¬ 
mennuksissa:  etenkin  matematiikka- 
valmennus  on  suosittua.  Tämän  vuo¬ 
den  joukkueesta  Siiri  on  osallistunut 
myös  kansainvälisiin  kemiaolympia- 
laisiin  eli  IChOihon  kahdesti. 

Kilpaohjelmointi  IOI-tasolla  vaatii 
suuria  määriä  harjoittelua.  Kisaajan  on 
oltava  nuori,  jolla  on  intoa  käyttää  satoja 
tai  jopa  tuhansia  tunteja  varsin  erikois¬ 


tuneeseen  harrastukseen.  Kilpaohjel- 
moinnissa  kiehtoo  ongelmanratkaisu: 
kaiken  ytimessä  on  mahdollisimman 
tehokkaan  ja  elegantin  ratkaisun  kek¬ 
siminen  ja  sen  toteuttaminen.  Kilpai¬ 
lutilanteessa  adrenaliini  on  korkealla, 
ja  esimerkiksi  matematiikan  ja  kemian 
tiedeolympialaisista  poiketen  omasta 
ratkaisusta  saa  välitöntä  palautetta  au¬ 
tomaattisten  testien  perusteella. 

On  mahdollista  ratkoa  jopa  jokai¬ 
nen  kilpailutehtävä  täysin  pistein  kisan 
aikana.  Tehtävät  pyritään  kuitenkin 
suunnittelemaan  siten,  että  kukaan  ei 
saisi  kaikista  tehtävistä  täysiä  pisteitä 
kisa-ajan  puitteissa.  Tänä  vuonna  yk¬ 
kössijalle  päätynyt  Yhdysvaltain  Ben¬ 
jamin  Qi  onnistuu  saamaan  täydet  300 
pistettä  ensimmäisen  kisapäivän  tehtä- 
väsetistä.  Toisen  kisapäivän  paras  tulos 
on  250/300  pistettä,  mihin  pystyy  ko- 
konaiskilpailussa  toiselle  sijalle  tullut 
Kiinan  Yang  Maolong. 

Suomen  joukkueen  kisatarina 

Ensimmäisen  kisapäivän  alussa  Juha 
ottaa  hurjan  alkukirin  ja  on  noin  tun¬ 
nin  ajan  kokonaiskilpailun  toisena. 
Vaikka  sijoitus  putoaa  kisan  loppua 
kohti,  Juha  jää  häilymään  kullan  ja 
hopean  välimaastoon.  Muiden  suo¬ 
malaisten  kilpailu  sen  sijaan  lähtee  hi¬ 
taasti  käyntiin,  ja  ensimmäisen  päivän 
jälkeen  muut  ovat  selvästi  mitalirajan 
alapuolella. 

Kilpailun  jälkeen  tunnelma  on  ala¬ 
kuloinen.  Mieleen  tulee,  mitä  olisi 
voinut  tehdä  paremmin,  ja  ratkaisut 
mietinnän  alla  oleviin  tehtäviin  tun¬ 
tuvat  nyt  itsestään  selviltä.  Juhaakin 
jää  hyvästä  menestyksestä  huolimatta 
harmittamaan,  koska  omiin  ratkaisui¬ 
hin  tulee  mieleen  parannuksia.  Ärsyt¬ 
tää,  että  kisa  on  alkanut  40  minuuttia 
myöhässä  huolellisten  turvatarkastus- 

ten  takia,  ja  että  evääksi  tarjottiin  vain 
banaani  ja  urheiluhyytelö.  Omat  eväät 
ovat  kilpailussa  sallittuja  vain  tervey¬ 
dellisistä  syistä. 

Ensimmäisen  ja  toisen  kilpailupäi¬ 
vän  välissä  on  retkipäivä,  mikä  antaa 
kisaajille  erilaista  ajateltavaa.  Toisena 
päivänä  kilpailu  sujuu  käytännön  osil¬ 
ta  ensimmäistä  päivää  paremmin.  Kisa 
pääsee  alkamaan  melkein  ajallaan  ras¬ 
kaista  turvatarkastuksista  huolimatta, 
ja  eväitäkin  jaetaan  avokätisemmin. 
Jo  kilpailun  alkupuolella  Juha  putoaa 
hopea-alueelle,  mutta  onnistuu  py¬ 
syttelemään  siellä  kilpailun  loppuun 
saakka.  Muiden  kilpailu  ei  tunnu  pää¬ 
sevän  vauhtiin  ollenkaan. 

Heti  kilpailun  jälkeen  mitaleita  ei 
ole  vielä  virallisesti  vahvistettu,  mut¬ 
ta  Juhan  sijoitus  on  kuitenkin  selvästi 
hopeamitaliin  oikeuttava.  Tunnelma 
kisaajien  joukossa  on  samaan  aikaan 
pettynyt  ja  helpottunut.  Kisa  on  nyt 
ohi,  mutta  oma  suoritus  harmittaa 
kaikkia.  Ohjaajat  eivät  onnistu  va¬ 
kuuttamaan  Juhaa  siitä,  että  hopea¬ 
mitalikin  on  hyvä  suoritus.  Juhalle  ja 
Siirille  tämä  IOI  on  viimeinen,  joten 
mahdollisuutta  parantaa  tulosta  ensi 
vuonna  ei  ole. 

Suomalaiset  eivät  kuitenkaan  ota 
pettymystä  yhtä  raskaasti  kuin  mo¬ 
nen  muun  maan  kisaajat.  Meilläpäin 
ohjaajat,  perheet  ja  koulut  suhtautuvat 
kannustavasti,  vaikkei  mitalia  tulisi¬ 
kaan.  Sitä  paitsi  kisakoodaus  ei  juuri 
saa  huomiota  tiedotusvälineissä,  joten 
onnistumiseen  liittyvät  paineet  ovat 
yleensä  itsestä  lähtöisin. 

Toisin  on  monessa  Aasian  maassa, 
missä  yhteisökeskinen  kulttuuri  vaa¬ 
tii  huippusuorituksia.  Viime  vuodelta 


Seikkailu  on  alkamassa  Tokion  lentokentällä. 


Vasemmalta  oikealle:  Roope  Salmi,  Siiri  Kuoppala,  Juha  Harviainen, 
Ada-Maaria  Hyvärinen  ja  Santeri  Toivonen. 

Iranin  IOIistä  mieleen  on  jäänyt  kiina¬ 
lainen  taidokas  hopealle  jäänyt  kisaaja. 
Mitalisti  kirjoitti  pitkän  blogiposta- 
uksen  Codeforces-kilpaohj elmointisi- 
vustolle  avaten  odotettua  huonompaa 
kilpailumenestystään.  Omien  sanojen¬ 
sa  mukaan  koodari  taktikoi  huonosti 
tehtävien  priorisoinnissa  ja  häiriintyi 
liikaa  teknisistä  ongelmista,  minkä  ta¬ 
kia  suoritus  ei  riittänyt  kultaan.  Kilpai¬ 
lija  koki  olevansa  häpeäksi  maalleen 
ja  koululleen.  Onneksi  edes  sivuston 
käyttäjät  suhtautuivat  empaattisesti  ja 
kannustavasti. 

Osallistujien  monimuotoisuus 

IOI-osallistujien  ja  ylipäätään  kilpa- 
ohjelmoijien  joukossa  on  vain  vähän 
tyttöjä.  Tahtoa  olisi  kehittää  kilpailua 
monimuotoisempaan  suuntaan  ja  var¬ 
mistaa,  että  lähtökohdistaan  huolimat¬ 
ta  jokainen  tuntisi  itsensä  tervetulleek¬ 
si.  Keinoja  siihen  tuntuu  vain  olevan 
rajallisesti. 

Ongelma  on  ollut  tiedossa  jo  kau¬ 
an.  Vuonna  1995  IOI-kilpailuun  sai 
poikkeuksellisesti  tuoda  viisihenkisen 
tiimin,  jos  tiimissä  oli  sekä  tyttöjä  että 
poikia.  Käytännöstä  kuitenkin  luovut¬ 
tiin  yhden  kokeilun  jälkeen,  sillä  se  ei 
nostanut  hyvin  menestyvien  tyttöjen 
osuutta  kilpailussa.  Välillä  on  ehdotet¬ 
tu  myös,  että  kisakoodausmaat  ottai¬ 
sivat  matematiikkakilpailuista  mallia 
ja  järjestäisivät  erillisen,  vain  tytöille 
suunnatun  kilpailun.  Matematiikan 
IMO-kilpailun  naispuolisten  osallistu¬ 
jien  määrä  nousi  tällaisen  kilpailun  jäl¬ 
keen,  mutta  kilpaohjelmoinnin  saralla 
aietta  ei  ole  ainakaan  vielä  toteutettu. 

Vuoden  2018  IOLssä  puhuttiin  ta¬ 
vanomaista  enemmän  yhdenvertai¬ 
suudesta  ja  häirinnän  kitkemisestä. 
Kipinän  tähän  antoi  noin  vuonna  2015 
alkanut  trendi,  jossa  kisaajat  kommu¬ 
nikoivat  alku-  ja  loppuseremonian 
aikana  anonyymisti  jakamalla  puheli¬ 
mellaan  langatonta  yhteyttä  ja  nimeä- 
mällä  hotspotin  haluamakseen  vies¬ 
tiksi.  Näin  syntyvät  Jodel-sovelluksen 
henkiset  viestit  näkyvät  kaikille  salissa 
oleville.  Monissa  viesteissä  kommen¬ 
toidaan  seremonian  esityksiä  (”Look 
at  his  tongue  Wahahahahahahah”) 
tai  ennustetaan  omaa  kisamenestystä 
(mom  beats  me  if  i  dont  get  gold”)> 
mutta  valitettavasti  naisosallistujiin 
huomiota  kiinnittävät  viestit  ovat 
myös  osa  ilmiötä.  Yhtenä  harvoista 
naisosallistujista  tietää  jo  muutenkin 

Kuinka  päästä  alkuun 
kisakoodauksessa? 

Kilpaohjelmointiharrastuksen  voi  hyvin 
aloittaa  aikuisenakin,  vaikka  IOI-kilpailuun 
ei  enää  voikaan  pyrkiä.  Hyvä  alusta 
harjoittelulle  on  venäläinen  Codeforces- 
sivusto.  Siellä  järjestetään  noin  kahden 
tunnin  pituisia  online-kilpailuja  viikon 
tai  parin  välein.  Tehtävien  vaikeustaso 
vaihtelee  brute  force  -menetelmällä  rat¬ 
keavista  hyvin  vaikeisiin.  Kilpailusta  saa 
pisteitä  ratkaistujen  tehtävien  perusteella, 
ja  omaa  sijoitusta  pääsee  vertaamaan 
kaverin  tai  vaikkapa  muiden  suomalaisten 
tulokseen.  Toinen  tunnettu  online-kil- 
pailujen  järjestäjä  on  Google:  yhtiön  moni¬ 
osainen  Code  Jam  järjestetään  vuosittain, 
ja  kilpailun  osat  ovat  vaikeustasoltaan  kas¬ 
vavia. 

Yliopisto-opiskelijat  voivat  lisäksi 
osallistua  pohjoismaiseen  NCPC-kil- 
pailuun,  josta  on  mahdollista  päästä 
kansainväliseen  ICPC  World  Finals  -lop¬ 
pukilpailuun.  ICPC  on  erittäin  kovatasoinen 
yliopistojen  välinen  joukkuekilpailu,  jossa 
1-3  hengen  joukkueella  on  käytössään 
yksi  kone,  ja  joukkue  ratkoo  tehtäviä  yh¬ 
teistyössä.  Helsingin  yliopiston  joukkue 
on  päässyt  finaaliin  edellisen  kerran  viime 
vuonna,  Aalto-yliopisto  taas  edellisen 
kerran  vuonna  2012. 

Fyysistä  läsnäoloa  vaativiin  kilpailuihin 
voi  osallistua  matalammallakin  kynnyksel¬ 
lä.  Esimerkiksi  Helsingin  yliopiston  ja  Aalto- 
yliopiston  yhteistyöinstituutti  HIIT  on  järjes¬ 
tänyt  jo  monena  keväänä  kaikille  avoimen 


pistävänsä  silmään,  joten  ei  ole  muka¬ 
vaa  lukea  anonyymiä  viestiä  itsestään, 
kehuttiin  siinä  sitten  yleisesti  ulkonä¬ 
köä  tai  ehdoteltiin  suorasanaisemmin 


yksipäiväisen  joukkuekilpailun  nimeltä  HIIT 
Open. 

Teini-ikäiset  koodarit  voivat  hakeutua 
Suomen  kisakoodausvalmennuksen  piiriin 
Datatähti-kilpailun  kautta.  MA0L:n  syksyi¬ 
sin  järjestämään  Datatähti-alkukilpailuun 
osallistuminen  on  helppoa,  vaikka  siinä 
menestyminen  voikin  vaatia  vaivannäköä. 
Tehtävät  ovat  kaikkien  saatavilla  netis¬ 
sä,  ja  niitä  saa  ratkoa  kahden  viikon  ajan. 
Järjestelmä  tukee  useimpia  moderneja  oh¬ 
jelmointikieliä,  joten  suosikkikielen  puuttu¬ 
minen  tuskin  on  useimmilla  rajoittava  tekijä 
kilpailussa  pärjäämiseen. 

Loppukilpailuun  otetaan  pistejakaumas- 
ta  riippuen  1 5-25  parasta.  Siihen  pääsemi¬ 
nen  voi  olla  hankalaa,  jos  ei  ole  esimerkiksi 
koskaan  kuullut  verkkoalgoritmeista.  On¬ 
neksi  ohjelmoinnin  ja  algoritmien  perustei¬ 
den  opetteluun  on  nykyään  saatavilla  mo¬ 
nenlaisia  verkkomateriaaleja  ja  -kursseja. 

Datatähti-kilpailuun  taas  usein  löy¬ 
detään  luonnontiedepainotteisen  kou¬ 
lun  tai  koodaamisesta  ennestään  innos¬ 
tuneiden  kavereiden  kautta.  Juha  ja  Roope 
ovat  innostuneet  algoritmipulmista  Hel¬ 
singin  yliopiston  Linkki- ja  Summamutikkia- 
resurssikeskusten  kesäleirillä.  Kisakoodaus 
on  kuitenkin  niin  vähän  tunnettu  har¬ 
rastus,  että  moni  ohjelmoinnin  ja  ongel¬ 
manratkaisun  ystävä  ei  kuule  siitä  perus¬ 
koulun  tai  lukion  aikana.  Monet  harrastajat 
tulevat  samoista  kouluista  ja  samoilta 
alueilta  -  useimmat  ovat  eteläsuomalaisia. 


tapaamista  tai  seksiä. 

Ratkaisuksi  häirinnän  kitkemiseen 
luotiin  IOI  Code  of  Conduct,  käyttäy- 
missäännöstö,  joka  äänestettiin  osal- 


Tarjotut  lounaat  edustavat  paikallista  ruokakulttuuria. 


listujamaiden  ohjaajien  kokouksessa 
myös  IOI:n  viralliseksi  dokumentik¬ 
si  ensi  vuodesta  alkaen.  Äänestys  oli 
hyvin  yksimielinen:  yli  70  maata  87 
osallistujamaasta  kannatti  dokumen¬ 
tin  virallistamista.  Se  kertoo  siitä,  että 
turvallinen  kilpailuympäristö  nähdään 
kansainvälisesti  hyvin  tärkeänä. 

Säännöstö  ei  sinänsä  tuo  mitään 
uutta  IOI:n  sääntöihin,  vaan  ainoas¬ 
taan  avaa  niitä  yleistajuisemmin.  Siinä 
kehotetaan  toimimaan  toisia  kohtaan 
kunnioittavasti  niin  elävässä  elämässä 
kuin  sähköisessä  viestinnässä  sekä  ot¬ 
tamaan  muut  mukaan  ja  tutustumaan 
ennakkoluulottomasti  vieraiden  kult¬ 
tuurien  ihmisiin. 

Säännöstössä  nostetaan  esiin  myös 
huonon  käytöksen  seuraukset.  Kilpai¬ 
lun  sääntöjen  puitteissa  häiriökäyt¬ 
täytyminen  voi  johtaa  pahimmillaan 
kilpailusta  diskaamiseen,  vaikka  niin 
ei  olekaan  koskaan  tapahtunut.  Lie¬ 
vempinä  rangaistuksina  voi  toimia  esi¬ 
merkiksi  kilpailun  järjestäjien  pitämä 
puhuttelu. 

IOI-osallistujamaiden  joukkueiden 
ohjaajat  ovat  siis  varsin  yksimielisiä 
siitä,  että  kilpailun  tulisi  olla  tasa- ar¬ 
voinen  ja  luonteeltaan  tervetulleeksi 
toivottava.  Kaikki  kilpailuun  liittyvät 
kysymykset  eivät  kuitenkaan  riipu 
vain  joukkueista.  Esimerkiksi  järjestä¬ 
jänhän  kulttuurit  ja  lait  voivat  asettaa 
rajoitteita  siitä,  miten  tervetulleeksi  ja 
turvalliseksi  osallistujat  kokevat  olon¬ 


sa.  Eräs  ohjaaja  nosti  kokouksessa  esi¬ 
merkiksi  kilpailijan,  joka  ei  seksuaali¬ 
sen  suuntautumisensa  vuoksi  kokenut 
turvalliseksi  osallistua  viime  vuoden 
Iranissa  järjestettyyn  kilpailuun.  Vaik¬ 
ka  kukaan  tapahtumaan  osallistuja 
ei  kohdannut  ongelmia  paikallisten 
viranomaisten  taholta  kilpailun  aika¬ 
na,  pelko  on  helppo  ymmärtää,  sillä 
homoseksuaalisuudesta  seuraa  Iranin 
lain  mukaan  kuolemanrangaistus. 

On  kuitenkin  vaikea  sanoa,  miten 
järjestäjämaiden  kulttuurien  ja  lakien 
kanssa  tulisi  toimia.  IOI -kilpailu  ei 
voi  sanoutua  irti  maan  laeista,  vaikka 
ne  eivät  olisi  linjassa  kilpailun  arvojen 
kanssa.  Olisi  myös  ongelmallista  sanoa, 
että  joiltakin  mailta  kielletään  kilpai¬ 
lun  järjestäminen  kokonaan.  Paitsi  että 
se  asettaisi  maat  eriarvoiseen  asemaan, 
se  myös  vaikeuttaisi  ennestään  hanka¬ 
laa  isäntämaan  löytämisprosessia.  IOI- 
kilpailun  järjestäminen  on  kallista, 
joten  sopivan  järjestäjän  löytäminen 
voi  käydä  vaikeaksi.  Sääntöjen  mukaan 
järjestäjä  pitää  olla  tiedossa  tasan  neljä 
vuotta  ennen  kilpailua.  Muodollisesti 
ottaen  vuoden  2021  IOI  tulisi  oikeas¬ 
taan  jättää  väliin,  koska  sopivaa  järjes¬ 
täjää  ei  löytynyt  viime  vuoden  aikana. 
Kilpailu  kuitenkin  järjestetään  Egyp¬ 
tissä. 

Teollisuus  kärkkyy  kisaajia 

Kilpailun  järjestäminen  tulee  kalliiksi. 
Yleensä  järjestäjämaan  valtio  maksaa 


suurimman  osan  kuluista,  mutta  mo¬ 
nissa  maissa  myös  sponsoriyritykset 
osallistuvat  kustannuksiin.  Japanin 
IOIissa  sponsoreiden  läsnäolo  näkyy 
tavallista  enemmän.  Yritykset  pitävät 
kisan  aulassa  ständejä,  jakavat  logolla 
varustettuja  tavaroita  ja  työpaikkoja 
mainostavia  esitteitä. 

Kilpailun  osallistujat  ovat  haluttua 
työvoimaa,  sillä  vaikka  kisakoodaus 
ei  välttämättä  juurikaan  muistuta  yri¬ 
tysten  tarvitsemaa  ohjelmointia,  on 
hyvä  algoritmiosaaminen  arvokas  tai¬ 
to  monessa  tehtävässä.  Moni  Suomen 
entinen  IOI-osallistuja  on  työllistynyt 
Googlelle.  Toisaalta  algoritmien  tut¬ 
kimus  yliopistopuolella  vetää  myös 
kisakoodaajia  puoleensa.  Useimmis¬ 
sa  maissa  kisakoodausvalmentajina 
toimivat  yliopistotutkijat,  ja  nämä 
esikuvat  varmasti  vaikuttavat  kisaa¬ 
jiin.  Lisäksi  tutkimus  tarjoaa  usein 
paremmat  mahdollisuudet  keskittyä 
nimenomaan  algoritmeihin,  vaikka 
yrityspuolella  palkkaus  onkin  houkut¬ 
televampi. 

Heti  saapumispäivänä  Suomen  jouk¬ 
kueelta  kysytään,  sopisiko  viime  vuon¬ 
na  IOI-pronssia  saavuttaneille  Juhalle 
ja  Siirille  henkilökohtainen  tapaami¬ 
nen  sponsoriyrityksen  kanssa.  Häm¬ 
mentyneet  kisaajat  suostuvat,  vaikka 
eivät  ole  tilaisuudesta  kovin  innois¬ 
saan. 

Lopulta  tapaamisessa  jutellaan  suo- 
sikkikoodausprojekteista  ja  vakuutel- 


7 


Ekskursiolla  kilpailijat  vietiin  katselemaan  nähtävyyksiä,  kuten  kuvassa  näkyvää  Oarai  Isosakin 
pyhättöä. 


Joukkue  pääsi  tutustumaan  niin  fyysiseen  kuin  tekniseenkin  kilpailuympäristöön  harjoituskil- 
pailussa,  joka  pidettiin  ennen  varsinaisen  kilpailun  alkua. 


laan  kisaajia  työpaikan  mahdollisuuk¬ 
sista.  Yritys  ei  kuitenkaan  saa  pyytää 
kisaajien  yhteystietoja,  joten  vaikka 
rekrytoijat  kiinnostuisivat  jostakusta, 
heidän  täytyy  toivoa  nuoren  ottavan 
itse  yhteyttä.  Juhan  ja  Siirin  kohdalla 
toive  taitaa  jäädä  turhaksi. 

Mitä  kisakoodareista 
tulee  isona? 

Kilpailu  on  ohi,  ja  Suomen  joukkueen 
on  aika  palata  takaisin  kotimaahansa. 
Juhan  ja  Siirin  täytyy  opiskella  kisavii¬ 
kon  aikana  ohi  menneet  yliopistokurs¬ 
sien  sisällöt.  Roope  lähtee  suoraan  len¬ 
tokentältä  käymään  Päivölän  opistolla 
matematiikkavalmennuksen  kokeessa. 
Santeri  sen  sijaan  jää  vielä  viikoksi  Ja¬ 
paniin  matkustelemaan  ennen  kuin 
palaa  takaisin  lukio -opintojen  pariin. 

Kisajärjestäjien  ja  yrityssponsorien 
puheissa  näissä  nuorissa  on  tulevai¬ 
suus.  Algoritmio saaminen  vie  ihmis¬ 
kunnan  pitkälle  ja  innovatiivinen  ajat¬ 
telu  pelastaa  uhkakuvilta.  Ainakaan 
Suomen  joukkueella  oma  osaaminen 
ei  ole  kuitenkaan  noussut  päähän. 
Vaikka  moni  ohjelmointia  työkseen  te¬ 
kevä  aikuinen  ei  pääsisi  aktiivisen  tai¬ 
totasonsa  puolesta  IOI-joukkueeseen, 
on  kisaajilla  Suomen  parhaisiin  kilpa- 
ohjelmoijiin  verrattuna  vielä  opittavaa. 

Tuleeko  entisistä  IOI-osallistujista 
sitten  maailmanpelastajia  ja  me¬ 
nestyviä  yrittäjiä?  Ainakin  entisten 
osallistujien  perustamia  yrityksiä  on 
maailmalla.  Suomalaisista  entisistä 
kilpaohjelmoijista  moni  on  päätynyt 
töihin  Googlelle.  Japanin-matkalla 
joukkue  pääsee  tapaamaankin  Toki¬ 
on  Googlella  työskentelevää  Mikko 
Sysikaskea,  joka  sai  pronssia  Egyptin 
IOhssä  vuonna  2008.  Toisaalta  myös 
akateeminen,  algoritmitutkimukseen 
keskittyvä  ura  kiinnostaa  nuoria  kisa- 
koodareita. 

Kuitenkaan  ei  ole  sanottu,  että  ki- 
sakoodarit  työllistyvät  ohjelmoinnin 
pariin.  Myös  muut  alat,  kuten  mate¬ 
matiikka,  fysiikka  ja  kemia,  vetävät 
kisakoodareita  puoleensa.  Ja  vaikka 
kilpaohjelmoija  tahtoisikin  ohjelmoida 
myös  työkseen,  voivat  töissä  vastaan 
tulevat  tehtävät  olla  aika  erilaisia  kuin 
kilpailussa.  Menestyvän  start-upin  pe¬ 
rustamiseen  algoritmiosaaminen  ei  va¬ 
litettavasti  välttämättä  auta.  Sen  sijaan 
kisakoodauksessa  opitut  kyvyt  kuten 
täsmällisyys,  optimointikyky,  oikean 
ongelman  tunnistaminen  ja  stressinhal- 

linta  ovat  hyödyllisiä  taitoja  niin  työssä 
kuin  vapaa-ajalla.  Tulevaisuus  on  kirkas 
koko  Suomen  kisajoukkueelle.  & 


Paikallinen  ruoka  ei  aina 
maistunut  kisaajille,  joten 
retkipäivän  iltana  käytiin 
illallisella  pitseriassa.  Mauk¬ 
kaita  pitsoja  odotellessa 
ratkottiin  kiperää  ongelmaa. 


Tehtävä  vuoden  2018  kisasta 

Tämä  tehtävä  oli  yksi  kolmesta  ensimmäisen 
kisapäivän  tehtävästä  101  2018  -kilpailussa. 
Sen  ovat  laatineet  iranilaiset  Mohammad 
Roghani  ja  Heliä  Ziaei.  Kilpailussa  kisaa¬ 
jilla  on  käytössä  tehtävänantotekstin  lisäksi 
esimerkkisyötteitä  ja  tiedot  pisterajoista. 
Tehtävästä  sai  7  pistettä,  kun  syötettä  oli 
rajattu  seuraavasti:  N  <  100,  M  <  200,  Q  < 
1 00.  Täydet  pisteet  sai,  jos  kehitti  ratkaisun, 
jolla  ohjelma  toimi  neljän  sekunnin  aikarajan 
puitteissa,  vaikka  rajat  olivat  suuremmat:  N  < 
200  000,  M  <  400  000  ja  Q  <  200  000.  335 
osallistujasta  1 5  sai  tehtävästä  täydet  pisteet. 
Saisitko  sinä?  Tehtävänanto  oli  seuraava: 

Japanissa,  Ibarakin  prefektuurissa,  on  N 
kaupunkia  ja  M  tietä.  Kaupungit  on  nume¬ 
roitu  0, ... ,  N  -  7  niiden  asukasmäärän  mu¬ 
kaan  kasvavassa  järjestyksessä.  Jokainen  tie 
yhdistää  kaksi  erillistä  kaupunkia,  ja  sitä  voi 
kulkea  kumpaan  suuntaan  tahansa.  Mistä  ta¬ 
hansa  kaupungista  on  olemassa  reitti  mihin 
tahansa  kaupunkiin  yhtä  tai  useampaa  tietä 
pitkin. 


il  ■  CODEFORCES*1 

Sponsored  by  Telegram 


Aiot  tehdä  Q  matkaa,  joiden  päätepisteet 
on  määritelty  etukäteen  siten,  että  matka  /  (0 
<  i<Q  - 1)  kulkee  kaupungista  S.  kaupunkiin 
E. 

Olet  ihmissusi.  Sinulla  on  kaksi  muotoa: 
susimuoto  ja  ihmismuoto.  Jokaisen  mat¬ 
kan  alussa  olet  ihmismuodossa.  Jokaisen 
matkan  lopussa  sinun  täytyy  olla  susimuo- 
dossa.  Matkan  aikana  sinun  pitää  muuntau¬ 
tua  (muuttua  ihmismuodosta  susimuotoon) 
tasan  kerran.  Voit  muuntautua  ainoastaan 
ollessasi  kaupungissa  (muuntautumisen  voi 
tehdä  myös  matkan  päätepisteissä  5  tai  E). 

Elämä  ihmissutena  ei  ole  helppoa.  Sinun 
täytyy  välttää  väkiluvultaan  pieniä  kaupunke¬ 
ja,  kun  olet  ihmismuodossa,  ja  väkiluvultaan 
suuria  kaupunkeja,  kun  olet  susimuodossa. 
Jokaiselle  matkalle  i  on  annettu  kaksi  rajaa  L. 
ja  /?  (0  <  L  <R.<  N  - 1),  jotka  kertovat,  mitä 
kaupunkeja  sinun  tulee  välttää.  Tarkemmin 
sanottuna  sinun  täytyy  välttää  kaupunkeja 
0, ... ,  L- 1  ollessasi  ihmismuodossa  ja  kau¬ 
punkeja  R  +  1, ,  N  ollessasi  susimuodossa. 
Sen  takia  matkalla  /  voit  muuttua  ainoastaan 
jossakin  kaupungeista  L, ... ,  R.. 


Tehtävänäsi  on  kertoa  jokaiselle  matkalle, 
onko  sinun  mahdollista  kulkea  kaupungista 
S.  kaupunkiin  E.  niin,  että  kaikki  aikaisemmin 
mainitut  ehdot  täyttyvät.  Matka  saa  olla  mie¬ 
livaltaisen  pitkä. 

Ratkaisusi  tulee  siis  toteuttaa  seuraava  funk¬ 
tio  (C-syntaksilla  ilmaistuna): 

int[]  check_validity(int  N,  int  M, 
int  Q,  int[]  X,  int[]  Y,  int[]  S, 
int[]  E,  int[]  L,  int[]  R) ; 

Missä  N ,  M,  Q,  5,  E,  L  ja  R  ovat  kuten  teh¬ 
tävänannossa  on  kuvattu,  ja  X  ja  Y  määrit¬ 
televät  tiet  siten,  että  kaikille  0  <  i  <  M  - 1, 
kaupungista  X[i]  kulkee  tie  kaupunkiin  Y[i]. 
Funktio  palauttaa  taulukon,  jonka  indeksissä 
0  <  i  <  Q  -  7  on  1 ,  jos  matka  / on  mahdollinen, 
ja  0  muulloin. 

Alkuperäisen  tehtävänannon  ja  testisyötteet 
löydät  osoitteesta  ioi2018.jp/competition/ 
tasks  / 


Enter  |  Reaister 

Current  or  upcoming  contests 


Naine 

VVriters 

Start 

Length 

Codeforces  Round  #523  (Div.  2) 

Nov/22/2018 

17:35UTC+2 

02:00 

Before  start 

43:39:01 

Before  registration  19:39:01 

Codeforces  Round  #524  (Div.  2) 

Nov/24/2018 

09:35UTC+2 

02:00 

Before  start  4 

days 

Before  registration  3  days 

Mail.Ru  Cup  2018  Round  3 

Nov/25/2018 

18:35UTC+2 

02:30 

Before  start  5 

days 

Before  registration  4  days 

Codeforces  Round  #TBA 

Dec/16/2018 

16:35UTC+2 

02:30 

Before  start  4 

vveeks 

Before  registration  4  vveeks 

— ►  Pay  attention 


Before  contest 

Codeforces  Round  #523  (Div.  2) 

43:39:01 


R  57  people  like  this  Be  the  first  of  your 
friends. 


Venäläinen  Codeforces-sivusto  tarjoaa  avoimia  nettikisoja  säännöllisin  väliajoin. 

Striimeissä  on  eroja 


E-urheilu  kasvattaa  suosiotaan  penkkiurheilijoiden  keskuudessa.  Miten  eri  kilpapelit  ero¬ 
avat  toisistaan,  ja  miten  eroavaisuudet  vaikuttavat  suoriin  lähetyksiin? 


Dota  2  -videopeliturnaus  The 
International  keräsi  tänä 
vuonna  huiman  määrän  kat¬ 
sojia.  Pelkästään  Twitch-suoratoisto- 
palvelun  kautta  turnausta  seurasi  lä¬ 
hes  67  miljoonaa  katsojaa.  E-urheilu 
on  siis  lyönyt  läpi  ja  lujaa.  Business 
Insiderin  arvion  mukaan  e-urheilun 
markkina-arvo  liikkuu  900  miljoonan 
dollarin  tienoilla,  ja  The  Internationa¬ 
lin  voittanut  OG-joukkue  kääri  taskui¬ 
hinsa  yli  11  miljoonaa  dollaria. 

Katsojalle  tärkein  osa  e-urheilun 
seuraamista  on  kiistatta  striimi  eli 
pelin  suora  lähetys  kisapaikalta.  Strii- 
mattavien  pelien  joukkoon  mahtuu 
MOBA-pelien  lisäksi  myös  ensim¬ 
mäisen  persoonan  räiskintöjä,  kuten 
Overwatch  ja  Counter-Strike:  Global 
Offensive.  Kuinka  nämä  hyvin  eri¬ 
laiset  pelit  toteuttavat  lähetyksensä, 
jotta  katsoja  voi  seurata  kisaa  ja  py¬ 
syä  kärryillä?  Entä  mitä  yhteistä  strii- 
meillä  on? 

Lähtökohtaisesti  toteutuksessa  on 
huomioitava,  kuinka  pelit  tarkalleen 
eroavat  toisistaan.  Eroavaisuudet  peli¬ 
en  tapahtumissa  ja  tavoitteissa  muok- 
kaavat  lähetyksiä.  Myös  striimien  lä- 
hetystuotannoissa  on  eroja. 


Miten  FPS-pelit  eroavat 
MOBA-peleistä? 

FPS-  eli  ensimmäisen  persoonan  am- 
muntapelit  eroavat  MOBA-peleistä 
näkyvimmin  pelaajan  kuvakulman 
osalta.  Jo  lyhenne  FPS  eli  "first  person 
shooter”  kertoo,  että  peliä  pelataan 
hahmon  näkökulmasta,  ensimmäises¬ 
tä  persoonasta.  Näkymä  on  siis  rajattu 
pitkälti  pelaajan  "silmiin”:  käytävässä 
seisova  hahmo  näkee  vain  käytävän 
seinineen.  Nimensä  mukaisesti  pelit 
myös  painottavat  ampumista. 

MOBA-peleissä  taas  käytetään  iso¬ 
metristä  kuvakulmaa,  joka  näyttää  pe¬ 
lialueen  viistosti  ylhäältäpäin.  Tällöin 
pelaaja  näkee  pelialueen  lähes  kokonai¬ 
suudessaan,  ja  näkyvyyttä  rajoitetaan 
"vision” -mekaniikalla,  jolla  mallinne¬ 
taan  esimerkiksi  pelihahmon  näkökent¬ 
tää.  Näkymään  on  merkattu,  mitä  hah¬ 
mo  näkee,  vaikka  pelaaja  näkee  myös 
tämän  ympäristön.  Pelaajien  yhteenotot 
ratkaistaan  monipuolisilla  keinoilla,  jot¬ 
ka  liittyvät  hahmojen  kykyihin. 

FPS-  ja  MOBA-pelien  perusperiaat¬ 
teet  eroavat  toisistaan  suuresti.  Suosi¬ 
tuimpien  MOBA-pelien,  kuten  League  of 
Legendsin  ja  Dota  2:n,  tavoite  on  suora¬ 
viivainen.  Joukkueet  pyrkivät  keräämään 


resursseja  ja  aikaa  puskeakseen  tiensä 
vastustajan  tukikohtaan  ja  tuhotakseen 
sen.  Tärkein  resurssi  on  kulta,  jota  kerä¬ 
tään  vastustajien  tietokoneohjattuja  ”kä- 
tyreitä”  tai  pelaajahahmoja  eliminoimal¬ 
la.  Tietokoneohjatut  viholliset  ovatkin 
tärkeä  osa  MOBA-pelejä,  eikä  vastaavia 
juuri  käytetä  FPS-peleissä. 

FPS-peleissä  taas  on  usein  monta  ta¬ 
paa  voittaa.  Keskiössä  on  yleensä  vas¬ 
tustajien  eliminoiminen,  mutta  pelin 
voi  voittaa  vaikka  valtaamalla  tietyn 
alueen  tai  viemällä  jonkin  avainesi- 
neen  maaliin.  Esimerkiksi  Overwatch 
eli  OW  hyödyntää  erilaisia  tavoitteita 
vaihtelevilla  pelimuodoillaan,  kun  taas 
CS:GO  jättää  valinnan  pelaajille. 

Striimien  toteutus 

E-urheilulähetysten  toteuttamiseen 
peliin  tarvitaan  "kamerankäyttäjiä”  eli 
tarkkailijoita,  jotka  vastaavat  katsojalle 
välittyvästä  kuvasta.  Tarkkailija  liittyy 
peliin  Spectator- tilassa,  jolloin  tämä  voi 
seurata  peliä  "lentokameralla”  liikkuen 
tai  pelaajien  näkökulmasta.  Pelaajat  ei¬ 
vät  voi  havaita  tarkkailijaa  pelin  aikana, 
ja  tämän  näkymä  eroaa  merkittävästi 
pelaajien  näkymästä.  Tarkkailija  näkee 
kummankin  joukkueen  pelaajat  MO- 

CS:GO:ssa  yleinen  staattinen  ilmakuva.  Kuvassa  näkyvät  pelaajien  nä-  Dota  2:n  ban-  ja  pick-vaihe  ennen  ottelun  alkua.  Kuvassa  näkyy  lä- 
kölinjat  sekä  kranaatin  lentokaaren  näyttävät  viivat.  hetyksissä  käytetty  AR-tekniikka,  jolla  hahmojen  3D-mallit  tuodaan 

ikään  kuin  elävinä  lähetyksiin. 


BA-peleissä  kartan  lisäksi  kentällä  ja 
FPS-peleissä  seinien  läpi  näkyvillä  ää¬ 
riviivoilla.  Myöskään  näköesteet,  kuten 
MOBA-pelien  Ansion”  ja  CS:GO:n  va- 
lokranaatit,  eivät  koske  tarkkailijaa.  Este 
on  merkitty  tämän  näkymään,  mutta  se 
ei  peitä  kuvaa  kuten  pelaajalla. 

Ylen  e-urheilutoimittaja  Otto  Rön- 
gän  mukaan  FPS-pelien  lähetykset 
vaativat  paljon  työtä.  Rönkä  on  itsekin 
ollut  mukana  tuottamassa  ja  ohjaa¬ 
massa  e-urheilulähetyksiä. 

”Monissa  MOBA-tuotannoissa  se¬ 
lostaja  toimii  itse  observoijana  [tark¬ 
kailijana].  Näihin  verrattuna  esimer¬ 
kiksi  CS:GO-lähetykset  ovat  usein 
monikameratuotantoja,  eli  ne  vaativat 
useita  observoijia  seuraamaan  ottelua”, 
Rönkä  kertoo. 

”Ylen  tuottamassa  Assembly-tapah- 
tuman  CS:GO-lähetyksessä  käytettiin 
kolmea  observoijaa  ja  yhtä  ohjaajaa. 
Ohjaaja  vastaa  siitä,  mitä  kuvataan 
missäkin  kohdassa  lähetystä.” 

E-urheilulähetykset  perustuvat  pitkäl¬ 
ti  perinteisten  urheilulajien  lähetyksiin. 
Röngän  mukaan  e-urheilussa  ei  tarvitse 
koettaa  keksiä  pyörää  uudelleen. 

"Esimerkiksi  urheilulähetysten  ryt¬ 
mitys  on  muotoutunut  vuosikymmen¬ 


ten  kehityksen  kautta  ja  hioutunut 
toimivaksi.  Ruudulla  ei  kannata  esi¬ 
merkiksi  näyttää  mitään,  millä  ei  ole 
itseisarvoa”,  Rönkä  avaa.  Perinteisiin 
urheilulähetyksiin  verrattuna  tilasto¬ 
tietoa  ei  tarvitse  kerätä  erikseen,  vaik¬ 
ka  dataa  on  silti  avattava  katsojalle. 

"Suuri  ero  lajeissa  on,  että  videopelit 
keräävät  automaattisesti  dataa.  Lähe¬ 
tyksessä  tieto  vain  laitetaan  ruudulle.” 

Rönkä  toteaa  myös,  että  lähetysten 
ohjaajan  rooli  on  vaativa.  Ohjaajalla  on 
oltava  selvä  käsitys  pelistä,  sen  mekanii¬ 
koista  ja  kuvakerronnasta.  Lisäksi  ohjaa¬ 
jan  on  tiedettävä,  miten  tiimipelaaminen 
toimii  kuvattavassa  pelissä.  Muutoin 
ohjaajalla  ei  ole  käsitystä  siitä,  mitä  lä¬ 
hetyksessä  tulisi  näkyä,  jotta  se  palvelisi 
katsojia  mahdollisimman  hyvin. 

Röngän  mukaan  ohjaaja  vaikuttaa 
lähetyksen  kiinnostavuuteen  merkit¬ 
tävästi. 

"Usein  tyydytään  observoimaan 
pelaajan  perspektiivistä,  mutta  jotkin 
tuotantoyhtiöt  ovat  kokeilleet  muita¬ 
kin  kuvakulmia.  Näitä  on  vaikea  hakea 
pelien  nopeatempoisuuden  vuoksi. 
Hyvä  ohjaaja  voi  halutessaan  tehdä  lä¬ 
hetyksestä  visuaalisesti  varsin  mielen¬ 
kiintoisen  ja  jännittävän.” 


E-urheilustriimien 

yhtäläisyyksiä 

FPS-peleissä  ottelut  alkavat  pelimuo¬ 
don  ja  karttojen  esittelyllä.  Pelatta¬ 
vaa  karttaa  näytetään  liitävän  kame¬ 
ran  avulla,  ja  etenkin  Overwatchissa 
myös  pelimuoto  selitetään  auki  aina 
sen  vaihtuessa.  Yhden  pelimuodon 
CS:GO:een  esittely  tarvitaan  vain  alus¬ 
sa,  ja  MOBA-peleissä  kaava  oletetaan 
katsojalle  tutuksi. 

Myös  peliin  liittyvät  tilastot  ovat 
läsnä  kaikissa  lähetyksissä.  Pelin  ti¬ 
lastojen  on  tarkoitus  helpottaa  ottelun 
seuraamista.  Pelien  tärkeimmät  muut¬ 
tujat  eli  elämä-  ja  haarniskapisteet 
sekä  Overwatchissa  barrier  näytetään 
jatkuvasti  ruudulla.  Tilastoilla  havain¬ 
nollistetaan  myös  pelaajien  tekemää 
työtä.  Yleisimpiin  lisätietoihin  kuuluu 
tehty  vahinko,  eliminointien  määrä 
ja  MOBA-peleissä  sekä  OW:ssa  hea- 
ling  eli  parantamisen  määrä.  Kili  feed 
eli  eliminoinneista  ilmoittava  syöte 
on  tärkeä  osa  lähetystä  kaikissa  e-ur- 
heilupeleissä.  Se  auttaa  niin  pelaajia 
kuin  katsojiakin  seuraamaan,  kuinka 
voimasuhteet  ottelussa  muuttuvat.  Kili 
feed  voi  näyttää  eliminointien  lisäksi 
pelissä  sankarien  henkiin  herättämi- 


sen,  MOBA-pelien  pienempien  tavoit¬ 
teiden  saavuttamisen  ja  eliminointei- 
hin  osallistuneet  pelaajat. 

Tarkkailijan  näkymä  tekee  pelaajien 
yksilötaitojen  hahmottamisen  katso¬ 
jalle  vaikeammaksi.  Kun  molempien 
joukkueiden  pelaajat  näkyvät  katso¬ 
jalle  jatkuvasti,  pelaajien  reagointiky¬ 
kyä  ja  peliälyä  on  hankalaa  arvioida. 
Tilasto  luo  selvät  numeroiksi  puetut 
vertailuarvot:  esimerkiksi  League  of 
Legendsin  lähetyksissä  verrataan  pe¬ 
laajien  resurssitilannetta  15  minuutin 
kohdalla.  CS:GO:ssa  numeroilla  verra¬ 
taan  esimerkiksi  eliminointeja  ja  osu¬ 
mia  päähän,  OW:ssa  taas  sankareiden 
kyvyillä  tehtyjä  peliliikkeitä. 

Kuten  perinteisissäkin  urheilulähe- 
tyksissä,  myös  e-urheilussa  käytetään 
uusintoja.  Uusintojen  tarkoitukse¬ 
na  on  tuoda  pelitilanteiden  merkitys 
esiin  ja  antaa  niille  lisäarvoa.  Yleensä 
uusinnat  keskittyvät  poikkeuksellisiin 
tai  merkityksellisiin  pelitilanteisiin, 
jotka  ovat  yksityiskohtaisemman  läpi¬ 
käymisen  arvoisia.  Tällaisia  tilanteita 
ovat  esimerkiksi  MOBA-pelien  jouk- 
kuetaistelut,  alivoiman  kääntäminen 
CS:GO:ssa  useilla  eliminoinneilla  tai 
muu  mekaanisesti  vaikuttava  pelaa¬ 
minen.  Visuaalisesti  runsaissa  peleissä 
uusintaan  voidaan  liittää  myös  statis¬ 
tiikkaa,  joka  selventää,  mitä  värimyrs- 
kyssä  itse  asiassa  tapahtui. 

Lähetyksissä  yleisöllä  on  oma  roo¬ 
linsa  tunnelman  luojana,  ja  heistä  näy¬ 
tetään  kuvaa  pitkin  lähetystä.  Yleisön 
kuvaaminen  on  myös  tapa  kertoa  pelin 
suosiosta:  onhan  ottelu  kerännyt  kisa¬ 
paikan  täyteen.  Suurin  osa  e-urheilun 
seuraajista  kuitenkin  katsoo  lähetyksiä 
etänä,  ja  kotiyleisö  huomioidaan  usein 
sosiaalisen  median  avulla.  Lähetyksis¬ 
sä  on  yleistä  näyttää  esimerkiksi  katso¬ 
jien  lähettämiä  twiittejä. 

Otteluita  edeltävä,  niiden  välinen 


sekä  jälkeinen  aika  käytetään  lisäsisäl- 
töön.  Analyysit  ja  pelaajahaastattelut 
ovat  merkittävässä  roolissa:  lähetyk¬ 
sen  tuottaja  voi  vaikuttaa  pelilliseen 
sisältöön  vain  rajallisesti.  Asiantunti¬ 
jat  ja  selostajat  käyvät  läpi  tilanteiden 
taktisia  puolia,  jotta  katsoja  ymmärtää 
tapahtumat  paremmin.  Analyyseissä 
käytetään  usein  hyödyksi  keskustelijoi¬ 
den  omia  havainnollistavia  piirroksia, 
joilla  korostetaan  esimerkiksi  alueiden 
tai  pelaajan  roolia. 

Selostajat  ovat  olennainen  osa  mitä 
tahansa  urheilulähetystä,  ja  tämä  ko¬ 
rostuu  e-urheilussa.  Pelattavat  pelit 
ovat  hyvin  monimutkaisia,  eikä  edes 
peliä  itsekin  pelaava  katsoja  aina  hah¬ 
mota  kaikkea  tapahtuvaa.  Useimmat 
lähetykset  olettavat  katsojan  olevan 
perillä  pelin  slangista,  kuten  sijaintien 
lempinimistä,  ja  selostajat  käyttävätkin 
pelikohtaista  sanastoa  reilusti. 

Miten  0W  ja  CS:GO  eroavat? 

OW  ja  CS:GO  edustavat  samaa  pe- 
ligenreä,  mutta  näistä  jälkimmäinen 
on  perinteisempi  FPS-peli.  Overwatch 
yhdistelee  MOBA-genren  elementte¬ 
jä  ammuntapeliin:  OW:n  nimetyillä 
hahmoilla  on  esimerkiksi  erityyppisiä 
kykyjä,  kuten  Dota  2  -hahmoillakin. 
Mekaanisen  ampumataidon  lisäksi 
Overwatchissa  nousee  vahvasti  esiin 
hahmon  tunteminen  ja  kykyjen  käyt¬ 
täminen  oikeaan  aikaan,  samoin  hah¬ 
mon  vaihtaminen  tilanteen  mukaan. 
CS:GO:ssa  pelataan  jatkuvasti  samalla 
hahmolla,  ja  erot  pelaamiseen  tulevat 
aseista  ja  muista  varusteista,  joita  pe¬ 
laajat  voivat  ostaa  pelin  aikana. 

Overwatchin  ja  CS:GO:n  merkit¬ 
tävimmät  erot  löytyvät  tästä  hahmo- 
mekaniikasta,  hahmojen  keskinäisestä 
vuorovaikutuksesta  ja  tavoitteista.  OW 
ei  sisällä  pelin  sisäistä  taloudenhallintaa, 
joka  määrittelisi  hahmojen  vaikutuksen 
peliin:  vaikutus  on 
rakennettu  kunkin 
hahmon  sisään. 
CS:GO:ssa  pelin 
sisäinen  talous  on 
suuri  tekijä  ottelun 
voiton  kannalta, 
sillä  paremmat  va¬ 
rusteet  tuovat  usein 
parempia  tuloksia. 
Joukkueet  saavat 
alussa  summan  ra¬ 
haa,  ja  potti  kasvaa 
kierrosten  välillä. 


Rahaa  käytetään  hahmojen  panssaroin- 
tiin,  aseistamiseen  ja  muuhun  varuste¬ 
luun.  CS-pelaaja  voi  ostaa  itselleen  tark¬ 
kuuskiväärin  vaikuttaakseen  eri  tavalla, 
kun  OW  taas  käyttää  erillisiä  tarkka-am- 
pujahahmoja. 

Overwatchissa  hahmovalinta  määrit¬ 
tää  pelaajan  vaikutusmahdollisuudet, 
mikä  toimiikin  pohjana  kaikelle  pelin 
taktiselle  toiminnalle.  Pelaajat  valitsevat 
hahmonsa  suhteessa  sekä  joukkuetove- 
reiden  että  vastustajien  hahmoihin.  Vas¬ 
tustajien  hahmoja  pyritään  torjumaan 
ja  oman  joukkueen  hahmoja  tukemaan 
esimerkiksi  yhteensopivilla  kyvyillä,  ja 
hahmoja  vaihdellaan  kierrosten  aikana. 
Hahmoille  on  luotu  roolit,  joista  kulla¬ 
kin  on  oma  tehtävänsä  ja  vaikutuksensa 
kentällä.  Roolijako  on  samankaltainen 
kuin  MOBA-peleissä:  tankit  vetävät 
vastustajan  tulta  puoleensa  ja  luovat 
muille  hahmoille  tilaa,  damage-hahmot 
keskittyvät  vahingoittamaan  vastustajia 
ja  tukihahmot  ( support )  pitävät  joukku¬ 
ettaan  elossa. 

CS:GO:sta  eroten  OW:n  pelimuo¬ 
doissa  vastustajien  eliminoiminen  on 
vain  väline  tavoitteen  saavuttamiselle. 
Siinä  missä  vastustajajoukkueen  täy¬ 
dellinen  tuhoaminen  voi  sellaisenaan 
tuoda  voiton  CS:GO:ssa,  Overwatchis- 
sa  tilanne  vain  tarjoaa  mahdollisuuden 
edistää  kierroksen  tavoitetta.  Pelin  si¬ 
säiset  voimasuhteet  elävät  jatkuvasti 
hahmojen  palatessa  peliin  kuoleman 
jälkeisen  jäähyajan  jälkeen  ( respawn ), 
kun  taas  CS:GO:ssa  hahmot  eivät  palaa 
ennen  seuraavaa  erää. 

Erojen  vuoksi  Overwatch  keskittyy¬ 
kin  enemmän  hahmojen  yhteiskäyt¬ 
töön,  uhkien  arviointiin  ja  reagointiin. 
CS:GO  painottaa  tilanhallintaa,  reitti- 
valintoja  ja  mekaanista  ampumataitoa. 

Erot  FPS-pelien  striimeissä 

Suurimmat  erot  Overwatchin  ja 
CS:GO:n  striimeissä  perustuvat  peli¬ 
en  visuaaliseen  tyyliin  ja  pelitapojen 
poikkeavuuteen.  Overwatch  on  väri¬ 
käs  ja  sarjakuvamainen,  ja  hahmojen 
kyvyt  tuovat  ruudulle  valtavan  määrän 
ärsykkeitä.  Peli  on  ajoittain  hektinen, 
ja  kiinnostavat  tilanteet  voivat  venyä 
pitkiksi.  CS:GO  taas  tähtää  realismiin, 
ja  siinä  tilanteet  ovat  nopeita. 

Overwatchin  MOBA-vaikutteet  nä¬ 
kyvät  esimerkiksi  Overwatch  League 
-esports-turnauksen  lähetyksissä.  Strii- 
min  ylälaidassa  näytetään  jatkuvasti 
kunkin  joukkueen  hahmovalinnat, 


Dota  2:ssa  käytettävä,  kolme  hyökkäyslinjaa  yhtä  aikaa 
näyttävä  kuvakulma. 


kestävyys  ja  Ultimate -kyvyn  prosent¬ 
timäärä.  Pelin  seuraamisen  kannalta 
on  olennaista,  että  katsoja  tietää,  mitkä 
sankarit  pyörivät  kentällä.  Vaikka  myös 
CS:GO:ssa  näytetään  pelaajien  HP  ja 
Armor,  Overwatchissa  tilanne  elää  jat¬ 
kuvasti  Support-hahmojen  palauttaessa 
hahmojen  kestävyyttä.  Lisäksi  eri  hah¬ 
moilla  on  eri  määrä  kestävyyttä. 

OW:ssa  Ultimate-kyvyn  eli  hahmon 
voimakkaimman  kyvyn  käyttäminen 
on  tärkeä  paino  pelitilanteen  kalusta¬ 
miseksi,  ja  tämä  otetaan  lähetyksissä 
huomioon.  Hahmon  käyttäessä  kykyä 
kamera  viedään  usein  kauemmas  san¬ 
kareista,  jotta  kokonaistilanne  hahmot¬ 
tuu  paremmin.  CS:GO:ssa  kameraa 
käytetään  vastaavasti  esimerkiksi  kun 
kranaatteja  käytetään  tilanhallintaan. 

CS:GO:ssa  kartoilla  on  usein  vakiin¬ 
tuneet  reitit,  joilta  pelaajat  hyökkäävät 
kohdealueille.  Tarkkailijat  käyttävät  tätä 
hyödykseen  paikallaan  pysyvillä  kame- 
rakulmilla  hyökkäysreiteistä  ja  puolus- 
tuspaikoista.  OW:ssa  esiintyy  vastaavia 
reittejä,  mutta  hahmojen  liikkuvuu¬ 
den  ja  kykyjen  vaatiman  tilan  vuoksi 
tarkkailija  seuraa  tilannetta  usein  len- 
tokameralla.  Mekaanista  ampumatai¬ 
toa  painottavan  CS:GO:n  lähetyksissä 
käytetään  Overwatchiin  verrattuna 
huomattavasti  enemmän  ensimmäisen 
persoonan  kuvakulmaa.  Muissa  kuva¬ 
kulmissa  CS -tarkkailijan  näkymään  on 
lisätty  pelaajien  näkölinjat  osoittavat 
viivat,  jolloin  katsoja  tietää  yhä,  minne 
pelaaja  tarkalleen  ampuu. 

Overwatch  taas  hyötyy  visuaalisuu¬ 
tensa  vuoksi  kolmannesta  persoonasta 
ja  lentävästä  kamerasta  -  hahmojen 
sijaintia  toisiinsa  nähden  ja  kykyjen 
käyttöä  on  näin  helpompi  seurata. 
Esimerkiksi  Tank- roolin  hahmoja  pe¬ 
taavien  kuvakulmaa  näytetään  ensim¬ 
mäisestä  persoonasta  vain  silloin,  kun 
nämä  petaavat  poikkeavasti.  Kun  tank¬ 
ki  tekee  tavallista  tehtäväänsä,  puuha 
ei  ole  kovin  kiinnostavaa  katsottavaa. 
Damage-hahmoja  petaavien  tilanne  on 
toinen,  etenkin  tarkka- ampujien. 

Mitä  MOBA-lähetyksissä 
otetaan  huomioon? 

Dota  2  kuuluu  League  of  Legendsin 
ohella  suosituimpiin  e-urheilupeleihin. 
Isometrisen  kuvakulmansa  vuoksi  MO- 
BA-pelien  lähetyksiä  on  helpompi  to¬ 
teuttaa  tarkkailijan  kannalta.  Pelien  tak¬ 
tisen  ja  visuaalisen  sisällön  määrä  tuottaa 
kuitenkin  omia  erityispiirteitään. 


Ensimmäisen  persoonan  kuvakulma  CS:GO:ssa.  Kuvassa  näkyy  pelaajan  käyttämä  AWP-kiika- 
rikiväärin  tähtäin.  Tarkkailijan  näkymässä  vastustajien  ääriviivat  näkyvät  seinien  läpi. 


Kuten  Overwatch,  myös  MOBA-pelit 
perustuvat  hahmomekaniikkaan.  Me¬ 
kaniikka  yltää  peleissä  myös  kentän 
ulkopuolelle,  sillä  hahmoja  ei  voi  vaih¬ 
taa  pelin  aikana.  Ensimmäiset  askeleet 
Dota  2-  tai  LoL-ottelussa  ovat  pick-  ja 
fran-vaiheet,  joissa  pelaajat  valitsevat 
haluamansa  hahmot  ja  estävät  tietty¬ 
jen  hahmojen  valitsemisen  kokonaan. 
Striimit  alkavatkin  erillisellä  ban-  ja 
pick-osuudella,  jossa  käytetään  grafiik¬ 
kaa  osoittamaan  vaiheiden  etenemistä. 
Kummassakin  pelissä  valittavia  hah¬ 
moja  on  yli  sata,  joten  hahmovalinta 
pyritään  tekemään  visuaalisesti  mah¬ 
dollisimman  selkeäksi.  Dota  2:n  The  In¬ 
ternational  -turnauksessa  käytetään  esi¬ 
merkiksi  AR-  eli  lisätyn  todellisuuden 
tekniikkaa  näyttämään  katsojalle  suuri¬ 
kokoiset  3D -mallit  valituista  hahmois¬ 
ta.  Hahmot  mallinnetaan  lähetykseen 
ikään  kuin  nämä  seisoisivat  tapahtuma¬ 
paikalta.  Pelimuotoa  ja  karttaa  ei  juuri 
esitellä,  sillä  pelin  kaava  pysyy  samana. 

Overwatchiin  ja  CS:GO:hon  verrattu¬ 
na  MOBA-pelien  päätavoitteeseen  pääsy 
on  monimutkaisempaa.  FPS-pelien  lä¬ 
hetyksissä  keskitytään  usein  seuraamaan 
pelaajien  etenemistä  ja  kamppailua  yh¬ 
tenä  joukkona,  mutta  MOBA-pelit  al¬ 
kavat  resurssien  keräämisellä.  Joukkueet 
jakaantuvat  Haneille”  eli  kartan  kolmelle 
etenemislinjalle,  jolloin  joka  kolkassa 
tapahtuu  yhtä  aikaa.  Moni  tarkkailija 
tyytyy  hyppimään  kameralta  linjojen 
välillä  keskittyen  erityisesti  kiinnostaviin 
konflikteihin,  kuten  pelaajahahmojen 
kahakoihin.  Kamerakuva  voidaan  myös 
jakaa  kolmeen,  mikäli  tahdotaan  seurata 
kaikkia  linjoja. 

Päästäkseen  päätavoitteeseensa  eli 
vastustajan  tukikohdan  jyräämiseen, 


pelaajat  suorittavat  usein  pienempiä 
tehtäviä  saadakseen  etulyöntiaseman. 
League  of  Legendsissä  pelaajat  esimer¬ 
kiksi  tuhoavat  ajoittain  kartalle  ilmes¬ 
tyvän  lohikäärmeen,  joka  tarjoaa  eri¬ 
laisia  bonuksia  kuoliniskun  antaneelle 
joukkueelle.  Dota  2:ssa  samanlaista 
virkaa  ajavat  riimut.  Näistä  pisteistä 
taisteleminen  on  usein  tarkkailijan 
mielenkiinnon  kohde. 

MOBA-peleissä  siis  on  huomioitava 
joukkueiden  sirpaloituneempi  sijainti 
kartalta  ennen  pelin  loppupuoliskoa. 
Kentän  eri  puolilta  tapahtuu  jatkuvas¬ 
ti,  kunnes  resurssit  riittävät  voimak¬ 
kaisiin  puskuyrityksiin  ja  joukkueet 
kokoontuvat  yhteen.  Myös  erilaista 
numerotietoa  on  huomattavasti  enem¬ 
män:  hahmoilta  on  enemmän  ominai¬ 
suuksia  kuin  FPS-peleissä.  Jokaiselta 
on  useita  kykyjä,  oma  määränsä  elä- 
mäpisteitä,  kykyjen  käyttöä  rajoittava 
resurssi  kuten  mana,  puhumattakaan 
hahmoille  ostettavista  varusteista. 
Pelin  seuraamisen  kannalta  jokaisen 
sankarin  tilanne  on  tärkeä,  joten  lähe¬ 
tyksessä  on  jatkuvasti  näytettävä  näis¬ 
tä  kertovaa  grafiikkaa.  MOB A-  striimit 
ovatkin  usein  täynnä  palkkeja  ja  ikku¬ 
noita  hahmoista. 

Lopuksi 

Lähetyksissä  otetaan  siis  huomioon 
pelityyppien  erityispiirteet.  Useim¬ 
mat  striimit  pyrkivät  kertomaan 
tilanteista  visuaalisesti,  mutta  se¬ 
lostajilta  ja  asiantuntijoiltakin  on 
paikkansa.  Striimituotannoissa  ,  * ! 
käytetään  runsaasti  eri  keinoja, 
jotta  maallikonkin  katsojan  olisi 
helpompi  seurata  lähetystä.  & 


Kaikki  e-urheilusta 

Teksti:  Janne  Siren  Kuvat:  Manu  Pärssinen 

E-urheilu  on  Suomessakin  kovassa  nosteessa .  Joulumarkkinoillem- 
me  tähtää  aiheesta  peräti  kaksi  kirjaa  -  otimme  toisen  syyniin . 


suurmies  mainitaan  sentään  kolmesti. 

Itselleni  kiinnostavinta  antia  olivat 
silti  noin  kymmenkunta  eri  kilpapeli- 
lajin  esittelyä.  Toisin  kuin  perinteises¬ 
sä  urheilussa,  jolla  on  takanaan  satojen 
vuosien  historia,  e-urheilun  lajivali- 
koima  on  vasta  muodostumassa.  Kirja 
tutkailee  lajimuotojen  kehitystä  sekä 
niiden  suhdetta  keskeisimpiin  kaupal¬ 
lisiin  julkaisuihin.  Pienenä  miinukse¬ 
na  tämän  Skrollin  kanteenkin  visioitua 
virtuaalitodellisuuden  kilpapelaamista 
tunnutaan  sivuavan  lähinnä  velvolli¬ 
suudentunnosta. 

Kaikki  e-urheilusta  on  esitystaval¬ 
taan  lehtimäinen  -  sen  aukeamat  ovat 
hyvin  visuaalisia  ja  aliluvut  kuin  artik¬ 
keleita.  Myös  pelikuvia  on  runsaasti. 
Sitä  onkin  leppoisaa  lukea  palasissa, 
eikä  lukijan  tarvitse  arvailla,  miltä  ne 
pelit  oikein  näyttävät.  Kirjaa  rytmittä¬ 
vät  kiitettävästi  kuvitetut  ja  tekstitetyt 
aikajanat  (ks.  alanurkan  kuva),  joissa 
monet  kirjan  aiheista  avataan  mennei¬ 
den  vuosikymmenten  merkkihetkien 
kautta. 

Parasta  Kaikessa  e-urheilusta  on  kir¬ 
jan  monisuuntaisuus  -  sen  voi  tavallaan 
lukea  eteen-  tai  taaksepäin  tai  poikit¬ 
tain.  Kelkasta  pudonneet  pelaamisen 
seniorikansalaiset  voivat  lukea  kirjan 
alusta  loppuun  ja  nousta  takaisin  kyy¬ 
tiin.  Nykytrendeissä  eläville  junnuille 
se  taas  paljastaa  e-urheilun  laajemmat 
juuret  sekä  oman  suosikkilajin  ulko¬ 
puoliset  ulottuvuudet.  Pelikulttuurite- 
ko.  & 


Kilpapelaamisen  täytyy  olla 
huudossa,  kun  tänä  syksynä 
jopa  Hjallis  Harkimo  haki 
alalle  yritysjohtajia  Diilissä.  Emme 
siis  yllättyneet,  kun  samaan  aikaan 
Suomen  pieniä  markkinoita  siunat¬ 
tiin  peräti  kahdella  kotimaisella  e- 
urheilukirjalla.  Toinen  on  urheilu- 
toimittaja  Otto  Röngän  E-urheilun 
käsikirja  (Otava)  ja  toinen  on  tämä: 
Kalle  Rantalan  ja  Samuli  Kraneisin 
Kaikki  e-urheilusta. 

Siinä  missä  E-urheilun  käsikirjaa 
on  markkinoitu  hieman  enemmän 
kilpapelaamiseen  ryhtyvälle,  Kaikki 
e-urheilusta  -kirjan  ote  on  skrollimai- 
sempi.  Nimensä  mukaisesti  se  valottaa 
e-urheilun  kokonaiskuvaa  pitkittäin 
ja  poikittain,  muinaisuudesta  nykyi¬ 
syyteen,  demoskenejuurista  olym¬ 
pialaisiin.  Kirja  aloittaa  Spacewarista , 
Fougista  ja  Donkey  Kongista  -  eikä 
vain  nimellisesti,  vaan  se  todella  aset¬ 


taa  kilpapelaamisen  historialliseen  ja 
poikkitieteelliseen  viitekehykseensä. 

Kirjan  suomalaisuus  näyttäytyy 
myös  positiivisesti.  Se  käsittelee 
ylikansallisia  teemoja,  kuten  vä- 
kivaltaviihteen  kysymystä  ja 
e-urheilua  liikuntana,  mut¬ 
ta  myös  esimerkiksi  kil¬ 
papelaamista  Suomen 
puolustusvoimissa 
ja  Veikkauksen  ve¬ 
donlyönnissä. 

Sivuilla  vilisee 
myös  suomalaisia 
peli-  ja  kilpapelialan  nimiä, 
tuttuja  niin  vanhemmalle  kuin  nuo¬ 
remmallekin  lukijalle.  Kirja,  joka 
puhuu  yhtä  lailla  Stavros  Fasoulak- 
sesta  kuin  Teemu  Hiilisestä  sekä 
C-lehdestä  ja  Fortnitesta  ei  voi  olla 
huono.  Annetaan  anteeksi  jopa  yksi 
kirjoitusvirhe  Jukka  Tapanimäen 
nimessä  -  suomalaisen  pelihistorian 


Kaikki  e-urheilusta 

176  sivua 

Tekijät:  Kalle  Rantala,  Samuli  Kraneis 

BATTLE  ROYALE  -PELIT , 


Kolumni 


Sattumankauppaa 

Elämän  käännekohdat  näkee  usein  vasta  jälkeenpäin 
-  sattumalta  minäkin  päädyin  ohjelmoimaan.  Ehkäpä 
siksi,  että  ensimmäinen  pelikonsolini  vaihtuikin  koti¬ 
tietokoneeksi. 


Janne  Siren 

Varhaisin  tietotekniikkamuis- 
toni  on  pelikonsoleiden  ver¬ 
tailu  Helsingin  keskustan 
Sokos-tavaratalossa.  Vuosi  oli  noin 
1984.  Olin  juuri  aloittanut  koulun  ja 
saanut  uusia  kavereita,  jotka  olivat 
tartuttaneet  päähäni  ajatuksen  omasta 
pelikoneesta:  Colecovisionista.  Myös 
vanhempani  oli  viimein  lämmitelty 
idealle. 

Muisto  on  kirkas  toisestakin  syystä. 
Pelikonsolikeikka  keskeytyi  diabeetik- 
koäitini  mataliin  verensokereihin  ja 
syömään  kiirehtimiseen.  Niinpä  Co- 
lecovisioniin  liittyy  minulla  ikuisesti 
muisto,  jossa  tokkurainen  äitini  hoi- 
pertelee  bussipysäkin  ohitse  Lasipa¬ 
latsin  edessä  toistellen  ventovieraille 
ihmisille,  ettei  ole  humalassa. 

Kahvilapulla  ja  sokerilimppari  aut¬ 
toivat  äitiä,  mutta  Colecovision  jäi  sillä 
kertaa  ostamatta.  Kävipä  niin,  että  se 
jäi  ostamatta  seuraavaksi  34  vuodeksi. 
Tuskinpa  kirjoittaisin  nyt  Skrolliin,  jos 
olisin  tuolloin  päätynyt  Colecovisio- 
niin. 

Pisteiden  yhdistäminen 

Kirjoittaessani  sankarimyyteistä  (Skrol- 
li  2016.1)  mainitsin  Steve  Jobsin  päät¬ 
tä)  äispuheen  Stanfordissa  vuodelta 


2005.  Puheen  kolmesta  tarinasta  nostin 
tuolloin  esiin  viimeisen,  joka  käsitteli 
individualismia.  Ensimmäinen  tari¬ 
noista,  Connecting  the  dots ,  on  vieläkin 
ajatuksia  herättävämpi.  Se  on  kertomus 
siitä,  miten  historian  syy- seuraussuh¬ 
teet  näyttäytyvät  vasta  jälkikäteen. 

Job  s  aloitti  tarinansa  muistelemalla, 
kuinka  jätti  aikanaan  omat  korkeakou¬ 
luopintonsa  kesken.  Hän  ei  kuitenkaan 
lopettanut  heti  kaikkea  opiskelemis¬ 
ta.  Tutkinnosta  luopuminen  vapautti 
aikaa  yliopistolla  oleskeluun.  Niinpä 
Jobs  oli  osallistunut  kaunokirjoitustai- 
teen  eli  kalligrafian  kurssille  -  huvik¬ 
seen.  Tutkintoa  tavoitellessa  tälle  kurs¬ 
sille  ei  olisi  ollut  aikaa  eikä  tarvetta. 

Kalligrafian  opit  palasivat  tarinan 
mukaan  Jobsin  mieleen  vuosia  myö¬ 
hemmin,  kun  Macintoshin  graafista 
käyttöliittymää  suunniteltiin.  Niinpä 
Macista  tuli  yksi  ensimmäisistä  tieto¬ 
koneista,  jossa  oli  kauniit  kirjasimet. 
”Ja  koska  Windows  kopioi  kaiken...” 
maalaili  virnuileva  Jobs  kalligrafia- 
kurssinsa  kauaskantoisia  seurauksia. 

Kauniit  kirjasimet  olisivat  varmasti 
lopulta  löytäneet  tiensä  tietokoneisiin 
ilman  Jobsiakin,  mutta  ajatus  on  silti 
kutkuttava.  Tulevaisuus  voi  olla  pie¬ 
nestä  kiinni. 


Commodore-kerroin 

Jälkikäteen  ymmärsin  katselleeni  Co- 
lecovisionia  pelikonsoleiden  ensim¬ 
mäisen  kulta-ajan  kuolonkorinoissa. 
Ehkä  kaverin  isoveljellä  oli  sellainen 
tai  se  vain  mahtui  rajalliseen  budjettii¬ 
ni.  Muistoissani  näen  edelleen  konso¬ 
lin  salkkumaisen  kotelon  ja  ohjaimien 
numeronäppäimistöt  tavaratalon  la¬ 
sivitriinissä.  Vuotta  myöhemmin  lait¬ 
teen  valmistus  päättyi  ja  taustayhtiö, 
1930-luvulla  perustettu  Connecticut 
Leather  Company,  kaatui  pian  sekin. 

Minun  ja  Colecovisionin  väliin  en¬ 
nätti  toinenkin  yllätys:  muutto  toiselle 
paikkakunnalle.  Uusi  asuinpaikka  toi 
mukanaan  uudet  kaverit  ja  heistä  lähes 
jokaisella  oli  jokin  Commodore  (poik¬ 
keuksina  yksittäinen  Spectravideo  ja 
Atari-konsoli.)  Niinpä  ensikoneekseni 
tulikin  Commodore  64,  jota  seurasivat 
Amiga  500  ja  1200.  Pääsin  pelaamaan, 
mutta  kolmantena  yllätyksenä  pian  50 
prosenttia  koneajastani  kului  Basic- 
ohjelmointiin  -  sitä  ei  olisi  pelikonso¬ 
lilla  tapahtunut. 

Löydettyäni  Amigalla  C-kielen,  oh¬ 
jelmoinnin  viemä  aika  oli  jo  75  %:n 
luokkaa.  Tätä  rataa  päädyin  Helsingin 
yliopistoon  lukemaan  tietojenkäsitte¬ 
lytiedettä  ja  valmistuin  ohjelmoijaksi. 
Ostin  minä  sen  Colecovisioninkin, 
mutta  vasta  vuonna  2018.  Hämmäs¬ 
tyin,  kuin  muistoissani  varsin  kämäi- 
nen  konsoli  olikin  teknisesti  pätevä. 
Colecovisioniin  sai  jopa  tietokone- 
laajennuksen,  joskaan  sitä  en  olisi 
1980-luvun  Suomessa  kokenut. 

Tuskin  kotitietokonebuumi  olisi  silti 
täysin  mennyt  minulta  ohitse  Colecovi- 
sion-konsolinkaan  kanssa.  Viimeistään 
kaveripiirini  Amiga-vaihe  olisi  houku¬ 
tellut  minutkin  Commodore-leiriin. 
Colecovision  ensikoneena  olisi  kuiten¬ 
kin  johtanut  siihen,  että  olisin  käyttänyt 
formatiivisimmat  bitinnypläysvuoteni 
Basic-räpellysten  sijaan  sataprosentti¬ 
sesti  pelitaitojeni  hiomiseen.  Tänä  päi¬ 
vänä  olisin  esports-miljonääri,  enkä  oh¬ 
jelmoija  /  palkaton  kolumnisti.  & 

Colecovision- esite/ emulaattori  ja  Jobsin 
Stanford-puhe:  skrolli.fi/ numerot 


Tapahtuma 


Kuvat:  Nasu  Viljanmaa,  Robot  Uprising/Markus  Ketola,  Robot  Uprising/Tapio  Auvinen 


Lego-robottien  m 


Robot  Uprisingon  tarinavetoinen  hackathon,  jossa  viikonloppuna  rakennetut  ja  ohjelmoidut 
lego-robotit  selviytyvät  haasteradan  läpi  enemmän  tai  vähemmän  itsenäisesti. 

Teksti:  Valhe  Kouneli 


Vuosi  2042.  1800-lu- 

vun  loppupuolella 
perustetun  suomalais- 
norj  alaisen  Dvergar- 
yhtiön  robottitehtaan 
tietojärjestelmään  on  murtauduttu. 
Keskustietokoneeseen  kohdistettu  vir- 
tapiikki  saa  sen  ylikuumentumaan  ja 
sytyttämään  tulipalon,  jota  manuaa¬ 
lisesti  pois  kytketyt  palosammuttimet 
eivät  taltuta.  Iskusta  epäillään  hakke- 
rijärjestö  U9RlSEa,  jonka  tavoitteena 
on  estää  yleistekoäly  ODINin  kehittä¬ 
minen. 

Supertekoäly  ODIN,  jonka  huhutaan 
olevan  kaikkien  aikojen  kehittynein  te¬ 
koäly  ja  kenties  tuleva  singulariteetin 
liikkeellepanija,  varastetaan  Dverga- 
rilta  hakkerointi- iskun  jälkimainin¬ 
geissa.  Sitä  suoj  aavaa  kvanttisalausta 
ei  voi  kuitenkaan  purkaa  ilman  kvant- 
titietokonetta,  ja  ainoa  sellainen  löytyy 
mistäs  muualtakaan  kuin  Dvergarin 
omista  tiloista.  Kvanttitietokonetta 
suoj  aavaa  täysin  automatisoitua  ja  mo¬ 
dernia  tutkimuslaitosta  ei  kuitenkaan 
ole  suunniteltu  ihmisille.  Vain  robo¬ 
teilla  on  mahdollisuus  saada  kvantti- 
tietokone  haltuunsa. 

Dvergarin  asiakasyritykset  Futurice, 
Liquid  Studio,  Nixu  ja  Visma  rekryävät 
hakkeritiimejä  hoitamaan  homman. 
Vain  parhaat  tehtävään  ilmoittautu¬ 


neista  valitaan.  Kiire  on  kova  ja  aikaa 
vain  48  tuntia. 

Tässä  on  Robot  Uprising  -hackatho- 
nin  lähtökohta.  Oikeasti  vuosi  on  2018, 
Dvergar-nimistä  yritystä  ei  ole  olemas¬ 
sakaan  ja  Futurice,  Liquid  Studio,  Nixu 
ja  Visma  ovat  itsenäisiä  yrityksiä,  Ro¬ 
bot  Uprising  -tapahtuman  sponsoreita. 
Tapahtumaan  ilmoittautujista  valitaan 
150  osallistujaa,  jotka  esittävät  neljän 
sponsoriyrityksen  palkkaamia,  kvant¬ 
titietokonetta  havittelevia  hakkereita. 

Nelihenkinen  tiimimme,  joka  koos¬ 
tuu  kahdesta  automaatiopuolelta  val¬ 
mistuneesta  diplomi-insinööristä, 
tietoj  enkäsittelytieteen  tohtorikoulu- 
tettavasta  ja  minusta,  ilmoittautuu  ja 
pääsee  mukaan  kilpailuun.  Antti,  Lau¬ 
ri,  Niklas  ja  Valhe  ovat  valmiita  otta¬ 
maan  kisaviikonlopusta  kaiken  irti. 

Vaikka  se  vähän  epäilyttääkin,  että 
kilpailun  säännöissä  on  melkein  kaikki 
sallittua. 

Kapinan  alkusoitto 

Ennen  kisaviikonloppua  Robot  Upri- 
singin  nettisivuille  alkaa  ilmestyä  vide¬ 
oita  vuoden  2042  tapahtumista.  Nixu 
raportoi  Dvergariin  tehdystä  hyök¬ 
käyksestä,  Visma  iloisesti  siitä  kuinka 
dronet  korvaavat  ihmiset  rakennus¬ 
työmailla,  Dvergarin  tekoäly  antaa 
huolestuttavia  vastauksia  Liquid  Studi¬ 


on  tutkijan  kysymyksiin,  ja  Futuricen 
videolla  androideilta  lipsahtaa  suunni¬ 
telma  ihmisten  nujertamisesta.  Kaikki 
ovat  leikissä  ihanasti  vähän  pahisten 
puolella. 

Reddit-keskustelufoorumille  ilmes¬ 
tyy  vuoden  2042  Helsinkiä  koskeva 
alafoorumi,  jolta  löytyy  linkki  tule¬ 
vaisuuden  Helsingin  kaupungin  työn- 
hakusivulle.  (Kaupungin  vaakuna  on 
aivan  mahtava.)  Työtehtäviin  kuuluu 
muun  muassa  hakkereiden  jäljittämis¬ 
tä,  salakoodien  murtamista  ja  kadon¬ 
neen  kännykän  jäljittämistä  varmuus- 
kopioitujen  tiedostojen  perusteella. 
Osassa  tehtävistä  on  hyötyä  Redditin 
keskustelujen  lukemisesta,  ja  ratkaisu 
johdattaa  ottamaan  sähköpostilla  yh¬ 
teyttä  laittomia  kyborgi-kehomuokka- 
uksia  tekevään  toimijaan.  Kovemman 
rahan  tehtävissä  päätyy  kääntämään 
binääriä  takaisin  assembler-koodiksi 
ja  korjaamaan  rikkinäistä  C-koodia. 

Ennen  varsinaista  kilpailua  Robot 
Uprising  järjestää  kaksi  ennakkota- 
pahtumaa,  joista  ensimmäisessä  tu¬ 
tustutaan  oluen  kera  viime  vuoden 
voittajarobottiin,  kokeillaan  tekniikka- 
Legojen  rakentamista  ja  leikitään  kau- 
ko- ohjattavilla  leluroboteilla.  Toisessa 
alle  viisihenkiset  tiimit  ja  yksin  osallis¬ 
tuvat  muodostavat  viiden  hengen  ryh¬ 
miä.  Täältä  nelihenkinen  tiimimme 

Kuva:  Robot  Uprising/Markus  Ketola  (editointi  Tapio  Auvinen) 


Mikä  Robot  Uprising? 

Robot  Uprising  on  yrittäjyysyhteisö  Helsinki  Think  Companystä  käyntiin  ponnahtanut,  jo 
kahdesti  järjestetty  robottiaiheinen  hackathon.  Viisihenkiset  ryhmät  rakentavat  ja  ohjel¬ 
moivat  viikonlopun  aikana  Lego-robotin,  jonka  tarkoituksena  on  selvitä  mahdollisimman 
itsenäisesti  haastavasta,  moniosaisesta  esteradasta.  Esterataa  ei  paljasteta  etukäteen. 

Kilpailun  ympärille  on  kehitetty  taustatarina,  jossa  eletään  vuodessa  2042,  jolloin  an- 
droidit  ja  robotit  ovat  arkipäivää.  Kilpailun  tavoite  yhdistetään  tarinaan,  jossa  kilpailijat 
pyrkivät  robottiensa  avulla  saamaan  haltuunsa  pahamaineisen  Dvergar-yhtiön  kvanttitie- 
tokoneen  ja  toimittamaan  sen  oman  yhtiönsä  käyttöön.  Kuvitteellista  maailmaa  luodaan 
siihen  liittyvillä  videoilla,  nettisivuilla  ja  haastetehtävillä,  joita  kilpailijat  voivat  ratkaista 
ennen  kisaviikonloppua  ansaitakseen  kisassa  käytettävää  virtuaalivaluuttaa. 

Vuoden  201 8  kilpailuun  osallistui  yli  1 50  kisaajaa  jaettuna  35  joukkueeseen.  Joukku¬ 
eet  taas  jaettiin  neljän  tapahtuman  sponsorin  edustamiin  talleihin.  Suurin  osa  joukku¬ 
eista  oli  etukäteen  muodostettuja,  mutta  alle  viisihenkisillä  joukkueilla  ja  yksin  kisaan 
ilmottautuneilla  oli  ennen  kisaviikonloppua  tilaisuus  täydentää  rivejään. 

Robot  Uprisingissa  ei  ole  juurikaan  sääntöjä,  ja  ne  voivat  muuttua  kesken  kilpailun. 
Kilpailijoille  vinkataan,  että  omien  robottien  paikalle  salakuljettaminen  on  sallittua 
ja  että  oveluudella  ja  kilpailijoiden  vakoilemisella  pärjää.  Ainoana  rajoituksena  muita 
robotteja  ja  kisaajia  ei  saa  vahingoittaa  pysyvästi. 

Kisan  voittaja  ratkaistiin  pisteyttämällä  robotin  koodi,  rakenne  ja  suoritus  loppu¬ 
kilpailussa  sekä  ryhmän  yhteistoiminta.  Menestyvään  talliin  kuulumisesta  sai  hieman 
lisäpisteitä.  Kisan  voittajajoukkue  sai  pääpalkintona  2500  euroa. 


bongaa  viidennen  jäsenensä,  jo  kerran 
kisaan  aiemmin  osallistuneen  tieto  - 
j  enkäsittelytieteen  maisteriopiskelij  a 
Pavelin.  Viisihenkisen  koodaritiimim- 
me  nimeksi  valikoituu  Parsertongue ,  ja 
Visma  ottaa  meidät  siipensä  alle. 

Koska  panokset  ovat  kovat  ja  kvant- 
titietokone  on  saatava  käsiin  hinnalla 
millä  hyvänsä,  aloitamme  työskentelyn 
jo  varhain.  Toinen  diplomi-insinöö¬ 
reistämme,  Lauri,  hankkii  itselleen 
Lego  Mindstorms  EV3  -robottisetin, 
jonka  kaltaista  käytetään  myös  kisassa, 
ja  kokoonnumme  päämajaamme  har¬ 
joittelemaan  sen  rakentamista  ja  ohjel¬ 
moimista.  Tavoitteenamme  on  laatia  jo 
ennen  kisaa  vähintään  miminum  viable 


product ,  yksinkertainen  toteutus,  jolla 
selviää  kunnialla  kilpailun  haasteken- 
tän  läpi.  Se  tarkoittaa  aikarajoituksil- 
lamme  kauko- ohjauksen  toteuttamista 
ennakkoon. 

Diplomi-insinööri  Antti  ja  maisteri- 
opiskelija  Pavel  ohjelmoivat  läppärillä 
ajettavan  koodin  lähettämään  robo¬ 
tille  bluetoothin  yli  UDP-paketteja  ja 
robotilla  ajettavan  koodin  surruutta- 
maan  moottoreitaan  niiden  mukaises¬ 
ti.  Komentorivi  ja  A-,  S-,  D-  ja  W-napit 
ovat  toistaiseksi  riittävä  käyttöliittymä. 
Samaan  aikaan  Valhe  ja  Lauri  raken¬ 
tavat  telaketjuja  käyttävän,  kovaakin 
käsittelyä  kestävän  robotin,  joka  ei  kui¬ 
tenkaan  pääse  mukaan  kisaan  kadotta¬ 


misen  pelossa.  SD-kortti,  jolle  robotin 
koodi  ja  sopivat  Python-kirjastot  on 
ladattu  valmiiksi,  otetaan  kuitenkin 
mukaan.  Parsertongue  on  keinottelul¬ 
laan  saanut  mukavaa  etumatkaa  mui¬ 
hin  kilpailijoihin. 

Kohti  kvanttitietokonetta 

Hankimme  varsinaista  tapahtumaa 
varten  wifi-tikun  robottiin,  jotta  epä¬ 
varmemmasta  bluetoothista  voisi  luo¬ 
pua.  Kisapaikka  kuhisee  ihmisiä,  ja 
monella  on  mukana  omia  tekniikka- 
Lego- settejä.  Kun  kisaajat  asettuvat 
pöytiensä  ääreen,  kasseista  ja  nyssy- 
köistä  paljastuu  myös  omaa  elektro¬ 
niikkaa,  kolveja  ja  koekytkentälevyjä. 
Meneekö  meillä  sittenkään  niin  hyvin 
kuin  kuvittelemme?  Sentään  pahat 
työnantajayrityksemme  tarjoavat  meil¬ 
le  runsaasti  naposteltavaa  sekä  niin  aa¬ 
miaisen,  lounaan  kuin  päivällisenkin. 

Haasterata,  tai  siis  Dvergarin  ro- 
bottitehtaan  miniatyyrisimulaatio/ 
hologrammi,  paljastetaan.  Se  on  osit¬ 
tain  samanlainen  kuin  viime  vuonna. 
Aiempana  vuonna  otettujen  kuvien 
tarkasta  tutkimisesta  ja  Pavelin  kerto¬ 
muksista  on  ollut  apua  ennakkosuun- 
nittelussa.  Tehtaan  ensimmäinen  huo¬ 
ne  sisään  tultaessa  on  labyrinttimäinen 
palvelinhuone,  jonka  läpi  löytämistä 
sentään  ohjaa  sairaaloista  tuttu  lattiaan 
merkitty  viiva.  Keltaista,  lattiassa  ole¬ 
vaa  laattaa  painettaessa  aukeaa  reitti 
seuraavaan  huoneeseen. 

Seuraava  huone  on  täynnä  teräspila- 
reita,  jotka  kannattelevat  ylempiä  ker¬ 
roksia.  Niihin  on  vaarallista  osua.  Läpi 
pääsemisen  jälkeen  tie  johtaa  suureen 
saliin,  jossa  on  monoliittimainen  su¬ 
pertietokone,  joka  ohjaa  koko  laitosta. 
Eteenpäin  päästäkseen  on  poistettava 
siitä  datakuutio  ja  vietävä  se  oikeaan 
paikkaan.  Onneksi  joku  on  ilmeisesti 
hakkeroinut  koneen  etukäteen  anta¬ 
maan  datakuution  jokaiselle,  joka  pai¬ 
naa  koneessa  olevaa  punaista  nappia. . . 

Pahin  on  kuitenkin  vielä  edessä,  sillä 
Dvergarin  tehtaan  tuotantolinjan  läpi 
pääseminen  vaatii  tarkkaa  suunnit¬ 
telua  ja  ajoitusta.  Pyörivillä  alustoilla 
paremmankin  robotin  suuntavaisto 
menee  nimittäin  sekaisin,  ja  pyörät 
saattavat  juuttua  alustoilla  lojuviin  ro- 
bottiosiin.  Kun  siitä  on  selvinnyt,  on¬ 
kin  enää  löydettävä  kalibrointiosastol- 
ta  tie  ylempään  kerrokseen.  Siihen  on 
useampia  eri  keinoja,  joista  toiset  ovat 
kunnianhimoisempia  kuin  toiset. 

Labyrintin  päällä  on  kisan  aikana  akryylitan- 
kojen  kannattelema  katto,  mikä  tekee  etä- 
ohjauksesta  hankalaa.  Keltainen  painonappi 
labyrintin  keskellä  saa  sen  toisen  puoliskon 
liukumaan  viistottaisesti  ja  paljastamaan 
reitin  seuraavaan  huoneeseen.  Kuva:  Robot 
Uprising  /  Markus  Ketola  (editointi  Tapio  Au¬ 
vinen) 

Vihdoin  -  lomittumistaso.  Täällä 
puretaan  Dvergarin  yleistekoälypiirien 
kvanttisalaus.  Nopeimmat  robotit  eivät 
kuitenkaan  anna  kiltisti  tilaa  hitaam¬ 
mille  kilpailijoilleen,  vaan  myöhem¬ 
min  tulleiden  on  haastettava  edellä- 
käyvät  armottomaan  tappeluun,  jossa 
häviäjä  syöstään  kuiluun. 

Sitten  käteemme  annetaan  laati¬ 
kollinen  EV3-robottiosia,  sensoreita, 
moottoreita  ja  keskusyksikkö.  Raken¬ 
taminen  ja  koodaaminen  voi  alkaa. 
Kaaokselta,  kiukuttelulta  ja  erimieli¬ 
syyksiltä  ei  vältytä.  Puhumattakaan 
häiriöistä,  joita  tulee  jatkuvasti  ylimää¬ 
räisten  haasteiden  ja  yllättävien  mah¬ 
dollisuuksien  muodossa. 

Taistelu  alkaa 

On  täysin  selvää,  että  ohjelmointitai¬ 
tomme  ja  aikamme  eivät  riitä  yleispä¬ 
tevän,  koko  Dvergarin  robottitehtaan 
läpäisevän  tekoälyn  ohjelmoimiseen. 
On  myös  täysin  selvää,  että  jonkun  pi¬ 
tää  ensin  rakentaa  robotti. 

Tavoitteenamme  on  ollut  alusta  asti 
tehdä  mahdollisimman  automatisoitu 
ratkaisu.  Valhe  ehdottaa,  että  jokaisen 
yksittäisen  huoneen  ratkaiseva  koodi 
on  eri,  ja  robotti  vaihtaa  näiden  koo¬ 
dien  ajamisen  välillä  sillä  perusteella, 
että  tunnistaa  huoneiden  välillä  ole¬ 
van  neonpunaisen  rampin  värin.  Lauri 


ehdottaa  tilakoneen  käyttämistä.  Tar¬ 
koituksena  on  pystyä  missä  tahansa 
välissä  keskeyttämään  robotin  itsenäi¬ 
nen  suoritus  ja  ottamaan  kauko- ohjaus 
käyttöön.  Suoritettava  koodi  ei  saa  siis 
koskaan  sisältää  odottamista  vaativia 
käskyjä. 

Antti,  Lauri  ja  Pavel  alkavat  väker- 
tää  koodin  parissa.  Lauri  luo  tilako¬ 
neen,  Antti  muuttaa  Bluetoothia  käyt¬ 
tävän  kommunikaatioväylän  wifiä 
käyttäväksi,  ja  Pavel  alkaa  ohjelmoida 
viivanseuraajaa.  Valhe  aikoo  rakentaa 
maailman  kapeimman,  vakaimman  ja 
kestävimmän  robotin.  Kapeus  auttaa 
pujottelemaan  kakkoshuoneen  pi¬ 
larien  läpi  ja  vakaus  auttaa  sekä  ylä¬ 
mäessä  että  toisten  robottien  hyökä¬ 
tessä  kimppuun.  Kestävyys  on  myös 
olennaista,  sillä  viime  vuonna  harva 
robotti  pääsi  kuulemma  kokonaisena 
perille  asti.  Robottirakennuskonsult- 
ti  käy  painottamassa,  että  paraskaan 
koodi  ei  auta,  jos  robotti  on  rakennet¬ 
tu  huonosti.  Saatavilla  on  kuitenkin 
vain  rajallinen  valikoima  rakennus¬ 
osia.  Niklas  yrittää  suorittaa  viimei¬ 
siä,  vaativia  työnantoja  tulevaisuuden 
Helsingin  kaupungilta. 

Keskusyksikkönä  toimivassa  EV3- 
palikassa  on  valitettavasti  vain  neljä 
moottoriporttia  ja  neljä  anturiporttia. 
Saamissamme  osissa  on  kaksi  koske¬ 
tus-  eli  törmäysanturia,  infrapunal- 
la  toimiva  etäisyysanturi,  rajoitetusti 
toimiva  värianturi  sekä  gyroskooppi. 
Moottoreita  on  kaksi  isoa  ja  yksi  pieni. 
Telaketjuja  ei  valitettavasti  ole. 

Olemme  etukäteen  päättäneet  käyt¬ 
tää  telaketjuja,  koska  niissä  on  hyvä 
pito  ja  niiden  avulla  robotti  voi  hel¬ 
posti  kääntyä  paikoillaan.  Valheen 
etukäteen  (tulevaisuuden)  Helsingin 


kaupungille  tekemät  työt  ovat  kerryt¬ 
täneet  ryhmälle  paljon  valuuttaa,  mut¬ 
ta  teknisten  ongelmien  vuoksi  luvattu 
robottiosakauppa  ei  ole  vielä  auennut. 
Ensimmäinen  versio  robotista  saa  al¬ 
leen  kaksi  pyörää  ja  tukirullan,  ja  vii- 
vanseuraajakoodi  laaditaan  yhden  vä- 
rianturin  oletuksella. 

Myöhemmin  Visma  kuitenkin  tuo 
lisäosia,  joista  löytyy  myös  telaketjut. 
Monen  rakennusiteraation  jälkeen  ro¬ 
botti  alkaa  valmistua.  Valhe  harhautuu 
ratkomaan  kulkukortin  nauhasta  ja 
paikan  seiniltä  löytyviä  salakoodeja, 
joita  Antti  kutsuu  pelkiksi  harhautuk¬ 
siksi.  Kieltämättä  salakoodien  ratko¬ 
misesta  ei  tähän  mennessä  ole  ollut 
mitään  hyötyä,  koska  robottiosakaup¬ 
pa  on  yhä  kiinni. 

Ensimmäisen  päivän  jälkeen  emme 
ole  saaneet  vielä  kovin  paljon  aikaan. 
Meillä  on  valmis  robotti,  vaikka  kaik¬ 
kia  sensoreita  ei  olekaan  vielä  kyt¬ 
ketty  siihen.  Kauko -ohjaus  toimii. 
Automaattisten  tilasiirtymien  sijaan 
päätämme  määrittää  ajettavan  tilan 
etäkäyttöliittymästä  käsin,  koska  huo- 
neitten  väliset  punaiset  rampit  näyttä¬ 
vät  eri  värisiltä  eri  värivalaistuksissa. 
Kaaokseen  ja  ihmishälyyn  alkaa  jo  tot¬ 
tua,  ja  joitakin  uusia  tuttavuuksia  on 
syntynyt.  Sekä  oman  että  vastustajien 
tallien  napostelutarjonta  on  tutkittu 
huolella  läpi,  ja  robottia  on  käytetty  vä¬ 
lillä  radalla  testiajossa. 

Rivit  rakoilevat 

Toinen  päivä  vaikenee  pahemmit¬ 
ta  univeloitta.  Emme  ole  enää  kovin 
nuoria,  joten  yövalvomiset  eivät  tule 
kuuloonkaan.  Muista  tiimeistä  ainakin 
yksi  Venäjältä  tullut  on  nukkunut  vuo¬ 
roissa... 


Pyörivät  alustat  ja  niillä  lojuvat  robottiosat  saavat  useammankin  kisailijan  kellahtamaan. 

Punaista  nappia  painannalla  saa  datakuution  haltuunsa.  Haastehuoneen  lattiassa  on  magneet¬ 
teja,  jotka  tekevät  metalliosia  sisältävän  kuution  kuljettamisesta  kohteeseensa  astetta  hanka¬ 
lampaa. 


Niklaksella  on  valitettavasti  menoa 
iltaan  asti.  Valhe  päättää  tarttua  Dver- 
garin  pyyntöön  löytää  tuhmien  hakke¬ 
rien  henkilöllisyys  ja  alkaa  tutkia  ympä¬ 
ristöstä  löytyviä  vihjeitä,  joiden  avulla 
koodilukittujen  kaappien  tulisi  aueta. 
Valitettavasti  nopeat  syövät  hitaat,  ja 
kaikille  esillä  olevien  vihjeiden  ratket¬ 
tua  kaapit  löytyvät  aina  ovet  ammollaan 
ja  tyhjennettyinä.  Ratkomiselle  parem¬ 
pi  aika  olisi  ollut  eilen  eikä  tänään. 

Sillä  aikaa  koodi  edistyy  tasaisesti. 
Valhe  saa  idean  pylväshuoneen  rat¬ 
kaisemisesta  kahden  törmäysanturin 
avulla  ja  rakentaa  robottiin  puskurin, 
joka  sekä  estää  robottia  jumittumasta 
pylväisiin  tai  kulmiin  että  välittää  tie¬ 
don  törmäyksestä  robotille. 

Robotista  ja  koodin  testaamisesta 
sillä  alkaa  muodostua  vaikea  pullon¬ 
kaula.  Kaikki  tahtoisivat  päästä  koke¬ 
iltuaan  omaa  koodiaan  ajossa.  Käy¬ 
tämme  ohjelmointiin  Pythonia,  jossa 
on  se  ongelma,  että  koodia  ei  käännetä 
kuten  esimerkiksi  Javan  tapauksessa, 
joten  koodissa  olevat  virheet  eivät  tule 
esiin  kuin  vasta  koodia  suoritettaessa. 
Jännitteet  kasvavat  ryhmän  sisällä. 

Robottiosakaupan  vihdoin  auettua 
paljastuu,  ettei  sieltä  saa  oikein  mi¬ 
tään  hyödyllistä.  Kaupan  työntekijänä 
toimivan  puhuvan  robottipään  kanssa 
on  kuitenkin  hauska  asioida,  vaikkakin 
turhauttavaa  -  se  ei  nimittäin  tunnu 
saavan  vahvalla  aksentilla  lausutusta 
englannista  selvää  ja  lopettaa  asiakas¬ 
palvelun  kesken  kaiken.  Pitkän  kiiste¬ 
lyn  jälkeen  sovimme,  mihin  aiomme 
käyttää  vaivalla  ansaitun  valuuttam¬ 
me.  Onnistumme  ostamaan  ylimää¬ 


räisen  valoanturin  ja  ultraäänianturin 
käyttöömme.  Laurilla  on  idea  käyttää 
ultraääntä  pylväiden  havaitsemiseen 
ja  valoanturia  kahden  kentän  seinissä 
olevan  painonappien  näkemiseen.  En¬ 
nestään  käytössä  oleva  valoanturimme 
kun  osoittaa  maata  kohti  eikä  kykene 
näkemään  eteenpäin.  Päätöksen  seu¬ 
rauksena  Valheen  puskurisuunnitel- 
masta  tulee  hyödytön. 

Niklas  ja  Valhe  harhautetaan  Nixun 
sosiaalisen  hakkeroinnin  kokeiluun 
mukaan.  Kokeilussa  eläydytään  yri¬ 
tyksen  työntekijän  ja  yritykseen  hyök¬ 
käävän  hakkerin  rooleihin.  Esittämällä 
yrityssiivoojaa  tai  toista  työntekijää 
hakkeri  livahtaa  sisään  yrityksen  tiloi¬ 
hin  ja  varastaa  tietoja  tai  tekee  muuta 


rikollista.  Kokeilu  on  mielenkiintoinen 
mutta  vie  huomion  pois  päähaasteelta. 

Haasteen  jälkeen  Valhe  haluaa  pääs¬ 
tä  myös  ajamaan  omaa  koodiaan  robo¬ 
tilla  ja  nappaa  Antin  avukseen  selittä¬ 
mään,  miten  robottiohjelmointi  sujuu 
viimeisten  muutoksien  jälkeen.  Tämä 
tarkoittaa,  että  muut  joutuvat  odotta¬ 
maan.  Jossain  välissä  joku  hermostuu 
ja  lähtee  ajoissa  kotiin.  Lopulta  enää 
Valhe  ja  Antti  jäävät  valvomaan  robo¬ 
tin  parissa. 

Valheen  puskuria  ja  törmäyssenso- 
reita  käyttävä  algoritmi  osoittautuu 
hyväksi  ja  se  päätetään  diktaattorimai- 
sesti  ottaa  käyttöön  lopulliseen  ratkai¬ 
suun.  Antti  saa  aikaan  gyroskooppia 
käyttävän  ohjelman,  jonka  avulla  ro- 
bottimme  selviää  pyörivien  alustojen 
täyttämästä  asennuslinjastosta  ainakin 
testivaiheessa.  Päätämme  etäohjata 
robotin  työntämään  datakuution  pai¬ 
koilleen,  emmekä  edes  yritä  rakentaa 
robotillemme  kouraa,  joka  voisi  kantaa 
kuutiota.  Myös  loppuradassa  päätäm¬ 
me  käyttää  etäohjausta.  Työskentely 
jatkuu  yli  yöneljään. 

Lopputaistelu 

Viimeinen  kisapäivä  alkaa  aamukym- 
menen  aamupalalla.  Viimeisiä  muu¬ 
toksia  koodataan  ja  testataan  kentällä. 
Robotin  akku  muistetaan  ladata  täy¬ 
teen.  Robottikaupasta  käyttöön  oste¬ 
tut  anturit  eivät  tule  lopulta  käyttöön 
ollenkaan. 

Itse  kisasta  olemme  lähes  myöhäs¬ 
tyä.  Emme  kuule,  kun  oma  lähtövuo- 

Rampin  saa  nostettua  yläasentoon  myös  haastavammalla  tavalla,  josta  saa  lisä¬ 
pisteitä. 


Lego-ukkelia  kuljettava  robotti  rampin  yläosassa.  Selviää¬ 
köhän  se  kulman  yli? 


romme  tulee,  ja  juoksemme  viime  het¬ 
kellä  paikalle  robottimme  kanssa.  Sitä 
ohjaava  ohjelma  kaatuu  heti  käynnis¬ 
tämisen  jälkeen,  koska  ensimmäinen 
tila  oletti,  että  robottikaupasta  ostetut 
anturit  olisivat  kytkettyinä  robottiin. 
Onneksi  muut  tilat  eivät  ole  riippuvai¬ 
sia  ensimmäisestä  tilasta. 

Viivan  seuranta  ei  hajoa,  mutta  me¬ 
nee  nopeasti  sekaisin,  ja  siirrymme 
etäohjaukseen.  Pääsemme  labyrintis¬ 
tä  nopeasti  läpi  ja  siirrämme  robotin 
automaattiseen  tilaan  pylväshuonetta 
varten.  Robotti  lähtee  aluksi  väärään 
suuntaan,  mutta  taivaallinen  käsi  saa¬ 
puu  yläilmoista  ja  oikaisee  sen,  minkä 
jälkeen  se  selviää  itsenäisesti  huoneen 
ulospääsylle  asti  toisin  kuin  yksikään 
aiemmista  roboteista.  Valitettavasti  al¬ 
goritmi  ei  ymmärrä  uloskäynnin  eikä 
seinän  käsitettä,  ja  robotti  etäohjataan 
seuraavaan  haasteeseen. 

Monoliittimaisen  supertietokoneen 
huoneessa  onkin  ruuhkaa.  Toisin  kuin 
järjestäjät  ovat  meille  kertoneet,  robo¬ 
tit  eivät  suoritakaan  rataa  itsenäisesti, 
vaan  hitaammat  robotit  saattavat  jää¬ 
dä  myöhemmin  tulevien  tielle.  Antti 
tekee  nopean  päätöksen  käyttää  tilan¬ 
netta  hyväksi,  ja  ohjaa  robotin  sujah¬ 
tamaan  valmiiksi  auki  olevasta  ovesta 
seuraavaan  haasteeseen.  Emme  käy 
edes  moikkaamassa  datakuutiota. 

Pyörivillä  tasoilla  on  onneksi  enem¬ 
män  tilaa  liikkua.  Tasoilta  toisille  siir¬ 
tyminen  ei  suju  robotiltamme  niin 
hyvin  kuin  harjoituksissa,  ehkä  siksi 
että  gyroskooppi  on  mennyt  kisan  tii¬ 
mellyksessä  sekaisin.  Apukäsi  korjaa 
jälleen  tilanteen. 


Ruuhka  jatkuu  seuraavassa  huonees¬ 
sa.  Monta  robottia  yrittää  päästä  ylä¬ 
tasanteelle,  jonne  nousee  ramppi  na¬ 
pista  painamalla.  Valitettavasti  napista 
painamalla  ramppi  menee  myös  alas, 
joten  nappia  painanut  robotti  tuskin 
pääsee  puoleen  väliin  ramppia,  kunnes 
toinen  robotti  painaa  nappia  uudes¬ 
taan.  Ainakin  kolme  edellämme  ollutta 
robottia  luovuttaa  leikin  ja  taivaallinen 
käsi  tulee  ja  nostaa  ne  ylätasanteelle. 
Saamme  vihdoin  rauhan  käydä  itse 
painamassa  nappia,  ja  olemme  on¬ 
neksi  niin  nopeita,  että  ehdimme  ylös 
ennen  kiusantekoa.  Olemme  siis  tässä 
vaiheessa  ohittaneet  useamman  robo¬ 
tin,  emmekä  enää  ole  viimeisiä  radalla! 

Pääsemme  kietoutumistasanteel- 
le  ja  haastamme  yhden  jo  maaliin 
päässeistä  roboteista  taisteluun.  Ro¬ 
botillamme  on  kauko- ohjauksessa 
valitettavasti  vain  yksi  nopeus,  ja  toi¬ 
nen  robotti  onnistuu  suuremmalla 
liikevoimallaan  puskemaan  sen  alas 
tasanteelta.  Jatkamme  kisaa  pudotet¬ 
tujen  robottien  epävirallisessa  katu- 
tappelussa  odotellen  loppupisteytystä 
ja  tuloksia. 

Kohokohtia 

Oman  robottimme  suoritus  ei  suin¬ 
kaan  ollut  kiinnostavin  koko  tapah¬ 
tumassa.  Tulimme  lopulta  kolman¬ 
neksi,  mutta  emme  välttämättä  täysin 
ansioin.  Pisteytys  oli  hieman  hämärä, 
ja  lopulta  koodin  idea  ja  käytetyt  al¬ 
goritmit  ratkaisivat  enemmän  kuin  se, 
miten  robotti  suoriutui  itse  radalla. 
Kuulemma  käytännön  suorituksista 
oli  liian  vaikea  pitää  kirjaa. 


Omia  suosikkejani  oli  robotti,  joka 
päätti  ottaa  kaiken  irti  kisan  säännöt¬ 
tömyydestä  ja  jättää  välistä  radan  kaik¬ 
ki  vaiheet  paitsi  viimeisen  haasteen  ja 
lopputappelun.  Se  loikkasi  ensimmäi¬ 
seltä,  sivulaidattomalta  rampilta  alas 
lattialle  ja  rullasi  sitten  viimeiselle  huo¬ 
neiden  väliselle  rampille.  Robotti  oli 
suunniteltu  siten,  että  se  pystyi  oikein 
ohjattuna  kiipeämään  matalia  matko¬ 
ja  ovelan  rakenteensa  ansiosta.  Sillä 
oli  sekä  telaketjut  että  pyörät  ja  ovela 
saranarakenne,  jonka  ansiosta  sen  toi¬ 
nen  osa  pystyi  heittäytymään  ylem¬ 
mälle  tasolle  ja  vetämään  toisen  osan 
mukanaan.  Robotin  takana  oleva  tiimi 
Achively  koostui  Helsingin  yliopiston 
psykologian  opiskelijoista. 

Muita  yleisösuosikkeja  olivat  robo¬ 
tit,  jotka  avasivat  oven  tiputtamalla 
kytkimelle  datakuution  sijaan  muka¬ 
naan  kuljettamansa  palikan.  Tällaisen 
ratkaisun  keksineitä  joukkueita  oli  siis 
useampia.  Olennaista  oven  auki  saa¬ 
miseksi  oli,  että  kytkimelle  pudotettiin 
jonkinlainen  paino.  Eräs  robotti  puo¬ 
lestaan  päätteli  olevansa  labyrintissä 
siten,  että  se  mittasi  ultraäänianturilla 
etäisyyttä  ylöspäin  -  labyrintin  päällä 
oli  katto  toisin  kuin  muualla  radassa. 

Naapuripöydässämme  työskennellyt 
joukkue  yhdisti  kännykän  robottiin 
ja  käytti  sitä  robotin  silminä.  Kuvasta 
tunnistettiin  ainakin  punainen  väri,  ja 
kisan  aikana  robottia  ohjattiin  oikeaan 
suuntaan  kuin  härkää  punaisen  pape¬ 
rilapun  avulla.  Samainen  joukkue  ra¬ 
kensi  myös  langanpäähän  kiinnitetystä 
magneetista  vaihtoehtoisen  ratkaisun 
datakuutiohaasteeseen,  jossa  tyypilli- 

nen  ratkaisu  oli  käyttää  kouraa.  Mag- 
neettiratkaisu  ei  kuitenkaan  tainnut 
päättyä  lopulliseen  kisaan. 

Kisan  loppua  kohden  oli  selvää, 
minkä  tyyppiset  robotit  menestyivät 
tappelussa  -  maalipaikoilla  oli  jäljellä 
enää  laatikkomaisia,  vähän  ulokkei¬ 
ta  sisältäviä  ja  painopisteen  matalalla 
pitäviä  jössiköitä.  Lopputaistelussa 
kun  robottiin  ei  saanut  koskea,  joten 
korjailu  kesken  kaiken  ei  ollut  sallittua 
edes  sakkopisteiden  uhalla. 

Kisan  kolme  parasta  joukkuetta  oli¬ 
vat  Procrastinators ,  B.O.B  ja  Parserton- 
gue.  Kaikki  joukkueet  kuuluivat  Vis- 
man  talliin. 

Robot  Uprising  järjestetään  uudes¬ 
taan  vuonna  2019,  jolloin  suunnitteilla 
on  myös  erillinen  robottitappelukisa 
tavallisen  haasteradan  lisäksi. 

Mitä  opimme 

Pullonkaulat,  kuten  yksi  robotti  vii¬ 
den  koodaajan  tiimissä,  ovat  oikeas¬ 
ti  huono  juttu.  Siihen  ei  auta  se,  että 
ohjelmoi  kielellä,  jonka  jotkin  virheet 
tulevat  ilmi  vasta  ohjelmaa  ajettaes¬ 
sa.  Hyväkin  suunnitelma  voi  kaatua 
huonoon  koordinaatioon  ja  ajan  puut¬ 
teeseen,  ja  projektin  vetäminen  yhtä 
aikaa  eri  suuntiin  ei  auta  tippaakaan. 
Säännöttömässä  kisassa  voi  silti  sijoit¬ 
tua  näilläkin  eväillä  kolmanneksi. 

Seuraavana  vuonna  aiomme  osal¬ 
listua  uudestaan.  Olemme  alkaneet  jo 
ohjelmoida  simulaattoria,  jolla  robot¬ 
tia  ohjaavaa  logiikkakoodia  voisi  ajaa 
ilman  fyysistä  robottia.  Pahin  pullon¬ 
kaula  kehityksessä  poistuisi.  Lisäksi 
olemme  vaihtaneet  tilakoneesta  käyt- 
täytymispuuhun.  Antti  on  toiminut 
jälkikehityksen  pääasiallisena  vetojuh¬ 
tana  ja  ideanikkarina. 

Tiimityössä  tärkeintä  ei  ole  se,  kuin¬ 
ka  hyvä  kukin  on,  vaan  se,  kuinka  hy¬ 
vin  tiimi  kommunikoi  ja  pelaa  yhteen. 
Meidänkin  joukkueellamme  oli  tur¬ 
han  monta  ”hups,  enkö  sanonut  sitä 
ääneen”  -tilannetta.  Hackathon-kisaan 
ei  kannata  lähteä  kuitenkaan  liian  to¬ 
tisella  asenteella,  tai  myöhään  juttuja 
kiireesti  koodatessa  saattaa  tulla  ärrin- 
murrin-olo. 

Parasta  hackathonien  antia  ovat  uu¬ 
det  haasteet  ja  innostunut  tekemisen 
ilmapiiri.  Niissä  pääsee  takuulla  koke¬ 
maan  asioita,  jotka  vievät  ihan  uusiin 
maailmoihin. 

Dvergarin  ODIN-tekoälyn  kohtalo 
jäi  lopulta  epäselväksi.  & 


T.(iede)  "opet"  -joukkue  teippasi  pylväiden  väliin  viivan  robotillensa  ja  otti  sakkopisteitä  kent¬ 
tään  puuttumisesta.  Jonkin  verran  myöhemmin  tullut  joukkue  otti  sakon  viivan  poistamisesta. 


Achivelyn  robotti  oikopolulla.  Robotin  rakenne  mahdollistaa  kiipeämisen  matalan  kynnyksen 
yli.  Kuva:  Robot  Uprising/Tapio  Auvinen 


Antti  ja  Pavel  sekä  etualalla  valmis  robottimme. 

Näyttö  Google  Analyticsille  ja  Raspberry  Piile 


Tee  se  itse:  kävijälaskuri 

Verkkosivujen  kävijäseuranta  muuttuu  kummasti  motivoivammaksi, 
kun  siihen  yhdistää  fyysisen  numeronäytön. 


Teksti  ja  kuvat:  Jari  Jaanto,  Jarno  Alastalo 


Verkkosivujen  jatkuva 
kävijämäärän  tarkkailu 
pelkästään  Google  Ana- 
lytics  -seurantapalvelun 
kautta  voi  olla  tylsää,  mutta  joskus 
välttämätöntä  esimerkiksi  työelämäs¬ 
sä.  Me  olimme  Heimo-nimisessä  yri¬ 
tyksessämme  aloittamassa  digitaalista 
markkinointikampanjaa  eri  maissa. 
Halusimme  hieman  pelillistää  muuten 
aika  rutiininomaista  työtä,  johon  liittyi 
satojen  sosiaalisen  median  viestien  lä¬ 
hettelyä  -  tavoitteena  oli  saada  kävijöi¬ 
tä  yrityksen  verkkosivuille. 

Mietimme,  mikä  ilahduttaisi  työ- 
arkea  ja  kertoisi  samalla  meille  reaa¬ 
liaikaisesti  kampanjan  vaikutuksista. 
Ajatuksemme  lähti  fyysisistä  Face- 
book-sivujen  tykkäyslaskureista,  joita 
voi  nähdä  esimerkiksi  joidenkin  ki¬ 
vijalkakauppojen  ikkunoissa.  Näiden 
kovin  yksinkertaisten  laitteiden  hinnat 
olivat  kuitenkin  satoja  euroja,  joten 
miksipä  sellaista  ei  tekisi  itse... 


Suunnitelma  alkoi  hahmottua:  Ra¬ 
kentaisimme  segmenttinäytöistä  verk¬ 
kosivujen  kävijämäärälaskurin.  Tämä 
hieman  retro  tapa  seurata  tärkeitä  nu¬ 
meroita  voisi  olla  samanaikaisesti  sekä 
hauska  että  hyödyllinen. 

Ohjaimen  valinta 

Valitsimme  kolme  seurattavaa  asiaa: 
uniikit  kävijät  kumulatiivisesti  päiväs¬ 
sä,  viikossa  ja  kuukaudessa.  Tiedot  sai¬ 
simme  Google  Analyticsista  (analytics. 
google.com),  ja  näytöllä  näkyisi  yksi 
näistä  seurattavista  luvuista  kerrallaan. 
Nappia  painamalla  näytöllä  näkyvä 
luku  vaihtuisi.  Näyttö  sijoitettaisiin 
oleskelutilaan,  joten  kahvitauon  lo¬ 
massa  saattaisi  aina  vilkaista  tilannetta. 

Kun  ryhdyimme  selvittämään,  mis¬ 
tä  osista  laite  olisi  hyvä  rakentaa,  oli 
seuraavana  kysymyksenä  mikrokont¬ 
rollerin  tai  ”luottokorttitietokoneen” 
valinta,  jolla  toteutus  voitaisiin  pitää 
tilankäytöltään  pienenä.  Raspberry  Pi 


-pienoistietokone  tuli  valituksi,  koska 
siihen  oli  helposti  saatavilla  langaton 
verkkoyhteys.  Tarvitsisimme  verkko¬ 
yhteyttä  päästäksemme  kiinni  Google 
Analytics  -kävijäseurannan  rajapin¬ 
taan.  Plussaa  oli  myös  Raspberry  Pin 
kyky  vaihtaa  WLAN-verkkoa  helposti, 
mikäli  toimistomme  vaihtaisi  paikkaa 
tai  WL AN- verkkomme  muuttuisi. 

Lisäksi  Raspberry  Pissa  toimii  suo¬ 
raan  helppokäyttöinen  Python-ohjel¬ 
mointikieli,  jota  tarvitsimme  numero¬ 
näytön,  Google  Analyticsin  kirjaston 
ja  Raspberry  Pin  GPIO-porttiin  ( Ge - 
neral-Purpose  Input/Output)  kytkettä¬ 
vän  nappulan  käytössä. 

Numeroille  näyttö 

Raspberry  Pin  lisäksi  tarvitsisimme 
tietenkin  numeronäytön.  Päädyimme 
Adafruitissa  (adafruit.com)  myytäviin 
seitsensegmenttinumeronäyttöihin 
niiden  halvan  hinnan,  hyvän  saata¬ 
vuuden  ja  ohjelmistotuen  takia.  Nu- 

meronäyttöjä  päätettiin  hankkia  kaksi 
kappaletta,  jolloin  näytölle  saatiin  yh¬ 
teensä  kahdeksan  numeroa.  Mikään 
ei  tietenkään  estä  useamman  näytön 
hankkimista,  mutta  koska  kokonaisuus 
haluttiin  pitää  vielä  tässä  vaiheessa  pie¬ 
nenä  ja  arvioitiin,  että  käyttäjämäärät 
eivät  ihan  heti  ylitä  sataa  miljoonaa, 
kaksi  riittäisi. 

Numeronäytöt  tukevat  helppoa  i2c- 
protokollaa,  joka  on  hieman  vastaava 
kuin  muut  verkkoprotokollat,  mut¬ 
ta  huomattavasti  yksinkertaisempi. 
Näytöt  kytketään  verkkoon  suorilla 
johdoilla,  ja  jokaisella  laitteella  on  ID- 
numeronsa.  Lisäksi  halusimme  kävijä- 
laskuriimme  vielä  käyttöliittymän,  jol¬ 
la  voisi  määritellä,  mitä  näytössä  lukee. 
Tätä  varten  hankittiin  kolme  painiket¬ 
ta,  joista  tässä  projektissa  tosin  otettiin 
käyttöön  vasta  yksi.  Loput  painikkeet 
kuitenkin  juotettiin  mukaan,  mikäli 
niille  keksisi  hauskaa  käyttöä  tulevai¬ 
suudessa. 

Seitsensegmenttinäyttöjen  oletus - 
osoite  on  0x70,  ja  osoitetta  voi  vaihtaa 
juottamalla  näytön  pinnejä.  Asetimme 
toisen  osoitteeksi  0x71.  Adafruit  suo¬ 
sittaa  erillisen  niin  kutsutun  Level  Shif- 
ter  -komponentin  (https://www.ada- 
fruit.com/product/ 757)  hankkimista, 
mikäli  näyttöjä  kytketään  yhteen  kaksi 
tai  enemmän.  Koska  emme  tilatessa 
hoksanneet  tätä,  juotimme  vain  näyt¬ 
töjen  johdot  yhteen  Y-mallisesti  siten, 
että  yksi  pää  tulee  Raspberry  Pfhin 
ja  näyttöpäähän  kaksi  -  kumpaankin 
näyttöön  yksi  kutakin  piuhaa. 

Homma  näyttikin  toimivan  suoraan 
heittämällä.  Suositelemme  kuitenkin 


Level  Shifterin  hankkimista  kahta  tai 
useampaa  näyttöä  käytettäessä,  sillä 
ratkaisumme  toimivuutta  ei  voida 
mitenkään  taata.  Lisäksi  kannattaa 
lukea  mukana  tulevat  ohjeet  muuten¬ 
kin,  sillä  muut  näyttölaitteet  saattavat 
erota  hankkimistamme. 

Tämän  jälkeen  juotettiin  painikkei¬ 
siin  johtimet.  Sitten  johtimet  kiinni¬ 
tettiin  Raspberry  Pi  n  niin  kutsuttui¬ 
hin  GPIO-portteihin.  GPIO-porttien 
päitä  emme  juottaneet  kiinni,  emme¬ 
kä  seitsensegmenttinäyttöjä,  sillä  nii¬ 
den  pinneihin  sellaisenaan  kiinnitty¬ 
viä  liitinjohtoja  löytyi  varsin  helposti. 

Liimataan  koodilla  yhteen 

Sitten  tulikin  ohjelmiston  ja  Goog- 
le  Analyticsiin  kytkemisen  vuoro. 
Google  vaatii  useamman  säädön  ja 
käyttöönoton  omassa  paneelissaan,  ja 
nämä  tuntuvat  muuttuvan  alati.  Tä¬ 
män  takia  on  parempi  käydä  tarkis¬ 


tamassa  Googlen  rajapinnan  eli  APIn 
tämän  hetkinen  hallinta  ja  kytkeä  siel¬ 
tä  oikeat  asiat  päälle.  Etenkin  tarvitset 
Googlen  Developer  Consolesta  (play. 
google.com/apps/publish)  oikeudet  lu¬ 
kea  Google  Analyticsia.  Tämän  lisäksi 
tarvitset  käyttäjätunnuksen  ja  pl2-tie- 
doston  autentikointia  varten. 

Google  APIlle  löytyy  valmis  kirjas¬ 
to  Pythonia  ja  monia  muitakin  oh¬ 
jelmointikieliä  varten.  Ohjelmamme 
peruslogiikka  tulisi  olemaan  yksinker¬ 
tainen:  Kirjaudumme  ensin  Googleen, 
minkä  jälkeen  pyydämme  tietyillä  ai¬ 
kaväleillä  olevia  uniikkeja  kävijämää¬ 
riä  ja  tallennamme  niitä  ohjelman  si¬ 
säisiin  muuttujiin.  Sitten  tulostamme 
muuttujan  arvon  näytöille. 

Oheinen  Python-listaus  kertoo, 
kuinka  kaikki  tämä  tapahtuu  käy¬ 
tännössä.  Tärkeimmät  funktiot  nu¬ 
meronäytöille  kirjoittamiseen  ovat 
writeDigit  ja  setColonState.  write- 
Digit- funktiolla  kirjoitamme  yksi 
kerrallaan  kunkin  numeron  näytölle 
ja  setColonState-funktiolla  voimme 
sammuttaa  näytöltä  käyttämättömät 
numerot. 

Lopuksi  ohjelmassa  luetaan  järjestel¬ 
mään  lisäämiemme  painikenäppäin- 
ten  tila.  Tätä  varten  Raspberry  Pin 
GPIO -pinnit  tulee  asettaa  lukutilaan. 
Luemme  nappulan  tilan  0,1  sekunnin 
väliajoin  nähdäksemme,  onko  nappula 
painettu  alas.  Mikäli  on,  vaihdamme 
listauksessamme  tilamuuttujaa  resul- 
tlndex,  jolla  kerromme  ohjelmalle, 
mikä  lukema  numeronäyttöihin  pitäisi 
tulostaa. 

Nappia  painamalla  laite  vaihtaa  päi¬ 
vittäisten,  viikoittaisten  ja  kuukausit¬ 
taisten  uniikkien  kävijöiden  välillä  (1, 
7  ja  30  päivää). 

Laskurin  loppusilaus 

Viimeisenä  vaiheena  oli  kotelointi.  Alku¬ 
peräinen  suunnitelma  oli  tehdä  puusta 
kotelo,  mutta  päädyimme  oikotiehen  - 
laite  asuu  sikarilaatikossa,  jossa  se  toimii 
varsin  hyvin.  Raspberry  Piile  sopivia 
koteloita  myydään  monenlaisia  valmiin¬ 
akin,  mainitun  Adafruitin  lisäksi  esimer¬ 
kiksi  Suomessa  Harrasteliike  Rasperissa 
(rasperi.fi)  ja  Jimmsillä  (jimms.fi). 


Näytöllä  ja  sen  fyysisillä  numeroilla 
onkin  maaginen  voima,  sillä  olemme 
istuneet  lukuisia  hetkiä  kahvikuppos¬ 
ten  äärellä  numeroita  tuijottaen.  Teim¬ 
me  jopa  live-lähetyksen  yrityksemme 
Facebook-sivulle  ja  asetimme  kameran 
kuvaamaan  näyttöä  useammaksi  tun¬ 
niksi.  Ehkä  ei  kovin  jännittävää,  mutta 
omasta  mielestämme  ainakin  hieman 
huvittavaaa. 


Olennaista  olikin  motivoida  kaikkia 
yrityksessämme  seuraamaan  toimiem- 
me,  kuten  tuotekehityksen  ja  viestin¬ 
nän,  vaikutusta  kävijämääriin.  Oli  yl¬ 
lättävää  kuinka  paljon  yksinkertainen 
laskurinäyttö  voi  motivoida  työssä  ja 
tuoda  myös  iloa  arkeen.  & 

Lähdekoodi  ja  linkit  Skrollin  verkkojat- 
koilla:  skrolli.fi/numerot 


Näyttö 

Raspberry  Pi 

Raspberry  Pi 

SCL 

SCL1I2C 

5 

S  DA 

SDA1I2C 

3 

GND 

Ground 

9 

+5V 

5V 

2 

VJO 

3V3 

1 

Nappula 

Raspberry  Pi 

Raspberry  Pi 

1 

GPI026 

37 

2 

Ground 

39 

Laitteiden  kytkennät. 


1 

Raspberry  Pi  (joko  WLAN-yhteydellä  tai  USB- 
WLAN  lisäksi) 

1 

Painike  * 

2 

Adafruit  7-segmenttinäyttöä  (www.adafruit.com/ 
product/878) 

1 

Adafruit  Level  Shifter  **  (www.adafruit.com/ 
product/757) 

15 

kytkentäjohtoa 

*  Asensimme  useamman  napin,  mutta  käytämme/ 
tarvitsemme  vain  yhtä. 

**  Suositus  -  Level  Shifteriä  ei  kuitenkaan  käytetty 
omassa  versiossamme. 

Projektin  osaluettelo. 


Näyttöjen  osoitteet 

Saadaksemme  selville  i2c-protokollaa  käyttävien  näyttölaitteiden  osoitteet 
voimme  käyttää  i2c-tools- ohjelmistopaketin  (i2c.wiki.kernel.org)  kuuluvaa 
komentoa  i2cdetect-  Linux-esimerkki  (Debian-pohjaiset): 

sudo  apt-get  install  -y  i2c-tools  python-smbus 
sudo  i2cdetect  -y  1 

Mikäli  kaikki  sujuu  hyvin,  lopputuloksen  pitäisi  näyttää  seuraavalta.  Näyttö¬ 
laitteet  näkyvät  tässä  tapauksessa  osoitteissa  0x70  ja  0x71 . 


01  23456789abcdef 


00 

10 

- uu - 

20 

30 

40 

50 

60 

70 

70  71  - 

#! /usr/bin/env  python 
#  coding:  utf-8 


#  Vaihdetaan  mitä  ruudulla  näkyy 
def  change_visual() : 

from  apiclient.discovery  import  build  global  resultlndex 

from  oauth2client . service_account  import  ServiceAccountCredentials  resultlndex  =  resultlndex  +  1 

if  resultlndex  >=  len(resultArray) : 

from  array  import  array  resultlndex  =  0 

import  math  update_leds() 


import  httplib2 

from  oauth2client  import  client 
from  oauth2client  import  file 
from  oauth2client  import  tools 


import  time 

from  Adafruit_7Segment  import  SevenSegment 
from  random  import  randint 


import  threading 
import  RPi.GPIO  as  GPIO 


#  Alustetaan  GPIO 
GPIO.setmode(GPIO.BCM) 

GPIO. setup(26 ,  GPIO. IN,  pull up down=GPIO. PUD UP) 


#  Indeksi  sille  mitä  ruudulla  näkyy,  eli  1,  7  vai  30  päivän  luku 
resultlndex  =  0 


#  Alustetaan  taulukko  jonne  päivät  tallennetaan,  tässä  voi  aluksi  olla  mitä 

#  vaan,  mutta  näillä  luvuin  erotetaan  mitä  ruudussa  lukee 
resultArray  =  [1,2,3] 


#  Määritellään  segmenttinäytöt 
s0  =  SevenSegment(address=0x70) 
sl  =  SevenSegment(address=0x71 ) 


#  Määritellään  lukujen  paikat  segmenttinäytöillä 
segments  =  [s0,s0,s0,s0,  s1,s1,s1,s1] 


#  2  on  segmenttinäytöissä  välissä  oleva  kaksoispiste,  jätetään  pois 
digits  =  [0,1, 3, 4,  0,1, 3, 4] 


#  Google  analytics  -koodi 


def  get_service(api_name,  api_version,  scope,  key_file_location, 
service account email) : 


credentials  =  ServiceAccountCredentials. f rom_p1 2_keyfile( 
service_account_email,  key_f ile_location ,  scopes=scope) 
http  =  credentials. authorize(httplib2. Http()) 

Service  =  build(api name,  api version,  http=http) 


return  Service 


def  get_first_profile_id(service) : 

accounts  =  Service. management() .accounts() .listQ .execute() 


if  accounts. get( ‘ items’ ) : 
account  =  accounts. get( ‘ items’ ) [0] .get( ‘ id’ ) 
properties  =  Service. management() . webproperties() . list( 
accountId=account) .execute() 


if  properties.get(‘items’) : 
property  =  properties.get(‘items’)[0].get(‘id’) 
profiles  =  Service. management() . profiles() . list( 
account Id=account , 
webPropertyId=property) . execute() 


if  profiles. get(‘items’) : 

return  profiles. get(‘ items’ )[0] .get( ‘id’) 


return  None 


def  get_results(service,  profile_id,  days) : 
if  int(days)  ==  1 : 

sd  =  ‘today’ 
else: 

sd  =  (days  +  ‘daysAgo’) 


return  Service. data() .ga() .get( 
ids=’ga:’  +  profile_id, 
start_date=sd, 
end_date=’ today ’ , 
metrics=’ga:users’)  .executeQ 


#  Päivitetään  7-segmenttinäytöille  mitä  näkyy  ruudulla 
def  update_leds() : 

result  =  int(resultArray[resultIndex]) 


#  Kelataan  näytölle  tulostettava  luku  läpi  ja 

#  kirjoitetaan  yksitellen  ruudulle  numerot 
for  i  in  range(0, 8) : 

ci  =  7  -  i 

po  =  math.pow(10,  ci) 


if  result  >=  (po) : 

#  Tulosta  numero  näytölle 

segments[i] . writeDigit(digits[i] ,  int(result  % 
(po  *  10)  //  po)) 
else: 

#  Sammuta  numero 

segments[i] . setColonState(digits[i]  ,  False) 


def  button_worker() : 
while(True) : 

input state  =  GPIO. input(26) 


#  Jos  nappia  on  painettu 
if  input_state  ==  False: 

#  Vaihda  tilaa 
change_visual() 

#  Odota  hetki  että  ehtii  ottaa  sormen  pois 

#  napilta,  voi  olla  pidempikin  aika 
time. sleep(0. 25) 

#  Tarkista  napin  tila  0.1  sekunnin  välein 
time. sleep(0. 1 ) 


def  ga worker(): 


#  service_account_email : n  ja  pl 2-tiedoston  saa 

#  googlen  developer  consolesta 


scope  =  [‘https://www.googleapis.com/auth/ 
analytics. readonly’] 


service_account_email  =  ‘<OMA_TUNNUS>@appspot . 
gserviceaccount . corn’ 

key_f ile_location  =  ‘/home/pi/<OMA_TIEDOSTO>. pl 2’ 
Service  =  get_service(‘analytics’ ,  ‘v3’,  scope, 
key_f ile_location , 

service_account_email) 
profile  =  get_first_profile_id(service) 
resultArray[0]  =  get_results(service,  profile, 

‘ 30 ’ ) . get ( ‘ rows ’ ) [0] [0] 

resultArray[1 ]  =  get_results(service,  profile, 
‘7’) .get(‘rows’)[0][0] 

resultArray[2]  =  get_results(service,  profile, 

‘ 1 ’ ) . get( ‘ rows’ ) [0] [0] 
update leds() 


#  Pääohjelma,  käynnistetään  kaksi  säiettä  joista 

#  toinen  lukee  nappia  ja  toinen  käy  hakemassa 

#  googlesta  tilastoja 
def  main() : 

update leds() 


b  =  threading. Thread(target=button_worker) 
b. start() 


while(T  rue) : 

g  =  threading. Thread(target=ga_worker) 
g.startQ 


#  Käynnistetään  haulle  aina  uusi  säie  tasan  5 

#  minuutin  välein,  niin  saadaan  tulokset  tasaisin 

#  väliajoin.  Toinen  vaihtoehto  olisi  laittaa  Sleep 

#  säikeen  sisään,  mutta  jos  tuloksien  haussa 

#  kestää  niin  pidetään  haun  aloittaminen  tasaisena 
time. sleep(300) 


main() 

Koodi 


Pelimo 

harrastusprojektina 

Useimmat  tietokonepelit  tehdään  nykyään  kaupallisella  pelimo ottorilla,  kuten 
Unreal  Engine  tai  Unity.  Antti  Nuortimo  päätti  kuitenkin  koodata  pelimoot¬ 
torin  itse ,  koska  halusi  oppia  miten  asiat  toimivat.  Tällaisiin  haasteisiin  ja 
oivalluksiin  hän  törmäsi. 


Teksti:  Antti  Nuortimo,  Janne  Siren 
Kuvat:  Toni  Kortelahti,  Antti  Nuortimo 


Pelimo ottoriprojektini  Ylikuutio 
lähti  siitä,  että  minulla  oli  peli- 
ideoita  ja  halusin  toteuttaa  ne. 
Sen  sijaan,  että  olisin  opetellut  Unreal 
Enginen  käyttöä,  oman  pelimoottorin 
toteuttaminen  tuntui  mielenkiintoi¬ 
semmalta.  Halusin  samalla  opetella 
koodaamaan  erilaisia  graafisia  efekte¬ 
jä. 

Oman  pelimoottorin  kehittämällä 
saa  juuri  sellaisen  pelimoottorin  kuin 
haluaa,  osaa  ja  jaksaa  tehdä.  Ennen 
kaikkea  itse  tekemällä  usein  oppii  par¬ 
haiten  -  ja  pelimoottorin  ohjelmointi 
todellakin  tarjoaa  ainakin  allekirjoit¬ 
taneelle  toistaiseksi  riittävästi  ohjel- 
mointihaastetta! 

Peli-ideasta  se  lähti... 

Ensimmäinen  peli-ideani  on  kolmi¬ 
ulotteinen  Frozen  Synapse  -klooni, 
mutta  päätin  kuitenkin  aloittaa  yksin¬ 
kertaisemmasta  pelistä.  Seuraava  peli- 
ideani  Hirvi  syntyi  siitä,  kuinka  toisi¬ 
naan  uutisissa  kerrotaan,  että  poliisi 
on  ampunut  hirven  tai  jonkin  muun 
villieläimen  kaupunkialueella. 

Hirvi-pelissä  hirven  (päähahmo)  on 
selvittävä  elossa  kaupungista  ulos  vaa¬ 
rallisen  alueen  ulkopuolelle,  esimer¬ 
kiksi  Helsingissä  Kehä  I:n  ulkopuolelle 


tai  mereen  uimaan,  Joensuussa  ja  Tam¬ 
pereella  kehämoottoritien  ulkopuolel¬ 
le  tai  järveen  uimaan  ja  niin  edelleen. 

Tarkoituksenani  on  siis  koodata  pe¬ 
limoottori,  joka  mahdollistaisi  näiden 
peli-ideoiden  toteuttamisen  -  lisäksi 
haluaisin  tehdä  sen  nykymittapuulla 
hitaillekin  koneille  ja  näytönohjai¬ 
mille.  Toinen  näistä  peli-ideoista  olisi 
ensimmäisen  persoonan  toimintaseik¬ 
kailu  ja  toinen  vuoropohjainen  strate¬ 
giapeli. 

Ylikuution  tulisi  siis  tukea  monen 
tyyppisiä  pelejä. 

Kuutiota  kasaamaan 

Tavoitteenani  oli  siis  saada  aikaan 
joustava,  nopea  ja  monipuolinen  pe- 
linkehityskirjasto.  Ennen  pelimootto¬ 
rin  koodauksen  aloittamista  pohdin 
erilaisia  tapoja  opetella  peliohjelmoin- 
tia.  Oli  esimerkiksi  ratkaistava,  millä 
ohjelmointikielellä  haluan  koodata. 

Pelimoottori  vaatisi  grafiikkaa,  myös 
kolmiulotteista.  Olin  aloittanut  3D- 
grafiikkaohjelmoinnin  vuoden  2014 
aikoihin  Common  Lispillä  ja  OpenGL- 
grafiikkaraj apinnalla.  OpenGL-ongel- 
mien  ratkominen  Lispillä  osoittautui 
kuitenkin  tarpeettoman  vaikeaksi 
koodiesimerkkien  ja  dokumentaation 


niukkuuden  vuoksi. 

Päätin  siksi  jatkaa  grafiikkaohjel- 
mointia  jollakin  laajemmin  OpenGLm 
kanssa  käytetyllä  ohjelmointikielellä 
-  OpenGL  kun  itsessään  alustariippu- 
mattomana  välineenä  tuntui  soveliaal¬ 
ta  graafikan  synnyttämiseen.  Valitsin 
C++:n  pelimoottorini  ohjelmointikie¬ 
leksi,  koska  se  on  laajasti  käytetty,  te¬ 
hokas  ja  tukee  abstraktioita.  Se  myös 
kääntyy  konekieleksi,  mikä  on  tärkeää 
kaipaamani  suorituskyvyn  kannalta. 

Koska  olin  havainnut  olio-ohjel¬ 
moinnin  itselleni  sopivaksi  ohjelmoin- 
tiparadigmaksi,  päätin  noudattaa  sitä 
(pääasiassa).  Myös  versionhallinta- 
työkalu  Git  olisi  Ylikuution  kehityk¬ 
sessä  ehdottoman  tarpeellinen.  Gitin 
eri  toimintojen  käyttö  on  helpottanut 
etenkin  monimutkaisten  ohjelmointi- 
ongelmien  pilkkomista  osiin  pienem¬ 
miksi  pysyviksi  muutoksiksi  ( commit ), 
joita  pystyy  testaamaan  yksitellen. 

Lisäksi  tähtäisin  alustariippumatto¬ 
muuteen.  Kehitysympäristönä  minulla 
on  Debian  GNU/Linux,  mutta  koh- 
dealustoihini  kuuluisi  heti  kättelyssä 
Linuxin  ohella  Windows  ja  tulevaisuu¬ 
dessa  toivottavasti  myös  Android,  mac- 
OS  ja  ehkä  iOS  -  haluaisin  saada  pelini 
mahdollisimman  monien  ulottuville. 

Tältä  peliraakileeni  näyttää  -  Helsingin  itäistä  kantakaupunkia  ja 
Vanhankaupunginlahtea  (Maanmittauslaitoksen  korkeusmalli). 


Arabiassa  tulvii,  koska  vesi  on  toistaiseksi  yksinkertainen  shader- 
efekti:  jos  y-koordinaatti  on  alle  annetun  arvon,  valo  on  sinistä. 


Pyrkisin  alusta  saakka  siihen,  että 
kaikki  pysyvät  muutokset  koodiin 
kääntyvät  ainakin  laajalti  käytetyllä 
GCC-kääntäjällä.  Pyrin  pitämään  koo¬ 
din  lisäksi  siinä  kunnossa,  että  se  kään¬ 
tyy  paitsi  Linuxissa  GCCdlä  ja  Clan- 
gilla,  myös  ristiinkäännös  Linuxista 
Windowsiin  Min  G  W- ohjelmointiym¬ 
päristössä  ( mingw-w64 )  onnistuu. 
Kääntämistyökaluna  käyttäisin  CMa- 
kea ,  jota  myös  löytämäni  OpenGL- 
opas  käyttää. . . 

Kartta  viitoittaa  tietä 

Hirvi-peli-idea  mielessäni  lähdin  siis 
liikkeelle.  Aikani  etsittyäni  löysin  so¬ 
pivan  Op enGL- oppaan  (www.opengl- 
tutorial.org).  Tämä  auttaisi  minut  al¬ 
kuun  pelimoottorin  rakentamisessa, 
koska  keskeisenä  asiana  se  käyttäisi 
OpenGL-grafiikkarajapintaa. 

Lisäksi  löysin  NASAn  SRTM-kartta- 
aineiston,  joka  voisi  sopia  Hirvi-pelin 
pohjaksi.  Koska  SRTM-aineisto  ei 
yllä  60°  pohjoista  leveyttä  pohjoisem¬ 
maksi,  jatkoin  etsintää.  Löytyi  Maan¬ 
mittauslaitoksen  korkeusmalli  sekä 
Suomen  eri  kaupunkien  (Helsinki, 
Vantaa,  Oulu,  Turku,  Tampere)  3D- 
kaupunkimalleja.  Näistä  lähtökohdista 
aloin  koodata  Hirvi-peliä  ja  samalla 
Ylikuutio -pelimoottoriani. 

Koska  korkeusmalleissa  ainoa  infor¬ 
maatio  on  maanpinnan  korkeusasema 
mittauspisteissä,  pelkästään  niiden 
pohjalta  ei  saa  uskottavaa  kaupunkia 
luotua,  joten  käytännössä  tarvitaan 
laserkeilaukseen  tai  ilmakuviin  perus¬ 
tuvaa  3 D -kaupunkimallia.  Löytämis¬ 
täni  kaupunkimalleista  Helsingin  ja 
Vantaan  kaupunkimallit  ovat  parhai¬ 
ta,  koska  ne  kattavat  koko  kaupungin 
ja  niissä  on  käytössä  sopiva  CC-BY- 
lisenssi. 

Oulun  ja  Turun  kaupunkimalleis¬ 
sakin  on  CC-BY-lisenssi,  mutta  kum¬ 


pikin  niistä  kattaa  vain  pienen  osan 
kaupunkia,  Oulun  malli  keskustaa  ja 
Turun  malli  kampusaluetta.  Tampe¬ 
reen  kaupunkimallissa  on  Tampereen 
kaupungin  oma  lisenssi  Creative  Com- 
mons  -lisenssin  sijaan,  mikä  heikentää 
käytettävyyttä,  koska  käyttöoikeudet 
eivät  ole  yhtä  selvät  kuin  CC-BY-li- 
senssin  tapauksessa. . . 

Näin  alkoi  Ylikuutio-pelimoottorini 
tarina. 

Pelimoottori  käyntiin 

Mitä  kaikkea  pelimoottorin  olisi  sit¬ 
ten  huomioitava?  Pelimoottorit  ovat 
reaaliaikaisten  interaktiivisten  sovel¬ 
lusten  kuten  pelien  ja  simulaatioiden 
toteuttamiseen  soveltuvia  sovelluksia 
tai  sovelluskehyksiä.  Niinpä  jokaisessa 
pelimoottorissa  tarvitaan  muun  muas¬ 
sa  keinot  lukea  erilaisia  ohjauslaitteita, 
kuten  hiirtä  ja  näppäimistöä. 

Näppäimistöä  halutaan  yleensä  pys¬ 
tyä  lukemaan  reaaliaikaisesti  esimer¬ 
kiksi  pelimaailmassa  liikkumista  tai 
kartan  vieritystä  varten,  mutta  toisaal¬ 
ta  usein  halutaan  mahdollistaa  myös 
merkkipohjainen  syöte  esimerkiksi 
ohjelmassa  käytössä  olevaa  konsolia 
varten.  Näppäimistön  lukeminen  an¬ 
taakin  tilaisuuden  esitellä  pelimootto¬ 
rin  filosofiaa. 

Pelimoottori  ei  ole  sama  asia  kuin 
peli.  Syötteen  käsittelyssä  halutaan  kyl¬ 
lä  hyödyntää  pelimoottorin  tarjoamia 
ominaisuuksia,  mutta  samalla  halu¬ 
taan,  että  syötteen  vaikutukset  mää¬ 
ritellään  pelissä  -  ei  pelimoottorissa, 
jota  voidaan  siis  sellaisenaan  käyttää 
monen  eri  pelin  tekemiseen.  Niinpä 
syötteen  käsittely  Ylikuutiossa  perus¬ 
tuisi  takaisinkutsuihin. 

Yhtenä  syötemuotona  pelimoot¬ 
toreissa,  Ylikuutiossakin,  on  usein 
konsoli  eli  komentokehote,  jota  peli 
ja  pelin  pelaajat  voivat  käyttää  vuo¬ 


rovaikutukseen.  Käyttäkäämme  sitä 
esimerkkinä  takaisinkutsuista.  Ylikuu- 
tion  konsoliin  toteuttaisin  yksinkertai¬ 
sen  jäsentimen  ( parser ),  mutta  tämä 
jäsennin  ei  tietenkään  vielä  itsessään 
tiedä  mitään  pelikohtaisia  käskyjä  - 
se  vain  tarjoaa  pelille  tekstipohjaisen 
vuorovaikutustoiminnon. 

Niinpä  konsolikäskyjen  ensim¬ 
mäistä  sanaa  käytetään  pelimoottorin 
puolella  avaimena  hajautustauluun 
(hash  table).  Avainta  hajautustaulussa 
vastaava  arvo  on  niin  kutsutun  takai- 
sinkutsufunktion  ( callback  function ) 
muistiosoite  -  käytännössä  viittaus 
kutsuttavaan  pelikoodiin  siis.  Pelissä 
sitten  määritellään  pelimoottorille  tä¬ 
män  hajautustaulun  sisältö. 

Näppäimistöllä  annettu  syöte  puo¬ 
lestaan  perustuisi  vektoriin,  jonka 
kuhunkin  alkioon  on  tallennettu  tie¬ 
tue,  joka  sisältää  näppäinkoodin  ( sean 
co de)  sekä  o  soittimen  takaisinkutsun 
tekevään  olioon.  Hiiren  käsittelyn  jät¬ 
täisin  toistaiseksi  pelin  pääsilmukkaan, 
mutta  sekin  on  tarkoitus  jossain  vai¬ 
heessa  toteuttaa  takaisinkutsuilla. 

Takaisinkutsuilla  voikin  tehdä  mel¬ 
kein  mitä  vain.  Näen  mielessäni  jo 
skriptausmahdollisuuden  s7  Schemel- 
lä  (ccrma.stanford.edu/software/ snd/ 
snd/s7.html)  -  myös  skriptauksen  to¬ 
teutuksen  on  tarkoitus  perustua  takai¬ 
sinkutsuihin. 

Näin  pelimoottorille  voidaan  kertoa 
pelikohtaisesti,  mitä  pelin  koodia  sen 
tulee  kunkin  käskyn  saatuaan  kutsua. 
Samaa  yleispätevyyden  filosofiaa  tulisi 
noudattaa  muuallakin. 

Oppi  olevaisesta 

Olemme  purkaneet  pelimoottorin  ta¬ 
rinan  jo  muutamaan  elementtiin:  oh¬ 
jelmointikielen  ja  grafiikkarajapinnan 
valintaan,  erilaisiin  tuettaviin  peli- ide¬ 
oihin  ja  niitä  varten  tarvittavan  yleis- 

pätevän  koodin  rakentelun  filosofiaan. 
Kaikki  nämä  olivat  olennaisia.  Kun 
lähdin  tekemään  Ylikuutiota,  ehkä 
kaikkein  tärkeimmäksi  muotoutui  kui¬ 
tenkin  niin  kutsuttu  ontologia- alajär- 
jestelmä  ( ontology ).  Tällainen  siitä  tuli. 

Ylikuution  kontekstissa  ontolo¬ 
gia  tarkoittaa  kaikkia  niitä  asioita  eli 
entiteettejä,  joita  pelissä  on.  Mää- 
rittelin  entiteeteille  luokan,  jon¬ 
ka  kaikki  ontologialuokat  perivät 
(yli  :  :  ontology :  :  Entity).  Näin 
entiteeteille  voidaan  peleissä  luoda 
virtuaalisia  funktioita,  esimerkik¬ 
si  yli  ::  Entity ::  info,  joka  kertoo 
entiteetistä  tietoja.  Useimmissa  peli- 
moottoreissa  on  käytössä  jonkinlainen 
luokkahierarkia,  joka  perustuu  yleensä 
kompositioon.  Näin  on  myös  Ylikuu- 
tiossa. 

Se,  mitkä  kaikki  Ylikuution  luokat 
kuuluvat  ontologiaan  on  Ylikuution 
kehityksen  myötä  laajentunut.  Enti¬ 
teetit  muodostavat  hierarkian,  johon 
ylimmäksi  käsitteeksi  määrittelin 
suureellisesti  maailmankaikkeuden 
(yli  :  :  ontology :  :  Universe).  Yli¬ 
kuution  maailmankaikkeus  voi  puo¬ 
lestaan  sisältää  useita  World-luokan 
olioita.  World-luokka  ei  tällä  hetkellä 
sisällä  toiminnallisuutta,  mutta  jat¬ 
kossa  sen  on  tarkoitus  mahdollistaa 
resurssien  jakaminen  sen  alaluokkien 
kesken. 

Kukin  World  voi  puolestaan  sisältää 
useita  Scene-luokan  olioita.  Scene  on 
yksittäinen  näyttämö  pelimaailmas¬ 
sa.  Esimerkiksi  peliprojektissani  on 
tällä  hetkellä  kaksi  Sceneä:  Helsingin 
itäinen  kantakaupunki  sisältäen  Van- 
hankaupunginlahden  ympäristön  sekä 
Joensuun  keskusta  ja  kaupungin  länsi¬ 
osia. 

Tavoitteena  on,  että  kaikki  ne  oli¬ 
ot,  jotka  sisältävät  tai  jotka  viittaavat 


Pelimoottorin  konsolissa  on  myös  debug-komentoja.  Esimerkiksi  poliisi-Porschen  muuttujatyy- 
pin  ja  sijainnin  saa  näkyviin. 


Ylikuutiota  käyttävän  sovelluksen  eli 
pelin  käyttämiin  sisältöresursseihin 
(< assets ),  kuuluisivat  osaksi  Ylikuuti¬ 
on  ontologiaa,  jotta  niitä  voi  käsitellä 
samoilla  virtuaalisilla  funktioilla  kuin 
muitakin  entiteettejä.  Resursseja  ovat 
muun  muassa  erilaiset  pelin  tai  simu¬ 
laation  sisältämät  esineet,  tekstuurit, 
korkeusmallit,  musiikkikappaleet,  ää¬ 
nitehosteet,  esineisiin  liittyvät  skriptit 
ja  niin  edelleen. 

Grafiikan  rakennuspalikat 

Pelimoottorin  rakentaminen  on 
eräänlaisen  kehyksen  pystyttämis¬ 
tä,  jossa  on  valmiina  sopivat  koukut 
sisällölle,  mutta  itse  sisältö  puuttuu. 
Ontologiaj  ärj  estelmä  j  ohdatteleekin 
meidät  seuraavaan  pelimoottorille 
tärkeään  teemaan:  grafiikkaan.  Itse 
OpenGL-grafiikkakoodausta  emme 
käsittele  tässä  -  sitä  varten  OpenGL- 
noviisin  kannattaa  lukea  Näin  syntyi 
Assembly-demo  (Skrolli  2018.3)  ja 
OpenGL-kurssimme  (Skrolli  2013.2- 
2014.2,  pdf-lehdet:  skrolli.fi/nume- 
rot). 


Sen  sijaan  tarkastelen  nyt  grafiikan 
roolia  Ylikuution  ontologiaj  ärj  estel- 
mässä.  Jokainen  Scene-luokan  olio  voi 
nimittäin  sisältää  useita  Shader-luokan 
olioita.  Kuten  nimestä  voi  päätellä, 
Shader-luokka  viittaa  nimenomaan 
OpenGL-shadereihin,  joita  ohjelmoi¬ 
daan  OpenGL  Shading  Languagella. 

Kukin  Shader-luokan  olio  voi  si¬ 
sältää  useita  Material-luokan  olioita, 
joka  puolestaan  sisältää  tekstuurin, 
ja  nämä  voivat  sisältää  useita  Species- 
luokan  olioita  eli  lajeja.  Species-luo- 
kan  oliot  taas  sisältävät  3D -grafiikkaa 
kuvaavan  kolmioverkon  ( mesh )  ja 
useita  Object-luokan  olioita,  jotka 
edustavat  yksittäisiä  pelimaailmasta 
löytyviä  asioita.  Tällä  tavalla  peli- 
moottori  antaa  raamit  sekä  pelimaail¬ 
man  asioiden  semanttiselle  että  visu¬ 
aaliselle  esitystavalle. 

Ontologiaj  ärj  estelmän  entiteettej  ä 
voi  myös  tyypillisesti  yhdistellä.  Näin 
myös  Ylikuutiossa.  Shader-luokan  oli¬ 
ot  voivat  nimittäin  sisältää  myös  Sym- 
biosis-luokan  olioita  eli  symbiooseja. 
Ne  ovat  kahden  tai  useamman  lajin  eli 


Suorituskyvyn  optimointia 

Syy  Ylikuution  ontologialuokkien 
nykyiseen  hierarkiaan  on  suurelta 
osin  OpenGLm  rakenne.  Ylikuution 
toteutus  on  luokkahierarkian  osalta 
datalähtöinen  ( data  driven)  eli  pyr¬ 
kimyksenä  on  ollut  nimenomaan 
minimoida  OpenGL-tilavaihdokset 
koodin  optimoimiseksi  -  halusinhan 
pelimoottorini  toimivan  nykymitta- 
puulla  hitaillakin  koneilla  ja  näytön¬ 
ohjaimilla. 


Datalähtöisyyttä  voisi  viedä  pi¬ 
demmällekin  pitämällä  kunkin  luo¬ 
kan  oliot  peräkkäisillä  muistialueilla 
prosessorin  välimuistin  ( cache )  käy¬ 
tön  optimoimiseksi,  kun  nykyisel¬ 
lään  kunkin  luokan  oliot  löytyvät 
vektoreihin  tallennetuista  muisti- 
osoitteista  keosta  ( heap ).  Pelisuun- 
nittelija  Noel  Llopis  on  ansiokkaasti 
kuvannut  tätä  otsikolla  High  Perfor- 
mance  Programming  with  Data-Ori- 
ented  Design  teoksessa  Game  Engine 


Gems  2,  jonka  on  toimittanut  Eric 
Lengyel. 

Tällä  hetkellä  keskityn  uusien 
ominaisuuksien  toteuttamiseen  ja 
optimoin  lisää  myöhemmin.  Ylikuu¬ 
tion  on  tarkoitus  toimia  hitaillakin 
koneilla  ja  yhden  gigatavun  näyttö¬ 
muistilla.  Toisaalta  tarkoitus  on  teh¬ 
dä  koodista  mahdollisimman  selkeää 
ja  noudattaa  hyväksi  havaittuja  ohjel- 
mointikäytäntöj  ä. 

symbiontin  yhteiselämää.  Symbiontti- 
lajeilla  on  oma  symbionttimateriaalin- 
sa.  Yksittäinen  symbionttinen  olio  on 
nimeltään  holobiontti ,  joka  taas  voi  si¬ 
sältää  useamman  biontin.  Kaikille  näil¬ 
le  on  omat  luokkansa  myös  Ylikuution 
ontologiaj  är j  estelmässä. 

Peliprojektistani  löytyykin  oiva 
esimerkki  holobiontista:  poliisin 
Porsche -merkkinen  henkilöauto. 
Poliisi-Porsche  koostuu  yhteensä  vii¬ 
destä  biontista:  yhdestä  alusta  ja  kori 
-biontista  sekä  neljästä  rengasbiontis- 
ta.  Biontit  saavat  holobiontin  ja  symbi¬ 
oosin  kautta  tarvitsemansa  tiedot  siitä, 
mitä  symbionttilajia  ne  ovat,  ja  kukin 
symbionttilaji  luonnollisesti  tietää, 
mitä  symbionttimateriaalia  se  on,  ja 
niin  edelleen. 


Hyviä  kehitystapoja 

Monialustaisen  pelimoottorin  raken¬ 
taminen  edellyttää  myös  perehtymistä 
käännöstyökaluihin  ja  -työnkulkui¬ 
hin.  Käännöstyökaluna  olen  käyttänyt 
CMakea,  joka  vaati  paljon  opettelua. 
Olen  lukenut  monien  projektien  sekä 
Stack  Overflow  -kysymysten  ja  -vas¬ 
tausten  CMakeLists.txt- tiedostoj  a 

(tiedosto,  joka  määrittää  ohjelmiston 
kääntämisen  vaiheet)  selvittääkseni, 
miten  CMake  toimii.  Olen  etenkin  op¬ 
pinut  noudattamaan  ohjeita  tarkem¬ 
min  -  lisää  tästä  oheisessa  laatikossa. 

Otin  myös  käyttöön  yksikkötestit 
pelimoottorini  kehityksessä.  Ne  ovat 
osoittautuneet  erittäin  hyödyllisiksi. 
Aluksi  käytin  Catch- sovelluskehystä 
ja  sittemmin  Google  Test  -yksikkötes- 
tauskirjastoa  (github.com/ abseil/ goog- 


letest),  johon  olen  ollut  jokseenkin 
tyytyväinen.  Google  Testissä  on  vain  se 
puute,  että  se  ei  käänny  MinGW-w64- 
ympäristössä,  joten  olen  jättänyt  sen 
pois  ristiinkäännöksestä  Linuxista 
Windowsiin. 

Nykyään  pyrin  siihen,  että  yksik¬ 
kö  testaan  ( unit  test)  ainakin  sellaiset 
funktiot,  joita  käytetään  monien  eri 
toimintojen  perustana,  kuten  merk¬ 
kijonojen  sekä  tiedostojen  käsittelyyn 
liittyvät  funktiot.  Koodia  muokates- 
sani  pyrin  aina  saamaan  kaikki  testit 
läpi,  ennen  kuin  teen  uuden  pysyvän 
muutoksen.  Usein  uutta  toiminnalli¬ 
suutta  kehittäessäni  olen  ensin  tehnyt 
monia  osittain  toisistaan  riippumatto¬ 
mia  muutoksia  lukuisiin  tiedostoihin. 
Mitä  enemmän  on  uutta  koodia,  sitä 
enemmän  on  myös  mahdollisuuksia 
uusiin  bugeihin. 

Käytän  myös  Git-versionhallintaa. 
Ylikuutio -projektissa  minulla  on  käy¬ 
tössä  yksinkertaistettu  versio  verk¬ 
kosivulla  A  successful  Git  branching 
model  (nvie.com/posts/ a-successful- 
git-branching-model)  kuvatusta  ta¬ 
vasta  käyttää  Gitin  niin  kutsuttuja 
haaroja.  Gitin  alimoduulit  ( submodu - 
les)  olen  havainnut  vaikeakäyttöisiksi, 
joten  otin  käyttöön  Vale -alimoduulit’ 
( Git  Fake  Submodules ),  eli  kloonaan 
ulkoiset  kirjastot  ja  tallennan  ne  Yli¬ 
kuutio -projektiin  tavallisina  pysyvinä 
muutoksina. 

Yksikkötestaus  ja  versionhallinta  on 
myös  kannattanut  yhdistää.  Olen  pää¬ 
tynyt  pilkkomaan  muutokset  Ylikuu- 
tioon  pieniin  tai  pienehköihin  pysy- 


Pelimoottorini  ontologinen  luokkahierarkia.  Luokkakaaviossa  mukana  tärkeimmät  tähän 
mennessä  toteutetut  luokat. 


Ristiinkääntämisen 

taktiikkaa 

Ylikuutio -projektin  edetessä  olen 
etenkin  oppinut  noudattamaan  oh¬ 
jeita  tarkemmin.  Yritin  ensin  to¬ 
teuttaa  ristiinkäännöksen  Linuxista 
Windowsiin  niin,  että  se  olisi  sisäl¬ 
lytetty  kokonaan  CMakeLists.txt-tie- 
dostoon,  koska  luulin  ymmärtäväni 
CMaken  toiminnan  riittävän  hyvin. 
Ajattelin,  että  on  yksinkertaisem¬ 
paa  sisällyttää  kaikki  CMaken  koodi 
CMakeLists.txt:hen  (paitsi  kirjasto- 
riippuvuuksien  osalta  external/CMa- 
keLists.txt:hen).  Ei  näin. 

Aikani  yritettyäni  jätin  ristiin¬ 
käännöksen  hautumaan.  Palasin 
siihen  joitakin  kuukausia  myöhem¬ 


min  ja  päätin  soveltaa  samoja  Stack 
Overflow’sta  löytämiäni  ohjeita  mah¬ 
dollisimman  täsmällisesti.  Sain  ris¬ 
tiinkäännöksen  lopulta  toimimaan. 
Loin  CMakea  varten  niin  sanotun 
toolchain-tiedoston,  minkä  jälkeen 
sain  yllätyksekseni  MinGW:n  kään¬ 
täjältä  eri  virheilmoituksia  kuin 
aiemmin.  Joitakin  lisäongelmia 
ratkottuani  Windowsille  käännet¬ 
ty  ajotiedosto  käynnistyi  Linuxissa 
Winella. 

Kokemukseni  mukaan  MinGW:tä 
käytettäessä  helpoin  ratkaisu  on 
kirjastojen  kääntäminen  suoraan 
lähdekoodista  valmiiksi  jollekin  tie¬ 
tylle  alustalle  käännettyjen  kirjasto¬ 
jen  käyttämisen  sijaan.  Niinpä  esi¬ 


merkiksi  äänitoimintoihin  käytetty 
SFML  ( Simple  and  Fast  Multimedia 
Library)  sekä  ikkunoiden  hallintaan 
sekä  hiiren  ja  näppäimistön  käsitte¬ 
lyyn  käytetty  SDL  ( Simple  DirectMe- 
dia  Layer)  käännetään  suoraan  läh¬ 
dekoodista. 

Toki  Linux-käännöksessä  voi  käyt¬ 
tää  myös  paketinhallinnasta  asennet¬ 
tuja  kirjastoja.  Olen  pyrkinyt  yksin¬ 
kertaisuuden  ja  yhteensopivuuden 
vuoksi  välttämään  epästandardeja 
kääntäjien  laajennoksia,  eli  en  käytä 
esimerkiksi  esikäsittelijän  direktiiviä 
#pragma  once  vaan  estän  otsikko- 
tiedostojen  tuplaliittämisen  käyttä¬ 
mällä  tarkistuksia  otsikkotiedostojen 
alussa  (include  guard). 


viin  muutoksiin  ja  varmistamaan,  että 
kaikki  yksikkötestit  menevät  läpi  joka 
ikisen  versionhallintaan  vietävän  pysy¬ 
vän  muutoksen  yhteydessä.1 

Olen  myös  jakanut  Ylikuution  jul¬ 
kiseen  GitHub-säilöön  (github.com/ 
nrz/ylikuutio).  Kehitän  pelimoottoria 
paikallisessa  Gitin  develop -haarassani, 
mutta  aina  kun  olen  tyytyväinen  sen  ti¬ 
laan,  yhdistän  develop-haaran  muutok¬ 
set  master-haaraan  ja  työnnän  master- 
haaran  muutokset  julkiseen  GitHubiin. 
Tämän  jälkeen  jatkuvan  integraation 
palvelu  Travis  CI  vieläpä  kääntää  koo¬ 
din  ja  ajaa  testit  puolestani.2 

Kehitys  jatkuu 

Merkittävimmät  toteuttamista  odot¬ 
tavat  ominaisuudet  ovat  edellä  vihjat- 


1  Komento  vinkki:  git  add  -p,  valitsen 
haluamani  hunkit  eli  muutospalat,  sitten 
git  stash  keep-index.  Sen  jälkeen 
käännös  käyntiin  eli  esimerkiksi  ma  ke 
-j7,  jos  on  valmis  build-hakemisto,  tai 

.  /test_all  jos  haluan  tehdä  testata  kään¬ 
nöksen  kaikilla  kääntäjillä  alusta  asti. 

2  Komento  vinkki:  git  checkout  master 
&&  git  merge  no-ff  develop  &&  git 
push  github 


bionttini  useimmat  biontit  latautuivat 
aluksi  koordinaatiston  origoon  eivät¬ 
kä  haluamiini  koordinaatteihin,  mutta 
sentään  näkyivät  ruudulla.  Oli  siis  aika 
tehdä  pysyvä  muutos,  koska  mikään 
aiemmin  toiminut  ei  rikkoutunut,  ja 
biontit  näyttivät  oikeilta,  vaikka  olivat¬ 
kin  väärissä  paikoissa.  Bionttien  koor¬ 
dinaatit  korjasin  sitten  koodiin  kuusi 
muutoskierrosta  myöhemmin. 

Ylikuutio -projekti  on  tähän  men¬ 
nessä  osoittanut  ainakin  sen,  että  pe¬ 
limoottorin  voi  koodata  yksinkin,  toki 
hyödyntämällä  olemassaolevia  kirjas¬ 
toja.  Mutta  kyllä  se  välillä  aika  vaikeaa 
on.  Kaikkein  vaikeinta  oli  saada  Yli¬ 
kuution  ensimmäinen  versio  toimi¬ 
maan  edes  auttavasti.  Silti  Ylikuutio  - 
projekti  on  tarjonnut  minulle  paljon 
oivaltamisen  ja  onnistumisen  iloa.  & 

Linkit  Ylikuutioon ,  ohjelmiin,  kirjalli¬ 
suuteen  ja  selityksen  Ylikuutio -nimestä 
saat  Skrollin  verkko  jatkoilta:  skrolli.fi/ 
numerot 


varata  vuosia  -  Skrollissa  2018.1  ker¬ 


roimme  Fractalus-pelistä,  jonka  te¬ 
kijä  oli  tehnyt  pelimoottoriaan  lähes 
kymmenen  vuotta  ja  vaihtoi  sitten 
Unityyn.  Kannattaa  myös  iloita  pie¬ 
nistäkin  edistysaskeleista  ja  muistaa 
aina  tehdä  versionhallintaan  pysyvä 
muutos,  kun  saa  jotain  uutta  toimi¬ 
maan  haluamallaan  tavalla.  Tai  edes 


vähän  sinne  päin. 

Kaikkea  ei  tarvitse  ratkaista  heti. 


Esimerkiksi  poliisi-Porsche-holo- 


tujen  lisäksi  tuki  eri  kaupunkimal- 
litiedostoformaateille,  verkkope¬ 
laamiselle,  koodin  muokkaaminen 


monisäikeiseksi,  fysiikkamallinnus 
Bullet-kirjastolla,  octree-tietora- 
kenteen  käyttöönotto  maaston  ja 
esineiden  osumatarkistuksia  varten, 


näkökartiorajauksen  (frustum  cul- 
ling)  käyttöönotto  piirtämisen  op¬ 
timoimiseksi,  laajemmat  maastot, 
muokattava  maasto,  tekoälyoliot  ja 
yli  kolmiulotteisten  esineiden  kuten 
hyperkuutioiden  visualisointi. 

Oman  pelimoottorin  ohjelmoin¬ 
ti  on  luovaa  ohjelmointia  ja  koke¬ 
muksena  palkitsevaa  mutta  vaatii 
huomattavasti  kärsivällisyyttä  ja 
määrätietoisuutta.  Siihen  kannattaa 


Moottorinrassaajan  niksit 

Nykyään  minulla  on  käytössä  Git- 
Hubissa  myös  staattinen  koodiana- 
lyysiohjelma  Cov erity  Scan ,  jota  var¬ 
ten  versionhallinnassani  on  haara 
coverity_scan.  Kun  haluan  ajaa  Co- 
verity  Scanin  Ylikuutiolle,  yhdistän 
muutokset  master-haarasta  coveri- 
ty_scan-haaraan  komennolla  git 
checkout  coverity_scan  &&  git 
merge  no-ff  master  ja  työnnän 
coverity_scan-haaran  GitHubiin. 
Tällöin  Travis  CI  muiden  tehtäviensä 
lisäksi  käynnistää  Coverity  Scanin. 
Lukuisia  bugeja  on  löytynyt  tällä  ta¬ 
voin.  git  bisect  ja  git  blame 
ovat  myös  osoittautuneet  erittäin 
hyödyllisiksi  bugien  jäljittämisessä, 
kun  on  pitänyt  selvittää,  mikä  muu¬ 
tos  on  aiheuttanut  jonkin  tietyn  bu- 
gin. 

Valgrind  ja  KCachegrind  puolestaan 
ovat  olleet  erittäin  hyödyllisiä  pullon¬ 
kaulojen  etsimisessä.  Esimerkiksi  eräi¬ 
den  funktioiden  paluuarvoiksi  unoh¬ 
tuneet  std: : vector<glm: : vec3>  ja 
std: : vector<uint32_t>  tuli  löy¬ 


dettyä  tällä  tavoin.  Ne  kun  aiheuttavat 
tarpeettomia  std : :  memcpy-funktio- 
kutsuja,  jos  vektoreita  on  tarkoitus  vain 
lukea  eikä  kopioida.  Korjaaminen  oli 
helppoa:  paluuarvojen  tyypeiksi  const 
std:  :vector<glm:  :vec3>&ja  const 
std: : vector<uint32_t>&. 

Toki  const_cast-avainsanalla  voi 
kiertää  const-määrityksen,  mutta 
mielestäni  sitä  on  syytä  käyttää  erit¬ 
täin  harkiten.  Muutenkin  pyrin  koo¬ 
daamaan  puolustautuvasti  ( defensive 
programming ),  koska  pidän  ohjelmien 
vakautta  tärkeänä.  Käytännössä  pyrin 
siihen,  että  Ylikuutiota  ei  saa  kaa¬ 
dettua  ohjelman  sisältä  käsin,  vaan 
virheellisesti  toimivan  pelin  tulisi 
aiheuttaa  vain  enemmän  tai  vähem¬ 
män  tyhjä  ruutu  ja  runsaasti  virheil¬ 
moituksia.  Testauksessa,  OpenGL:n 
käytössä  ynnä  muussa  apuna  on  ollut 
veljeni  Otso  Nuortimo,  joka  on  aiem¬ 
min  koodannut  Javalla  Voxels-y okse- 
limaailman. 

C++:n  ominaisuuksista  erityisen 
tyytyväinen  olen  fimktiomallineisiin 
( templates ).  Olen  havainnut  ne  erittäin 


hyödyllisiksi  Ylikuution  entiteettihie- 
rarkiaa  eli  ontologiaa  toteuttaessani. 
Myös  std:  :shared_ptr  on  osoittau¬ 
tunut  erittäin  käytännölliseksi  tilanteis¬ 
sa,  joissa  täytyy  välittää  takaisinkutsulle 
osoitin  yli:  :datatypes:  :AnyValue- 
tyyppiseen  olioon,  std : :  shared_ptr- 
osoittimen  käyttö  mahdollistaa  myös 
sen,  että  takaisinkutsun  toteuttajan  ei 
tarvitse  huolehtia  siitä,  mitä  voi  tehdä 
parametrina  saamalleen  AnyValue- 
olioon  osoittavalle  osoittimelle.  Takai¬ 
sinkutsun  toteuttaja  voi  halutessaan 
tallentaa  arvon  myöhempää  käyttöä 
varten  tai  olla  tallentamatta.  Lisäksi 
koodi  yksinkertaistuu,  kun  ei  tarvitse 
huolehtia  deletestä  eri  koodipoluilla. 

AnyValue  on  toteuttamani  säilö- 
luokka  ( Container  class)  eli  hieman 
vastaava  kuin  C++17:n  std::any. 
Ylikuutio  on  kuitenkin  aloitettu  jo  en¬ 
nen  C++17-version  julkaisua,  ja  siinä 
on  toistaiseksi  vielä  käytössä  C++14. 
Luultavasti  C++17  ja  aikanaan  C++20 
tulevat  käyttöön  Ylikuutioon  sitten, 
kun  tulee  vastaan  jokin  ominaisuus, 
jonka  katson  tarpeelliseksi. 

Uudella  palstalla  Skrollin  toimituspäällikkö 
Janne  Siren  ruotii  seuraamiaan  teknologiailmiöitä 
ja  -alakulttuureita.  Viimeksi  aloitimme  Commo- 
doresta  -  toinen  sisäpiiri  on  omistettu  sen  kun¬ 
niakkaalle  brittikilpaili jolle:  Sinclair  Spectrumille. 


Tietotekniikan  ajankohtaisten 
koostepalstojen  merkitys  on 
muuttunut.  Ennen  tietoverk¬ 
kojen  yleistymistä  suomen  kaltaiset 
pienet  kielialueet  tuppasivat  elämään 
vähän  uutispimennossa.  Kirjeenvaih¬ 
tajat  ja  ulkomaisia  medioita  seuran¬ 
neiden  toimittajien  yhteenvedot  toi¬ 
vat  tarjolle  tietoa,  jota  ei  muuten  ollut 
saatavilla.  Kun  luimme  Mikrobitistä 
Commodore-sisäpiiriä  vuonna  1986, 
luimme  monesta  huhusta  aidosti  en¬ 
simmäistä  kertaa. 

Myös  uutissykli  oli  hitaampi.  II- 
luminatukseen  (ks.  Skrolli  2016. IE) 
uskoimme  viikkoja,  emme  minuut¬ 
teja.  Nykyisin  kaikki  maailman  tieto 
on  saatavilla  välittömästi  ja  jopa  päi- 
välehdet  ovat  auttamatta  myöhässä. 
Yksi  koostepalstojen  merkitys  on  silti 
edelleen  ajankohtainen:  mahdollisuus 
siivilöidä  suuresta  tietomäärästä  yh¬ 
teenveto  lukijoille,  jotka  eivät  seuraa 
jokaista  uutista  julkaisuhetkellä. 

Kun  lisätään  seokseen  vielä  kerros 
mielipideanalyysia  ja  taustoittamista, 
päädytään  tälle  palstalle. 

Lontoo  soittaa 

Ensimmäisen  Sirenin  sisäpiirin  (Skrol¬ 
li  2018.3)  aihe  oli  itsestäänselvyys.  En 
voinut  olla  aloittamatta  Commodo- 
resta.  Samoin  oli  selvää,  etten  tulisi 
kirjoittamaan  vain  vanhoista  koneis¬ 
ta:  Skrolli  ei  ole  retroleh- 
ti,  vaan  aika-agnostinen 
julkaisu  -  niin  kuin  tämä 
palstakin.  Elämme  lehdes¬ 
sä  koko  sillä  aikajänteellä, 
jolla  tietokonekulttuuria 
on  esiintynyt.  Kokonaisku¬ 
valla  on  merkitystä. 

Minulla  oli  laaja  kirjo 
aiheraakileita  tähän  nu¬ 
meroon,  osa  hyvinkin  mo¬ 
derneja.  Brittein  saarilta 
ujeltanutta  seireenikutsua 
en  kuitenkaan  pystynyt 
vastustamaan,  eikä  se  oikein 
olisi  ollutkaan.  On  korkea 


aika  puhua  Spectrumista,  vaikka  niin 
tehdäkseen  on  taas  aloitettava  1980-lu- 
vulta.  Malttakaa  silti,  matka  jatkuu 
vuoteen  2018  ja  pidemmällekin. 

Skrolli  on  kirjoittanut  Spectrumista 
verrattain  vähän.  Koostejuttumainin- 
tojen  (esim.  2014.2)  ja  kahden  ret- 
rotuotetestin  (2015.4,  2016.1)  lisäksi 
lehdessä  on  julkaistu  Lyhyet- artikkeli 
videoulostulon  tekemisestä  (2017.4) 
sekä  vain  pari  isompaa  juttua:  Spect- 
rumin  peliohjelmointi  (2016.3)  ja 
ZX  Evolution  -kloonin  testi  (kiinnos¬ 
tava  tuote,  josta  kannattaa  lukea  li¬ 
sää  numerosta  2015.4,  pdf:  skrolli.fi/ 
numerot).  Vertailun  vuoksi  olemme 
omistaneet  Commodore  64:lle  yli  15 
artikkelia. 

Vähäinen  ennakkokäsittely  vaatii 
taustoittamaan  Spectrum-sisäpiiriä 
tavallista  enemmän.  Olipa  siis  ker¬ 
ran  englantilaisen  Sinclair  Researchin 
8-bittinen  kotitietokone  ZX  Spectrum. 
Se  julkaistiin  vähän  kuppaisten  mut¬ 
ta  suosittujen  Sinclair  ZX80:n  (1980) 
ja  ZX81:n  (1981)  seuraajaksi  vuonna 
1982.  Laitteen  työniminä  olivat  ZX82 
ja  ZX81  Colour  -  Z  tuli  Zilogin  Z80- 
suorittimesta  ja  X  oli  ”X- tekijä”. 

Lopullinen  nimi  ZX  Spectrum 
(spektri,  kirjo)  viittasi  siihen,  että  toisin 
kuin  edeltäjänsä,  uusi  kone  kykeni  jo¬ 
tenkuten  värigrafiikkaan... 


Mihin  Spectrum  katosi? 

Mikrobitti-lehden  11/1986  kannessa 
komeilee  Wallun  piirtämä  täyskäsi 
pelikortteja:  neljä  128:11a  numeroitua 
tietokonekorttia,  muun  muassa  Atari 
130XE  ja  Commodore  128,  sekä  hi¬ 
hassa  "jokerina”  laite  nimeltään  ZX 
Spectrum  +2.  Kansi  mainostaa  128 
kilotavun  kotimikrojen  supervertai- 
lua.  Jokeria  ei  tosin  itse  testistä  löydy. 
Artikkelin  kirjoittaja,  vihreiden  tuleva 
kansanedustaja  Jyrki  Kasvi,  kertoo 
Sinclairin  128 -kiloisen  tulevaisuuden 
olevan  vaakalaudalla  liiketoiminta- 
kauppojen  jälkeen. 

Yhdestäkään  näistä  128-kiloisista  ei 
tullut  kotimikromarkkinoiden  ässää, 
mutta  etenkin  Spectrumille  superver- 
tailun  ajankohta  edusti  lopun  alkua 
sekä  hyvässä  että  pahassa.  Perustaja 
Clive  Sinclair  oli  kompuroinut  epäon¬ 
nisissa  taskutelevisio-  ja  C5-sähköajo- 
neuvoprojekteissaan,  eikä  seuraavan 
sukupolven  tietokoneenkaan  markki¬ 
nointi  sujunut.  Lopulta  talousvaike¬ 
uksiin  ajautunut  Sinclair  pelastautui 
myymällä  Spectrum-tuoteperheen 
Amstradille,  jota  johti  myöhemmin 
Dn/z-ohjelmastakin  tutuksi  tullut  Alan 
Sugar  (Amstrad  =  Alan  Michael  Sugar 
Trading).  Spectrum  siirtyi  jatkoajalle. 

Amstradilla  Spectrum  joutui  kil¬ 
pailemaan  huomiosta  Amstrad  CPC 
-sarjan  kanssa,  ja  lopulta  sitä  myytiin 
pelkällä  kasettiasemalla,  aikalaisarvai- 
lujen  mukaan  jotta  CPC  erottautuisi 
levykeasemallaan.  Lisäksi 
markkina  oli  siirtymäs¬ 
sä  16-bittisiin.  Motorola 
68008  -pohjainen  Sinclair 
QL  (ei  Spectrum-yhteen- 
sopiva,  ks.  Skrolli  2016.3) 
oli  epäonnistunut  jo  en- 

Legendaarinen  Spectrum-lehti 
Crash  teki  vuosi  sitten  paluun 
Crash  Annual  201 8  -kirjan  muo¬ 
dossa  (kuvassa).  Tänä  jouluna 
seuraa  jatkoa:  Crash  Annual 
2019  (kck.st/2NidMyT). 

ZX  Spectrum  +2  (vas.)  ja  alkuperäinen  ZX  Spectrum.  Kuvat:  Mia  Jaap  /  Flickr  The  Commons,  Bill  Bertram  /  VVikimedia  Commons. 


nen  Amstrad-kauppoja  -  tunnetusti 
sellaisen  tosin  omisti  suomalainen 
Linus  Torvalds1,  joka  on  kertonut 
QL:n  inspiroineen  Linux-kehityksessä. 
Viimeistään  Amstradin  katseen  kään¬ 
tyminen  PC-koneisiin  sinetöi  Spectru- 
min  kohtalon. 

Silti  ainoana  Mikrobitin  vuoden 
1986  ”täyskädestä”  kevyesti  päivitetty 
Spectrum  +2B  pinnisteli  markkinoilla 
peräti  vuoteen  1992.  CPC  jäi  lopul¬ 
ta  jo  vuonna  1990.  Supervertailusta 
myös  Atari  ylsi  vuoteen  1992,  mutta 
oli  tiputtanut  muistin  määrän  64:ään. 
Spectrumin  ”satakakskasia”  valmistet¬ 
tiin  siis  jopa  kolme  vuotta  Commo¬ 
dore  128:aa  pidempään  -  tosin  C64 
sinnitteli  kaikista  pisimpään  (1994), 
hämmästyttävästi  ilman  ainuttakaan 
teknistä  ominaisuusparannusta  vuo¬ 
den  1982  jälkeen... 

Vuoteen  1992  asti  selvisi  myös  kuu¬ 
luisa  Spectrum-pelilehti  Crash ,  Com- 
modore-lehti  Zzap!  64: n  sisarlehti. 
Tunnettu  taiteilija  Oliver  Frey  toimi 
molemmissa  kuvittajana.  Jonkin  ver¬ 
ran  muita  lehtiä,  pelejä  ja  lisälaitteita 
ilmestyi  pitkälle  1990-luvulle.  Spectru- 
mille  ehdittiin  julkaista  kokoelma  pe¬ 
lejä  jopa  CD -levyllä  -  ne  ladattiin  ää¬ 
nenä  kuin  kasetilta.  Vielä  2000-luvun 
alkukymmenellä  harrastelijat  toteutti¬ 
vat  DivIDE-  ja  ZXCF-massamuistirat- 
kaisut  sekä  SpeccyBoot-  ja  Spectranet- 
verkkokortit. 

Amstrad,  ja  sen  mukana  uinuvat 
Spectrum-oikeudet,  myytiin  mediayh¬ 
tiö  Skylle  vuonna  2007.  Sky  puolestaan 
myytiin  Comcastille  tänä  syksynä. 
Siellä  se  Spectrum  makaa  edelleen, 
joskaan  ei  enää  täysin  unessa. 


1  Mikrobitti-lehdessä  11/1986  julkaistiin 
Linus  Torvaldsin  listaus  GMOVE  Sinclair 
QL:lle.  Skrolli- aktiivit  Mikko  Heinonen  ja 
Manu  Pärssinen  löysivät  Linuksen  lehteen 
lähettämän  mikrokasetin  Mikrobitin 
arkistosta  2000-luvun  alussa. 


Sivuosasta  päärooliin 

Kun  katsotaan  pintaa  syvemmältä, 
Sinclair  on  jättänyt  jäljen  myös  Skrol- 
liin.  Sinclair”  tai  "Spectrum”  notee¬ 
rataan  suomenkielisissä  Skrolleissa 
(2012.0-2018.3)  kiitettävät  338  kertaa 
-  samassa  suuruusluokassa  on  Atari. 
Commodore  ja  C64  mainitaan  913 
kertaa,  joka  on  noin  kolminkertaises¬ 
ti.  Reilu  tulos:  Spectrum  nimittäin  myi 
kaikkiaan  noin  5  miljoonaa  kappaletta 
ja  Commodore  64  noin  13-17  miljoo¬ 
naa  eli  kolminkertaisen  määrän. 

Teoriassa  Spectrumin  historiallinen 
arvo  tunnustetaan  siis  meilläkin,  vaik¬ 
ka  käytännössä  se  jää  usein  Commo- 
doren  varjoon.  Syytkin  ovat  tiedossa: 
Spectrum  oli  edullinen  -  vuonna  1984 
se  maksoi  1295  markkaa,  kun  C64 
kustansi  2995  mk  (Skrolli  2014.2)  -  ja 
siunattu  laajalla  pelikirjastolla.  Kone 
oli  hetken  Suomenkin  kolmanneksi 
suosituin  kotimikroalusta,  C64:n  ja 
Spectravideo-MSX:n  jälkeen.2  Valitet¬ 
tavasti  Sinclairin  vuoden  1986  talo¬ 
usvaikeudet  katkaisivat  Suomen  maa¬ 
hantuonnin. 

Samana  vuonna  maamme  johtavaa 
kotimikrolehteä  avustanut  Risto  Sii- 
lasmaa  sai  ulkomaisista  lehdistä  idean 
konekohtaisen  palstan  julkaisemiseen 
ja  C-lehden  isä  Kim  Leidenius  leipoi 
ajatuksen  Sisäpiiriksi.3  Syntyi  Mikro - 
bitin  Commodore- sisäpiiri,  jota  seu¬ 
rasi  pian  Spectravideo-sisäpiiri  -  niille 
kahdelle  Suomen  suosituimmalle  ko¬ 
timikro  alustalle.  Jos  Sinclair  ei  olisi 
kompuroinut  juuri  ennen  tätä,  kenties 


2  Saarikoski,  Petri  (2001).  Pioneerien 
leluista  kulutuselektroniikaksi.  Suoma¬ 
lainen  kotimikroharrastus  tietoteknii¬ 
kan  murroksessa  1 980-luvun  alusta 
1990-luvun  puoliväliin.  Turun  yliopisto, 
Turku. 

3  Mikrobitti  4/1988.  Commodore- sisä¬ 
piiri. 


olisimme  lukeneet  myös  tasavallan 
kolmosesta  Spectrum-sisäpiiristä. 

Spectrum  oli  se  graafinen  outolin- 
tu,  jonka  pelit  erottuivat  ironisesta 
spektrinimestä  huolimatta  osittaisel¬ 
la  yksivärisyydellään.  Jopa  Out  Run 
-autopelin  legendaarinen  punainen 
Ferrari  Testarossa  oli  Spectrum-ver- 
siossa  musta/läpinäkyvä.  The  Great 
Escape  suorastaan  hyödynsi  vähä- 
värisyyttä.  Myös  vierityskyvyt  olivat 
heikot,  joten  Spectrum  oli  parhaim¬ 
millaan  huonepohjaisissa  seikkailuis¬ 
sa,  kuten  alustalta  alkunsa  saanut  The 
Hobbit  (s.  58).  Ja  vaikka  myöhemmis¬ 
sä  malleissa  oli  parempi  näppäimistö 
ja  peliohjaimetkin,  vain  alkuperäi¬ 
sen  Spectrumin  kuminappirämpytys 
muistetaan... 

Muualla  maailmassa  Spectrum  pär¬ 
jäsi  Suomea  pidempään.  Ennen  kaik¬ 
kea  se  oli  tietenkin  brittien  "kuusne- 
lonen”  -  saarivaltakunnan  tietokone. 
Englannissa  Clive  Sinclair  ja  Alan 


Out  Run  (ZX  Spectrum,  1987). 


The  Great  Escape  (ZX  Spectrum,  1986). 

Sugar  lyötiin  jopa  ritareiksi  palveluk¬ 
sistaan  maan  tietokoneteollisuudelle. 
Enemmän  ja  etenkin  vähemmän  vi¬ 
rallisesti  alusta  nautti  suosiota  myös 
itäblokissa,  jolla  oli  omat  Spectrum  - 
klooninsa  (lisää  itäklooneista  Skrol- 
leissa  2013.1,  2016. IE  sekä  SAM 
Coupe  Skrollissa  2015.3). 

Hyvänä  uutisena  brittiklassikko 
saattaa  vielä  löytää  uusia  yleisöjä  meil¬ 
läkin,  nimittäin  vanhojen  tietokonei¬ 
den  harrastajista.  Commodoren  ohel¬ 
la  Spectrum-skene  kun  on  ollut  yksi 
2010-luvun  aktiivisimmista  varhaisen 
kotimikroraudan  uudelleenlämmitte- 
lijöistä.  Nyt  jos  koskaan  on  oikea  hetki 
kirjoittaa  se  puuttumaan  jäänyt  Spect- 
rum-sisäpiiri. 

Kumituttien  paluu 

Yksi  alkuperäisen  ZX  Spectrumin  eri¬ 
koisuus  näytteli  keskeistä  osaa  myös 
sen  paluussa  2010-luvun  markkinoil¬ 
le:  perusmallissa  ei  ollut  lainkaan  pe- 
liohjainliittimiä,  vaan  pelejä  pelattiin 
tietokoneen  kumisella  näppäimistöllä. 
Siinä  missä  Commodore  64:n  retro- 
tulkinnat  (Skrolli  2018.2)  rakentuvat 
ymmärrettävästi  vanhanmallisen  iloti¬ 
kun  ympärille,  autenttinen  Spectrum- 
kokemus  suorastaan  vaatii  tunnotonta 
kuminäppäimistöä. 

Tähän  markkinarakoon  kiirehti  en¬ 
simmäisten  joukossa  Elite  Systems, 
alkujaan  vuonna  1984  perustettu  ka- 
sibittipelifirma,  jonka  The  Recreated 


Sinclair  ZX  Spectrum  (recreatedzxs- 
pectrum.com,  vanhalta  nimeltään 
Bluetooth  ZX  Spectrum)  ilmestyi 
Kickstarter-joukkorahoitussivustolle 
vuonna  2013.  Kyseessä  on  ZX  Spect¬ 
rumin  virallisesti  lisensoituihin  ja 
uustuotettuihin  kuoriin  pakattu  Blue- 
tooth-näppäimistö,  jonka  kaveriksi 
tarjotaan  emulaattori-  ja  pelipakettia 
älylaitteille. 

The  Recreated  Sinclair  ZX  Spectrum 
on  yllättävän  pätevä  ja  autenttinen  ka¬ 
pistus.  Ja  koska  laite  toimii  tavanomai¬ 
sena  Bluetooth-  ja  USB-näppäimis- 
tönä,  sitä  voi  käyttää  muidenkin 
Spectrum-emulaattoreiden  kanssa 
tai  vaikka  masokistin  tietokonenäp- 
päimistönä.  Itse  asiassa  kirjoitin  tämän 
virkkeen  sillä;  myös  nämä  ääkköset 
löytyvät  symbolinäppäimen  takaa, 
kun  tietokone  on  suomi- tilassa,  joskin 
symbolien  paikat  poikkeavat  tällöin 
näppäimistöön  merkityistä.  Näppäin- 
karttaeditorilla  tästäkin  selviäisi. 

ZX  Spectrumin  ja  siten  The  Rec¬ 
reated  Sinclair  ZX  Spectrumin  näp¬ 
päimistö  on  kumisuutensa  lisäksi 
muutenkin  erikoinen.  Välilyönti  on 
pikkuinen  rimpula  oikeassa  alakul¬ 
massa,  rivinvaihtonäppäin  ei  ole  sen 
suurempi  kuin  kirjaimet  ja  nuolinäp¬ 
päinten  virkaa  hoitavat  shift+numerot. 
Jopa  askelpalautin  -  backspace!  -  on 
shiftin  takana.  (Vain  näppäinoikotiet 
basic-käskyille  toivat  aikanaan  lohtua.) 

Vaikka  Sinclair  laajensi  näppäimis¬ 


tön  fyysisiä  painikkeita  myöhemmissä 
konemalleissa,  tämä  perintö  elää  edel¬ 
leen  uudemmissakin  Spectrumeissa 
pinnan  alla:  nuolet  ja  askelpalautin 
on  teknisesti  toteutettu  kahden  näp¬ 
päimen  yhteispainalluksena.  Taakse- 
päinyhteensopivuus  oli  sentään  yksi 
Spectrumin  vahvuuksista  verrattuna 
esimerkiksi  Commodoren  8 -bittiseen 
tuoteperheeseen. 

Eliten  kuminäppäimistö  antoi  sa¬ 
malla  esimakua  Spectrumin  tule¬ 
vaisuudesta  2010-luvulla,  sillä  sen 
markkinoille  saattamista  vaivasivat 
viivästykset,  varhaisten  tuotantoyk- 
silöiden  vaihteleva  laatu  sekä  loppu- 
huipennuksena  mehevä  riita  Eliten  ja 
massavalmistajaksi  valikoituneen  Ce- 
ratechin  välillä.  Tämän  seurauksena 
Ceratechin  rooli  rajoittui  10  000  kap¬ 
paleen  painokseen,  joka  on  sittemmin 
myyty  loppuun. 

Jonkin  verran  The  Recreated  Sinc¬ 
lair  ZX  Spectrumin  yksittäiskappalei¬ 
ta  löytyy  vielä  verkkokaupoista.  Elite 
on  lupaillut  myös  lisäerää  vuodelle 
2018,  mutta  sen  suhteen  on  ollut  hil¬ 
jaisempaa.  Kaikesta  huolimatta  tällä 
suorituksella  pääsee  heittämällä  Spect¬ 
rum- sisäpiirin  parhaimmistoon,  mikä 
kertoo  jotain  muista  yrittäjistä. 

What  happens  in  Vega... 

Vuonna  2014  uudelleen  orastaville 
Spectrum-markkinoille  ilmestyi  seu- 
raava  peluri:  lontoolainen  Retro  Com- 

puters  Ltd.  Uusi  yhtiö  listasi  Indiegogo- 
joukkorahoituspalveluun  Sinclair  ZX 
Spectrum  Vega  -projektin  (igg.me/at/ 
zxvega/x),  vieläpä  itsensä  Clive  Sinclai¬ 
rin  siunauksella.  Ulkoisesti  kyseessä  oli 
Spectrum-vastine  C64  Direct-to-TV:lle: 
peliohjaimeen  leivottu  itsenäinen  pe¬ 
likonsoli,  johon  oli  integroitu  nippu 
emuloituja  pelejä  sekä  vanhanmalliset 
komposiittivideo-  ja  äänipiuhat  televi¬ 
siolle. 

"Peliohjain”  tosin  tarkoitti  tässä  ta¬ 
pauksessa  luovasti  miniatyrisoitua  ZX 
Spectrumia,  mistä  seurasi  ensimmäi¬ 
nen  ongelma.  Spectrumin  näppäimis¬ 
töstä  selvisi  mukaan  vain  neljä  tyylitel¬ 
tyä  näppäintä  (F,  S,  1, 2),  kenties  osittain 
siksi,  että  The  Recreated  Sinclair  Spect¬ 
rum  ZX:lle  oli  annettu  yksinoikeus 
täyspakkaukseen.  Mukaan  pääsi  myös 
yhdeksän  erikoispainiketta,  sisältäen 
erilliset  nuolinäppäimet,  jotka  alku¬ 
peräisestä  puuttuivat.  Siedettävä  setti, 
mutta  ei  lähellekään  tarpeeksi  jokaisel¬ 
le  laitteen  sinänsä  runsaalle  tuhannelle 
pelille.  Tekstiseikkaileminen  virtuaali- 
näppäimistöllä  ei  houkuttele. 

Liitännätkään  eivät  olleet  ongelmat¬ 
tomat:  C64DTV:n  julkaisuvuonna  2004 
komposiittivideo  oli  vielä  helppo  pe¬ 
rustella,  mutta  Vegan  ilmestyessä  2015 
se  alkoi  olla  jo  kurainen  harvinaisuus. 
Kuraisia  harvinaisuuksia  löytyy  myös 
roppakaupalla  sieltä  tuhannen  pelin 
valikoimasta  ja  merkittäviä  klassikoi¬ 
ta  vähemmän.  Vega  pääsi  kuitenkin 
markkinoille  kohtuuajassa,  ja  sitä  on 
nähty  Suomessakin  jopa  marketeissa. 
Alkujaan  suolainen  150  euron  hintakin 
on  laskenut  siedettävämmälle  satasen 
tasolle. 

Vaikka  Vegan  kyvyt  ovat  rajalliset, 
ne  on  sentään  toteutettu  hyvin.  Skrolli 
testasi  kapistuksen  numerossa  2015.4 
kriittisellä  silmällä  mutta  lämpimällä 
tunteella.  Tavallaan  toivoisi,  että  Retro 
Computersin  tarina  olisi  jäänyt  tähän. 

Tasku-Spectrum 

Amstrad  ei  ollut  ensimmäinen,  joka 
lisäsi  plussan  Spectrumin  nimeen  ZX 
Spectrum  +2  -mallissaan.  Sinclair  Re¬ 
search  oli  julkaissut  ZX  Spectrum+ 
-nimisen  tietokoneen  jo  vuonna  1984. 
Kyseessä  oli  Sinclair  QL:n  tapaisella 
matalalla  muovinäppäimistöllä  varus¬ 
tettu  versio  alkuperäisestä  Spectrumis- 
ta.  Arvatenkin  tämän  nimihistorian 


inspiroimana  Retro  Computers  antoi 
seuraavan  tuotteensa  nimeksi  ZX  Spect¬ 
rum  Vega+.  Uusi  Indiegogo -kampanja 
(igg.me/at/vegaplus/x)  käynnistyi  alku¬ 
vuodesta  2016. 

Ymmärtääkseen  Spectrum- saagan 
vaiheita  on  tarpeen  kurkistaa  Retro 
Computersin  kulisseihin.  Yhtiö  perus¬ 
tettiin  vuonna  2014  ja  koostui  tiettä¬ 
västi  neljästä  tasaosakkaasta:  retrope- 
lialan  ja  Alten8-peliyhtiön  vaikuttaja 
Paul  Andrews,  Spectrum-hakkeri  ja 
-kirjailija  Chris  Smith,  liikemies  ja 
shakkimestari  David  Levy  sekä  yhden 
miehen  kokoluokkaan  kutistunut  yh¬ 
tiö  Sinclair  Research,  taustapirunaan 
edelleen  Clive  Sinclair.  Tämä  kokoon¬ 
pano  puski  ensimmäisen  Vegan  mark¬ 
kinoille  jotakuinkin  kunniallisesti. 

ZX  Spectrum  Vega+:n  myötä  projek¬ 
tiin  houkuteltiin  mukaan  myös  alkupe¬ 
räisellä  Sinclairilla  työskennellyt  teolli¬ 
nen  muotoilija  Rick  Dickinson,  joka 
oli  muotoillut  muun  muassa  ZX81:n, 
ZX  Spectrumin  ja  Sinclair  QL:n.  In- 
diegogoon  ilmestyi  Rickin  suunnitte¬ 
lema  visio  kannettavasta  Spectrumista. 
Vega+:sta  tulisi  sisäisellä  LCD -näytöllä 
varustettu  käsikonsoli.  Sekä  Cliven  että 
Rickin  mukanaolo  nosti  uskottavuus - 
pisteet  kattoon.  Vega+  myös  näytti  ha- 
vainnekuvissa  hyvältä.  Telkku-Vegassa 
rajalliselta  tuntunut  painikemääräkin 
sopi  taskukonsoliin  paljon  paremmin. 

Lopulta  jopa  puolen  miljoonan  pun¬ 
nan  paremmalle  puolelle  kivunnut 
joukkorahoitus  kerättiin  kasaan  no¬ 
peasti.  Huhtikuussa  2016  iski  kuiten¬ 
kin  ensimmäinen  vastoinkäyminen: 
Andrews  ja  Smith  jättivät  yllättäen 
yhtiön,  vedoten  ylitsepääsemättömiin 
erimielisyyksiin.  Erikoisena  käänteenä 
myös  Sinclairin  vaimo  Angie  Sinclair, 
36  vuotta  miestään  nuorempi  entinen 
sylitanssija,  jätti  Sinclair  Researchin 
samoihin  aikoihin.  Vuotta  myöhem¬ 
min  hän  jättäisi  myös  miehensä. 

Markkinoilla  on 
monenlaista  Spectrum- 
retroasustetta.  Lompak¬ 
ko:  Pop  Art  Products, 

Kapovv  Gifts  /  Amazon. 
co.uk.  T-paita:  bybulldog 
/  Amazon.co.uk. 


David  Levy  ja  Clive  Sinclair  haali¬ 
vat  nopeasti  Retro  Computersiin  pari 
uutta  työntekijää,  ilmeisesti  Levyn 
liiketuttavapiiristä,  luvaten  jatkaa  pro¬ 
jektia  suunnitellusti  -  Vega+  ilmestyisi 
syyskuussa  2016. 

Plussasta  iso  miinus 

Joitakin  kuvia  prototyypeistä  nähtiin 
pitkin  vuotta,  mutta  Vega+  ei  ilmesty¬ 
nyt  syyskuussa  2016.  Lokakuussa  hu¬ 
huttiin  järjestetyn  julkaisutilaisuus  sa¬ 
lassapitosopimuksen  allekirjoittaneille 
kutsuvieraille,  mutta  taisi  olla  tarinaa 
vain.  Muutaman  siirretyn  julkaisupäi- 
vämäärän  jälkeen  vuosi  päättyi,  eikä 
Retro  Computerskaan  suostunut  enää 
arvailemaan  päivämääriä.  Yhtiön  vies¬ 
tit  viittasivat  laatu-  ja  valmistusongel- 
miin  liittyen  Vega+:n  näppäimiin. 

Vuoden  2017  alussa  eksodus  Retro 
Computersista  jatkui.  Yhtiön  verkko - 
osoitteista  vastannut  henkilö  irrottau¬ 
tui  hankkeesta  ja  irtisanoi  osoitteet 
zxvega.  co.uk  j  a  retro  -  Computers .  co.uk. 
Hullunkurisena  käänteenä  nämä  uu- 
delleenohjattiin  Vega+ -projektia  seu- 
raavalle  epäviralliselle  sivustolle.  Tänä 
päivänä  näiden  näennäisesti  virallis¬ 
ten  osoitteiden  kautta  -  joihin  Retro 
Computersin  j  oukkorahoitussivutkin 
edelleen  paikoitellen  viittaavat  -  löy¬ 
tää  tarinan  raflaavimmat  juorut.  In¬ 
diegogo  keskeytti  Vega+:n  kampanjan 
maaliskuussa  2017. 

Vuorottelevat  selitykset,  radiohiljai¬ 
suus  ja  mahdollisesti  suoranaiset  val¬ 
heet  kuitenkin  jatkuivat,  myös  seuraa¬ 
van  vuoden  ajan.  Huhtikuuhun  2018 
mennessä  Retro  Computersin  omista¬ 
jista  jopa  Sinclair  Research  oli  liittynyt 
tyytymättömien  kuoroon  pyrkien  yh¬ 
dessä  osakkeensa  edelleen  omistavien 
Andrewsin  ja  Smithin  kanssa  vaihta- 

maan  yhtiön  johdon.  Vegan  tuhannen 
pelin  lisenssinhaltijakin  painoi  paniik- 
kinappia  ja  peruutti  Vega+:n  pelilisens- 
sit.  Kesäkuussa  Indiegogo  ilmoitti  palk¬ 
kaavansa  perintätoimiston  keräämään 
Retro  Computersilta  rahat  takaisin. 

Kaikesta  huolimatta  Vega+  ilmestyi 
lopulta  hyvin  rajallisessa  määrin  heinä¬ 
kuussa  2018,  ilman  pelejä.  Retro  Com¬ 
puters  puhui  sadoista  toimitetuista  lait¬ 
teista,  mutta  julkisuudessa  määrän  on 
arvailtu  olleen  lähempänä  kymmentä. 
Suurimpana  murheena  toimitettujen 
yksilöiden  laatu  on  surkea:  kotelo  on 
amatöörimainen,  näppäimet  tunnot¬ 
tomia  ja  Sinclair-logokin  paperinen. 
Sinclair- tavaramerkkien  nykyomistaj  a 
olikin  viimeinen,  joka  sai  tarpeekseen 
ja  vei  lopulta  Vega+:lta  Spectrum-li- 
senssinkin. 

Natsikortti  pelattu 

Mitä  oikein  tapahtui?  Kaikki  alkoi 
nähdäkseni  mennä  pieleen,  kun  Paul 
Andrews  ja  Chris  Smith  lähtivät  Retro 
Computersista.  Miksi?  Yhtiön  avain¬ 
henkilöistä  liikkuu  villejä  juoruja, 
mutta  yksi  puolueettomasti  vahvistet¬ 
tavissa  oleva  vihje  löytyy  Andrewsin 
aikanaan  luotsaaman  Alten8-peliyhti- 
ön  historiasta.  Alten8:n  konsultti  Luc 
Bernard  oli  suunnitellut  toisen  maa¬ 
ilmansodan  juutalaisvainoista  Imagi- 


nation  Is  the  Only  Escape  -peliä,  josta 
nousi  aikanaan  pieni  julkisuusmyrsky. 

Itse  peliä  ei  koskaan  julkaistu,  mut¬ 
ta  ennakkotietojen  perusteella  se  oh 
natsivastainen  ja  juutalaismyönteinen 
pelastautumistarina.  Alten8:n  osalli¬ 
suuskin  oli  hankkeessa  vähäinen.  Ei 
siis  ilmeisesti  mitään  kovin  kamalaa. 
Internetissä  liikkuu  kuitenkin  väitetys¬ 
ti  David  Levyn  lähettämä  sähköposti 
Andrewsille  maaliskuulta  2016,  jossa 
hänen  väitetään  nostavan  tämän  taus¬ 
tan  esiin  paljon  kärkkäämmin.  Väite¬ 
tyn  riidan  jälkeen  Andrews  jätti  yhtiön 
johdon  yhdessä  Smithin  kanssa. 

Arvioni  on,  että  maaliskuussa  2016 
Spectrum  Vega+  oli  jo  varsin  pitkällä. 
Karulla  prototyyppiasteella  kyllä,  mut¬ 
ta  o  saavien  tekijöiden  käsissä  kenties 
lähellä  valmista.  Minulla  ei  ole  juuri¬ 
kaan  syytä  epäillä  ensimmäisen  Vegan 
tuottaneen  tiimin  kykyjä,  jos  he  olisi¬ 
vat  pysyneet  yhdessä.  Selvää  kuitenkin 
on,  että  avainhenkilöiden  lähdettyä 
jäljelle  jäänyt  puolikas  -  vanhan  kaar¬ 
tin  liikemies  Levy  ja  eläkö itynyt  Sin¬ 
clair  -  eivät  kyenneet  riittävästi  paik¬ 
kaamaan  henkilöstömenetyksiä. 

Yhtiöstä  lähti  tuoteosaaminen  kriit¬ 
tisellä  hetkellä,  kun  tuote  ei  vielä  ollut 
valmis.  Kyvyttömyys  viimeistellä  tuote 
vei  sitten  mukanaan  ne  liikesuhteet¬ 
kin.  Viitisen  tuhatta  tilaajaa  odottaa 


edelleen  laitteitaan  tai  rahojaan  ta¬ 
kaisin.  Vanha  herra  Sinclairkin  taisi 
lopulta  huomata  erehdyksensä,  mutta 
nyt  alkaa  olla  jo  myöhäistä.  Draama 
jatkuu  silti:  Andrews  ja  Smith  ilmoit¬ 
tivat  marraskuussa  2018  palanneensa 
yhtiön  johtoon  vanhan  osakassopi¬ 
muksen  nojalla,  minkä  laillisuuden 
Levy  kiistää. 

Viimeinen  hurraa 

Spectrumin  tähänastiseen  tarinaan  liit¬ 
tyy  vielä  yksi  katkeransuloinen  käänne. 
Huhtikuussa  2017,  kesken  kuumimman 
Vega+-myllytyksen,  Kickstarteriin  il¬ 
maantui  taas  uutta  Spectrum-joukkora- 
hoitettavaa:  FPGA-pohjainen  ZX  Spect¬ 
rum  Next  -tietokone  (specnext.com),  siis 
Spectrumin  oma  ”Ultimate-64”  (Skrolli 
2018.3).  Tälläkin  kertaa  alkuperäisen 
suunnittelija  Rick  Dickinsonin  muotoi¬ 
lemalla  kotelolla  ryyditettynä. 

ZX  Spectrum  Next  on  ulkoisesti 
visio  siitä,  miltä  Spectrum  näyttäi¬ 
si,  jos  Sinclair  ja  Dickinson  eivät  olisi 
ajautuneet  erilleen  1980-luvulla.  Sen 
muotokieli  on  suoraa  jatkumoa  ZX 
Sinclair+:lle,  Sinclair  QL:lle  ja  Sinclai¬ 
rin  viimeiseksi  jääneelle  ZX  Spectrum 
128:lle  (1985).  Vaikka  Dickinson  teki 
hetken  töitä  Amstradillekin,  CPC- 
tyylisuunnan  Spectrum-sivuraidetta 
Nextissä  ei  juurikaan  näy. 


36  SKRDLLI  2018.4 


Luvassa  on  siis  musta  kiila  litteällä 
näppäimistöllä.  Litteissä  näppäimis¬ 
töissä  Sinclair  ja  Dickinson  olivat¬ 
kin  aikaansa  edellä.  1980-luvun  alun 
Spectrumeissa  oli  chiclet-näppäimistö 
ja  Nextissä  on  perho snäppäimistö. 
Litteys  on  nykyisin  laajalti  muotia, 
mutta  kasarilla  se  ei  suinkaan  ollut  - 
Amstrad-Spectrumeissa  käytetyt  kor¬ 
keat  jousinäppäimistöt  olivat  silloinen 
trendi.  Tänä  päivänä  moderneja  tul¬ 
kintoja  chiclet-  ja  perhosnäppäimis- 
töistä  löytyy  runsaasti,  esimerkiksi 
Applen  tuotteista. 

Kun  puhuin  katkerasta  käänteestä, 
en  tarkoita  ZX  Spectrum  Nextin  muo¬ 
toilua  enkä  projektin  tilaa.  Ne  vaikut¬ 
tavat  Spectrum -mittapuulla  suloisilta. 
Katkeraksi  Nextin  tekee  Rick  Dickin- 
sonin  kuolema  huhtikuussa  2018  kes¬ 
ken  syöpähoitojen.  On  todennäköistä, 
että  ZX  Spectrum  Next  jää  legendaari¬ 
sen  muotoilijan  viimeiseksi  julkaista¬ 
vaksi  työksi.  Jotain  runollista  siinä  sen¬ 
tään  on,  että  1980-luvun  alussa  Sinclair 
ZX81:stä  ja  ZX  Spectrumista  lentoon 
lähtenyt  ura  päättyi  Spectrum  Nextiin. 

Nähdäkseni  Dickinson  jääkin  kai¬ 
ken  draaman  ulkopuolelle  ja  yläpuo¬ 
lelle.  Hän  suunnitteli  hienoja  esineitä. 
On  ollut  muiden  käsissä,  mitä  niille 
esineille  sitten  tapahtuu. 

Mitä  seuraavaksi? 

Dickinsonin  suunnittelupanosta  lu¬ 
kuun  ottamatta  Spectrum  Nextin  taka¬ 
na  vaikuttavat  aivan  eri  henkilöt  kuin 
Vegan  tai  Vega+:n  -  varsin  uskotta¬ 
valta  vaikuttava  kourallinen  Spect¬ 
rum-,  peli-  ja  retrokehityksen  nimiä 
vieläpä.  Tiimin  tavoitteena  on  taakse¬ 
päin  yhteensopiva  uudelleentoteutus 
ZX  Spectrumista.  Nextin  emolevy  on 
suunniteltu  sopimaan  jopa  alkuperäi¬ 
sen  ZX  Spectrumin  koteloon,  kunhan 
asentaja  on  valmis  poraamaan  kote¬ 
loon  uusia  reikiä. 

Yhteensopivuuden  lisäksi  Next  vie 
asioita  myös  eteenpäin.  Spectrumin  al¬ 
kuperäinen  Z80-suoritin  sekä  ULA-pii- 
ri  ( Uncommitted  Logic  Array,  varhainen 
tehdaskustomoitava  ASIC)  on  uusto- 
teutettu  FPGA- tekniikalla  ja  liitinpat- 
teristo  on  modernisoitu.  Esimerkiksi 
HDMI -liitin  ja  SD-muistikorttipaikka 
löytyvät,  mutta  myös  analogiset  näyt¬ 
tö-  ja  kasettiasemaliitännät.  Sisälle  saa 
reaaliaikakellon  ja  langattoman  verkko¬ 


kortin.  Raspberry  Pi  -kiihdytinkortilla 
Nextin  3,5-24  megahertsin  suoritusky¬ 
ky  venyy  jopa  gigahertsiin  ja  1-2  mega¬ 
tavun  muisti  puoleen  gigatavuun. 

Vakiona  Spectrum  Next  käynnistyy 
Next-tilaan,  joka  tukee  rautaspritejä 
ja  256  värin  näyttötilaa.  Ensimmäiset 
Spectrum  Next  -emolevyt  tarkoitet- 
tiinkin  nimenomaan  uusia  mahdol¬ 
lisuuksia  hyödyntäville  ohjelmoijille 
ja  toimitettiin  jo  viime  vuoden  joulu¬ 
kuussa.  Pienimuotoinen  ohjelmisto¬ 
kehitys  Nextille  onkin  siis  jo  hyvässä 
vauhdissa.  Vanhaa  Spectrum-ohjel- 
mistokirjastoa  varten  FPGA-piirin  voi 
kuitenkin  asettaa  matkimaan  uskolli¬ 
sesti  myös  vanhoja  klassikkokoneita 
(ks.  laatikko).  Kirjoitimme  koneesta 
enemmän  keväällä  skrolli.fi: ssä  (verk- 
kojatkot:  skrolli.fi/numerot). 

Spectrum  Next  ei  ole  täysin  pysynyt 
aikataulussaan,  mutta  joukkorahoitus- 
mittapuulla  sen  edistyminen  on  ollut 
varsin  uskottavaa.  Pieniä  vikoja  esituo- 
tantomalleista  on  löydetty  ahkerasti, 
esitelty  avoimesti  ja  korjattu  ripeästi. 
Samalla  NextZXOS -käyttöj ärj estelmä 
(entinen  NextOS)  on  kypsynyt  rauta- 
projektin  rinnalla.  ZX  Spectrum  Next 
koteloineen  maksaa  noin  260  puntaa. 

Koteloitua  Nextiä  varten  hieman 
päivitetyn  emolevyn  kerrottiin  val¬ 
mistuneen  elo-syyskuussa  2018.  Myös 
Dickinsonin  muotoilema  kotelo  alkoi 
olla  valmis  samoihin  aikoihin  -  valoku¬ 
vien  perusteella  suunnitelmalle  uskolli¬ 
sena.  Yksityiskohdissa  ei  ole  pihistelty: 
Nextille  räätälöitiin  jopa  oma  SD-muis- 
tikorttipainatus.  Viimeisenä  virstanpyl¬ 
väänä  loka-marraskuussa  viimeisteltiin 
näppäimistöä  -  ennuste  vaikuttaa  on¬ 
neksi  paremmalta  kuin  Vega+:n  näp¬ 
päimistön  kohdalla. 


Odotuksen  väärti 

Voisin  päättää  palstan  pessimistisiin 
tunnelmiin,  sillä  retropiirejä  vaivaavaa 
yhteistyökyvyttömyyttä  ja  amatööri- 
maisuutta  Spectruminkin  ympäriltä 
toden  teolla  löytyy.  Päällimmäisenä 
ajatuksenani  on  silti  toiveikkuus  tie¬ 
tynlaisesta  markkinan  kypsymisestä. 

Kun  vuosien  korpivaelluksen  jäl¬ 
keen  vanhat  tietokonemerkit  palasivat 
uusilla  2000-luvun  tuotteilla  harras¬ 
tajien  pariin,  tämä  tapahtui  hyvin  se¬ 
kalaisen  seurakunnan  toteuttamana. 
Kun  aktiivisia  emoyhtiöitä  ei  ole  ja 
historia  on  katkonainen,  monenlaiset 
harrastelijat  ja  helppoheikit  ovat  pääs¬ 
seet  värittämään  esimerkiksi  Commo- 
doren  ja  Sinclairin  paluuta  enemmän 
kuin  tarpeeksi. 

On  kuitenkin  havaittavissa  merkke¬ 
jä  siitä,  että  jyvät  alkavat  erottua  aka¬ 
noista.  Heikompien  sortuessa  jäljelle 
jää  harvalukuisempia  mutta  vakavam¬ 
min  otettavia  pelureita.  Spectrumin 
tietä  läpi  2010-luvun  voi  toki  tarkas¬ 
tella  epäonnistumisten  ja  nostalgiak- 
rääsän  miinakenttänä,  mutta  itselleni 
jää  ennen  kaikkea  mielikuva  paine- 
kattilasta,  joka  on  puristanut  meille 
timantin  tai  kaksi. 

Ehkä  tämä  kiirastuli  tuli  Spectru- 
mille  jopa  tarpeeseen.  Vaikka  monet 
Spectrum-tapahtumat  ovat  näennäi¬ 
sen  riippumattomia,  vuoden  välein 
toisiaan  seuranneet  askeleet  herättä¬ 
vät  väkisinkin  kysymyksiä:  Olisiko 
Vegaa  olemassa  ilman  The  Recreated 
Sinclair  ZX  Spectrumia  näyttämässä 
tietä?  Olisiko  Vega+:aa  ilmaa  Vegaa? 
Olisiko  Dickinsonin  paluuta  ilman 
Vega+:aa?  Olisiko  Nextiäkään  siis  il¬ 
man  Vega+:aa?  Jos  virheet  olisivat  jää¬ 
neet  tekemättä,  olisivatko  onnistumi¬ 
set  jääneet  myös... 


Vasemmalla  tuoretta  ZX  Spectrum  -pelituotantoa:  Scuttle  Butt  (2018,  eweguo.ownit.nu/scutt- 
lebutt)  -  ota  kiinni,  taivaalta  sataa  kakkaa.  Peli  sai  inspiraationsa  Spectrumin  kakkaisista  gra¬ 
fiikoista.  Tekijä,  ruotsalainen  Karl  Hörnell,  on  tehnyt  Scuttle  Buttista  myös  oikeanpuoleisen, 
värikkäämmän  Commodore  64  -käännöksen. 

Niin  tai  näin,  näyttää  siltä,  että  ZX 
Spectrum  Next  on  kirjoittamassa  it¬ 
sensä  historiaan  vähintäänkin  hienona 
tribuuttina  vanhalle  ja  parhaimmillaan 
jopa  jonkin  uuden  alkuna.  Nextillä  kel- 
paa  saatella  Speku  2020-luvulle.  Kir¬ 
sikkana  brittiläisen  retrokakun  päällä 
Chris  Wilkinsin  ja  kumppaneiden 
laadukkaat  Crash-  ja  Zzap!  64  Annual 
-lehtikirjat  (fusionretrobooks.com) 
viimeistelevät  tämän  tietokonehisto- 
rian  luvun  näyttävästi.  Crash  Annual 
201 9  ilmestyy  tämän  Skrollin  aikoihin. 

Ensi  kertaan!  Palstalle  voi  kirjoittaa 
osoitteeseen:  janne@skrolli.fi  & 

Rick  Dickinson  julkaisi  vuonna  2014 
enemmänkin  kuvia  siitä ,  mihin  suun¬ 
taan  Sinclair- design  olisi  voinut  kehittyä. 
Nämä  ja  muut  linkit  verkko  jatkoilla: 
skrolli.fi/numerot 


ZX  Spectrum  Next  (alempi)  ja  ZX  Spectrum  128 
vuodelta  1985.  Kuvat:  specnext.com,  Bill  Bertram 
/VVikimedia  Commons. 


Sinclair  ZX  SpecmJM  Uexr 

ZX  Spectrum  Next  -tehtävälistat  11/18 


Myös  ZX  Spectrum  Next  on  kärsinyt  jul- 
kaisuviivästyksistä.  Next-emolevyt  toi¬ 
mitettiin  joukkorahoittajille  joulukuus¬ 
sa  2017,  neljä  kuukautta  aikataulusta 
jäljessä.  Koteloitujen  koneiden  osalta 
odotus  on  ollut  pidempi.  Toimitusten 
piti  alkaa  tammikuussa  2018,  mutta 
vielä  tämän  Skrollin  mennessä  painoon 
tekemistä  riitti  etenkin  muoviosien  vii¬ 
meistelyssä  ja  ruiskuvalamisessa. 

ZX  Spectrum  Next  -tilat 

•  ZX  Spectrum  Next 

•  ZX  Spectrum  48K 

•  Gosh  VVonderful  ROM  * 

•  Timex  Sinclair TC2048  ** 

•  ZX  Spectrum  128 

•  Investronica  ZX  Spectrum  128  ** 

•  ZX  Spectrum  +2 

•  ZX  Spectrum  +3e  * 

•  ZX80 

•  ZX81 

•  Yhteisön  parantelemia 
Spectrum-ROMeja. 

**  Yrityksille  lisensoituja 
Spectrum-muunnelmia. 


MOCVJcSAT  TVCTAUrc 


/  Kotelon  design/CAD  (vO,  vl) 

/  Kotelon  muotit 

/  Kotelon  testaus  (tl ,  t2,  final) 

/  Näppäimistön  design/CAD  (vO,  vl) 

/  Näppäimistön  muotit 

/  Näppäimistön  testaus  (tl ,  t2) 

Näppäinmerkintöjen  painatus 
Näppäimistön  testaus  (final) 


,0llriitus  pelkän  {V2A‘ 
r^^rt/ntuIemo,e^ 

Kotelonmas°T°(v2) 

*"-"‘£25*. 

Kun  kotiin  eksyy  MSX-kone, 
monen  ensimmäinen  ky¬ 
symys  lienee,  mitenköhän 
tähän  saisi  ladattua  ne  lap¬ 
suuden  pelit.  Ei  hätää,  sillä 
pienellä  tuurilla  sinulla  on 
jo  kaikki  tarvittava  alkuun 
pääsemiseksi,  ja  tästä  artik¬ 
kelista  löytyy  runsaasti  tietoa 
muistakin  vaihtoehdoista. 

Teksti  ja  kuvat:  Timo  Soilamaa 

C -kasetit  olivat  yleinen  tapa 
ohjelmien  jakeluun  myös 
MSXdlä,  ja  sen  kasettiasema 
onkin  itse  asiassa  aivan  tavallinen  ka¬ 
settisoitin.  Näillä  alkaa  olla  niin  paljon 
ikää,  että  yleensä  vähintään  hihna  on 
vaihdon  tarpeessa.  Ongelman  voi  kier¬ 
tää  sujauttamalla  kasettipesään  90-lu- 
vun  autoradioista  tutun  kasettiadap- 
terin,  joka  muuntaa  3,5  mm  liitäntään 
toistetun  äänen  kasetin  lukupäälle  so¬ 
pivaksi.  Tämä  toki  toimii,  mutta  hel¬ 
pommallakin  saattaa  päästä. 

Suomessa  valitettavan  yleinen  MSX- 
kasettiasema  on  varsin  vaatimaton 
SVI-767,  jossa  DIN-kaapeli  menee 
suoraan  kasettiaseman  sisään.  Mikä¬ 
li  asema  on  kuitenkin  jonkin  muun 
merkkinen,  sen  kyljessä  törröttää  to¬ 
dennäköisesti  kolme  monokaapelia. 
Näistä  kaapeleista  valkoinen  3,5  mmm 
liitäntä  on  ohjelmien  latausta  varten, 
ja  sen  voi  kytkeä  suoraan  esimerkiksi 


puhelimen  tai  PC:n  korvakuulokelii- 
täntään.  Punaisen  kaapelin  voi  kytkeä 
tarvittaessa  Line  in  -porttiin,  mikäli 
ohjelmia  halutaan  tallentaa  PC:lle.  Pie¬ 
nempi  musta  2,5  mmm  liitin  on  kaset¬ 
tiaseman  moottorin  ohjausta  varten. 
Idea  on,  että  kasettisoittimen  sähkön 
syöttö  kytketään  menemään  tämän 
liittimen  läpi.  MSXm  sisällä  tämä  on 
kytketty  releeseen,  joka  sitten  tarvit¬ 
taessa  kytkee  sähköt  päälle  tai  pois. 
Mikäli  kasettisoittimessa  on  tätä  var¬ 
ten  liitäntä,  siinä  yleensä  lukee  pääl¬ 
lä  REM.  Tämän  moottoriohjauksen 
puuttuminen  ei  käytännössä  aiheuta 
ongelmia,  jollei  lempipelisi  sitten  satu 
olemaan  Gauntlet,  joka  lataa  kentät  ka¬ 
setilta  yksi  kerrallaan.  Jos  kasettiasema 
puuttuu  kokonaan,  valmiita  kaapeleita 
löytää  eBaystä.  Viimeinen  vaihtoehto 
on  tehdä  sopiva  latauskaapeli  itse.  Täl¬ 
löin  ääni  kytketään  DIN-liittimen  pin¬ 
niin  5.  Maataso  taas  löytyy  nastoista  1, 
2,  3  ja  8. 

Netissä  jaeltavat  MSXm  kasettipelit 
ovat  yleisimmin  C AS -päätteisiä  tiedos¬ 
toja,  jotka  pitää  latausta  varten  erikseen 
muuttaa  ääneksi.  Tähän  löytyy  avoi¬ 
men  lähdekoodin  CAS  Tools  -paketis¬ 
ta  CAS2WAV-työkalu,  mutta  monesti 
puhelin  on  näppärämpi  kasettiaseman 
korvaaja.  Googlen  Play-kaupasta  An- 
droid-käyttöjärjestelmälle  on  saatavissa 
MSX2CAS,  joka  soittaa  suoraan  CAS- 
tiedostoja.  Valitettavasti  se  ei  omassa 
OnePlus-puhelimessani  päästänyt  pi¬ 
haustakaan,  mutta  ratkaisuksi  löytyi 
vielä  kohtuullisen  varhaisessa  kehitys¬ 
vaiheessa  oleva  TapeRider,  joka  soittaa 
CAS-,  TSX-  ja  TZX-muodon  tiedostoja. 
Mikäli  peli  on  muussa  muodossa  (esim 
BIN  tai  ROM),  PCm  käyttö  saattaa  ta¬ 
pauksesta  riippuen  osoittautua  pakolli¬ 
seksi.  Tällöin  kannattaa  tutustua  työka¬ 
luihin  kuten  Micro WAVer,  O.T.L.A  tai 
CasLink. 

MSXm  puolella  kasetilta  lataaminen 
tapahtuu  ladattavasta  ohjelmasta  riip¬ 


puen  komennoilla  BL0AD”CAS :  ” ,  R  (ko¬ 
nekieliset  tiedostot),  LOAD  ”CAS:”  ,R 
(ASCII-muotoiset  BASIC-ohjelmat)  tai 
CLOAD  (tokenoidut  BASIC-ohjelmat). 
Mikäli  koneessa  on  levyasema,  se  kan¬ 
nattaa  muistiongelmien  välttämiseksi 
kytkeä  käynnistyksen  yhteydessä  pois 
päältä  pitämällä  SHIFT-näppäintä  poh¬ 
jassa. 

Kaseteista  puhuttaessa  mainittakoon 
myös  CASDuino,  joka  on  Arduino- 
pohjainen  rautaratkaisu.  Sen  avulla  ka¬ 
settiaseman  voi  korvata  muistikortilla. 

Maistuisiko  korppu? 

Suomen  toiseksi  suosituin  MSX-tieto- 
kone  oli  SVI-738,  jossa  oli  sisäänraken¬ 
nettu  yksipuolinen  3Vi  tuuman  DD- 
korppuasema.  Myös  levyasemattomiin 
MSX-koneisiin  voi  kytkeä  moduuli- 
porttiin  ulkoisen  levyaseman,  mutta 
tällaisen  hankkimista  on  varsin  vaikea 
suositella.  Yleensä  samalla  rahalla  saa 
jo  paremman  koneen,  jossa  levyasema 
on  sisäänrakennettuna.  Levyasemaoh- 
jain  sisältää  aina  16  kilotavun  ROM- 
muistin,  jossa  on  tarvittava  MSX  Disk 
BASIC  1.0,  MSX-D  OS -yhteensopivat 
levyasemarutiinit  sekä  varsinainen 
levyasema-ajuri.  Käytettyjen  kompo¬ 
nenttien  osalta  levyasemakontrollerit 
saattavat  poiketa  toisistaan  reippaasti- 
kin,  mutta  niiden  käyttö  on  valmista¬ 
jasta  riippumatta  samanlaista  ja  levyn 
tallennusformaatti  on  sama. 

Käytännössä  MSXm  disketit  ovat 
yksi-  tai  kaksipuolisia  3Vi  tuuman  DD- 
korppuja,  jotka  on  alustettu  PQssäkin 
käytetyllä  FAT1 2 -formaatilla.  Tämä 
helpottaa  tiedostojen  siirtämistä  huo¬ 
mattavasti,  koska  riittää,  että  raahaa 
tiedostot  disketille.  On  kuitenkin  suo¬ 
siteltavaa  alustaa  disketit  mieluummin 
MSXdlä.  MSX  yrittää  käynnistyessään 
ajaa  boottikoodia  nollasektorilta,  ja  jos 
alustus  on  tehty  PC:llä,  kone  todennä¬ 
köisimmin  jumiutuu  yrittäessään  ajaa 
x86-koodia.  PCdläkin  alustettuja  dis- 

kettejä  voi  toki  käyttää,  kunhan  ottaa 
levyn  asemasta  käynnistyksen  ajaksi. 
Nykyisin  diskettien  käyttöä  hankaloit¬ 
taa  se,  että  DD -diskettien  saatavuus 
alkaa  olla  huono  ja  teipattujen  HD- 
diskettien  toimivuus  on  levyasemasta 
riippuen  mitä  tahansa  väliltä  ”ei  mi¬ 
tään  ongelmia”  -  ”ei  toimi  laisinkaan” 
PC-koneissa  taas  nykyisin  saatavilla 
olevat  levyasemat  ovat  monesti  USB- 
liitäntäisiä,  eivätkä  näistä  läheskään 
kaikki  tue  enää  DD -diskettien  käyt¬ 
töä.  Windowsissa  myös  yksipuolisten 
levyjen  tuki  on  rikki.  Linuxin,  Macin, 
Amigan  ynnä  muiden  käyttäjät  ovat 
tässä  mielessä  paremmassa  asemassa. 

Yksittäisten  tiedostojen  sijaan  saattaa 
olla  tarvetta  kirjoittaa  myös  kokonaisia 
levykuvia.  Internetissä  MSX-levykuvat 
yleensä  tunnistaa  DSK-päätteestä.  Li¬ 
nuxilla  nämä  voi  kirjoittaa  levylle  ihan 
vain  dd-komentoa  käyttäen.  Window- 
sissa  suosittelen  lataamaan  Rudolf 
Lechleitnerin  tekemän  Disk-Mana- 
ger-ohjelman,  jolla  levykuvien  muok¬ 
kaus  ja  kirjoittaminen  onnistuu  varsin 
vaivattomasti. 

Mikäli  fyysisten  diskettien  kanssa 
toimiminen  tuntuu  liian  retrolta  tai 
koneen  sisäinen  levyasema  on  vioittu¬ 
nut,  USB-muistitikkuja  lukeva  Gotek- 
asema  voi  olla  joissain  tapauksissa 
varteenotettava  vaihtoehto.  Sille  on 
saatavissa  ihan  ilmaiseksi  FlashFloppy- 
laiteohjelmisto  (katso  Skrolli  2018.3), 
joka  toimii  myös  MSX:n  levykuvien 
kanssa.  Varsinaiseen  muistikortinlu- 
kijaan  verrattuna  se  on  luonnollises¬ 
ti  hitaampi  mutta  myös  edullisempi 
vaihtoehto. 

Kovat  levyt  ja  kortit 

Jos  koneessasi  on  paremman  pään  rau¬ 
taa,  se  saattaa  tukea  myös  varsinaisen 
kiintolevyaseman  käyttöä.  Alkuperäi¬ 
nen  Disk  BASIC  1.x  ja  MSX-DOS  on 
suunniteltu  toimimaan  yksinomaan 
diskettien  kanssa,  eivätkä  ne  näin 


varsinaisesti  tue  kiintolevyjä  tai  muis- 
tikortteja.  Suurin  syy  tähän  on  ha- 
kemistotuen  puuttuminen.  ASCII  ja 
Microsoft  julkaisivat  kuitenkin  myös 
päivitetyn  MSX-DOS2-ROMin.  Tämä 
alkuperäistä  huomattavasti  järeämpi 
versio  löytyy  valmiina  MSX  turbo  R 
-koneista,  mutta  muihin  sen  joutuu  li¬ 
säämään  moduulilla. 

Kun  kone  käynnistetään  DOS2- 
ROM  aktiivisena,  alkuperäisestä  le- 
vyasema-ROMista  käyttöön  jää  vain 
levyasemaohjaimen  koodi.  Disk  BA¬ 
SICin  versionumero  on  vastaavasti  2.x. 
On  myös  huomattava,  että  tämä  jä¬ 
reämpi  versio  tarvitsee  enemmän  RA- 
Mia.  Jotta  käyttöjärjestelmä  edes  käyn¬ 
nistyisi,  koneessa  on  oltava  vähintään 
128  kt  Memory  mapper  -muistia.  Kar¬ 
keasti  voidaan  sanoa,  että  etenkin  van¬ 
hemmat  tällaiset  tuotteet  on  selkeästi 
suunnattu  MSX2:n  ja  sitä  uudempien 
koneiden  käyttäjille.  Vaikka  käyttö 
monessa  tapauksessa  saattaa  ensim¬ 
mäisenkin  polven  MSXdlä  onnistua, 
yllätyksiä  voi  tulla  vastaan  erityisesti 
hallintaohjelmien  kanssa.  Monesti  lait¬ 
teen  käyttökuntoon  saattaminen  vaatii 
myös  toimivan  diskettiaseman. 

Kiintolevyohjaimen  käytölle  on  ny¬ 
kyisin  varsin  vähän  perusteluja,  jollei 
jostain  aivan  erityisestä  syystä  halua 
koneeseen  kiinni  jotain  eksoottisem¬ 
paa,  kuten  vaikka  CD-ROM-  tai  Zip- 
aseman.  Käytetyn  laitteen  matala  hinta 
voi  kuitenkin  olla  ihan  hyvä  perustelu 
tällaisenkin  ostamiselle. 

MSX: n  SCSI -liitännät  voi  karkeasti 
jakaa  kolmeen  kategoriaan:  Western 
Digitalin  piiriin  perustuviin,  Zilogin 
piiriin  perustuviin  sekä  MegaSCSI-lii- 
täntään.  Kahta  ensimmäistä  ei  voi  oi¬ 
kein  suositella,  sillä  niissä  ei  välttämättä 
ole  sisäänrakennettua  DOS2-ROMia, 
jolloin  sen  voi  joutua  hankkimaan 
erikseen.  Koska  laajennusportteja  on 
yleensä  käytettävissä  varsin  rajattu 
määrä,  tämä  voi  aiheuttaa  lisäharmia. 


Laitteiden  korkea  ikä  näkyy  myös  käy¬ 
tettävyydessä  ja  työkaluohjelmissa,  jot¬ 
ka  useasti  jättävät  turhan  paljon  toivo¬ 
misen  varaa.  MegaSCSI  taas  on  varsin 
hyvä  ja  viimeistelty  paketti,  mutta  se 
oli  japanilainen  tuote,  joka  eurooppa¬ 
laisesta  näkövinkkelistä  maksoi  uutena 
niin  julmetun  paljon,  että  niitä  näkee 
varsin  harvoin.  Tämän  ohjaimen  pe¬ 
rintö  on  kuitenkin  edelleen  nähtävissä 
FPGA-pohjaisten  MSX-tietokoneiden 
(One  chip  MSX,  Zemmix  Neo,  SX-1) 
muistikortinlukij  oissa. 

IDE-sovittimista  maininnan  arvoi¬ 
sia  lienevät  BEER  202  sekä  Sunrise 
IDE.  BEER  202  -sovittimen  juuret  ovat 
Venäjällä.  Tämän  sovittimen  parhaita 
puolia  on  sen  yksinkertaisuus  ja  se,  että 
se  on  alunperin  suunniteltu  koottavak¬ 
si  kotona.  Sunrise  IDE  taas  oli  erittäin 
suosittu  ja  niitä  myytiin  vuosien  saa¬ 
tossa  paljon.  Se  oli  kaupan  kolmena  eri 
versiona,  joista  Sunrise  IDE  on  vanhin. 
Sitä  seurasivat  Sunrise  IDE+RS-232 
ja  Sunrise  CF-IDE,  jossa  IDE-liitäntä 
oli  korvattu  kahdella  Compact  Flash 
-korttipaikalla.  Koska  näissä  DOS2- 
ROM  on  integroitu  flash-piirille,  ne 
ovat  edelleen  päivitettävissä  täysin  mo¬ 
derneiksi  massamuisteiksi. 

Nestorin  parempi  rommi 

Sunrisen  CF-IDE -kortinlukijalle  ru¬ 
pesi  ilmestymään  kilpailijoita,  kun 
Nestor  ”Konamiman”  Soriano  jul¬ 
kaisi  DOS2-ROMista  monin  tavoin 
uusitun  version  nimellä  ”Nextor”.  Sa¬ 
malla  ladattavaksi  tuli  päivitys  myös 
edellä  mainituille  Sunrisen  tuotteille. 
Alkuperäisen  D O S2 -version  yksi  ikävä 
piirre  oli,  että  FAT16-osioita  käyttääk¬ 
seen  joutui  käynnistyksen  yhteydessä 
lataamaan  ulkopuolisen  ajurin  FAT12- 
alustetulta  osiolta.  Nextor  korjasi  tä¬ 
män  ongelman  ja  toi  monia  muitakin 
näppäriä  lisäominaisuuksia,  kuten 
levykuvien  kytkemisen  asematunnuk- 
siin.  Yksi  tärkeä  uudistus  oli  huomat¬ 
tavasti  yksinkertaistettu  ajurirajapinta, 
joka  mahdollisti  uusien  massamuistien 
liittämisen  huomattavasti  pienemmäl¬ 
lä  panostuksella  softapuoleen. 

Tätä  juttua  kirjoittaessani  sovin  ta¬ 
paamisen  herra  Sorianon  kanssa  pie¬ 
neen  mallorcalaiseen  pizzeriaan,  jossa 
sain  mahdollisuuden  haastatella  häntä 
Nextorista  sekä  udella  syitä  projektin 
aloittamiselle.  Mies  kertoi,  että  kum¬ 
mallisten  käänteiden  jälkeen  hän  päätyi 
eurooppalaiseen  kehitystiimiin,  jonka 

oli  onnistunut  saada  käsiinsä  ASCIIn  al¬ 
kuperäiset  lähdekoodit  MSX-DOS2:sta. 
Kehitystiimin  jäsenet  ymmärsivät  hyvin 
minkälaiseen  aarteeseen  he  olivat  tör¬ 
männeet  ja  olivat  yhtä  mieltä  siitä,  että 
he  eivät  voisi  vain  istua  lähdekoodien 
päällä  tekemättä  asialle  mitään.  Projek¬ 
tin  uudelleenkäynnistys  kuitenkin  kuoli 
jo  lähtökuoppiinsa  ennen  kuin  edes 
työtapoja  ja  kehityssuuntia  oli  saatu 
kunnolla  sovittua. 

Nestor  ei  tilanteeseen  kuitenkaan 
tyytynyt,  vaan  päätti  ruveta  työhön 
yksin.  Omien  sanojensa  mukaan  hän 
otti  pääasialliseksi  lähtökohdaksi  ni¬ 
menomaan  mahdollistaa  uusien  laite  - 
ajureiden  lisäyksen  mahdollisimman 
helposti  ilman,  että  kehittäjien  tarvitsi¬ 
si  keksiä  pyörää  aina  uudelleen.  Tämän 
huomaa  esimerkiksi  siitä,  että  Nextor- 
ROM  jo  itsessään  sisältää  työkalut 
osioiden  luomiseen  ja  alustukseen. 
Näihin  tehtäviin  on  aikaisemmissa 
versioissa  käytetty  varsin  kirjavaa  ko¬ 
koelmaa  valmistajien  omia  työkaluja. 

Ison  läpimurron  projekti  sai  tämän 
vuoden  heinä-elokuun  vaihteessa,  kun 
Nestor  tapasi  MSX- standardin  kan¬ 
taisänä  tunnetun  Kazuhiko  Nishin 
Japanin  Osakassa.  Projektin  esittelyn 
ja  neuvottelujen  tuloksena  Nestor  sai 
luvan  julkaista  Nextorin  lähdekoodin 
internetissä. 

Tulevaisuuden  suunnitelmista  kysyt¬ 
täessä  Nestor  kertoi  tavoitteiksi  mah¬ 
dollistaa  dynaamisten  ajureiden  lataa¬ 
misen  muistiin  sekä  uudet  rajapinnat, 
jotka  mahdollistaisivat  esimerkiksi 
rautakiihdytettyj  en  tiedostoj  ärj  estel- 
mien  tuen  sekä  levyasematunnuksien 
kytkemisen  esimerkiksi  FTP-palve- 
limeen  tai  SMB -jakoihin  ilman  käyt¬ 
töjärjestelmästä  irrallaan  olevia  asia¬ 
kasohjelmia.  Projektin  onnistumisen 
uskottavuutta  lisää  se,  että  Nestor  on 
jo  aikaisemmin  kirjoittanut  asiakas- 
ohjemat  kyseisille  protokollille  MSX- 
D OSiin  erillisohjelmina. 

Uudet  muistikortinlukijat 

Tähän  mennessä  olen  käsitellyt  lähin¬ 
nä  sovittimia,  joita  voi  löytää  käytettyi¬ 
nä.  Nextorin  ilmestyminen  kuitenkin 
innosti  monet  suunnittelemaan  muis- 
tikortinlukijoita.  Seuraavaksi  esiteltä¬ 
viä  laitteita  on  siis  mahdollista  metsäs¬ 
tää  käsiinsä  myös  uutena. 

Ensimmäinen  varsinaisesti  Nexto- 
riin  perustuva  sovitin  oli  MegaFlash- 
ROM  SCC+SD.  Alunperin  puhtaasti 


piraattipelien  pe¬ 
laamiseen  suunnat¬ 
tu  MegaFlashROM 
sai  siis  seurakseen 
SD -korttipaikan 
massamuistiksi. 

Lopputulos  on  var¬ 
sin  pätevä  tapaus 
monine  näppärine 
ominaisuuksineen, 
mutta  käyttö  ei  ole 
kuitenkaan  intuitii- 
visimmasta  päästä. 

Suoraan  sanoen 
uusien  ja  vanhojen 
ominaisuuksien  se¬ 
kasotku  hämmen¬ 
tää  käyttäjän  varsin 
tehokkaasti,  kun¬ 
nes  jutun  juonesta 
rupeaa  saamaan 
kiinni. 

Nykyisin  Mega- 
FlashROMin  lisäksi 
uutena  on  saata¬ 
vana  muitakin  Nex- 
toriin  perustuvia  SD- 
korttisovittimia,  joiden  erot  keskenään 
ovat  aika  maltillisia.  Näitä  valmistavat 
muun  muassa  8bit4ever  ja  Repro  Fac- 
tory  (Skrolli  esitteli  erään  tällaisen  nu¬ 
merossa  2017.2).  Monesti  muistikor- 
tinlukijoihin  on  liitetty  mukaan  myös 
512  kt  -  2  Mt  lisämuistia,  jotta  Nextor 
pyörisi  vaatimattomammassakin  ko¬ 
koonpanossa.  Huomattavaa  kuitenkin 
on,  että  tällaiset  monitoimikortit  eivät 
pääsääntöisesti  toimi,  jos  ne  kytketään 
moduuliportin  jakajaan. 

Uusista  ratkaisuista  erityismai¬ 
ninnan  ansaitsee  Carnivore2,  johon 
päälle  saa  liitettyä  yhden  CF-kortin. 
Tämä  kortti  pakkaa  lisämuistin  lisäksi 
mukaan  myös  tuikitarpeellisen  MSX- 
MUSIC-standardin  mukaisen  FM- 
piirin.  Tätä  korttia  käyttämällä  yksi 
moduuliportti  jää  siis  vapaaksi,  mikäli 
koneeseen  ei  FM-ääniä  ole  tehtaalla 
integroitu. 

Mielenkiinnolla  olen  seurannut 
myös  RookieDrive-nimellä  kulkevaa 
projektia,  joka  mahdollistaa  pelien 
lataamisen  USB-muistitikulta.  Nes¬ 
torilta  kuulin  jatkoyhteistyön  olevan 
sovittimen  osalta  käynnissä  ja  hän 
näytti  minulle  videon,  jossa  peli  latau¬ 
tui  sovittimeen  kytketyltä  USB -levy¬ 
asemalta.  Tulevaisuuden  näkymät  tälle 
sovittimelle  siis  voivat  olla  hyvinkin 
mielenkiintoiset. 


Ja  sitten  vielä  ne  muut 

Massamuistin  ei  tarvitse  aina  olla 
paikallista.  Nowind  Interface  ratkaisi 
ongelman  USB -kaapelilla,  joka  kyt¬ 
ketään  moduulin  ja  PC:n  väliin.  Laite 
näyttäytyy  koneelle  diskettiasemana 
tai  kiintolevynä,  mutta  levykuva  on  to¬ 
dellisuudessa  PC:n  kiintolevyllä.  Tämä 
on  varsinkin  kehittäjille  varsin  toimiva 
ratkaisu,  mutta  valitettavasti  laitteen 
saatavuus  käytettynäkin  on  erittäin 
huono. 

GR8NET  taas  on  verkkokorttien 
sarjassa  varsinainen  monitoimihässäk- 
kä  MP3-soittimineen,  matematiikka  - 
suorittimineen  ja  äänipiireineen.  Ny¬ 
kyisellään  se  sisältää  myös  Nextoriin 
perustuvan  SD -kortinlukijan.  Vaih¬ 
toehtoisesti  pelin  voi  ladata  kuitenkin 
myös  verkosta  antamalla  BASICissa 
pelin  URL-osoitteen.  Näillä  ominai¬ 
suuksilla  laitteen  hinta  ei  ole  luonnolli¬ 
sesti  ole  halvimmasta  päästä,  mutta  ra¬ 
halle  saa  kyllä  varsin  hyvin  vastinetta. 

Vuosien  mittaan  MSX:lle  on  tarjottu 
tallennukseen  myös  lukuisia  muita  vaih¬ 
toehtoja,  kuten  paristovarmennettuja 
SRAM-asemia  ja  QuickDisk-levykkeitä. 
Näihin  ei  kuitenkaan  kannata  sekaantua 
kuin  korkeintaan  keräilymielessä.  & 

Tekniikka 


NARVOINEN  VIHJE 


Teksti  ja  kuvat: 
Marko  Latvanen 


Atari  ST:n  myynninedistäjät 


Mikko  Alatalo  markkinoi  Atarin  ST-sarjaa  ’ rahanarvoisella  vihjeellä ”  80-luvun  lopulla,  kun 
kone  yritti  vallata  markkinoita  superlatiiveja  pursuavilla  kylkiäisillään.  Mieleen  jäävästä 
mainonnasta  huolimatta  Suomen  valloitus  jäi  saavuttamatta. 


Elettiin  loppukesää  1990.  Oli 
aika  kantaa  uutteralla  kesätyöl¬ 
lä  ansaitut  markat  Info -ketjun 
Kouvolan  haarakonttoriin.  Mikrobitte¬ 
jä  oli  tutkittu  siitä  lähtien,  kun  kesätyö¬ 
paikka  varmistui,  ja  tiskille  kävellessä 
finalistit  olivat  selvillä:  Atari  520STfm 
ja  Commodore  Amiga  500. 

Myyntitykin  oikealta  puolelta  löytyi 
ylhäisesti  hienoa  3D-demoa  pyörittävä 
Amiga.  Hieman  syrjemmällä  majaili 
persoonallisesti  muotoiltu  Atari  ja  Po- 
wer  Pack  hienoine  salamalogoineen. 

Neuvottelu  myyjän  kanssa  kertoi, 
että  tiskillä  komeillut  Atari  520STfm 
-esittelykone  Power  Packilla  ja  Philips 
CM8833  -värinäytöllä  maksaisi  4000 
markkaa.  Amigaan  saisi  samalla  hinta¬ 
lapulla  mukaan  pelkän  TV-modulaat- 
torin.  Kylkiäispaketin  avulla  Atari  otti 
Suomen  markkinajohtajasta  erävoiton. 

Suurin  osa  kotimikron  ostajista  va¬ 
litsi  kuitenkin  toisin:  Amiga  myi  kuin 
leipä  ja  Atari  sai  tyytyä  murusiin.  Mut¬ 


ta  kelataanpa  kelloa  taaksepäin  ja  kat¬ 
sastetaan,  millä  mausteilla  Atari  yritti 
kääntää  Commodoresta  pitävää  kansa¬ 
kuntaa  puolelleen. 

Kesäpaketin  syysversio 

"Kaikella  on  huippunsa”,  julisti  silloi¬ 
sen  maahantuojan  Tekno  Computerin 
mainos,  jossa  korkean  pelipakettitol- 
pan  päässä  pönötti  Atari  520ST  kuva¬ 
ruudussaan  Marble  Madness. 

Hulluudesta  ei  kuitenkaan  ollut 
kyse,  vaikka  monet  jälleenmyyjät  sitä 
epäilivätkin. 

Kylkiäispaketeissa  oli  totuttu  van¬ 
hoihin  peleihin  ja  ohjelmiin,  joista 
alkuperäiset  julkaisijat  saivat  lisävoi- 
tot  irti  lisensoimalla  ne  vielä  kerran 
uudelleen.  Super  Pack  oli  toista  maa¬ 
ta.  Suurin  osa  sen  peleistä  oli  edelleen 
kaupan  täyteen  hintaan  mikrotiskillä. 
Tämän  vuoksi  monet  jälleenmyyjät  ot¬ 
tivat  konepaketin  yskien  vastaan.  Kuka 
enää  ostaisi  Atarin  pelejä  hyllystä,  kun 


niitä  sai  koneen  mukana  kottikärrylli- 
sen  ilmaiseksi  ja  vieläpä  ilman  kopio- 
suojauksia? 

Suomessa  tämä  oli  pienen  markkina¬ 
osuuden  vuoksi  enemmänkin  maahan¬ 
tuojan  lottovoitto  kuin  katastrofi.  Tilan- 

ne  oli  toinen  esimerkiksi  Englannissa, 
Saksassa  tai  Ranskassa,  joissa  ST  vielä 
nautti  16-bittisten  kotimikrojen  mark¬ 
kinajohtaja-asemastaan.  Siellä  huoli  oli 
aiheellinen. 

Vuonna  1988  ilmestynyt  Super 
Pack  perustui  Atarin  edellisenä  kesä¬ 
nä  Euroopassa  lanseeraaman  Summer 
Promotion  Packin  konseptiin  ja  sisus- 
kaluihin.  Atarilla  meni  maailmalla 
muutenkin  lujaa,  sillä  ST  oli  juuri  va¬ 
littu  toistamiseen  vuoden  tietokoneek¬ 
si.  Jälkiviisaana  voisi  kuitenkin  sanoa, 
että  Super  Packia  oli  sittenkin  hieman 
laimennettu.  Superhitit  kuten  Defen- 
der  of  The  Crown ,  International  Karate 
ja  Super  Sprint  loistivat  poissaolollaan. 
Mutta  tätähän  ei  Suomessa  tiedetty. 

3990  markkaa  maksanut  Super  Pack 
koostui  lähinnä  kolikkopelikäännök- 
sistä  ja  8 -bittisillä  syntyneiden  pelien 
uusversioista.  Oikeastaan  Atarin  sai 
kaupan  päälle,  sillä  ohjelmistojen  5000 
markan  arvo  ylitti  tietokoneen  mark¬ 
kinahinnan  reilulla  tonnilla. 

Setin  13  disketin  ST- arvostelume¬ 
nestyksiin  lukeutuivat  lisäaseilla  her¬ 
kutellut  Peter  Johnsonin  ohjelmoima 
pallomailaklooni  Arkanoid  -  Revenge 
of  D oh,  Steven  Cainin  keskiaikainen 
toimintaseikkailu  Black  Lamp ,  Eliten 
rantakirppukaahailu  Buggy  Boy ,  Paul 
Carruthersin  droidipuzzle  Quadrali- 
en ,  Steve  Turnerin  riimisokkelo  Rana 
Rama ,  Stephen  Crown  toimintaseik¬ 
kailu  Starquake ,  aikansa  Gran  Turismo 
eli  Test  Drive ,  Jeremy  Smithin  Thrust- 
painovoimakikkailu,  Sensible  Softwa¬ 
ren  maailmoja  maalaileva  räiskintä 
Wizball  ja  Bitmap  Brothersin  metalli¬ 
nen  pyssyttelyesikoinen  Xenon. 

Aikanaan  joystick-käsi  tarttui  hana¬ 
kasti  myös  Commandosta  ideansa  am¬ 
mentaneeseen  Eliten  Ikari  Warriorsiin , 
Microidsin  Eddie  Edwards  Super  Ski 
-mäkihyppyyn  ja  -lasketteluun  sekä 
silkinpehmeästi  vierivään  Steve  Bakin 
Return  to  Genesis  -vaakaräiskintään. 

Jostain  syystä  Super  Packin  brittiver- 
siossa  esiintyneen  Summer  Olympiadin 
sijaan  skandinaavien  mieli  pahoitettiin 
Tynesoftin  Mouse  Trap  -loikinnalla. 
Muita  formatointipinoon  päätyneitä 
pettymyksiä  olivat  Nintendon  kolik¬ 
kopeli  Punch-Outin  kopio  Seconds 
Out  Tynesoftilta,  Melbourne  Housen 
umpitylsä  Road  Wars  -ramppiräiskin- 
tä,  Paradoxin  MIDI-tuella  varustettu 
Chopper  X  -helikopteripaukuttelu  ja 
vähemmän  kunniakkaasti  Amigan 


versiolta  selkäsaunan  ottanut  Marble 
Madness.  Kattauksen  täydensivät  Eli¬ 
ten  miekkapyssyturpasauna  Thunder- 
cats ,  tasoloikkien  kasibittiemulaattori 
Beyond  the  Ice  Palace  ja  Hewsonin  vaa- 
karäiskintä  Zynaps. 

Hyötyohj  elmapuolta  peruspaketissa 
edusti  yksinäinen  toimisto -ohjelma 
Organiser ,  joka  sisälsi  keskenään  yh¬ 
teensopivan  tekstieditorin,  taulukko¬ 
laskennan,  kalenterin  ja  kortiston. 

Lisäksi  tuoreesta  korppupinosta  löy¬ 
tyi  hiirikädestä  kiinni  pitäen  koneen 
käyttöön  opastava  graafinen  ST  Tour 
-opetusohjelma  sekä  kankean  ST  Basi¬ 
cin  sisältänyt  Language  Disk  pääteoh- 
jelmineen  ja  ohjauspaneeleineen. 

Terveisiä  Suomesta 

Uniikkina  kotimaisena  bonuksena  laa¬ 
tikon  uumenista  paljastui  ST  Klubin 
valmistama  ja  maahantuojan  kustan¬ 
tama,  uusille  Atari-käyttäjille  suunnat¬ 
tu  Aloittelijan  Levyke.  Se  osasi  muun 
muassa  kääntää  ruotsinkielisen  GEM- 
käyttöjärj esteinään  suomeksi  ja  sisälsi 
muutamia  tarpeellisia  apuohjelmia 
kuten  virusten  tappajan,  huomattavas¬ 
ti  Organiseria  monipuolisemman  1ST 
Word  -tekstinkäsittelyn  ja  Lotus  1-2-3 
-yhteensopivan  LDW  Power  -tauluk¬ 
kolaskennan  betaversion. 

Ilmestymisvuoden  1988  huomioi¬ 
den  disketin  edistyksellisin  anti  oli 
kuitenkin  Seppo  Loisan  ohjelmoima 
hyperlinkkitekniikkaa  hyödyntävä 
diskettilehti.  Simppeliä  hiiriohjattavaa 
nettiselainta  muistuttaneesta  GEM- 
pohjaisesta  ohjelmasta  löytyi  maahan¬ 
tuojan  tervehdys,  liittymisohjeet  ST 
Klubiin,  klubin  public  domain  -oh- 
jelmistokirjaston  listaus,  yhdistyksen 
säännöt,  lainattavien  kirjojen  lista  sekä 
tuhti  ATK-termiviidakkoa  suomenta¬ 
nut  sanasto. 

Musiikki-  ja  piir¬ 
to-ohjelmat  oli  puo- 
limegaiseen  Atariin 
ostettava  erikseen. 

Aiemmin  koneiden 
mukana  toimitet¬ 
tua  NEOchromea  ei 
maahantuojan  kyl- 
kiäispaketeista  löy¬ 
tynyt.  Musta  Pörs- 

Povver  Packin  kansien 
takaa  paljastui  20 
peliä  ja  kolme  hyö¬ 
tyohjelmaa 


si  haistoi  markkinaraon  tarjoamalla 
Super  Packin  ostajalle  kotimaista,  Ari 
Koskivaaran  ohjelmoimaa  Spare- piir¬ 
to-ohjelmaa  295  markan  alennushin¬ 
taan.  Myös  muilla  jälleenmyyjillä  oli 
tapana  tarjota  omia  pikku  bonuskyl- 
kiäisiään  putiikista  ja  paikkakunnasta 
riippuen. 

Keväällä  1989  TeknoComputer  te¬ 
rästi  valikoimaansa  1040ST:n  yhtey¬ 
dessä  tarjottavalla  Plus-laaj ennuksella, 
johon  oli  pukattu  mukaan  suomenkie¬ 
linen  Edito- tekstinkäsittelyohjelma  ja 
aiemmin  mainittu  Spare.  Lähes  6000 
markan  kokonaishintalappu  oli  kui¬ 
tenkin  monelle  harrastajalle  liikaa. 

Olkoon  voima  ostoskassissasi 

Super  Pack  oli  tuskin  ehtinyt  kotimais¬ 
ten  mikroliikkeiden  hyllyille,  kun  Ata- 
ri  UK  pukkasi  ulos  entistä  myyvempiä 
nimikkeitä  sisältänyttä  kylkiäispaket- 
tia.  Oli  Power  Packin  aika.  Suomessa 
kaksi  eri  yritystä  tituleerasi  kilvan  itse¬ 
ään  Atarin  viralliseksi  maahantuojaksi. 
Lopulta  tuttu  TeknoComputer  joviaa- 
leine  tietokoneineen  joutui  taipumaan 
X- Computerin  neuvoteltua  maahan  - 
tuontioikeudet  itselleen. 

Entisen,  lähinnä  sytykkeeksi  kelpaa- 
van  tylsän  pahvilaatikon  sijaan  Power 
Packin  levyt  oli  sijoitettu  salamalogoin 
ja  kuvaruutukaappauksin  varustettuun 
kannelliseen  pahvi/  muovikansioon. 
Atari  halusi  pakkauksen  näkyvän,  ja 
kauas.  Avattuna  lähes  80x40-senttinen 
kokonaisuus  oli  kieltämättä  vaikuttava 
näky,  ja  rahalle  tunsi  saavansa  vastinet¬ 
ta.  Jokaisen  disketin  alle  oli  pakattu  kak¬ 
sipuolinen,  tiivistetyt  ohjeet  sisältänyt 
pahvilappunen.  Lisäksi  mukaan  mahtui 
kolme  lähes  A4-kokoista  pahvikuorta 
hyötyohjelmille  ohjevihkosineen. 

Samaiseen  3990  markan  hintaan 
mainostetun  520STfm  Power  Packin 

myötä  Atari  käänsi  veistä  jälleenmyy¬ 
jien  haavoissa,  sillä  kokoelma  löi  levy¬ 
asemaan  sen  hetken  kuumia  pelihal- 
linimikkeitä:  After  Burner ,  Out  Run , 
Space  Harrier,  Gauntlet  77,  Super  Hang- 
On ,  Pac-Mania ,  Bomb  Jack ,  R-Type , 
Double  Dragon... 

Osa  käännöksistä  oli  ikävä  kyllä 
teknisesti  keskinkertaisia,  toiset  taas 
elämään  jääneitä  ST-ohjelmoinnin 
taidonnäytteitä.  Erityisesti  US  Goldin 
Gauntlet  II  -arcade-koneesta  siirrettyi- 
ne  digitoituine  puheineen  ja  sulavan 
nopea  Zareh  ”Z.K”  Johannesin  Su¬ 
per  Hang-On  näyttivät,  että  Atarillakin 
sai  arcadetasoista  animaatiota  aikaan 
kunhan  osasi  ohjelmointiniksit. 

Toisaalta  Activisionin  After  Burner 
ja  Electric  Dreamsin  R-Type  takelte- 
livat  ja  Proben  Out  Run  -käännöksen 
ainoaksi  onnistuneeksi  elementiksi  voi 
laskea  tarttuvan  musiikkiraidan...  ja 
sen  alkuruudun  kaljamahaisen  lippu- 
miehen.  Muutoin  selvitään  pelattavuu¬ 
den  puolesta  puhtain  paperein.  Erikoi¬ 
suutena  Eliten  Bomb  Jackin  ääniraitaa 
pystyi  kuuntelemaan  MIDI-soittimen 
kautta,  vaikkei  C64:stä  tuttua  Jarren 
sävelmää  ollutkaan  tarjolla. 

Muita  teknisesti  upeita  pelejä  olivat 
John  M.  Phillipsin  syvyyssuuntaan 
pehmeästi  vierivä  ja  tusinoittain  väre¬ 
jä  tarjonnut  räiskintäpeli  Eliminator , 
legendaarinen  tornikiipeily  Nebulus , 
Eliten  RoadBlasters-henkinen,  mutta 
varsin  nopea  ja  näyttävä  ajoräiskintä 
Overlander ,  alkuruudussa  ST:tä  lau¬ 
lattanut  Jez  Sanin  3D-taistelusimu 
Starglider  sekä  Steve  Bakin  paral- 
laksilla  vierinyt  Defender-klooni 
StarRay.  Myös  Antony  Crowtherin 
puzzlepeli  Bombuzal  nautti  pelaajien 
suosiota  kekseliäällä  konseptillaan  ja 
vaihtoehtoisella  2D-  tai  3D-kuvakul- 
mallaan. 

Muuta  pelinälkää  tyydyttivät  jollain 
tasolla  Activisionin  Predator  ja  Logot- 
ronin  Star  Goosel 

Vanhasta  Super  Packista  vain  Xenon 
ja  Black  Lamp  olivat  päässeet  jatkoon. 

Oikeastaan  ainoan  totaalisen  maha- 
laskijan  tittelin  kuittaa  8 -bittisiltä  tuttu 
Super  Huey  -helikopterisimulaatio.  Info- 
ketjulla  oli  onneksi  pelisilmää  paikata 
tilanne,  sillä  hieman  pitäjästä  riippuen 
kaupanpäällisiksi  annettiin  Falcon  tai 
Fighter  Bomber  lentopelkoa  helpotta¬ 
maan. 

Myös  Musta  Pörssi  suuntasi  valokei¬ 
lansa  taivaalle  tarjoamalla  bonuksena 


AATARP' 


NYT  ATARI  POWER  PACK: 
ATARI  520  STFM  TIETOKONE 
•  20  LAADUKASTA  PELIOHJELMAA 
•  3  HYÖTYOHJELMAA 
ATARI  YLIVOIMAA  POWER  HINTAAN 

3.990; 

POWER  PACK 
+ 

PHILIPS  VÄRIMONITORI  YHT.  5.890,- 


Oceanin  varsin  onnistunutta  Batman 
The  Movie  -käännöstä  ja  t-paitaa. 

Hyötyohjelmapuolella  vanha  tuttu 
Organiser  sai  kaverikseen  MIDI -tuella 
ja  digitoiduilla  rumpuäänillä  terästetyn 
nuottipohjaisen  Music  Maker  -sävel- 
lysohjelman  sekä  rivinumerot  mennei¬ 
syyteen  sinkoavan  FirST  Basic  -tulkin. 
Kotimaiseen  settiin  oli  jälleen  ujutettu 
vuosimallin  1989  Aloittelijan  Levyke. 

Hieman  huvittavasti  myös  ensim¬ 
mäisiä  STe-paketteja  myytiin  Power 
Packin  voimalla.  Mustan  Pörssin  1 
megatavun  versiota  kaupattiin  4980 
markan  hintaan,  Infosta  irtosi  puoli- 
megainen  versio  500  markkaa  halvem¬ 
malla.  Tosin  setistä  ei  löytynyt  ainut¬ 
takaan  STe-rautaa  tukevaa  ohjelmaa. 
Puhumattakaan  siitä,  että  esimerkiksi 
Predatorissa  taisto  tyssäsi  STe-koneilla 
heti  alkuunsa.  Ainakin  uuden  STe:n 
omistaja  tutustutettiin  alusta  asti  kah¬ 
den  kuvaruutupommin  merkitykseen 
-  väylävirhe,  ei  STe-yhteensopiva  oh¬ 
jelmisto.  Muutoin  Power  Pack  oli  eu¬ 
rooppalaistuneelle  Atarille  tärkeä  erä- 
voitto  Amigan  myynnin  muristessa  jo 
takapuskurissa. 

Superlatiivien  loppu 

Takaluukun  Turbo-sana  oli  jo  tuolloin 
kova  myyntivaltti  automaailmassa,  joten 
Atarilla  päätettiin  yrittää  samaa.  Vuonna 
1990  ilmestynyt  520STe  Turbo  Pack  sisäl¬ 
si  uusitun  Atari  STe  -mallin  blitter-pii- 
reineen,  genlock-tukineen,  digitaalisine 


stereoäänineen,  laajennettuine  väripalet- 
teineen,  uusine  lisäjoystick-portteineen 
ja  SIMM-kantoineen,  joilla  muistin  sai 
käden  käänteessä  laajennettua  4  mega¬ 
tavuun. 

Siinä  missä  auton  turbo  on  käytös¬ 
sä  lähes  hetkessä,  STe:n  turbotila  vaati 
kuitenkin  lisäkoodia.  Valitettavasti  pe- 
lipuolella  sitä  ei  ollut  tarjolla  kuin  Atari 
US  A  :11a  itsellään.  Vuonna  2017  löydet¬ 
ty,  STe-rautaa  vaatinut  Ed  Schneiderin 
ja  Scott  D.  Williamsonin  ohjelmoima 
Toobin -henkinen  Whitewater  Madness 
oli  kyllä  valmiina  jo  vuonna  1989,  mut¬ 
ta  jostain  syystä  peli  sukelsi  pohjavesiin 
lähes  30  vuodeksi.  Muutoinkaan  setti  ei 
enää  mässäillyt  yltäkylläisellä  pelimää- 
rällä,  vaan  hyötyohjelmia  lisättiin  tasa¬ 
painottamaan  kattausta. 

Turbo  Packin  pelitarjonta  jättääkin  ko¬ 
vin  kaksijakoiset  tunnelmat.  Sarkastisesti 
todeten  vauhdin  huumaa  tarjoavat  ikä- 
loppu  Out  Run  ja  vielä  muinaisempi  ka- 
sibittikäännös  Super  Cycle.  Jälkimmäistä 
tosin  pelaili  ihan  mielellään. 

Räiskintäsormea  kutittelee  sinänsä 
tunnelmallinen  Wayne  Smithsonin 
kääntämä  Blood  Money  ja  samaisen  her¬ 
ran  todella  hienosti  ohjelmoitu,  60  ruu¬ 
dun  sekuntinopeudella  pyörivä  Anarchy. 
Jälkimmäistä  luultiin  aikanaan  ihan 
aidoksi  STe-peliksi,  joskin  alkuruudun 
kohinainen  heavykitarointi  paljastaa 
sovituksen  kulkevan  vanhan  äänipiirin 
säestyksellä. 

Tarjonta  jatkuu  aikuisempaan  ma¬ 
kuun  suunnatulla  Andrew  Baileyn 
vuoropohj  aisella  lohikäärmestrategialla 
Dragons  Breath ,  Tiertexin  tulkinnalla 
Indiana  Jones  &  the  East  Crusadesta ,  US 
Goldin  pelkotiloja  aiheuttavalla  Human 
Killing  Machinella  ja  Epyxin  kertakaikki¬ 
sen  pelattavalla,  joskin  vanhalla  Impos- 
sible  Mission  2:lla.  Pelipaketin  ainut  STe- 
rautaa  hyödyntänyt  peli  oli  siis  Anarchy , 
sekin  vain  laajennetun  väripalettinsa 
turvin. 

Hyötypuolella  STe-tukea  tarjotaan 
mukavammin.  Music  Maker  II  on  päi- 
vittynyt  edelleen  MIDIä,  mutta  nyt  myös 
digitaalista  stereoääntä  hyödyntäväksi 
kammarimuusikon  harrastekaluksi.  Hy¬ 
per  Paint  77:11a  saattoi  päästää  sisäisen 
artistinsa  valloilleen  laajennetun  väripa¬ 
letin,  myös  muissa  ohjelmissa  toimivan 
GDOS-fontinhallinnan  ja  Blitter-tuen 
voimin. 

Paketin  todellinen  helmi  oli  kuitenkin 
täydellä  manuaalilla  varustettu  STOS  Ba¬ 
sic ,  jota  on  kiittäminen  (tai  kiroaminen) 

yli  500:sta  harrastelij  avoimin  tehdystä 
pelistä,  demosta  ja  apuohjelmasta.  Kieli 
ei  ole  sinällään  tunnettu  nopeudestaan, 
mutta  konekielilaaj  ennuksia  tukevilla 
lisäosilla  ja  asiaan  vihkiytymisellä  pys¬ 
tyy  todistettavasti  tekemään  kaupal¬ 
lista  jälkeä.  Aktiivinen  porukka  ra¬ 
kentaa  STOS:lla  pelejä  vielä  tänäkin 
päivänä.  Konekielikääntäjä  oli  tosin  os¬ 
tettava  erikseen. 

Mikäli  STOS  ei  innostanut  esimerkki- 
pelejä  enempää,  oli  mukana  edellisestä 
paketista  tuttu  FirST  Basic  ja  perinteinen 
suomalainen  Aloittelijan  Levyke  päivitet¬ 
tynä  STe-aikaan. 

Löydä  sisäinen  ataristisi 

Turbo  Packin  ohella  Atari  yritti  myydä 
vanhaksi  käynyttä  laitevarastoaan  uu¬ 
sin  vaattein.  Kotimikroihin  alkeiden 
opiskeluun  rakennettiin  paketti  nimeltä 
520STfm  Discovery  Pack.  Perusversio 
maksoi  Infossa  2990  markkaa  ja  oli  kuin 
irvikuva  menneisyydestä.  Vuonna  1987 
lanseerattu  Atari  520STfm  sai  kylkeensä 
yli  kolme  vuotta  vanhoja  pelejä:  pake¬ 
tista  kuoriutuivat  Bomb  Jack ,  Realtime 
Softwaren  sinänsä  nopea  ja  kelvollinen 
toimintastrategia  Carrier  Command 
sekä  Space  Harrier  ja  Out  Run. 

Hyötyohjelmapuolella  ei  mennyt  sen 
vahvemmin.  Esihistoriallinen  NEOchro- 
me,  Super  Packistä  tuttu  ST  Tour,  Power 
Packistä  poimittu  FirST  Basic  ja  tuoreim¬ 
pana  tarjokkaana  Turbo  Packin  STOS 
Basic.  Kuluttajia  siis  kohteliaasti  sanoen 
ohjattiin  STe-koneiden  suuntaan.  Perin¬ 
teisten  ohjekirjojen  lisäksi  mukana  oli 
Discover  Your  ST  -kirjanen,  jossa  tarjot¬ 
tiin  pintapuolinen  trippi  ST:n  sisuskalu¬ 
jen  sielunelämään. 

Paketin  vuoden  1991  jatko-osa  Dis¬ 
covery  Xtra  oli  puolestaan  kasattu  uu¬ 
demman  520STe-koneen  ympärille. 
Hyötyohjelmapuoli  paljastui  identtisek¬ 
si,  mutta  pelitarjonnasta  vastasi  tukku 
tuoreempia  joystickinvinguttajia. 

Myyvimpänä  nimikkeenä  oli  pakettiin 
lisensoitu  jättispriteillä  mässäilevä  US 
Goldin  Final  Fight ,  jonka  laiska  Ami- 
ga-porttaus  oli  korkeintaankin  kehno. 
Huvittavinta  kaikessa  oli,  että  bootates- 
sa  peli  toteaa  löytäneensä  STe-rautaa. 
Kauniisti  ilmaisten. . .  no,  ohjelmoija  oli 
onnistunut  kätkemään  lisäraudan  hyö¬ 
dyntämisen  poikkeuksellisen  taitavasti. 

Arein  9  Lives  oli  idealtaan  hieno  taso- 
loikka,  mutta  tekninen  toteutus  jätti  jäl¬ 
leen  kerran  toivomisen  varaa.  Seuraavalla 
disketillä  pelaaja  sentään  päästettiin  Will 


Suomessa  isommat  ketjut  tarjosivat  Povver 
Packin  päälle  vielä  Falconia,  Fighter  Bombe- 
ria  tai  Batmania  liikkeestä  riippuen 


Wrightin  Sim  Cityssä  kaupunginjohta¬ 
jaksi,  ja  loppuhuipennuksena  paketille 
toimi  Domarkin  50-luvun  scifi-budjet- 
tielokuvista  tunnelmansa  ammentanut 
arcade-räiskintä  Escape  from  the  Planet 
of  the  Robot  Monsters. 

Discovery  Packien  ohella  Suomessa 
nähtiin  vielä  pikavilaus  Xtra  Packis- 
ta ,  jossa  sisäinen  konttoristi  pääsi  irti 
Kuman  laadukkaiden  hyötyohjelmien 
vanhempien  versioiden  vauhdittamana. 
Mukana  oli  K-sarjan  tietokanta,  kortis¬ 
to,  esitysgrafiikka  ja  tekstinkäsittely,  jolla 
tämänkin  tekstin  raakaversio  on  kirjoi¬ 
tettu.  Vanha  tuttu  FirST  Basic  oli  pukattu 
Hyper  Pointin  kaveriksi.  Viihdettä  pake¬ 
tissa  edustivat  enää  Arein  strategiapeli 
Prince  sekä  Sean  Eilisin  ST  Adventure 
Creator  ( STAC %  jolla  saattoi  rakennella 
graafisia  tekstiseikkailuja  80-luvun  puo¬ 
lenvälin  tyyliin. 

Vuonna  1991  Atarin,  Rolandin  ja 
Steinbergin  sävelet  kävivät  vielä  yhteen 
Atari  Music  Pack  -nimisen  kylkiäispa- 
ketin  muodossa.  Bändistä  löytyi  Atari 
520STe,  MIDI-koskettimisto  Roland 
PC-200,  tänä  päivänä  erittäin  halutun 
MT-32-syntikkamodulin  seuraaja  CM- 
32L,  Steinbergin  10-raitainen  nuottiedi- 
torilla  varustettu  Tentrax- sekvensseri  ja 
Power  Pack.  Hintaa  musiikkikaupoissa 
myydylle  kotistudiolle  tuli  8990  mark¬ 
kaa. 

Kylkiäiset  kuivahtavat 

Tämän  jälkeen  Atarin  kylkiäispaketit  ka¬ 
tosivat  pikkuhiljaa  Suomessa  niin  lehtien 
palstoilta  kuin  mainoksistakin,  satun¬ 
naista  Triosoftin  tai  Komentokeskuksen 


katalogimainintaa  lukuun  ottamatta. 
Vuonna  1992  STe-koneita  maahantuo¬ 
nut  Findatarix  ei  enää  softapaketteja 
maaliskuun  hinnastossaan  mainitse. 

Ulkomailta  tilaamalla  saattoi  vielä  os¬ 
taa  opetus-  ja  hyötyohjelmia  sisältäneitä 
1040STe  Family  Curriculum  I-  ja  Il-ko- 
nepaketteja,  Music  Master  -nimellä  kul¬ 
kenutta  Sternberg  Pro  24  III  -sekvensse- 
rikylkiäistä  korkearesoluutionäyttöineen 
ja  jo  ilmestyessään  retroksi  luokiteltavaa 
Start-pakettia  (Missile  Command,  Super 
Break-Out,  BattleZone,  Crystal  Castles, 
Aegis  Animator,  1  ST  Word). 

Ruotsalaiset  saivat  paremman  ko- 
nemyyntinsä  ansiosta  vielä  1040STe 
Familjepaketet  -kokonaisuuden,  johon 
oli  niputettu  muun  muassa  Atarin  epä¬ 
virallisen  maskotin  Bentley  Bearin  täh- 
dittämiä  opetusohjelmia,  STe-rautainen 
toimintaseikkailu  Chronicles  of  Omega , 
Emlyn  Hughes  International  Soccer ,  9  Li¬ 
ves ,  Ruotsin  demoscenekuuluisuuksien 
koodaama  TCB  Tracker  -sävellysohjel- 
ma  stereoäänillä  ja  Xtra  Packista  tuttuja 
Kuman  konttoriohjelmia  ruotsiksi  kään¬ 
nettynä. 

Lisäksi  ympäri  Eurooppaa  myytiin 
lukuisten  maiden  omia  variaatioita  pa¬ 
keteista,  usein  paikallisella  pelituotan¬ 
nolla  terästettynä.  Käykööt  esimerkeistä 
vaikkapa  italialaisen  Super  Packin  mu¬ 
kana  tarjotut  kuusi  lisäpeliä  ja  kahdek¬ 
san  lisäsoftan  Superbag- reppu,  espanja¬ 
laisten  oma  versio  Discovery  Packistä  tai 
Saksa-Sveitsi-Ranska-akselilla  myyty, 
täysin  eri  pelejä  sisältänyt  Power  Pack 
Nr.4.  -  alkuperäinen  Power  Pack  kun  si¬ 
sälsi  ihan  liian  väkivaltaisen  Predatorin, 
ja  saksalainen  kukkahattukomitea  sanoi 
naamatauluun  ampumiselle  soosoo. 
Korvaaja  Winter  Olympiad  88:n  pahvi- 
tauluun  ampuminen  ei  heitä  sen  sijaan 
närästänyt. 

Suomessa  paikallisen  tuotannon  li¬ 
sääminen  ei  luonnollisesti  ollut  Aloitte¬ 
lijan  Levykettä,  Editoa  ja  Sparea  pidem¬ 
mälle  mahdollista.  Ainut  kotimainen 
kaupallinen  Atari  STe  -peli  Stardust 
julkaistiin  vasta  vuonna  1995.  Silloin 
uusia  Atareita  saattoi  löytää  enää  pikku¬ 
kaupunkien  kirjakauppojen  varastojen 
nurkista.  Markkinat  hautasivat  Atarin 
ST-sarjan  kylkiäispaketteineen  ja  mie¬ 
leen  jäävine  lehtimainoksineen  kolmi- 
kanavaisten  fanfaarien  saattelemana.  & 

Mikäli  kiinnostus  heräsi,  valtaosa  kylki- 
äispaketeista  skannauksineen  löytyy  Ata- 
rimania  ST.n  tietokantaan  arkistoituna. 

Rakentelu 


Koskettele 

kuusnepaasi 

Tee  oma  KoalaPad  nykytekniikalla 


Kun  sain  käsiini  ajan  p at inoiman  KoalaPad-kosketusohjaimen  1980-luvulta,  syntyi  idea  laitteen 
modernisoinnista  retrokoneille .  Esiteltävä  ohjain  käy  Commodore  64:lle,  VICille  ja  aikalaisille. 


Teksti:  Teemu  Leppänen 

Kuvat:  Teemu  Leppänen,  Mtnman79  /  VVikimedia  Commons 


Kosketusnäyttöjen  historian 
katsotaan  alkavan  vuodesta 
1965,  jolloin  ensimmäinen 
sormin  käytettävä  näyttö  toteutettiin 
lennonjohtajille  tietokoneen  käytön 
apuvälineeksi.  Kosketuksen  tunnistus 
perustui  samaan  kapasitiiviseen  tekno¬ 
logiaan  kuin  älypuhelimissa  nykyään. 
70-luvulta  lähtien  Illinois  n  yliopistos¬ 
sa  kehitettiin  PLATO-tietokonejärjes- 
telmää,  jossa  opiskelijat  muun  muassa 
vastasivat  kysymyksiin  päätteiden  kos¬ 
ketusnäytöiltä  (kuva  1).  PLATOlla  teh¬ 
tiin  merkittävää  pioneerityötä  muun 
muassa  tietokoneavusteisen  musiikin 
yliopisto -opetuksen  kehittämisessä. 
80-luvun  alussa  HP  esitteli  mikron, 
jossa  monitori  oli  samalla  kosketus¬ 
näyttö,  mutta  sen  käyttö  näppäimistön 
yli  kurkottelemalla  koettiin  hanka¬ 
laksi.  90-luvulla  yleistyivät  puikoilla 
käytettävät  henkilökohtaiset  tabletti- 
tietokoneet.  Tabletteja  oli  toki  visioitu 
scifi-kirjallisuudessa  jo  1950-luvulla, 
mutta  ilman  kosketusnäyttöjä.  Yllät¬ 


tävästi  Star  Trekissäkin  näkyi  ensim¬ 
mäinen  kosketusnäyttö  vasta  vuonna 
1987. 

KoalaPad-kosketusohjain  (kuva  2) 
esiteltiin  kotimikroille  vuonna  1983. 
Laitteessa  on  kaksi  painonappia  sekä 
10  x  10  sentin  kokoinen  sormin  tai 
puikolla  kosketettava  kalvo.  Varsin¬ 
kin  tietokonetaiteeseen  KoalaPadista 
odotettiin  läpimurtoa,  mutta  samoi¬ 
hin  aikoihin  yleistyneet  hiiret  voittivat 
tuolloin  vielä  kömpelöt  kosketusnäy¬ 
töt.  KoalaPadille  kuitenkin  julkaistiin 
opetuspelejä  sekä  piirto-  ja  musiikki¬ 
ohjelmia,  kuten  KoalaPainter  (kuva  2). 
Myös  GEOS-käyttöjärjestelmä  tukee 
KoalaPadia  ohjaimena. 

Toimintaperiaate 

Perinteisesti  paddle- ohjaimia  on  käy¬ 
tetty  Porcg-tyyppisissä  TV-peleissä, 
mutta  myös  80-luvun  kotimikrot  tuki¬ 
vat  niitä.  Paddleissa  ohjaimen  asennon 
tunnistus  perustuu  potentiometrin  ar¬ 
vojen  lukemiseen  tietokoneella.  Kuus- 


Kuva  1 .  Plato  V  -pääte  vuodelta  1 981 . 


Kuva  2.  KoalaPad  vuonna  2018. 


nepassa  tätä  tehtävää  hoitaa  SID -piiri, 
joka  tulkitsee  asennon  8 -bittisessä 
A/D-muuntimessa,  jolloin  ohjaimen 
asennolle  saadaan  256  askelta.  VIC- 
20:ssä  taas  videopiiri  VIC  mittaa  oh- 
jainlinjaan  kytketyn  kondensaattorin 
kapasitanssin  latautumisaikaa  täyteen 
varaukseen,  mistä  ohjaimen  asento 
saadaan  laskettua. 

KoalaPad  rakentuu  kahdesta  po¬ 
tentiometristä,  jotka  vastaavat  x-  ja 
y-akseleita,  ja  resoluutio  on  236  x  236 
pistettä.  Potentiometrit  kytketään 
kuusnepan  ohjainportissa  paddle-oh- 
j  äimille  varattuihin  kahteen  nastaan, 
joista  saadaan  molemmat  liikeakselit. 
Paddlen  painonapit  kytketään  joys- 
tickin  suuntanastoihin.  Koska  oh- 
jainportteja  on  kaksi,  saa  kuusnepaan 
kiinni  neljä  yksinappista  paddle-oh- 
jainta. 

Kuvaa  ruudulle 

Pikakelataanpa  nykyaikaan,  jossa  erilai¬ 
sia  kosketusnäyttöjä  tee-se-itse-projek- 
teihin  on  tarjolla  laajalti.  Tätä  projektia 
varten  hankin  2,4-tuumaisen  Nextion 
HMI  -kosketusnäytön.  Näytön  käyt¬ 
töönotto  omissa  projekteissa  on  suo¬ 
raviivaista  ja  edellyttää  joko  simppelin 
sarj  aliikenneprotokollan  toteuttamista 
tai  valmiin  Arduino-ajurikirjaston  hyö¬ 
dyntämistä.  Nextionin  näyttö  on  hinta¬ 
va,  mutta  valitsin  sen  projektiin  helpon 
liitettävyyden  ja  ohjelmoitavuuden  an¬ 
siosta. 

Kosketusnäytölle  löytyy  editori, 
jonka  avulla  näytön  ulkoasun  ja  toi¬ 
minnallisuuden  voi  määritellä  itse.  Ku¬ 
vassa  3  on  projektissa  ohjaimelle  tehty 
kuusnepan  ruutu  vilkkuvan  kursorin 

Kuva  3.  Ohjainprojekti  editorissa. 

kera.  Editorin  käyttöliittymässä  näky¬ 
vät  valmiit  komponentit,  joita  näytölle 
voidaan  viedä,  sekä  itse  näyttöruudun 
toteutus.  Alareunassa  hallitaan  pro¬ 
jektia  sekä  toteutetaan  komponenttien 
toiminnallisuus. 

Nextionin  2,4-tuumaisen  näytön 
resoluutio  on  320  x  240  pikseliä,  joka 
sopii  mainiosti  nepan  ohjaimelle,  koska 
taustakuvaksi  mahtuu  ruutukaappaus  ja 
alareunaan  jää  vielä  tilaa  painonapeille. 
Kosketusnäyttö  toimii  tapahtumapoh¬ 
jaisesti,  jolloin  ohjelmoija  voi  määrit¬ 
tää  tapahtumaan  liittyvän  toiminnan, 
esimerkiksi  lähtevät  viestit  tai  ruudulla 
näytettävän  kuvan.  Kun  komponentit 
ja  toiminnallisuus  on  saatu  valmiiksi, 
käännetään  tuotos  ohjelmaksi,  jota  voi¬ 
daan  testata  editorin  debuggerilla.  Näy¬ 
tön  päivittämiseksi  valmis  ohjelma  ko¬ 
pioidaan  SD-muistikortille,  josta  näyttö 
lataa  sen  automaattisesti. 

Projektin  kosketusohjaimessa  tar¬ 
vitaan  kaksi  ajastinta  ( tmO  ja  tmi)  ja 
niiden  apumuuttujat  (valo  ja  moving). 
Ajastin  tmi  vilkuttaa  kursoria  eli  vuo¬ 
rotelee  näytöllä  kahta  8x8  pikselin 
kuvaa.  Nextionin  näytöt  eivät  tue  liik¬ 
kuvaa  kuvaa,  joten  liikettä  seuraavaa 
kursoria  ei  voinut  helposti  toteuttaa. 
Ajastin  tmO  lähettää  100  millisekunnin 
välein  kosketuksen  x-  ja  y-koordinaa- 
tit,  jotta  kuusnepassa  voidaan  seurata 
liikettä  riittävän  tiheästi.  Ajurikirjasto 
ei  tue  koordinaattien  lähetystä  virta¬ 
na,  joten  lähetys  piti  toteuttaa  näytön 
skriptikielellä  (koodi  kuvassa  3)  tapah¬ 


tumankäsittelijään.  Skriptikielen  ja  tie¬ 
donsiirtoprotokollan  speksit  löytyvät 
osoitteesta  nextion.itead.ee/ resources/ 
documents/instruction-set. 

Kytkentäkaavio 

Kosketusohjaimen  kytkentäkaavio  on 
kuvassa  4.  Ohjaimen  rakentamiseen 
tarvitaan  Arduino -laitealusta  (esimer¬ 
kiksi  pienikokoinen  Pro  Mini),  Nextion 
HMI  -kosketusnäyttö,  neljä  digitaalises¬ 
ti  ohjattavaa  potentiometriä  (MCP4151, 
100  Kohm),  kaksi  painonappia  (SI  ja 
S2)  sekä  9-napainen  naaraspuolinen 
D -liitin.  Komponentit  vaativat  viiden 
voltin  käyttöjännitteen,  joka  saadaan 
kuusnepan  ohjainportista.  Virtaa  ohjain 
tarvitsee  piirun  alle  100  mA. 

Potentiometrien  ohjaamiseen  tarvi¬ 
taan  Arduinosta  neljä  nastaa  (D6-D9), 


joilla  SPI-väylän  käskyt  osoitetaan 
valitulle  potikalle.  Idea  on,  että  100 
kilo-ohmin  potikat  toimivat  sarjassa, 
kaksi  per  suunta,  ja  näin  saadaan  200 
kilo -ohmia  säädettävää  resistanssia 
molempiin  suuntiin.  Koska  kuusnepan 
käyttämiä  470  kilo-ohmin  potikoita  ei 
ole  markkinoilla  digitaalisesti  säädet¬ 
tävinä,  pienemmät  potentiometrit  olisi 
joka  tapauksessa  kytkettävä  sarjaan. 
D -liittimestä  paddle  käyttää  nastat  9 
(x-akseli)  ja  5  (y-akseli),  jotka  nyt  on 
kytketty  potikoiden  ulostuloihin.  Li¬ 
säksi  painonapeille  tarvitaan  liittimen 
nastat  3  (vasen)  ja  4  (oikea),  jotka  on 
kytketty  Arduinon  I/O-nastoihin  (D2 
ja  D3).  Näin  fyysisiä  painonappeja  voi 
käyttää  myös  yhtä  aikaa  kosketusnäy¬ 
tön  kanssa.  Kuusnepassa  napit  ovat 
nolla- aktiivisia,  ja  on  oleellista  alustaa 
ne  sisääntuloiksi,  jottei  samat  I/O- 
linjat  jakavan  näppäimistön  toiminta 
häiriinny. 

Arduino-ohjelmakoodi  kosketus- 
ohjaimelle  löytyy  linkistä  jutun  lo¬ 
pussa.  Näyttö  kytketään  Arduinon 
sarjaliikennelinjoihin,  ja  sen  lähettä¬ 
mät  tapahtuma-  ja  koordinaattiviestit 
tulkitaan  ohjelmassa.  Koordinaatit 
muunnetaan  potentiometrien  oh- 
jausarvoiksi  välillä  0-511  (2  x  256), 
jotka  sitten  alipäästö suodatetaan  kohi¬ 
nan  (jitterin)  poistamiseksi. 

Testiin! 

Kuvassa  5  on  kosketusohjain  kotelos¬ 
saan,  jossa  on  lisäksi  kaksi  ulkoista  pai¬ 
nonappia.  KoalaPainteria  testatessa  to¬ 
tesin,  että  kursori  poukkoilee  ruudulla 
silmin  havaittavasti.  Sama  efekti  tosin 
ilmeni  myös  vanhalla  KoalaPadilla  ja 
näkyy  netin  KoalaPad-videoissakin. 
Jitterin  vähentämiseksi  potentiomet- 


Kuva  4.  Ohjaimen  kytkentäkaavio. 


Lyhyet 


Kuva  5.  Kosketusohjain  Clovvns-pelissä. 


rin  säädöt  voi  siis  alipäästösuodattaa 
ohjelmallisesti. 

Lisäksi  ruudun  reunoilla,  eli  skaalan 
alapäässä,  ohjaimen  tarkkuus  huono¬ 
nee  ja  kohina  kasvaa.  Tähän  selvisi 
kaksi  syytä:  Koska  paddlessa  oletukse¬ 
na  on  470  kilo-ohmin  potentiometri, 
200  kilo -ohmin  potikalla  ei  saa  aivan 
koko  ruutua  mukaan  tarkkaan  liike- 
alueeseen.  Netistä  selvisi,  että  tarkkuu¬ 
teen  vaikuttaa  myös  yksinkertaisesti 
vanha  SID-piiri  ja/tai  elektroniikka  sen 
ympärillä.  Tarkkuutta  saisi  kytkemällä 
lisää  potikoita  sarjaan  tai  skaalaamalla 
koordinaatteja  ohjelmallisesti. 

Ohjainta  testattiin  tietenkin  paddle- 
ohj äimiä  tukevissa  peleissä.  Kuusne- 
palla  Arkanoidin  pelaaminen  koske- 
tuskynällä  ei  varsinaisesti  herkkua 
ollut,  mutta  Clowns- pelissä  ohjain  oli 
lyhyen  treenauksen  jälkeen  luonteva. 
VICillä  kosketuskynää  kokeiltiin  hei¬ 
kolla  menestyksellä  Omega  Racessa. 
Testatulla  VICillä  ohjaimen  tarkka  lii- 
kealue  ruudulla  oli  kuusnepaa  suurem¬ 
pi  ja  kohina  pienempi. 

Kosketusnäytöstä  voisi  vielä  tehdä 
langattoman  soveltamalla  Skrollissa 
(2017.4  ja  2018.3)  julkaistujen  juttujen 
ohjeita.  Myös  joystick- tyyppisen  kos- 
ketusohjaimen  voisi  tehdä  laskemalla 
liikkeen  suuntaa  koordinaattien  muu¬ 
toksen  mukaan.  & 

Jutussa  esitelty  ohjelmakoodi  löytyy 
GitHub-jaosta  github.com/t33bu/retro- 
touch-screen.  Jutussa  lähteinä  käytettiin 
kirjaa  David  Thornburg:  The  KoalaPad 
Book  (1984)  sekä  nettisivuja  C64-Wiki 
(www.c64-wiki.comJ  ja  Denial  Wiki 
("sleepingelephant.com/denial/wikij. 

Kytkentäkaavio  ja  linkit  myös  Skrollin 
verkkojatkoilla:  skrolli.fi/numerot 

Ryzen-epävakautta 
Linuxissa 

Ostin  kesällä  kahdeksanytimisen  AMD  Ryzen 
7  1700X  -suorittimen  ja  päivitin  tietokonettani 
muutenkin.  Huomasin  pian,  että  uudella  koneella 
on  tapana  kaatuilla  sattumanvaraisesti.  Välillä  pelkästään 
irkkaillessa  tai  nettiä  selaillessa  kone  saattoi  yhtäkkiä  mennä  täy¬ 
delliseen  jumiin,  eikä  reagoinut  enää  näppäimistöön  saati  vastannut  pingiin. 
Samaten,  jos  jätin  koneen  yöksi  päälle,  se  oli  aamuun  mennessä  lähes  varmasti 
jumittunut. 

Lyhyen  selvittelyn  jälkeen  kävi  ilmi,  että  kyseessä  on  laajalti  tunnettu  ongel¬ 
ma:  jotkin  Ryzen-koneet  todella  kaatuilevat  Linux-käytössä,  kun  kone  on  tyhjä- 
käynnillä.  Linux-kernelin  Bugzillassa  aiheen  tapausnumero  on  196683. 

Ongelman  juurisyyt  liittyvät  nykytiedon  valossa  suorittimen  virransäästöti- 
loihin,  joita  kutsutaan  nimellä  C-states.  Korkeimmassa  CO-tilassa  suoritin  toi¬ 
mii  täysillä,  kun  taas  syvimmissä  virransäästö tiloissa  suorittimen  kellotaajuutta 
ja  sille  syötettävää  jännitettä  lasketaan.  Ryzen-koneiden  kaatuminen  liittyy  il¬ 
meisesti  Linuxin  tapaan  käyttää  syvintä  C6-virransäästötilaa. 

Seuraavilla  toimilla  sain  oman  koneeni  toimimaan  vakaammin: 

1.  Päivitin  BlOSin  uusimpaan  versioon. 

2.  Säädin  BlOS-asetuksista  kohdan  Power  Supply  Idle  Control  asentoon 
”typical  current  idle”. 

3.  Lisäsin  kernelin  käynnistysparametreihin  seuraavat  kohdat: 
idle=nomwait  processor . max_cstate=5 

4.  Jostain  syystä  jälkimmäinen  käynnistysparametri  ei  tepsinyt,  vaan  ken¬ 
ties  jokin  prosessi  käynnistyksen  jälkeen  sallii  silti  C6-tilat.  Asensin  siis 
internetissä  suositellun  zenstates .  py-nimisen  skriptin,  jolla  voi  säätää 
Ryzen- suorittimien  asetuksia:  github.com/r4m0n/ZenStates-Linux 

5.  Koska  Manjaro-jakeluversioni  käyttää  Systemd:tä,  tein  Systemd-palve- 
lutiedoston  polkuun  /usr/lib/systemd/system/ryzen-disable- 
c6. Service: 

[Unit]Description=Poistetaan  käytöstä  C6-virransäästötila 

DefaultDependencies=no 

After=sysinit . target  local-fs . target 

Before=basic . target 

[Service] 

Type=oneshot 

ExecStart=/usr/local/bin/zenstates. py  — c6-disable 
[Install] 

WantedBy=basic. target 

6.  Aktivoin  palvelun  komennolla  sudo  systemctl  enable  ryzen- 
disable-c6 

7.  zenstates .  py  vaatii  toimiakseen  msr-nimisen  kernel-moduulin,  joten 
lisäsin  sen  uutena  rivinä  tiedostoon  /etc/modules-load .  d/modules . 
conf 

Näiden  toimien  ja  uudelleenkäynnistyksen  jälkeen  koneeni  on  toiminut 
vakaasti.  Ongelman  luonne  on  sitä  tarkkaankin  tutkineille  ilmeisen  epäselvä, 
joten  nämä  ohjeet  eivät  välttämättä  korjaa  sitä  kaikissa  koneissa  ja  Linux- versi¬ 
oissa.  AMD  on  ollut  kummallisen  vaitonainen  asiasta,  eikä  ole  tietoa  siitä,  onko 
ongelmaan  tulossa  korjausta  esimerkiksi  mikrokoodipäivityksen  muodossa. 

Ilmiö  ei  tiettävästi  koske  Windowsia,  vaan  siihen  on  törmätty  vain  Linuxissa 
ja  FreeBSD:ssä.  & 

Ronja  Koistinen 
Kuva:  AMD 

Lisää  aiheesta:  keskustelua  AMD:n  käyttäjäfoorumilla  ("community.amd.com/ 
thread/22579 5)  ja  kernelin  Bugzilla  (bugzilla.kernel.org/show_bug.cgi?id=  196683 J. 


-  kun  jääkiekkojoukkueen  manageroinnista  tuli  hauskaa 

Kotimainen  MHM-jääkiekkomanagerointi  on  kestänyt  pelaamista  jo  yli  20  vuotta. 

Erno  Vanhala  kertoo  rakkaussuhteestaan  MHM2000:een,  joka  on  hänen  mukaansa  edelleen 
paras  manageripeli  koskaan. 


Teksti:  Erno  Vanhala 
Kuvat:  Mitol  Meerna,  Erno  Van¬ 
hala 

Skrollin  IRC-kanavalla  kaivattiin 
taannoin  tarinoita  peleistä,  joita 
lukijat  ovat  pelanneet  niin  sano¬ 
tusti  paljon.  Vuosia  tai  vuosikymme¬ 
niä.  Otin  haasteen  vastaan  ja  tartuin 
MHM2000:een,  joka  on  yksi  kaikkien 
aikojen  suosikkipeleistäni. 

Mikrobitti-lehti  valitsi  90-luvun  lo¬ 
pulla  MasoHockeyManager  97  -jääkiek- 
kostrategian  kuukauden  kotimaiseksi 
peliksi  (toim.  huom.  MB  1/98,  hyvä  oli 
-JOK).  Imaisin  sen  saman  tien  silloi¬ 
sesta  MBnet-purkista.  Peli  oli  tarpeeksi 
yksinkertainen,  jotta  sen  oppi  hetkessä, 
mutta  samalla  hyvin  addiktoiva.  SaiPa 
piti  saada  mestariksi,  vaikka  mikä  olisi. 

Mikä  ihmeen  MHM? 

Tekijä  Mikko  Forsström  -  tuttavalli¬ 
semmin  Pekkis  -  julkaisi  MHM  97 :n 


sharewarena  lähinnä  vitsinä,  mutta 
kun  rahaa  alkoi  tippua  tilille,  täytyi  pe¬ 
listä  saada  ulos  myös  kaupallinen  ver¬ 
sio.  MHM97  lienee  suurin  yksittäinen 
tekijä,  joka  sai  myös  minut  koodaile- 
maan  aikoinaan  EduskuntaManagerit 
ja  FormulaManagerin.  En  tiedä,  mikä 
minua  manageroinnissa  kiinnosti, 
mutta  jääkiekkojoukkueen  rakenta¬ 
minen  oli  huomattavasti  mukavampaa 
kuin  pelaajan  ohjaaminen  kaukalossa. 
Ehkä  siihen  vaikuttaa  se,  että  olen  ti- 
lastofriikki,  ja  MHM2k  kerryttää  dataa 
kausi  kauden  jälkeen,  joten  tilastonäl- 
kä  tyydyttyy  pelistä  nauttimisen  lo¬ 
massa. 

MHM97  oli  kuitenkin  nopeasti  pe¬ 
lattu  loppuun,  enkä  oikein  koskaan 
innostunut  99:stä.  Käyttöliittymä 
oli  -  miten  sen  nyt  kauniisti  sanoisi 
-  luotaantyöntävä.  Esimerkiksi  99:  n 
ketjukokoonpanojen  työstäminen  vaa¬ 
ti  kymmenien  näppäimien  käyttöä. 
MHM2000  sitä  vastoin. . .  No,  mitä  sitä 


tekstipohjaiselta  peliltä  voi  odottaa, 
mutta  2 K  on  käytettävyydeltään  huo¬ 
mattavasti  99:ää  parempi.  Sekin  vaati 
silti  paljon  pelaamista,  jotta  käyttöliit¬ 
tymän  reitit  jäivät  muistiin.  Esimer¬ 
kiksi  kakkosmaalivahdin  peluuttami- 
nen  onnistu  valikoista  näppäimillä  B, 
nuoli  alas  ja  Z.  Tämä  silloin,  kun  au- 
tomaattiketjutus  ei  ole  käytössä.  Mutta 
toisaalta,  käyttäväthän  jotkut  vi: täkin 
edelleen. 

Odotin  kakstonnista  kuin  kuuta 
nousevaa.  Pelasin  julkisia  betaversi- 


v  -  DOSBoxO.71,  Cpuspeed:  3000  cycles.  Fi 

MHM2k:n  käyttöliittymä  on  värikäs  kuin  pri- 
dekulkue,  käytettävyydeltään  tasoa  vi. 

mioon 
kymme¬ 
niä  erilaisia  asioita,  kuten 
budjetti,  pelaajien  kunto,  keskinäinen 
toimeentulo,  hallin  viihtyvyys,  uusien 
pelaajien  hankkiminen,  veikkaus,  ket- 
jukokoonpanot  ja  paljon  muuta.  Tämä 
kaikki  on  kuitenkin  erittäin  hyvin  ta¬ 
sapainossa,  eikä  mikään  yksittäinen 
asia  nouse  hallitsemaan  peliä.  Vaikka 
joukkueeseen  saisi  vaikkapa  hankittua 
kuinka  hyvän  maalivahdin  (eli  Läski 
Salosen),  niin  se  ei  silti  takaa  mesta¬ 
ruuksia.  Tai  jos  hyökkäyspäähän  tu¬ 
lee  NHL-tähti  Nenä  Teemules,  niin  ei 
sekään  voittoa  takaa.  Lipputuloja  kyl¬ 
läkin,  sillä  karismaattinen  tähti  kerää 
katsomoon  jengiä. 

Peruspelaamisen  ohella  pelissä  on 
lukuisia  mitä  ihmeellisimpiä  pienem¬ 
piä  sattumia  ja  tapahtumia,  jotka  voivat 
muuttaa  pelin  kulkua.  Verryttelypukui- 
nen  mies  voi  tulla  toimistolle  ja  myy¬ 
dä  käyttöösi  CCCP-logolla  varustetun 
tabletin,  jolla  pelaajan  taitotaso  nousee 
nopeasti  lähes  Ovetskinin  tasolle.  Toi¬ 
saalta  zombipulverilla  voi  saada  neu¬ 
votteluihin  huimaa  etulyöntiasemaa, 
eikä  zombiksi  jämähtävä  pelaaja  halua 
koskaan  eläkkeelle.  Annetaan  tällaiselle 
pelaajalle  vielä  muutama  CCCP-tablet- 
ti,  niin  joukkueen  listoilta  löytyy  todel¬ 
linen  jokapaikan  höylä.  Näistä  elemen¬ 
teistä  MHM2k  on  tehty. 

Kakstonninen  on  jo  siis  lähes  20 
vuotta  vanha,  joten  siinä  ei  ole 
suljettua  SM-liigaa,  Jokerit  ovat 
edelleen  mukana,  tasapelejä 


voi  tulla,  Telia  ei  ole  ostanut 
televisio -oikeuksia,  Mestis 
on  nimeltään  ykkösdivari  ja 
niin  edelleen.  Historiallinen 
näkökulma  ei  kuitenkaan 
vaikuta  itse  pelaamiseen. 

Pelissä  on  12  liigajoukkuet- 
ta,  12  divarijoukkuetta  ja  24 
mutasarjan  joukkuetta  kah¬ 
teen  lohkoon  jaettuna.  Pelata 
voi  siis  liigaa,  divaria  ja  mu¬ 
tasarjaa  sekä  nousta  ja  tippua 
näiden  välillä.  Tämän  lisäksi 
on  vuosittainen  cup,  par¬ 
haiden  joukkueiden 
EHL  sekä  joulutau¬ 
olla  pelattavia  eri¬ 
laisia  turnauksia. 
Myös  A-  ja  B- 
tason  MM-kil- 
pailut  löytyvät, 
mutta  nämä 
käsitellään  lä¬ 
hinnä  tulosten 
näkemisen  muodossa. 
MHM2k:n  pelimaailmassa  manageri 
voi  rakentaa  omaa  imperiumiaan,  jolla 
dominoida  kotimaista  jääkiekkokent¬ 
tää  vuosikymmeniä  -  tai  jopa  vuosisa¬ 
toja,  jos  intoa  riittää. 

MHM2k  tarjoaa  myös  vuoropoh- 
jaisen  moninpelin  samalla  koneella, 
jossa  maksimissaan  neljä  manageria 
voi  ottaa  toisistaan  mittaa.  Yllätys  ei 
liene  suuri  kertoessani,  että  pelistä  tu¬ 
lee  kaksinverroin  jännää,  kun  vastassa 
onkin  lihaa  ja  luuta  oleva  manageri. 
Veljeni  kanssa  pelatessani  aloi¬ 
timme  molemmat  mutasarjan 
joukkueella,  ja  itseni  ollessa 
vielä  divarissa  oli  kilpailevalla 
joukkueella  takataskussaan 
jo  PHL:n  hopeat.  Seuraaval- 
la  kaudella  itse  olin  liigassa 
taistelemassa  mestaruu¬ 
desta,  kun  veljeni  ajautui 
konkurssiin  ja  putosi 
takaisin  alemmille  sar¬ 
jatasoille.  Vahingon¬ 
iloa  kesti  pitkään, 
kun  mätimme  peliä 
eteenpäin  valoisas¬ 
sa  kesäyössä. 

Peli  arpoo 
aina 


oita  illat  pitkät,  juttelin  tekijän  kanssa 
ICQissa  ja  raportoin  joitain  bugejakin. 
Luonnollisesti  rekisteröin  pelin  heti 
sen  ilmestyttyä.  Ensimmäinen 
julkaisuversio  oli  vielä  hie¬ 
man  buginen,  mutta  parin 
päivityksen  jälkeen  peli  oli 
täysin  pelattava,  ja  viimeiseksi 
jäänyt  versio  1.2  sisälsi  jo  jokusen 
uuden  ominaisuuden  ja  hillitymmän 
(!)  värimaailman.  Pelistä  on  myös  ver¬ 
sio  1.3,  jota  ei  kuitenkaan  koskaan 
julkaistu  virallisesti.  Se  laa¬ 
jensi  peliä  entisestään  ja 
toi  muun  muassa  ulko¬ 
maalaiskiintiöt. 

Peliä  onkin  taottu 
monen  monituista  kesä¬ 
yötä  aamuun  asti.  Tiedät¬ 
tehän  te,  vielä  yksi  kausi  ja 
sitten  nukkumaan? 

Pekkis  antoi  kaikkensa  kakstonni- 
seen ,  ja  seuraajaa  on  saatu  odotella. 
Kymmenisen  vuotta  sitten  häilyivät  jo 
ensimmäiset  kuvankaappaukset  mas- 
siviiroolipelattavasta  MHM  Onlinesta, 
mutta  aika  ei  vielä  tuolloin  ollut  kypsä 
uudelle  syntymälle.  Sittemmin  kaveri 
on  keskittynyt  Diktaattoripörssiin  ja 
yrityksensä  Fraktion  pyörittämiseen. 
MHM  lienee  ollut  Pekkikselle  oiva 
alusta  opetella  koodaamisen  perusju¬ 
tut.  Jokainen  MHM  oli  sisällöllisesti 
ja  pelillisesti  askel  eteenpäin,  mutta 
myös  koodillisesti,  ja  kakstonnisen 
tunkeminen  QuickBasicin  tarjoamaan 
muistiavaruuteen  vaati  jo  hieman 
osaamista. 


Minä  ja  MHM 

Pidän  edelleen  MHM2k:ta  yhtenä  par¬ 
haista  peleistä  koskaan.  Vaikka  vuosia 
on  vierähtänyt,  en  ole  vielä  pelannut 
parempaa  manageripeliä.  Kakstonni¬ 
nen  ei  lopu  kesken,  vaan  se  tarjoaa  aina 
jotain  uutta.  Sen  ainoa  huono  puoli  on 
oikeastaan  se,  ettei  siitä  löydy  tarpeek¬ 
si  haastavaa  tasoa  todella  pitkille,  sa¬ 
tojen  kausien  mittaisille  pelisessioille. 
Tosin  lähdekoodit  ovat  vapaasti  jaossa, 
joten  mikään  ei  estä  tekemästä  pelistä 
hieman  vaikeampaa.  Ehkä  sitä  ennen 
koetan  nousta  kolmessa  kaudessa 
mutasarjasta  PHL:n  eli  Pekkalandia 
Hockey  Leaguen  mestariksi.  Suomi  ja 
moni  muu  asiahan  on  korvattu  pelissä 
hauskoilla  väännöksillä. 

Mikä  on  MHM2k:n  salaisuus?  Vaikea 
kysymys,  eikä  siihen  ole  yhtä  selkeää 
vastausta.  Pelatessa  täytyy  ottaa  huo¬ 


managerien  vuorot  kauden  alussa. 
Ensimmäisenä  vuorossa  oleva  mana¬ 
geri  pääsee  neuvottelemaan  parhaiden 
pelaajien  kanssa,  mutta  toisaalta  jäl¬ 
kimmäisenä  tulevalla  on  kyky  vastata 
ensimmäisen  ratkaisuihin.  Jos  mana¬ 
gerien  joukkueella  on  keskinäinen  peli 
on  mahdollista  taktikoida  kotijoukku¬ 
eelle  12-0-voitto  lähtemällä  vieraspe- 
liin  tyhjillä  kentillä.  Tämä  aiheuttaa 
kotijoukkueelle  rahallista  tappiota, 
sillä  katsojia  ei  peliin  tule  ja  lipputulot 
jäävät  saamatta.  Ja  voin  taata,  että  se 
ketuttaa. 

Verestetään  nyt  muistoja  hieman  ja 
katsotaan,  mihin  kolmen  kauden  ai¬ 
kana  saan  joukkueeni  manageroitua. 
Edellisestä  pelisessiosta  on  vuosia, 
joten  nyt  hypätään  kylmiltään  syvään 
päähän. 

Hakametsä  -  ensimmäinen  erä 

Luon  itselleni  uuden  manageripersoo- 
nan  ja  aloitan  pelin  suoraan  vaikeim- 
malla  tasolla  viidestä  mahdollista. 
Edellisestä  pelikerrasta  on  todellakin 
jo  hetki,  mutten  anna  sen  häiritä.  Näp- 
päinkombot  tuntuvat  olevan  edelleen 
lihasmuistissa.  Vaikeimman  tason  li¬ 
säksi  päätän  perustaa  kokonaan  uuden 
joukkueen,  Skrollin.  Korvaan  olemas¬ 
sa  olevista  joukkueista  Turmion,  sillä 
sen  hallissa  on  tilaa  sadalle  ihmiselle 
enemmän  kuin  muissa  vaihtoehdoissa. 
Tämä  sata  paikkaa  saattaa  mahdollis¬ 
taa  joukkueeni  pääsyn  pleijareihin  eikä 
konkurssiin.  Jokainen  pääsylippulantti 
tulee  tarpeeseen. 

Lähden  rakentamaan  joukkuettani 
kahden  ketjun  taktiikalla.  En  panosta 
valmentamiseen  enkä  huoltoon,  vaan 


ainoastaan  pelaajien  luontaisetuihin. 
Mutasarjassa  tämä  tulee  kalliiksi,  jo¬ 
ten  minulla  ei  ole  varaa  palkata  kuin 
kourallinen  pelaajia.  Kolikon  kääntö¬ 
puolena  divaritason  pelaajat  suostuvat 
neuvotteluihin  kanssani,  koska  luon¬ 
taisedut  kiinnostavat  heitä.  Päädyn 
palkkaamaan  kovatasoisen 
ykkösmaalivahdin,  kolme 
pakkia  ja  yhteensä  viisi 
hyökkääjää.  Muut  ukot 
voivat  olla  tusinamassaa. 

Kaikki  joukkueeni  pelaa¬ 
jat  ovat  kuitenkin  sen  ver¬ 
ran  keskinkertaisia,  ettei 
heistä  yhtäkään  kutsuta 
maajoukkueleireille,  jo¬ 
ten  huilivuoroja  on  luvas¬ 
sa  tasaiseen  tahtiin.  Teen 
kaikkien  kanssa  neljän 
vuoden  sopimukset  NHL- 
pykälillä,  jotta  taktisesti  valitsemani  jo 
iäkkäämmät  pelaajat  voivat  kuvitella 
tekevänsä  hyvän  diilin  ja  saan  palkat¬ 
tua  heidät  halvemmalla. 

Peli  arpoo  Pekkalandia- cupin  en¬ 
simmäisen  kierroksen  vastustajaksi 
liigassa  pelaavan  Pelicansin,  joten  en 
panosta  ensimmäisellä  kaudella  ol¬ 
lenkaan  cupiin.  Cup -matsit  saavat  olla 
joukkueen  avainpelaajien  huilipäiviä. 

Sponsori-  ja  pelaajaneuvottelujeni 
jälkeen  huomaan,  että  menot  ovat  300 
prosenttia  sponsorituloista.  Ulkomi¬ 
nisterimme  voisi  todeta,  että  nyt  ollaan 
Kreikan  tiellä,  mutta  kokeneena  kaks- 
tonnisen  pelaajana  tiedän,  että  pankis¬ 
ta  saa  lainaa.  Ja  kun  olen  sponsoreille 
kertonut  tavoittelevani  suoraan  sarja- 
nousua,  ovat  hekin  tarjoamassa  sievoi¬ 
sia  bonuksia.  Sitä  paitsi,  jos  onnistun 


sarjanousussa,  pystyn  ottamaan  diva¬ 
rissa  kaksinkertaisen  määrän  lainaa 
ja  täten  rahoittamaan  ylisuuren  pe- 
laajabudjettini.  Olettaen  tietysti,  ettei 
ponzini  mene  kumoon  ensimmäisellä 
viikolla  loppukaudeksi  loukkaantuvan 
ykkösmolarin  myötä. . . 


Parin  haparoivan  ottelun  jälkeen 
joukkue  saa  kiinni  voittoputkesta,  ja 
joulutaukoon  mennessä  on  selvää, 
että  Skrolli,  KalPa  ja  Gepardit  taiste¬ 
levat  mutasarjan  toisen  lohkon  kär- 
kipaikasta.  Joukkueeni  on  selvinnyt 
ilman  suurempia  loukkaantumisia,  ja 
pistepörssin  kärkikolmikkona  pyörii 
ykkösketjuni,  joka  pelaa  myös  kol- 
moskenttää  aina  jaksaessaan.  Taustalla 
alkaa  kuitenkin  häilyä  tummia  pilviä. 
Kausi  on  puolessavälissä,  mutta  pan¬ 
keista  saatavista  lainoista  on  käytetty 
jo  yli  puolet.  Korkomenot  kasvavat 
koko  ajan,  joten  näyttää  uhkaavasti  sil¬ 
tä,  että  rahat  loppuvat  juuri  play-offien 
alkaessa.  En  kuitenkaan  vielä  huolestu 
tilanteesta. 

Olen  valinnut  joukkueen  tree- 
nistrategiaksi  ”Juri  Simonovin”,  eli 
kuntopiikki  osuu  vasta  loppukauteen. 
Lopputalven  peliputken  jälkeen  jouk¬ 
kueeni  onkin  piikkipaikalla  Gepardi- 
en  hätyytellessä  parin  pisteen  päässä. 
KalPa  alkaa  tippua  kelkasta.  Joulutau¬ 
olla  aistimani  rahahuolet  kuitenkin 
realisoituvat  muutamaa  viikkoa  ennen 
kauden  loppua.  Pystyn  enää  nosta- 

Ennen  kauden  alkua  arvio  joukkueestani  on  hyvin  positii¬ 
vinen.  Tästä  on  hyvä  lähteä  liikenteeseen. 


Kahden  ketjun  taktiikassa  joukkueessa  on  vain  muutama  huippupelaaja,  jotka  pelaavat  kaikki  Kauden  päättyessä  tilin  saldo  on  nolla  ja  pank- 
kahdessa  kentässä.  kilaitoksien  luotto  on  käytetty  lähes  tappiin. 

Runkosarjavoitto  on  tosiasia  heti  ensimmäisellä  kaudella. 


maan  alle  satatonnia  lainaa,  ja  pelejä 
kohden  tappiota  tulee  20-30  000,  joten 
tilanne  on  tiukka. 

Jätän  parin  viimeisen  kierroksen 
palkat  maksamatta  ja  kärsin  parin  pe¬ 
laajan  lakkoilusta,  mutta  onnistun  kui¬ 
tenkin  varmistamaan  runko  sarjan  voi¬ 
ton  viimeisellä  kierroksella.  Huokaan 
hieman  helpotuksesta  ja  suuntaan 
kohti  kevään  huipentumaa. 

Play-offien  taktiikka  on  hyvin  sel¬ 
keä.  Vastustaja  pitää  voittaa  suoraan 
kolmessa  ottelussa  ilman  palkkojen 
maksua,  jotta  nousu  on  mahdollis¬ 
ta.  Ensimmäisenä  vastaan  kävelee 
Lightning,  joka  kaatuu  suunnitelmien 
mukaan,  ja  on  aika  maksaa  pelaajille 
palkkoja.  Tämän  jälkeen  sama  kuvio 
toistuu  vielä  KalPaa  vastaan,  ja  alkaa 
finaalisarja  divarijoukkue  SaPkoa 
vastaan.  Pankit  ovat  pistäneet  piikin 
kiinni,  ja  pelaajani  ovat  valmiita  enää 
muutamaan  otteluun.  SaPKo  olisi 
kaadettava  nopeasti. 

Ensimmäinen  peli  on  vieraissa, 
mutta  päätän  kuitenkin  lähteä  liiken¬ 
teeseen  kahdella  kentällä,  jotta  pys¬ 
tyn  hoitamaan  pelin  kotiin.  SaPKo 
antaa  hyvän  vastuksen,  mutta  Skrolli 
vetää  kuitenkin  pidemmän  korren. 
Seuraava  peli  kotona  on  helppo  nak¬ 
ki.  Osa  pelaajista  jo  hieman  kyräilee 
maksamattomia  palkkoja,  mutta  saan 
kuitenkin  kolmanteen  peliin  täyden 
arsenaalin  äijiä  jäälle.  Minulla  on 
mahdollisuus  pistää  pelisarja  poikki 
suoraan  kolmessa  ottelussa.  Kaikki 
huippupelaajani  ovat  jo  aivan  puhki, 
mutta  päätän  edetä  kaikki-tai-ei-mi- 
tään-asenteella.  Varustan  taas  jouk¬ 
kueen  vain  kahdella  kentällä  ja  tämän 
lisäksi  valitsen  intensiteetiksi  hurjan. 


Otan  joukkueesta  irti  aivan  kaiken  - 
meni  syteen  tai  saveen! 

Ja  reisillehän  se  sitten  meni.  SaPKo 
onnistuu  kuitenkin  voittamaan  kotipe- 
linsä.  Ilmeisesti  tekoäly  oli  myös  laske¬ 
nut  sen  varaan,  että  nyt  otetaan  jouk¬ 
kueesta  kaikki  irti.  Huudan  ääneen 
perisuomalaisia  voimasanoja  ja  yritän 
keksiä  keinoa  halutun  sarjanousupai- 
kan  nappaamiseksi. 

Kaikki  ostamani  kalliit  pelaajat  ovat 
äärimmäisen  väsyneitä  eivätkä  kyke¬ 
ne  antamaan  joukkueelle  enää  yhtään 
mitään.  Jopa  ykkösmokke  on  tajun¬ 
nan  rajamailla.  Sarjan  neljäs  peli  on 
kuitenkin  kotipeli,  ja  ainahan  voisin 
doupata  joukkueeni  pekkiinillä ,  tuolla 
amfetamiinin  jatkeella,  joka  saa  pelaa¬ 
jat  tuntemaan  itsensä  kaksikymppisik¬ 
si  teemuselänteiksi.  Voisin  myös  käydä 
pelaamassa  "pesäpalloa”  SaPKon  tree¬ 
neissä  ennen  matsia...  Mutta  ei,  mo¬ 


raalini  ei  anna  myöten.  Joukkue  voittaa 
tai  kaatuu  saappaat  jalassa. 

Kakkosmaalivahti  saa  luistella  tolp¬ 
pien  väliin,  ja  koko  kauden  penkkiä 
lämmittäneet  kaverit  nostetaan  petaa¬ 
vaan  kokoonpanoon.  Kesken  kauden 
joukkueeseeni  liittynyt  Zimbabwen- 
vahvistus  Kiptanui  saa  toimia  jouk¬ 
kueen  kapteenina.  Nyt  on  aika  näyttää 
mistä  on  suomalainen  hokijätkä  tehty. 

Lähden  peliin  tietysti  jälleen  hurjalta 
intensiteetillä.  Mikäli  pelisarja  menee 
viidenteen  otteluun,  ei  joukkueessani 
ole  enää  ketään  hengissä,  mutta  eipä 
ole  rahaa  millä  maksaa  palkkojakaan. 

Peli  päättyy  5-2,  ja  Skrolli  on  juuri 
noussut  mutasarjasta  divariin!  Näyttää 
vahvasti  siltä,  että  SaPKo  oli  panosta¬ 
nut  edelliseen  kotipeliinsä  kaikkensa, 
ja  nyt  heidän  tullessaan  Manseen  vie¬ 
railulle,  olivat  he  yhtä  puhki  kuin  oma 
joukkueenikin. 

Hakametsä  -  toinen  erä 

Divariin  nousun  myötä  alkaisi  olla  jo 
tarvetta  suuremmalle  jäähallille.  Olen 
pistänyt  rakennusprojektin  tulille  vä¬ 
littömästi  mutasarjan  aluksi,  mutta 
halliprojekti  on  ollut  jäissä  rahatilan¬ 
teen  ollessa  niin  sanotusti  hieman 
haasteellinen.  Nyt  onkin  sijoitettava 
osa  tuloista  uuteen  halliin.  Sponsori- 
neuvotteluissa  pohdin  pitkään,  lähd- 
enkö  tavoittelemaan  toista  sarjanousua 
putkeen.  Edelliskausi  meni  kuitenkin 
niin  pahasti  yli  varojen,  että  tähtään 
vain  play-offeihin.  Katseitaan  nousua 
vasta  seuraavalla  kaudelta.  Neuvottelu¬ 
jen  jälkeen  menot  ovat  vain  240  pro¬ 
senttia  tuloista,  joten  jään  pohtimaan, 

Loukkaantumiset  ja  pelikiellot  aiheuttavat  valmennustiimille  päänvaivaa,  kun  materiaali  on 
kapeaa  kuin  Monacon  ränni. 

olisiko  silti  pitänyt  palkata  joukkuee¬ 
seen  parempiakin  pelaajia. 

Syyspuoli  sujuu  melko  mallikkaas¬ 
ti,  ja  joukkue  keikkuu  sijoilla  4-6,  eli 
tavoite  on  turvallisesti  näköpiirissä. 
Jouluturnauksesta  kertyy  kasa  voittoa, 
jonka  myötä  toinenkaan  kausi  ei  pää¬ 
ty  konkurssiin.  Talous  ei  kuitenkaan 
tuota  suoraan  voittoa,  ja  huomaankin 
tässä  välissä,  ettei  ponzi-rakennelmani 
välttämättä  kanna  enää  kolmatta  kaut¬ 
ta,  jos  en  nouse  liigaan.  Entä  jos  tavoi¬ 
telisin  sittenkin  nousua? 

Toive  sarjanoususta  katkeaa  kuiten¬ 
kin  pian  joulutaon  jälkeen  ykkösmaa- 
livahdin  loppukauden  loukkaantumi¬ 
seen.  Kakko smolari  ei  ole  puoliakaan 
ykkösen  tasosta,  joten  tärkeimmäksi 
tavoitteeksi  tulee  säilyttää  sijoitus  play- 
off- viivan  yläpuolella.  Samalla  ylimää¬ 
räistä  rahaa  -  jota  ei  siis  ole  -  täytyy 
sijoittaa  halliprojektiin,  jotta  tulevai¬ 
suudessa  olisi  mahdollisuus  korjata  ta¬ 
loutta  lisääntyvillä  lipputuloilla.  Kau¬ 
den  aikana  Ivans  Invest  tekee  myös 
tarjouksen,  josta  en  voi  kieltäytyä,  ja 
joudun  häviämään  pelin,  koska  mafian 
johtoporras  on  lyönyt  vetoa  joukkuet¬ 
tani  vastaan.  Takaisku  se  on  pienikin 
takaisku. 

Onnistun  jälleen  runkosarjan  vii¬ 
meisessä  pelissä  varmistamaan  halu¬ 
tun  tavoitteen:  joukkueeni  on  kuudes 
ja  yltää  viimeisenä  pudotuspeleihin. 
Vastaan  asettuu  edellisellä  kaudella 


liigasta  pudonnut  Jyp,  ja  peli  on  selvä 
kolmessa  ottelussa.  Joskin  häviän  ne 
tahallani,  jottei  rahaa  kulu  enää  yh¬ 
teenkään  matsiin  tällä  kaudella.  Seu- 
raavalla  kaudella  alkaa  talouden  ter- 
vehdyttämisohj  elma. 

Hakametsä  -  kolmas  erä 

Nostan  paikallisen  Sipilän  rakenta¬ 
maan  kikyä  joukkueen  arkeen,  ja  no¬ 
peasti  talouden  menot  ovatkin  enää 
170  prosenttia  tuloista.  Leikkasin  pe¬ 
laajien  etuuksia  sen  turvin,  että  heil¬ 
lä  on  vielä  kaksi  kautta  jäljellä  sopi¬ 
muksia,  eivätkä  he  lähde  kävelemään 
kesken  kontrahdin.  Tällä  tuli  säästöä 
jonkin  verran.  Myös  sponsorit  ovat  an- 
teliaampia,  kun  tietävät,  että  joukkuee¬ 
ni  on  nousujohteisessa  kierteessä. 

Kausi  alkaa  hyvissä  merkeissä.  En¬ 
simmäisen  pelin  jälkeen  uusi  ja  uljas 
hallini  -  Hakametsä  II  (Kansiareena 
tulkoon  sitten,  kun  joukkue  nousee 
liigaan)  -  on  valmis,  ja  joukkue  pää¬ 
see  luistelemaan  suurempaan  halliin. 
Lipputulot  kertaantuvat  välittömästi, 
ja  alkaa  tuntua  siltä,  että  pystyn  vält¬ 
tämään  konkurssin.  Mutta  vain  hetki 
ja  ykkösmaalivahti  päättää  heiluttaa 
viikatetta  13  ottelun  pelikiellon  edestä. 
Onni  onnettomuudessa,  että  pelikielto 
loppuu  juuri  joulutauoksi,  ja  pääsen 
täpärästi  jouluturnaukseen  muutenkin 
kuin  pelkästään  kakkosmokkeen  no¬ 
jaamalla. 


Vaikkei  jouluturnauksesta  voittoa 
tulekaan,  ovat  palkintorahat  enemmän 
kuin  tervetulleita.  Joukkue  ehti  keikkua 
divarin  ykköspaikallakin,  mutta  sitten 
materiaalin  ohuus  alkaa  näkyä.  Parin 
huippuhyökkääjän  loukkaantuminen 
aiheuttaa  pukukopissa  suuremman 
luokan  kriisin.  Pelaajat  ovat  ylityöllis¬ 
tettyjä  koko  ajan.  Muiden  joukkueiden 
laajempi  materiaalivahvuus  näkyy,  ja 
ne  pystyvät  vyöryttämään  joukkuettani 
vastaan  illasta  toiseen  laadukkaita  täh- 
tisikermiä.  Joudun  käyttämään  kaikki 
manageritaitoni,  jotta  pystyn  taistele¬ 
maan  altavastaajien!  kera  tuulimyllyjä 
vastaan.  Pankkien  vekselit  erääntyvät 
vähän  väliä,  eikä  perässä  hiostava  vero¬ 
virastokaan  tee  elämästä  helppoa. 

Runkosarjan  päätyttyä  joukkueeni 
saavutti  kuitenkin  yhtä  monta  pistet¬ 
tä  kuin  edellisellä  kaudella,  ja  sijoitus 
nousi  pykälällä.  Talouskaan  ei  kosahta- 
nut,  joten  tilanne  alkoi  hiljalleen  näyt¬ 
tää  positiiviselta.  Play-offeissa  vastaan 
asettui  jälleen  Jyp,  ja  kovista  yrityksistä 
huolimatta  pataan  tuli  suoraan  kol¬ 
messa  ottelussa.  Kolmen  kauden  taipa¬ 
leeni  päättyy  siihen. 

Palkintogaala 

Ei  tullut  mestaruutta  kolmessa  kaudes¬ 
sa,  mutta  Skrolli- joukkue  vakiinnutti 
paikkansa  divarissa  sekä  pelillisesti 
että  taloudellisesti.  Pari  kautta  ja  mes¬ 
taruus  olisi  plakkarissa. 

Paluu  kakstonnisen  pariin  oli  kuin 
olisi  hypännyt  ensimmäisen  oman  au¬ 
ton  puikkoihin:  siinä  vain  on  sitä  jo¬ 
tain.  Ei  auta  kuin  pitää  sormet  ristissä, 
jotta  peli  -  joka  jääköön  nimeämättä  - 
valmistuu  vielä  joskus  Pekkiksen  tela¬ 
kalta.  Sitä  ennen  pelaan  kuitenkin  vielä 
yhden  kauden...  & 

Oletko  sinä  pelannut  jotain  peliä 
vuodesta  ja  vuosikymmenestä  toiseen 
ja  voisit  avata  sen  lumoa  muillekin 
skrollilaisille?  Viskaapa  meille  viestiä 
osoitteeseen  toimitus@skrolli.fi! 


Joulun  taikaa 


ens  kmäinen  tieto¬ 
konepeli  jota  näin 
pelattavan  oli  naa¬ 
purin  TERON  (JOSTA 

tuli  uusnatsi)  tie¬ 
tokoneella  (jokA 

EHkÄOLl  c6H)prö- 
RtVÄ  SIVUTTAIN  VIE¬ 
RIVÄ  SHOOT  'en  UP, 
(joka  EHkÄ  OLt 
DEFENöERTaI  joku 
SEN  kLOONt). 

paketti  oli  ANIGA  F00  STARJET  KIT. 

SE  SISÄLSI  KONEEN)  LISÄKSI  MUUTAMAN 
PELIN  JA  HVÖTtsOFTaN.  STARTFR  KIT  OLI 

yieinen  Euroopassa  ja  Australiassa, 
siitä  OLI  kAKSl  variaatiota,  joista 
toisessa  tuli  mukana  peut  Super  £ki, 
CRAZVCARS  JA  HOLE-IN-ONE  MIMlATuRE 
GOLF,  Ja  toisessa,  minun  Versiostani, 
oli  pelit: 

KOSKA  VAIN.  f 

*"\  jiPjXSI  // 

*  li : 

rp— pi! 

L.l  ^  ?  A _  | 

OMASSA  kODISSA, 

täysin  Rauhassa, 
IHAN  ITSE.  st  OLI 
UNIlkJd  FIILIS. 


..Fiilis-,  jonka  voi  kokea  ehkä  Vain  Kerran  elämässään,  eikä  skhfn  ainutlaatuisuuteen 
silloin/  sillä  hetkellä  välttämättä  kiinnitä  sen  kummemmin  huomiota,  koska  o  n 
kiire  pelata,  vasta  Jälkeenpäin,  noin  30  vuotta  mvoHEmminasioita... 


.BAARISSA  kelaillessa  SENKIN  tilanteen  AINUTKERTAISUUS  alkaa  hahmottua. 

A  N  V  w  A  y  s ... 


^VU  SIIS 

<?/vv  MITÄ? 


olin  tävSiN  Kujalla  tietokoneista 

JA  PELEISTÄ,  KAlkGSTA  MITÄ  OLI 
JO  TAPAHTUNUT  VUME  VUOSIN 
TAI  KOKO  ELINlKÄNl  AIKANA,  MUTTA 
HALUSIN  TIETÄÄ  MIKEN.  SE  KÄSITTI 
massiivisen  Palan  Historiaa,  joka 
oli  Tapahtunut  eilen,  va  joka 
Välittyi  minulle  Huonolaatuisina 
N/ALokUVlNA  TIETOKONEIDEN 

ruuduista. 


olin  vasta  alIlanuT 
SEISKA  LUOKALLA 
OPISKELEMAAN  ENG¬ 
LANTIA,  Joten  ohje¬ 
kirjojen  JA  ENG¬ 
LANTILAISTEN  LEH¬ 
TIEN  tavaaminen 

oli  hidasta. 


ESIMERKKI  SIITÄ  KUINKA 

Pihalla  olin:  yritinso- 
veltaa  AMIGA  FORMAT 
-lehden  indv  3  -SEIKKAILU¬ 
PELIN  kARTTAA  INDY  3  -TOI¬ 
MINTAPELIIN.  en  tifnnyi; 

Että  ne  olivat  eri  pelejä. 


STINAHAN  SITÄ  SITTEN 

oppi.  Jostain  pitää 
aloittaa,  ja  minulla 

5E  ALKOI  näin. 

Teslan  Atari-pelit 

Pelikone 
pyörillä  g 

Skrolli  testasi  tuoreeltaan  tiel¬ 
lä  liikuteltavat  retrokonsolit: 
Tesla  Model  X  -  ja  Model  3 
-sähköautot. 

Teksti  ja  kuvat:  Janne  Siren 

Sähköautovalmistaja  Teslan  joh¬ 
taja  Elon  Musk  kohautti  kesällä 
Twitterissä  monta  kertaa.  Ko¬ 
hujen  miellyttävämmästä  päästä  oli 
lupaus  Atari-peleistä  yhtiön  autoihin. 
Musk  visioi  jopa  ratilla  pelattavaa  Pole 
Position  -kilpa-ajopeliä.  Se  jäi  vielä  tu¬ 
lematta,  mutta  loppuvuodesta  Tesla  to¬ 
dellakin  lisäsi  autoihinsa  neljä  Atarin 
klassista  peliä  -  muun  muassa  Aste- 
roidsin  -  ohjelmistopäivityksellä. 

Skrolli  pääsi  kokeilemaan  pelejä 
haukansiipiovilla  varustetussa  Model 
X:ssä  (aloituskuvassa)  sekä  uudessa 
Model  3:ssa,  jonka  toimitukset  Suo¬ 
meen  alkavat  ensi  vuonna.  Pelit  mah¬ 
dollistaa  kaikista  nyky-Tesloista  löyty¬ 
vä  suuri  kosketusnäyttö,  jonka  takana 
on  Linux- tietokone.  Model  3:ssa  on  15 
tuuman  vaakanäyttö  ja  Intel  Gordon 
Peak  /  Atom  -rauta.  Model  X:ssä  taas 
oli  17  tuuman  pystynäyttö  ja  Nvidia 
Tegra  3  -rauta  (keväästä  2018  alkaen 
valmistetuissa  Intel). 


Missile  Command 


Pelit  saa  myös  Model  S  -malliin,  jon¬ 
ka  tekniikka  on  vastaavaa  kuin  Model 
X:ssä. 

Seuraavan  tason 
paddle-ohjain 

Tämä  ei  ole  ensimmäinen  kerta,  kun 
Asteroids  ”päätyy”  autoon.  Tarinan 
mukaan  Atarin  Nolan  Bushnell  esitteli 
peliä  Etak-nimiselle  firmalle  1970-lu- 
vun  lopussa.  Etak  kehitti  maailman  en¬ 
simmäistä  autonavigaattoria  ja  ihastui 
niin  Asteroidsin  avaruusaluksen  kove¬ 
raan  kolmiomuotoon,  että  nappasi  sen 
navigaattoriinsa  auton  symboliksi.  Na- 
vigaattorivalmistajat  käyttävät  samaa 
kolmiota  edelleen. 

Tablettimaisella  näytöllä  toimivissa 
emulaattoripeleissäkään  ei  ole  mitään 
ihmeellistä.  Onhan  iPadeja  ja  Atarin 
lisenssipaketteja  nähty.  Teslankin  pelit 
käynnistetään  kosketusnäytön  valikos¬ 
ta  -  tuttua  huttua.  Auto  peliohjaimena 
on  kuitenkin  uutta:  Teslassa  voi  pelata 
kosketusnäytön  virtuaalisella  peliauto¬ 
maatilla,  mutta  pelit  voi  lisäksi  suuren¬ 
taa  ”koko”  ruudulle  ja  käyttää  ohjaime¬ 
na  myös  rattia. 

Model  X:ssä  ratin  kaksi  rullaohjainta 
ja  mediapainikkeet  korvaavat  ilotikun, 
mikä  on  lähinnä  outoa.  Model  3:n  ra¬ 
tissa  on  kaksi  nelisuuntaohjainta  val¬ 


miina,  mikä  tuntui  tutummalta.  Mutta 
villeintä  on,  että  pelejä  voi  pelata  myös 
auton  rattia  kääntämällä!  Asteroidsissa 
alus  pyörii  ja  Centip edessä  pelihahmo 
liikkuu  vasemmalta  oikealle  ratin  mu¬ 
kana.  Auton  pyörät  kääntyvät  samalla, 
mutta  eivät,  jos  ohjausliikkeet  pitää 
maltillisina.  Vaan  missä  on  Pong ? 

Teslan  loikasta  retropelimarkkinoille 
jää  ristiriitaiset  tunteet.  Idea  on  kiva  ja 
pelit  maksuttomia.  Varhaisiin  vekto- 
ripeleihin  painottunut  valikoima  on 
kuitenkin  vähän  yksipuolinen  ja  tur¬ 
hankin  retro.  Rattinapit  ja  pystynäytöt 
ovat  myös  huonoja  peliohjaimia.  Mo¬ 
del  3:n  nelisuuntaohjaimet  ovat  sen¬ 
tään  Model  X:n  rullia  paremmat,  ja  sen 
lähemmäksi  asennettu  vaakanäyttö 
on  parempi  pelaamiseen.  Model  3:ssa 
Intel- rauta  piti  ruudunpäivityksenkin 
selvästi  Tegraa  virkeämpänä. 

Rattiohjaus  antoi  kuitenkin  vihiä 
(kirj  aimellisesta? )  tappaj  asovellukses - 
ta:  oikean  auton  ratilla  ajettavasta  auto¬ 
pelistä.  Sääli,  ettei  Pole  Position  ehtinyt 
mukaan  -  se  olisi  kenties  muuttanut 
hudin  hitiksi.  Tällaisenaan  vaikutuk¬ 
sen  tekivät  lähinnä  auton  äänentoistos¬ 
ta  kaikuneet  muhkeat  peliäänet  ja  ratin 
lunastamaton  potentiaali. 

Autonvalmistajat,  oletteko  kuulolla? 
Puhelua  Segalle:  Out  Run.  & 


Asteroids  Centipede  Lunar  Lander 

Hobitti  pelinä,  leffana  ja  kirjana 


Teksti  ja  kuvat:  Janne  Siren 


SINNE  JA  TAKAISIN 


Fantasiakirja  The  Hobbit  on 
hurmannut  läpi  vuosikym¬ 
menten.  Melbourne  House 
teki  Hobitista  myös  ikimuis¬ 
toisen  tietokonepelin  ja  Peter 
Jackson  elokuvasarjan.  Miltä 
vuoden  1982  peli  näyttää 
2010-luvun  elokuvatrilogian 
ja  1930-luvun  kirjaklassikon 
rinnalla ?  Luimme,  katsoimme 
ja  pelasimme. 

Kirjailija  J.  R.  R.  Tolkienin 

esikoisromaani  The  Hobbit 
(There  and  Back  Again)  jul¬ 
kaistiin  vuonna  1937.  Ensimmäisen 
maailmansodan  juoksuhaudoissa  ja 
kirjailijan  lasten  tarinatuokioissa  jalos¬ 
tui  kertomus  mystisestä  Keski-Maasta, 
Bilbo  Bagginsista  ja  taikasormuksesta. 
Tolkienin  omat  viivapiirrokset  kuvitti¬ 
vat  kirjaa.  Lastenkirjaksi  tarkoitetusta 
The  Hobbitista  tuli  johdanto  Tarulle 
sormusten  herrasta  (1954-1955),  joka 
räjähti  maailmanmaineeseen  1960-lu- 
vun  opiskelijapiireissä. 


Tolkienin  kuolema  1973  siivitti  kirjat 
postuumiin  supersuosioon.  Suomeen 
The  Hobbit  saapui  samana  vuonna, 
nimellä  Lohikäärmevuori.  Kuvitus  oli 
vaihtunut  Muumi-taiteilija  Tove  Jans¬ 
sonin  piirroksiin,  hobitit  olivat  hoppe- 
leita,  Klonkku  Kulpsin  ja  Bilbo  Reppu - 
li  Kalpa  Kassinen.  Vasta  1980-luvulla 
päivitetty  käännös  yhtenäisti  Keski- 
Maa- suomennokset  nykymuotoonsa 
ja  The  Hobbitista  tuli  meillä  Hobitti 
eli  sinne  ja  takaisin  -  Tolkienin  kuvit¬ 
tamana. 

Näihin  aikoihin  toisella  puolella 
maapalloa  perustettiin  Beam-niminen 
ohjelmistotiimi  Melbourne  House 
-yritykseen.  The  Way  of  the  Exploding 
Fististä  (1985)  laajalti  tunnetun  austra- 
lialaisfirman  ensimmäinen  hittipeli  oli 
The  Hobbit  (1982),  kirjan  tyyliin  teks¬ 
tillä  ja  viivapiirroksilla  toteutettu  seik¬ 
kailu.  Alkuun  pokkarikirjan  kainaloon 
paketoitu  peli  myi  yli  miljoona  kappa¬ 
letta,  mikä  oli  tuohon  aikaan  valtavasti. 
Se  poiki  myös  jatko-osatrilogian. 

Tämän  jälkeen  Keski-Maa  on  toimi¬ 
nut  lukuisten  viihdetuotosten  muusa¬ 
na,  tärkeimpänä  kenties  ohjaaja  Peter 


Jacksonin  Taru  sormusten  herrasta 
-elokuvasarja  (2001-2003).  Jackson¬ 
kaan  ei  malttanut  jättää  Keski-Maata 
tähän,  vaan  lavensi  The  Hobbitista  ja 
muusta  Keski-Maa-kirj  allisuudesta 
vielä  kolme  Hobitti -elokuvaa  vuosina 
2012-2014. 

Kulttuurien  kohtaaminen 

Tutustuin  Hobittiin  otollisella  hetkellä 
noin  vuonna  1986.  Fantasia  oli  Dun- 
geons  8c  Dragonsin  myötä  huudossa 
pelaajaporukoissakin.  Sain  Hobitti- 
kirjan  -  sen  uudemman  käännöksen 
-  lainaan  ystävältäni  ja  ahmin  sen 
hetkessä.  Pian  vuorossa  oli  Taru  sor¬ 
musten  herrasta.  Sattumalta  näiden 
tapahtumien  väliin  osui  ensimmäinen 
tietokoneeni,  Commodore  64.  Tämä 
liittyy  tarinaan,  sillä  kaveripiirissäni 
kiersi  kirjan  lisäksi  kopio  C64-pelistä 
The  Hobbit. 

Melbourne  Housen  The  Hobbitilla 
oli  takanaan  hieno  lisenssi,  ja  toteu¬ 
tustapana  yhdistelmä  tekstiä  ja  vekto¬ 
rigrafiikkaa  oli  kekseliäs  -  kilpaileva 
Sierra  käytti  samaa  kuvitustekniikkaa 
suositussa  Quest-pelisarjassaankin. 

The  Hobbitin  kehittivät  pelitalon  kaksi  ensimmäistä  työntekijää:  oh¬ 
jelmointia  opiskelevat  Veronika  Megler  ja  Philip  Mitchell.  Lisäksi  kie¬ 
litieteen  opiskelija  Stuart  Richie  ja  yrityksen  omistaja  Alfred  Milgrom 
osallistuivat.  Tiimi  työskenteli  yhteisessä  avokonttorissa  puolentoista 
vuoden  ajan,  minkä  luennoiltaan  ehti.  Megler  on  nykyisin  tohtori  ja 
big  data  -tutkija  Amazonilla. 


Myös  reaaliaikaiset  tapahtumat  ja  esi¬ 
neiden  fysiikkamallinnus  olivat  harvi¬ 
naista  herkkua.  The  Hobbitin  suurin 
oivallus  oli  kuitenkin  INGLISH-par- 
seri,  jonka  ansiosta  peliä  komennettiin 
englanninkielisillä  lauseilla,  tavan¬ 
omaisempien  yhden  tai  kahden  sanan 
käskyjen  sijaan. 

Parserin  vuoksi  minä  tai  kaverini 
emme  tosin  päässeet  kovin  pitkälle. 
Alakoululaisten  kielitaito  ei  riittänyt 
muodostamaan  niitä  lauseita,  eikä 
meillä  mitään  käyttöohjeitakaan  ollut. 
Muistan  tahkonneeni  pelin  ensim¬ 
mäisiä  ruutuja,  mutta  siihen  se  sitten 
jäi.  Melbourne  Housen  myöhemmän 
reaaliaikastrategiapelin  War  in  Middle 
Earth  (1988)  sentään  pelasin  läpi  Ami- 
galla. 

Keski-Maa  jäi  osaltani  sinne  1980-lu- 
vulle.  Jopa  siinä  määrin,  että  pidin  Jack¬ 
sonin  2000-luvun  alun  Taru  sormusten 
herrasta  -elokuvia  pitkinä  ja  tylsinä. 
2010-luvulle  tultaessa  mielipiteeni  oli 
kuitenkin  kehittynyt.  Luin  Tolkienin 
kolmannen  tarinan,  Silmarillionin ,  sekä 
Tarun  sormusten  herrasta  uudestaan 
ja  opin  arvostamaan  niitä  leffojakin. 
Hobitti-elokuvatrilogian  ilmestyessä 
kiinnostukseni  oli  jo  lähes  kirjallisuus¬ 
tieteellisissä  mitoissa. 

Pohdiskellessani  ajan  ja  median  vai¬ 
kutuksia  tuttuun  tarinaan  törmäsin 
Hobittiin  vielä  kolmannesta  kulmas¬ 
ta.  Tietokoneharrastukseni  oli  ottanut 
askeleen  uuteen  suuntaan:  tutustuin 
syvällisemmin  ZX  Spectrumiin  (ks. 
Sirenin  sisäpiiri ,  s.  32).  Samalla  pala¬ 
si  mieleeni,  että  The  Hobbit  -pelihän 
julkaistiin  alkujaan  juuri  Spectrumil- 
le,  vieläpä  koneen  ilmestymisvuonna. 
Millainen  olikaan  aikansa  hittipeli, 
joka  auttoi  nostamaan  ZX  Spectrumin 
brittilän  kuusnelo  seksi? 

Alkoi  matka  Yksinäiselle  vuorelle  - 
kolmella  tapaa.  Tervetuloa  mukaan. 
Olen  pyrkinyt  välttämään  juonipal- 
jastuksia,  jotta  artikkeli  sopisi  useim¬ 
mille.  Muutamissa  väistämättömissä 
juoniviittauksissa  pysyttelen  kaukana 
loppuratkaisuista. 

Odottamaton  juhla 

"Kolossa  maan  sisällä  asui  hobitti... 
Kolon  ovi  oli  pyöreä  kuin  laivan  ikku¬ 
na  ja  vihreäksi  maalattu”  -  tästä  kolos¬ 
ta  alkaa  Hobitti  ja  itse  asiassa  jokainen 
kolmesta  matkastamme.  Bilbo  Reppuli 
-nimisen  hobitin  kotona  järjestetty 
juhla  on  kuvattu  pitkällisesti  kirjassa 


ja  poikkeuksel¬ 
lisen  uskollisesti 
elokuvassa.  Tässä 
peli  tekee  ensim¬ 
mäisen  kompro¬ 
missinsa.  Peli  al¬ 
kaa  Bilbon  kotoa, 
mutta  juhlista  ei 
ole  tietoakaan. 

Kaksi  juhlijois¬ 
ta”  -  hahmot 
Gandalf  ja  Tho- 
rin  -  ovat  kuiten¬ 
kin  paikalla. 

Yksinäisyys  oli 
tyypillistä  varhai¬ 
sille  tietokonepe¬ 
leille:  pääroolissa 
oli  yleensä  yksi 
sankari,  vastas¬ 
saan  tietokoneen 
ohjastama  maail¬ 
ma.  Jopa  suosittu  Ultima-roolipelisarja 
lisäsi  monen  hahmon  seurueet  vas¬ 
ta  kolmannessa  osassaan,  vuosi  The 
Hobbitin  jälkeen.  Hobitti-kirjassa  ja 
-elokuvassa  Bilbon  matkassa  kulkee 
peräti  14  muuta  henkilöä,  mahdoton 
määrä  siis.  Yksin  pelissä  ei  silti  olla: 
Thorin  seuraa  mukana.  Gandalfkin 
tulee  ja  menee  -  vähän  kuin  kirjassa. 

Kuten  aikansa  tekstiseikkailuissa, 
The  Hobbitissa  liikutaan  ilmansuun¬ 
tien  (ja  korkeussuuntien)  mukaan 
"huoneesta”  tai  ruudusta  toiseen. 
Aika-  ja  karttakompressio  onkin  seu- 
raava  asia,  jossa  peli  erkanee  muista 
medioista.  Bilbon  kotoa  kirja  ja  eloku¬ 
va  lähtevät  pitkähkölle  marssille  kohti 
Elrond-haltian  isännöimää  Riven- 
dellin  kaupunkia,  kohdaten  matkalla 
peikkoja.  Pelissä  Rivendell  on  kuiten¬ 
kin  vain  neljän  käskyn  päässä  alusta: 
Open  door,  east ,  east ,  southeast...  ”E1- 
rond  says  hello” 

Myös  pelin  ilmansuuntakäsitys 
paljastuu  erikoiseksi.  Kaakkoon  siir¬ 
ryttyään  paluu  taaksepäin  ei  aina  ta¬ 
pahdukaan  luoteeseen,  vaan  esimer¬ 
kiksi  länteen.  Useampi  ilmansuunta 
voi  myös  viedä  samaan  ruutuun,  eikä 
suoraa  paluureittiäkään  aina  ole.  Huo¬ 
maan  hortoilevani  hurjaa  vauhtia  ym¬ 
päri  Keski-Maata  -  matka  vain  tuntuu 
vievän  sinne  ja  tänne,  ei  sinne  ja  takai¬ 
sin. 

Kukkulan  yli  ja  kukkulan  ali 

Olennainen  osa  Tolkien-kokemusta 
ovat  pitkät  siirtymät  halki  eeppisten 


maisemien.  Tämä  ei  ole  vain  Jackso¬ 
nin  elokuvien  erikoisuus,  vaikka  hän 
Uuden- Seelannin  Keski-Maaksi  an¬ 
siokkaasti  kohottaakin.  Tolkienin  kir¬ 
jatkin  ovat  matkakirjoja  -  Hobitin  esi¬ 
kuvana  oli  muun  muassa  Sveitsi.  Kun 
Gandalf  ratsastaa  läpi  Rohanin  Tarus¬ 
sa  sormusten  herrasta,  Tolkien  kirjoit¬ 
taa  kuin  tuulispää.  Tällaista  matkan 
tunnetta  peli  ei  onnistu  luomaan.  Sain 
toisen  muistutuksen  siitä,  miksi  se  jäi 
aikanaan  kesken. 

The  Hobbitin  audiovisuaalinen  to¬ 
teutus  on  kuitenkin  edelleen  kelvolli¬ 
nen.  Musiikkia  ZX  Spectrum  -versios¬ 
sa  ei  ole,  vaan  eipä  sitä  ole  kirjassakaan. 
Viivagrafiikka  on  vähän  hidasta  ja  sitä 
esiintyy  vain  osassa  ruutuja,  mutta  se 


You  are  in  a  comfortable  tunnet,  like  hait 

X>OOOCTOOOOOOOOOOOOOOOOOOOOCOOOOC 


>  LOOK 
+ 


Matka  sinne  ja  takaisin  alkaa.  Muistin 
säästämiseksi  The  Hobbitin  kasettiversion 
grafiikat  on  tallennettu  koordinaatteina  ja 
piirretään  ruudulle  vektoreina.  Väripinnat 
täytetään  flood  fill  -rutiinilla  pelaajan  silmi¬ 
en  edessä.  Huomaa  ZX  Spectrumin  värira¬ 
joitusten  seuraukset  arkun  ja  oven  laidoilla 
-  Spectrumilla  kullakin  8x8-pisteen  alueella 
voi  olla  vain  kahta  väriä. 

Eikä  siinä  vielä  kaikki... 

Valitsin  pelattavakseni  The  Hobbit  -pelin  ZX  Spectrum  -version  (1982),  koska  se  oli  se 
ensimmäinen.  Aikanaan  minä  ja  epäilemättä  moni  Skrollin  lukija  on  kuitenkin  pelannut 
The  Hobbitin  Commodore  64  -käännöstä,  joten  kokeilin  sitäkin.  C64-kasettiversio  (1983) 
toisintaa  Spectrum-peliä  hyvin  uskollisesti,  Spectrumin  värirajoitusten  mukaisia  grafiikan 
täyttövirheitä  myöten.  Aloituskuva  ja  tekstin  mukana  vierivät  grafiikat  C64:ltä  tosin  puut¬ 
tuvat. 

C64:n  kasettiversiossa  käytettiin  myöhemmin  käynnistymistä  nopeuttavaa  latausoh- 
jelmaa.  Senkin  takana  on  opiskelija.  Andrew  Pavlumanolakos  kaipasi  osa-aikatyötä  ja 
vastasi  lehti-ilmoitukseen  C64-ohjelmoijan  paikasta.  Tarinan  mukaan  hän  luki  työhaas¬ 
tattelussa  vastauksia  C64:n  ohjelmointikirjasta,  johon  oli  tutustunut  vasta  junamatkalla, 
mutta  vakuutti  oppivansa  nopeasti.  Syntyi  Pavloda-kasettiturbo,  jota  käytettiin  monissa 
Melbourne  Housen  kasettipeleissä  ja  lisensoitiin  muuallekin.  Oppirahoja  tosin  maksellaan 
edelleen:  Pavloda  on  retropiireissä  hankalassa  maineessa. 

Kuusneloselle  julkaistiin  The  Hobbitista  lisäksi  levykeversio  (1985),  johon  lisättiin  mu¬ 
siikki,  enemmän  tekstiä  ja  yksityiskohtaisemmat,  levyltä  ladattavat  grafiikat  -  Beam/Mel- 
bourne  House  kun  oli  viimein  palkannut  graafikon  ja  säveltäjän.  Myös  PC-versio  muis¬ 
tuttaa  C64:n  levykeversiota,  mutta  Spectrum  ei  tätä  versiota  saanut.  Historian  oikkuna 
Hobitti  palasi  kuitenkin  lopulta  kotiin,  kun  fanit  käänsivät  levykeversion  grafiikat  Spectru- 
mille  vuonna  201 5  ( The  Hobbit  128K  edition). 

Melbourne  House  tekstiseikkaili  Keski-Maassa  vielä  peleissä  Lord  of  the  Rings: 
Game  One  /  The  Fellowship  of  the  Ring  (1986),  The  Shadows  of  Mordor  (1987) 
ja  Crack  of  Doom  (1989).  Hobitin  tyyliin  pelien  mukana  tuli  Taru  sormusten  herrasta 
-trilogian  kirja.  Nämä  pelit  eivät  tosin  enää  yltäneet  The  Hobbitin  kulttimaineeseen.  Oli 
tullut  pointVdick-seikkailujen  vuoro. 


The  Hobbitin  C64:n  kasetti-  (vas.)  ja  levykeversio.  Oikealla  Spectrumin  epävirallinen  128K-versio. 


on  ikäisekseen  sympaattista  ja  vastaa 
karkeasti  Tolkienin  kirjan  harvakseen 
kuvitettua  tyyliä.  Peli  onkin  elämykse¬ 
nä  lähempänä  kirjaa  kuin  elokuvaa. 

Heikkouksissa  piilee  myös  vah¬ 
vuuksia:  peli  ei  yritäkään  olla  lineaari¬ 
nen  kirjamukaelma,  vaan  tapahtumia 
voi  lähestyä  monessa  järjestyksessä. 
Eteneminen  eri  suuntiin  paljastaa 
vinkkejä,  joihin  täytyy  palata  aiem¬ 
missa  ruuduissa.  Esimerkiksi  ne  pei¬ 
kot  voi  tosiaan  ohittaa,  mutta  niiden 
luokse  on  syytä  palata.  Myös  ympä¬ 
röivä  maailma  elää:  päivä  vaihtuu, 


tietokonehahmot  liikkuvat  omia  aiko¬ 
jaan  ja  tappelevat  keskenään,  Thorin 
lauleskelee. 

Kolme  vuosikymmentä  elokuvallista 
pelikerrontaa  olikin  sotkenut  ajatukse¬ 
ni.  The  Hobbitia  ei  voi  pelata  2010-lu- 
vun  mentaliteetilla.  Kulttuurishokin 
jälkeen  käänsin  aivoni  kesään  ’86  ja 
yritin  uudestaan.  Kaivoin  esiin  ruu- 
tupaperilehtiön,  hidastin  vauhtiani  ja 
aloin  piirtämään  karttaa.  Näinhän  sitä 
ennen  pelattiin  -  se  mikä  teknisesti 
uupui,  korvattiin  mielikuvituksella  ja 
paperilla. 


Historiallista  revisionismia 

Rivendelliin  saavuttaessa  Jacksonin 
elokuvatkin  alkavat  irtaantua  kirjasta. 
Pelastus  peikoilta  tulee  odottamat¬ 
tomalta  suunnalta,  ja  sudet  jahtaavat 
seuruetta  ennenaikaisesti.  Isoimpa- 
na  asiana  kirjan  sivulauseessa  kerran 
mainittu  Azog-örkki  on  nostettu  elo- 
kuvasarjan  keskeiseksi  hahmoksi  Taru 
sormusten  herrasta  -teoksen  liitteiden 
sekä  kirjailijan  pojan  Christopher  Tol¬ 
kienin  koostaman  History  of  Middle- 
earth ,  Voi  XII  -kirjan  (1996)  taustatie¬ 
tojen  perusteella. 

Jälkimmäinen  kirja  julkaistiin  vasta 
14  vuotta  The  Hobbit  -pelin  jälkeen, 
joten  Azog-kohtauksia  pelissä  ei  ole. 
Pelin  edetessä  vakuutuin  sen  sijaan  sii¬ 
tä,  että  Hobitti-kirjan  lukeminen  pelin 
rinnalla  on  kuin  onkin  hyvästä  -  kir¬ 
jasta  kumpuaa  paitsi  olennaisia  vink¬ 
kejä  pelissä  etenemiseen,  myös  tarinan 
tunnelma.  Peli  ei  ole  mikään  läpihuu- 
tojuttu  kirjankaan  kanssa,  sen  verran 
työlääksi  se  on  sovitettu. 

Jacksonin  elokuvarevittely  ei  to¬ 
sin  ole  täysin  vailla  esikuvia  Tolkien- 
maailmassa.  Keski-Maa  kehittyi  ker¬ 
roksissa  koko  Tolkienin  elinajan  ja 
kirjallisuustutkimuksen  sekä  osittaisen 
luovan  työn  kautta  myös  Christopher 
Tolkienin  käsissä  seuraavina  vuosi¬ 
kymmeninä.  Jo  alkuperäinen  Taru  sor¬ 
musten  herrasta  -kirja  muutti  joitakin 
asioita,  joista  Hobitissa  kirjoitettiin. 

Tolkien  korjaili  teoksiaan  myös  jälki¬ 
käteen,  kuin  George  Lucas  konsanaan. 
Melbourne  Housen  peli  perustuukin 
The  Hobbit  -kirjan  vuoden  1951  lai¬ 
tokseen,  jossa  etenkin  Klonkku-lukua 
on  muokattu  yhteensopivammaksi 
Tarun  sormusten  herrasta  kanssa.  Peli 
muuttaa  tätä  kohtausta  entisestään 
tehdäkseen  siitä  yllätyksellisemmän. 
Vuoden  1937  lukija  ei  tunnistaisi 
omakseen. 

Hobitti- elokuvat  eroavat  kuitenkin 
kirj  aesikuvastaan  poikkeuksellisen 
suuresti  -  ja  siten  myös  pelistä.  Elo- 
kuvatrilogian  edetessä  irtiottojen  tahti 
sen  kuin  kiihtyy.  Esimerkiksi  pelissä 
haltiasoturi  Tauriel  ei  elokuvan  tapaan 

piekse  örkkejä  Metsävirta-joella.  Syy¬ 
kin  on  yksinkertainen:  kirjassa  kun  ei 
ole  Taurielia  lainkaan  (Jackson  keksi 
hahmon),  eikä  edes  örkkejä  Metsävir- 
ralla. 

Siinä  missä  kirjan  lukeminen  on 
The  Hobbitia  pelatessa  hyvästä,  elo- 
kuvatietämyksestä  on  lähinnä  haittaa. 

Varhainen  keinomaailma 

The  Hobbit  -pelin  kehittäjät  eivät 
olleet  ajalle  tyypillisiä  itseoppineita 
makuuhuonekoodareita,  vaan  poik¬ 
kitieteellinen  joukko  yliopisto-opiske¬ 
lijoita.  Tämä  näkyy  kunnianhimoisen 
pelimoottorin  oliopohjaisuudessa  ja 
fysiikkamallinnuksessa:  kaikki  esineet 
ja  otukset  ovat  teknisesti  olioita,  joilla 
on  määrätyt  ominaisuudet,  kuten  si¬ 
jainti,  koko  ja  paino.  Pelissä  voi  yrittää 
hyökätä  vaikka  kuollut  kääpiö  aseena, 
koska  ruumis  on  esine  muiden  jou¬ 
kossa.  Myös  hahmojen  reaktiot  vaih- 
televat  -  välillä  Gandalf  kenkkuilee  ja 
kieltäytyy  auttamasta. 

Tekstiä  tulkitsevassa  paperissakin  on 
yritystä.  Se  tukee  käskyjen  ketjuttamis¬ 
ta  ja  jopa  adverbejä.  Tämä  on  pätevä 
komento:  say  to  Gandalf  ,}read  curious 
map”  then  Open  round  green  door  gent- 
ly  and  quickly  follow  Gandalf  Sanaston 


rajat  tulevat  silti  usein  vastaan  ja  suuri 
osa  peliajasta  kuluu  sen  miettimiseen, 
miten  käskyt  muotoillaan.  Se  1980-lu- 
vulla  uupunut  ohjekirja  onkin  tullut 
tarpeeseen.  Kirjoittamista  haastaa  myös 
ZX  Spectrumin  outo  näppäimistökö  - 
giikka:  delete  (askelpalautin)  tyhjentää 
rivin  ja  0  (tai  nuoli)  poistaa  merkin. 
C64-versio  on  tässä  normaalimpi. 

Monipuolisesta  pelimaailmasta  kielii 
myös  pelin  taipumus  tapattaa  otuksia 
keskinäisissä  tappeluissa  jo  ennen  pe¬ 
laajan  saapumista.  Varhaisessa  peliver- 
siossa  tätä  tapahtui  liiankin  hätäisesti, 
ja  joitakin  erehdyksiä  korjattiin  pelin 
1.1 -versiossa.  Tähän  päivitykseen  oli 
kuitenkin  perimätiedon  mukaan  lip¬ 
sahtanut  vieläkin  pahempi  virhe:  sitä 
ei  voinut  pelata  läpi.  Versio  1.2  korjasi 
tämän,  mutta  ohjekirjaan  jätettiin  silti 
pahoittelut  bugeista. 

Pelimoottorin  ansiosta  pelikerrat 
ovat  harvoin  samanlaisia  ja  ratkaisuun 
on  monta  tietä.  Kun  soppaan  lisätään 
vielä  varsin  vapaa  liikkuvuus,  pelimat- 
ka  sinne  ja  takaisin  on  väistämättä  eri¬ 
lainen  kuin  kirjassa  tai  elokuvissa.  The 
Hobbit  -peli  poikkeaa  jopa  monista 
aikansa  tekstiseikkailuista.  Osuvampi 
vertailukohta  saattaisivatkin  olla  tieto - 
koneroolipelit. 


Odottamaton  matka 

Hobitti-kirjan  lukijalle  sekä  peli  että 
elokuvasarja  tarjoavatkin  kosolti  yllä¬ 
tyksiä.  Elokuvissa  niitä  tulee  kolmesta 
suunnasta.  Kaksi  on  ymmärrettäviä: 
kirjaa  on  laajennettu  muun  Tolkien- 
mytologian  materiaalilla  ja  ohuesti 
kuvailtuja  kohtauksia  on  täydennetty. 
Harmillisesti  useita  kirjan  tapahtumia 
on  lisäksi  muutettu  -  tätä  on  vaikeam¬ 
pi  sulattaa.  Filmien  13-25  minuutilla 
pidennetyt  Extended  Edition  -versiot 
eivät  sentään  tilannetta  enää  juuri  pa¬ 
henna,  mutta  Taru  sormusten  herrasta 
-elokuvat  olivat  kyllä  kokonaisuutena 
onnistuneempia. 

Peliä  myytiin  kirjan  kanssa,  joten 
myös  pelin  kohtauksia  on  muokattu 
haasteen  säilyttämiseksi.  Sen  yllätykset 
ovat  kuitenkin  enimmäkseen  seuraus¬ 
ta  ajan  teknisistä  rajoituksista  ja  pienen 
tekijätiimin  amatöörimäisyydestä  tari¬ 
nankerronnassa.  Suurin  ero  tulee  siitä, 
miten  lineaarinen  kirja  on  sovitettu 
vapaasti  kuljettavaksi  maailmaksi. 
Teknistä  suoritusta  voi  edelleen  pitää 
kiitettävänä,  mutta  pelilliset  valinnat 
eivät  ole  täysin  kestäneet  aikaa. 

The  Hobbit  -peli  ei  nimittäin  ole 
niinkään  seikkailu,  vaan  harhailu.  Saa¬ 
dessani  pelin  suuntakäsityksestä  ot- 

teen  aloin  hahmottamaan  kuinka  kei¬ 
notekoisen  vaikea  se  on.  Esimerkiksi 
Sumuvuorille  päästäessä  matkaan  tu¬ 
lee  kaipaamaani  pituutta,  mutta  lähin¬ 
nä  siksi,  että  identtinen  ruutu  toisensa 
jälkeen  tulee  vastaan  satunnaisen  tun¬ 
tuisissa  ilmansuunnissa.  Kartan  piirtä¬ 
misen  jälkeen  matka  kutistuu  ja  pelin 

Lataa  ja  varmista  - 
kasettipeli  PC:lle 

Retroharrastuksessa  autenttisuuden  kaipuu 
vaihtelee.  Minulle  The  Hobbitin  kohdalla  tun¬ 
tui  tärkeältä  pelata  ZX  Spectrum  -versiota, 
vaikka  peli  oli  tuttu  Commodore  64:ltä.  Sen 
sijaan  joillekin  niin  rakkaat  kuvaputkijuovat 
tai  alkuperäisrauta  eivät  tuntuneet  tärkeil¬ 
tä.  The  Recreated  ZX  Spectrum  -uusionäp- 
päimistöä  (s.  34)  sentään  kokeilin,  kivuliaan 
hetken.  Toimihan  se. 

Nostan  hattua  kaikille,  jotka  ovat  läpäis¬ 
seet  pelin  autenttisilla  kuminäppäimillä. 
Teitä  kovempaa  kastia  ovat  vain  Spectrum 
Vega(+):lla  tekstiseikkailleet.  Minun  koh¬ 
dallani  aika  oli  tehnyt  tehtävänsä.  Terävä 
led-näyttö  ja  moderni  näppäimistö,  niistä 
on  hyvä  tekstiseikkailuni  tehty.  Luenhan  kir¬ 
jatkin  Kindlellä  kellastuneen  paperin  sijaan. 
Taustalle  vielä  soimaan  The  Hobbit:  An 
Unexpected  Journey  -elokuvamusiikki 
Spotifysta  ja  elämys/pyhäinhäväistys  on  täy¬ 
dellinen. 

Yksi  asia  tuntui  silti  tärkeältä:  pelin  lataa¬ 
minen  alkuperäiseltä  medialta.  Fyysinen  yh¬ 
teys  vanhan  pahvilaatikon  ja  magneettisen 
tallennusvälineen  sekä  modernin  pelikoneen 
välillä  tuntui  olennaiselta  linkiltä  ajan  virtaan. 
Peli  pitäisi  siis  siirtää  C-kasetilta  PC:lle,  jossa 
odotteli  maksuton  FUSE-emulaaattori  (. Free 
Unix  Spectrum  Emulator,  fuse-emulator. 
sourceforge.net)  ja  vaihtoehtona  maksullinen 
Spectaculator  (spectaculator.com)  -  jälkim¬ 
mäisen  kokonäyttötila  on  mieleeni. 

Kerroimme  Skrollissa  201 7.4  kuinka  temp¬ 
pu  tehdään  C64-peleille.  Samat  välineet  kel- 
paavat  myös  ZX  Spectrumin  tapauksessa. 
Tosiharrastajalla  on  toki  lukupääsäädetty 
kasettiasema  ja  rensselit,  mutta  usein  vä- 
hempikin  riittää.  Tarvitaan  jokin  kasettisoitin 
sekä  kaapeli  sen  ääniulostulon  ja  PC:n  väliin. 
Esimerkiksi  3,5  millimetrin  kuulokeulostulon 
liittämiseksi  tietokoneen  3,5  millin  kuuloke- 
mikrofoni-yhdistelmäliittimeen  tarvitaan 
TRS-TTRS-kaapeli,  kuten  Rode  SC4  tai  SC7. 

Itse  käytin  soittimena  König  FIAV-CA10 
-kasettimuunninta,  mutta  mikä  tahansa 


läpäisee  minuuteissa.  Mahtuu  sekaan 
toki  myös  hyviä  aivopähkinöitä. 

Tässä  lieneekin  yksi  1980-luvun 
tietokonepelien  suurimpia  vitsauksia. 
Rajallisen  muistin  ja  pienten  projek- 
titiimien  vuoksi  aidosti  laajat  pelit 
olivat  harvassa.  Monet  vanhat  pelit 
tuntuvat  pitkiltä  lähinnä  siksi,  että  ete- 


mankka  kelpaa,  kunhan  megabassot  ja  muut 
äänenparannukset  saa  pois  päältä.  Soittimen 
äänenvoimakkuus  ei  saa  lyödä  yli:  aloita  60 
prosentista  ja  kokeile.  Tietokoneen  päässä 
mikrofoniasetukset  tarvitsevat  myös  huomio¬ 
ta:  Windowsin  "enhancements"  tulee  kytkeä 
pois  ja  mikrofonipään  äänenvoimakkuutta 
voi  säätää  tarvittaessa  (70-80  prosentin  taso 
tuntui  tällä  kertaa  parhaalta). 

Tämän  jälkeen  kasetti  soitetaan  ja  tallen¬ 
netaan  äänitiedostoksi.  Käytin  tähän  Auda- 
citya  (audacityteam.org),  koska  sen  visu¬ 
alisoinnit  helpottavat  äänenvoimakkuuden 
haarukointia.  On  tärkeää,  että  ääni  on  voima¬ 
kasta  lyömättä  silti  keltaiselle  tai  punaiselle 
(liian  korkea  soittimen  äänenvoimakkuus), 
eikä  myöskään  "hiljaisissa"  hetkissä  näy 
liikaa  häiriötä  (kenties  turhan  korkea  mikro¬ 
fonin  äänenvoimakkuus).  Effect  >  Normalize 
-tehosteella  voi  avittaa  ongelmatapauksia. 

Äänite  tallennetaan  häviöttömänä  tie¬ 
dostona,  esimerkiksi  WAV-muodossa.  Sitten 
WAV-äänitiedosto  muunnetaan  .tzx-kaset- 
tinäköistiedostoksi,  jonka  Spectrum-emu- 
laattorit  osaavat  avata.  Tähän  soveltuu 
maksuton  MakeTZX-ohjelma,  jolla  voisi 
myös  tallentaa  sen  äänen  (ramsoft.bbk.org. 
omegahg.com/maketzx.html).  Fluomaa,  että 


neminen  vaati  yksitoikkoista  yritystä  ja 
erehdystä.  Ultiman  kaltaiset  todelliset 
megapelit  olivat  harvassa  -  siihen  ylis¬ 
tettyyn  kastiin  The  Hobbit  ei  yllä.  & 

The  Hobbit  -kirja  ja  -peli  maksutta  In¬ 
ternet  Archive  -verkkokirjastossa:  skrol- 
li.fi/numerot 


ohjelma  ja  valinnainen  graafinen  käyttöliitty¬ 
mä  asennetaan  erikseen. 

The  Hobbitin  tapauksessa  MakeTZX:n  va¬ 
kioasetukset  toimivat,  kun  sopiva  tallennuk¬ 
sen  äänenvoimakkuustaso  oli  löytynyt.  Ää¬ 
nenvoimakkuudesta  vanha  kasetti  oli  tosin 
varsin  kranttu.  Pelin  näköistiedostojen  lataus 
keskeytyi  pitkään  virheeseen  tai  aloituskuvan 
pimenemiseen.  Kasetti  taipui  lopulta  noin 
tusinan  yrityksen  ja  erehdyksen  jälkeen,  ja 
toimiva  näköistiedosto  saatiin  talteen. 

Commodore  64  -puolella  VVAV-PRG-  ja 
AudioTap-ohjelmat  eivät  millään  saaneet 
Pavloda-turbottua  The  Hobbitia  PC:lle.  Yritin 
lukuisia  eri  asetuksia,  Audacitylla  ja  suoraan 
nauhoittamalla,  eri  soittimiakin.  Lopulta  ko- 
mentorivityökalu  TAPir  (tapir.sourceforge. 
net)  onnistui.  Myös  tallennuksen  hertsimää- 
rän  selvä  laskeminen  oli  tarpeen  (22  050 
Hz)  -  nostaminen  tällä  kertaa  vain  pahen¬ 
si  asiaa.  Käytin  TAPCIeania  ja  FinalTAPia 
(subchristsoftware.com/finaltap.htm)  ää¬ 
nitteen  debuggaukseen  ja  puhdistamiseen, 
joskin  TAPir-äänite  toimi  sellaisenaankin,  kun 
hyvät  asetukset  löytyivät. 

Kulttuuri 


•"Tai  ainakin  se  on  minulle 
selkeää  ja  hyvin  kommentoitua. 


tunut  Areenaan  pysyvämmin,  minkä 
myötä  niin  suomalaisesta  pelialasta 
kiinnostuneille  kuin  ylipäätään  make¬ 
an  nörttikomedian  ystävillekin  riittää 
makeita  4-8  minuutin  ryöpsähdyksiä, 
joista  kannattaa  nauttia  yhdessä.  Jos 
sarjaa  katsotaan  ahkerasti  Yle  Areenan 
kautta,  Yle  saattaa  suostua  toisenkin 
kauden  tekemiseen. 

Ja  mitäs  siellä  10- vuotisjuhlissa  teh- 
tiinkään?  Juteltiin  pelialasta,  juoruttiin 
sekä  tingattiin  tositarinoita  sarjakuvan 
ja  nettisarjan  takaa.  Kuka  kukin  on, 
ja  tapahtuiko  jotain  tällaista  oikeasti? 
Mutta  niitä  paljastuksia  ette  tästä  voi 
lukea,  sori  siitä. 

Mikä  muuten  oli  Mihan  visio  sarjik- 
seen  ja  sarjaan? 

-  Keksiä  niin  paskoja  vitsejä  kuin 
voin. 

Siinä  hän  onnistui  hienosti.  Kannat¬ 
taa  etsiä  pääsiäismunia  vaikka  ruutu 
kerrallaan!  & 


Miha  Rinne:  Matkailua  pelialalla 

244  sivua 

ISBN:  978-952-67813-3-4 
Kustantaja:  Lehmäoja,  2013 
Lisätietoja:  peliala.wordpress.com 

Bitwisards  -  nuoret  gurut  kyberava¬ 
ruudesta 

Yle  Areena:  areena.yle.fi/1  -3623944 


Sarjakuvan  synttärit 

Vuosikymmen 
matkailua 
pelialalla 


hemmo”,  joka  pohjautuu  brittiläiseen 
pelinkehittäjä  Jeff  Minteriin.  Harva 
tekee  huumoria  näin  umpimustalla 
pensselillä. 

Nettisarjakuva  sai  vuosien  mittaan 
niin  paljon  faneja,  että  Rinne  onnistui 
muuntamaan  kulttisuosion  joukkora- 
hoituspotiksi.  Sen  turvin  hän  pystyi 
viemään  tarinaa  eteenpäin  ja  paina¬ 
maan  sen  oikeaksi  sarjakuva- albumik¬ 
si.  Sitä  on  vielä  muuten  jonkin  verran 
saatavilla  sarjakuvakaupoista,  ainakin 
Turun  sarjakuvakaupasta. 

Televisiosta  tuttu 

Albumi  innoitti  edelleen  Ylen  luomaan 
sen  pohjalta  erinomaisen  Bitwisards 
-  nuoret  gurut  kyberavaruudesta  -net¬ 
tisarjan,  jota  ainakin  allekirjoittanut 
pitää  yhtenä  hauskimmista  Ylen  tuo¬ 
tannoista  ikinä.  Ei  tietenkään  siksi,  että 
meikäkin  pääsi  cameo-rooliin.  Ylen 
mittakaavassa  mitättömällä  budjetilla, 
tiukalla  aikataululla  ja  pienellä  tiimil¬ 
lä  toteutettu  11 -jaksoinen  sarja  teh¬ 
tiin  suoraan  Yle  Areena  -tuotannoksi. 
Jaksot  ovat  lyhyitä,  tiukasti  käsikirjoi¬ 
tettuja  rysäyksiä,  joissa  yhdistyy  mai¬ 
nio  livenäyttelytyö  animaatioihin  ja 
huomaamattoman  nerokkaisiin  CGI- 
efekteihin. 

Netti-tv-tuotannossa  tähdet  asettui¬ 
vat  napakymppimäisesti  kohdalleen, 
ja  olihan  se  Yleltä  hieno  veto.  Alkuun 
se  oli  tosin  budjettisyistä  katsottavissa 
vain  rajoitetun  aikaa.  Nyt  se  on  palau¬ 


Teksti:  Jukka  O.  Kauppinen 
Kuvat:  Jukka  O.  Kauppinen, 
Yle,  Miha  Rinteen  sarjakuva 


Tampereella  vietettiin  syksyllä 
myös  vähän  erilaiset  peliala- 
bileet.  Sarjakuvataitelija  ja  pit¬ 
kän  linjan  pelikehittäjä  Miha  Rinne 
näet  ryhtyi  vuosikymmen  sitten  pur¬ 
kamaan  ammattiturhaumiaan  verkko - 
sarjakuvaksi.  Syntyi  teos,  joka  kuuluu 
jokaisen  pelintekijän  ja  peliharrastajan 
hyllyyn:  Matkailua  pelialalla. 

Pelialasarjis  avaa  näkökulmaa  liian¬ 
kin  tuttuun  elämään,  jossa  pomot  ovat 
tyhmiä  tai  rasittavia,  kollegat  outoja  ja 
aikataulut  epärealistisia.  Sarjakuvan 
tarinoita  voi  siirtää  lähes  sellaisenaan 
mille  tahansa  muulle  alalle,  eivätkä  ne 
osu  koskaan  kovinkaan  kauas  maalis¬ 
taan.  Tarinat  ovat  mustuudessaan  niin 
universaaleja,  niin  osuvia. 


Ei  niin  pientä  pilaa  ettei... 

Rinteelle  itselleen  sarjakuva  oli  pitkän 
uran  kokemusten  ja  turhaumien  pur¬ 
kamista  mustan  huumorin  keinoin. 
Rinne  oli  aikoinaan  mukana  jo  siinä 
ensimmäisessä  aallossa,  kun  suomalai¬ 
nen  peliala  yritti  pinnistellä  1990-lu- 
vun  alussa  kohti  ammattimaista  toi¬ 
mintaa.  Se  ei  ollut  kuitenkaan  helppoa 
eikä  etenkään  rahakasta,  eivätkä  tari¬ 
nat  toimistolla  asuvista  pelinkehittäjis- 
tä  ole  mitään  satuja.  Vaan  eipä  elämä 
ollut  aina  herkkua  myöhemminkään, 
edes  ulkomailla,  eikä  aina  nykyään¬ 
kään. 

Matkailua  pelialalla  kasvoi  kulttite- 
okseksi  siksikin,  että  se  oli  liiankin  us¬ 
kottava.  Rinne  alleviivaa,  että  tarina  on 
fiktiivinen,  mutta  lukijat  tietävät,  että 
se  pursuaa  tapahtumia,  jotka  ovat  saat¬ 
taneet  tapahtua  Rinteelle  tai  tämän  tut¬ 
taville.  Sen  hahmoilla  saattaa  olla  esi¬ 
kuvia  tai  inspiraatioita.  Vaikka  ne  eivät 
olisi  totta,  ne  voisivat  olla.  Siksi  vuosi¬ 
kymmenen  ajan  luotu  sarjakuvallinen 
tarina  toimii,  koukuttaa  ja  naurattaa. 

Vaan  onhan  se  myös  hirveän  mus¬ 
taa  kerrontaa.  Kuten  puolisoni  totesi, 
”ainoa  mukava  tyyppi  on  se  lammas- 

Kotimikroilun  alkuajat  oli¬ 
vat  antoisaa  aikaa.  Oman 
tietokoneen  kanssa  kelpasi 
pelmuta,  etenkin  kun  peliha- 
nat  aukesivat.  Jostain  niitä 
kopiopelejä  löytyi  yllin  kyllin, 
vaikka  käytössä  ei  ollut  kuin 
kasettiasema  ja  Turbo+. 

Enimmäkseen  kamaliahan  ne 
pelit  olivat,  vaan  eivät  sen¬ 
tään  kaikki.  Choplifter ,  Dig 
Dug ,  Q*Bert ,  Stix ,  Attack  of  the  Mu- 
tant  Camels ,  Spy  Hunter ,  H.E.R.O. , 
Raid  on  Bungeling  Bay ,  Jumpman  ja 
monet  muut  varhaiset  pelit  tulivat  tu¬ 
tuksi  meilläkin  päin.  Vaikka  sukelsin 
pelimereen  valtaosin  aivan  sokkona, 
jälkikäteen  on  ollut  hauska  huoma¬ 
ta,  miten  monet  pelaamistani  peleistä 
osoittautuivat  muuallakin  arvoste¬ 
tuiksi  klassikoiksi.  Vaikka  useat  silloi¬ 
sista  peleistä  ovat  jo  unohtuneet,  aina 
joskus  mieleen  pilkahtaa  säväyksiä 
joidenkin  pelien  aivan  tietynlaisesta, 
erikoisesta  tunnelmasta.  Esimerkik¬ 
si  Miner  2049erin ,  0'Rileys  Minen  tai 
Hover  Bovverin  tunnelmaan  sukelsi  ja 
eläytyi  niin  vahvasti,  että  ne  muistaa 
edelleen  kirkkaasti  vuosikymmeniä 
myöhemminkin,  vaikkeivät  ne  mitään 


osa  VII:  englannin  kielen 
tietoteknistä  opiskelua 


Teksti:  Jukka  O.  Kauppinen 
Kuvat:  Susanna  Rantanen,  Mobygames, 
Llamasoft,  JPL  /  VVikimedia  Commons 

Hobittija  muita  epämääräisiä  muistoja. 


Hover  Bovver. 


ikiklassikkoja  olleetkaan.  Maailma  on 
nyt  kovin  erilainen,  mutta  toivottavasti 
myös  nykyisin  nuoret  pelaajat  kohtaa¬ 
vat  pelejä,  joita  kelpaa  muistella  myö¬ 
hemminkin.  Tosin  verkossa  toimivien 
mobiilipelien  retropelaaminen  voi  olla 
vähän  vaikeaa  30  vuoden  kuluttua. . . 

Oh  peleillä  syvempääkin  merkitystä. 
Jostain  syystä  tykästyin  tekstiseikkai- 
luihin,  vaikka  ne  olivat  kovin  vaikeasti 
ymmärrettäviä  ja  pelattavia.  Hatarat 
muistikuvat  kertovat  sekä  pelkästään 
tekstipohjaisista  että  alkeellisella  gra¬ 
fiikalla  varustetuista  peleistä,  joiden 
parserit  eivät  kummoisia  olleet.  Par- 
serilla  tarkoitetaan  tässä  yhteydessä 
siis  eräänlaista  komentotulkkia,  joka 
käänsi  pelaajan  kirjoittamat  komennot 
ja  lauseet  pelin  ymmärtämiksi  käs¬ 
kyiksi.  Muun  muassa  Channel  8  Soft¬ 
ware,  Delta  4  ja  Adventure  Internatio¬ 
nal  muistuvat  näin  jälkikäteen  mieleen 
firmoina,  joiden  tuotteita  yritin  ym¬ 
märtää  lähes  epätoivoisen  sitkeästi.  Ne 
eivät  tuntuneet  silloinkaan  aivan  yk- 
köspeleiltä,  mutta  seikkailunhalu  voitti 
laadunvalvonnan. 


Ne  oikeasti  todella  hyvät  seikkailu- 
pelitalot,  kuten  Level  9  Computing  ja 
Infocom,  puolestaan  tekivät  niin  valta¬ 
via  ja  monimuotoisia  seikkailuja,  ettei 
niitä  ymmärtänyt  kovinkaan  hyvin. 
Kielenkäyttö  oh  niin  rikasta  ja  väri¬ 
kästä,  ajatuksenkulut  niin  kinkkisiä  ja 
tehtävät  niin  kurvikkaita,  ettei  sen  ajan 
kielikylvytön  kaveri  oikein  tajunnut, 
vaikka  yritystä  riitti.  Kysykääpä  minul¬ 
ta  Hitchhikersista.. . 

Kirkkaimmat  tämän  aikakauden 
muistot  liittyvät  Melbourne  Hou¬ 
sen  The  Hobbitiin  (lisää  pelistä  s.  58). 
Vuonna  1982  julkaistu  tekstiseikkai- 
lu  oh  kaiketi  ensimmäinen  virallinen 
Taru  sormusten  herrasta  -peli.  En- 


64  5KRDLLI  2018.4 


simmäinen  epävirallinen  muuten  oli 
suomalainen  LORD ,  josta  voi  lukea 
tarkemmin  Retro  Rewind  -lehden  yk- 
kösnumerosta.  Hobbitin  taustalla  oli 
tuttu  kirja  tarinoineen  ja  hahmoineen, 
joten  minulla  oli  sentään  jonkinlainen 
käsitys  siitä,  mitä  pitäisi  tehdä.  Ei  se 
silti  ollut  helppoa,  ja  jälkikäteen  onkin 
ollut  lumoavaa  lukea  kuinka  teknisesti 
vallankumouksellinen  Veronika  Meg- 
lerin  seikkailu  olikaan.  Omin  päin  kul¬ 
jeskelevat  sivuhenkilöt,  mutkikkaita 
englanninkielisiä  lauseita  ymmärtävä 
parseri  ja  pelaajasta  riippumatta  jopa 
yllättäviin  suuntiin  etenevät  tapahtu¬ 
mat  ovat  jälkikäteen  hatunnoston  ar¬ 
voisia.  Ai,  että  Gandalf  saattaa  kuolla 
taistelussa  kiviörkkejä  vastaan?  No, 
nämä  hienoudet  menivät  sivu  suun, 
kun  painiskelin  sanakirjan  kanssa  ja 
yritin  ymmärtää.  Thorin  se  vain  lauloi 
kullasta  ja  Gandalf  has  arrived. 

Muistikuvat  eivät  enää  kerro,  miten 
tarinan  kanssa  lopulta  kävi.  Pääsikö 
hobittini  Lohikäärmevuorelle  vai  ei? 
Sen  ainakin  muistan,  että  lopulta  pää¬ 
sin  pakoon  haltioiden  (?)  vankisellistä 
ja  seilasin  tynnyrissäni  jokea  pitkin. 
Siihenkin  saakka  pääseminen  oli  ol¬ 
lut  työlästä  muun  muassa  siksi,  että 
minulla  ei  ollut  vielä  omaa  televisiota. 
Pelitunnit  olivat  arvokkaita,  kun  kone 
oli  kiinni  olohuoneen  televisiossa  ja 
Hobbitin  lataaminen  kasetilta  kesti 
30-45  minuuttia.  Lopuksi  tallensin 
tilanteen  kasetille,  kun  muu  perhe  ha¬ 
lusi  katsoa  ohjelmia.  Pelaamisessa  oli 
rajoitteita,  mutta  siksi  niitä  hetkiä  niin 
kovin  arvostikin.  Elämästä  tuli  muuten 
aika  helppoa  siinä  kohtaa,  kun  Kuus- 
nelonen  sai  lopulta  kaverikseen  oman 
matkatelevision  ja  muutimme  kaikki 
kolme  minun  huoneeseeni. 

Vaikka  tekstiseikkailut  vaikeita  oli¬ 
vatkin,  ne  ja  tietokonepelit  ylipäätään 
olivat  siihen  maailmanaikaan  kaikkein 
parhaita  kielenoppimisvälineitä.  Eng¬ 
lanninkielistä  kirjallisuutta  tai  lehtiä  ei 
ollut  laajalti  saatavilla,  eikä  televisios¬ 
takaan  saanut  nykytyylistä  kielikylpyä. 
Pelit  kiinnostivat,  samoin  lukeminen. 
Tietokoneilu  ja  tekstiseikkailut  -  siis 
nykyinen  interaktiivinen  fiktio  -  oli¬ 
vatkin  hieno  yhdistelmä. 

Peräkylän  pennut 
tekniikan  ihmeiden  parissa 

Nyt  tyylitön  loikka  toiseen  aiheeseen. 
Ylä-Savon  perukat  eivät  olleet  erityisen 
tekniikkahenkistä  aluetta.  Pienissä  ky¬ 


lissä  ja  ainoassa  kaupungissamme  asui 
jonkin  verran  intoilijoita  ja  rakenteli- 
joita,  mutta  mitään  laajaa  rakentelija- 
yhteisöä  meillä  ei  ollut.  Tai  en  ainakaan 
tiennyt  sellaisen  olemassaolosta.  Yksi 
innokas  näpertäjä  kuitenkin  löytyi.  Me 
muut  mikropojat  pihisimme  intopiu- 
keina  valmismikrojen  parissa,  mutta 
Lanttu  oli  oman  tiensä  kulkija.  Hän 
oli  ohjelmoija  ja  elektroniikkaharras- 
taja,  joka  oli  löytänyt  oman  polkunsa 
jo  Sinclair  ZX80/ZX81:n  aikakaudella. 

Vaikka  Sinclairit  olivatkin  kovin  ra¬ 
jallisia  mikroja,  sähköä  ja  bittejä  nekin 
tottelivat.  Pelien  ja  ohjelmien  vaihto - 
rinkikin  taisi  jotenkin  toimia.  Mutta 
Sinclairien  jälkeen  Lanttupa  ei  siirty¬ 
nytkään  valtavirran  commodorismiin, 
vaan  joihinkin  aivan  outoihin  laittei¬ 
siin,  joiden  nimet  eivät  ole  säilyneet 
muistipiireissäni  vuosikymmenten  yli. 
Jotain  laatikkomaisia  koneita  ne  oli¬ 
vat,  rumia  ja  outoja,  ehkä  jopa  raken- 
nussar joista  itse  kasattuja.  Ei  sellaisia 
kellään  muulla  ollut.  Lantun  erilaiset 
rakenteluprojektit  olivatkin  aina  jän¬ 
nittäviä,  samoin  kuin  hänen  autonsa 
vähän  myöhemmin. 

Muinaisimmat  mikroharrastajathan 
rakensivat  koneensa  itse,  ja  esimerkik¬ 
si  varhaiset  Applen  kotimikrot  olivat 
nimenomaan  rakennussarjoja.  Radio 
Shackin  ja  muiden  valmistajien  tee-it- 
se-koneesi-mallistot  olivat  suuremmas¬ 
sa  maailmassa  äärimmäisen  suosittuja, 
mutta  ei  niitä  ainakaan  meidän  savoisil- 


Rakennussarjana  myytävät  Telmac  1800  -koti¬ 
mikrot  olivat  kaikki  erilaisia  yksilöitä,  sillä  raken¬ 
tajat  näpersivät  vakiokomponenttien  ympärille 
omanlaisensa  kuoret  ja  tekniikan.  Pelimuseosta 
löytyvä  Raimo  Suonion  Telmac  onkin  aivan  toi¬ 
senlainen  rakennelma. 

la  rajoillamme  muistaakseni  nähty,  ellei 
jossain  sitten  ollut  elektroniikkaharras- 
tajien  salaista  datausrinkiä. 

Toisaalta  Suomen  pelimuseostakin 
löytyvä,  ensimmäinen  suomalainen 
kaupallinen  tietokonepeli  Chesmac 
todistaa,  kuinka  aktiivisesti  tätä  tou¬ 
hua  on  meilläkin  harrastettu.  Telmacin 
erilaiset  mallit,  mukaan  lukien  1800, 
olivat  Wikipedian  mukaan  1970-luvun 
lopulla  Suomen  yleisimpiä  kotimikro¬ 
ja,  mutta  meillä  ei  sellaisesta  tiedetty 
mitään.  Telmacien  yleisyys  avautui 
meikäläisellekin  vasta  aivan  äskettäin, 
kun  partaelektroniikkasetien  yhdis¬ 
tyksen  kokouksessa  nämä  todelliset 
digineoliittikauden  herrat  muistelivat 
oman  mikroiluharrastuksensa  taipa¬ 
letta  ja  sitä,  miten  ”en  minäkään  näihin 
myöhempiin  Commodoreihin  lähtenyt 
ollenkaan  mukaan”.  Niinpä.  Se  mikä  oli 
meille  kuuminta  uutta  hottia  oli  heil¬ 
le  jonneilua,  jossa  ei  ollut  enää  mitään 
haastetta.  Koneenhan  sai  valmiina 
kaupasta  eikä  ohjelmiakaan  tarvinnut 
koodata  itse. 

JOKstorian  seur  aavassa  osassa: 
palasia  orastavan  pelijournalistin  ja 
toimittajan  elämästä  (jos  nyt  tällä  ker¬ 
taa).  & 


Jukka  0.  Kauppinen  alias  Grendel/Byterapers  on  pitkän  linjan  toimittaja,  joka  kirjoitti 
ensimmäisiä  tekstejään  mekaanisella  kirjoituskoneella.  JOKin  ensimmäinen  peliarvostelu 
julkaistiin  1986,  mistä  lähtien  hän  on  ahkeroinut  tauotta  kirjoittaen  juttuja  muun  muassa 
videopeleistä,  tietotekniikasta,  viihteestä,  ilmailusta  ja  burleskista.  JOKstoriaa-sarjassa 
pureskellaan  niin  kotimikroilun  kuin  peli- ja  digijournalismin  maailmaa  grennulasien  läpi 
nähtynä,  jukka@skrolli.fi 

Hörhö 


SAATANA  koneesta 

Kun  tietokonepelit  johtivat  saatananpalvontaan  - 
ja  muita  pimeitä  uskomuksia  menneiltä  vuosikymmeniltä. 


Teksti:  Vesa  Linja-aho 
Kuvat:  Mikko  Torvinen,  Vesa 
Linja-aho,  Chick  Publications 
-sitaatti 

1980-luvun  yhdysvaltalainen 
satanismipaniikki  tuli  Suomeen 
tuontitavarana  1990-luvun 
vaihteessa.  Tietokone  oli  funda¬ 
mentalistikristittyjen  mielestä 
epäilyttävä  vekotin  kuitenkin  jo 
ennen  tätä. 

Huimaa  menoa 

Ollessani  kerran  pelaamassa  erään  ys¬ 
täväni  luona,  tempaistiin  ovi  yhtäkkiä 
auki  ja  sisään  ravasi  naislauma  ja  re¬ 
päisi  ohjekirjan  kaveriltani  alkaen  repiä 
sitä  samalla  kun  muut  selittivät,  että 
roolipelit  ovat  saatanasta. 

Näin  kertoi  nimimerkki  Stupendous 
Man  Pelit-lehdessä  5/1994  julkaistus¬ 
sa  mielipidekirjoituksessa.  Hän  viittasi 


nimimerkki  Wexteenin  (tunnetaan 
nykyään  paremmin  kansanedustaja 
Jyrki  Kasvina)  vuotta  vanhempaan 
kolumniin.  Siinä  vitsailtiin  ajatuksella, 
että  sensaatiolehdistön  saatananpal- 
vontapaniikkiin  riehaannuttamat  van¬ 
hemmat  iskevät  kyntensä  nuoren  peli- 
kokoelmaan.  Tarinan  todenperäisyyttä 
lienee  mahdoton  selvittää.  Se  vaikuttaa 
kuitenkin  paremminkin  todennäköisel¬ 
tä  kuin  mahdottomalta,  kun  tutustuu 
1990-luvun  alun  lehtikirjoitteluun  ja 
hengelliseen  pelottelukirj  allisuuteen. 

Miksi  roolipelit  ja  jossain  määrin 
myös  tietokonepelit  joutuivat  huoles¬ 
tuneiden  vanhempien  silmätikuksi? 
Roolipelipaniikki  muistutti  hevimu- 
siikkiin  liittynyttä  moraalipaniikkia 
1980-luvun  alussa.  Kissin  ja  Black  Sa- 
bbathin  keikat  Suomessa  inspiroivat 
maallikkosaarnaaja  Leo  Mellerin 
kirjoittamaan  keväällä  1983  Kipinä- 
lehteensä  rockmusiikin  väitetystä  yh¬ 
teydestä  saatananpalvontaan. 


Lennokkaan  jutun  ansiosta  ilmiö 
levisi  maallisiin  lehtiin  vanhempien 
huolestuessa  jälkikasvunsa  sieluista. 
Hevimusiikkipaniikin  laajempi  käsit¬ 
tely  vaatii  oman  juttunsa  eikä  kuulu 
Skrollin  repertuaariin,  mutta  tunnel¬ 
maan  voi  virittäytyä  Youtubesta  löyty¬ 
vällä  Mellerin  Rock-puhekasetilla. 

Esimakua  pelien  saatanallisuudesta 
tarjoiltiin  jo  vuonna  1985.  Toimittaja 
Leena  Huima  julkaisi  tuolloin  kirjan 
Vesimiehen  lapset  -  mitä  videosukupol- 
ven  uususkonnollisuuden  takana.  Kirjan 
kantta  koristi  Matti  Nykästä  muistut¬ 
tava,  tv- ruudusta  heijastuva  pojan  pää, 
jota  kasaripikseligrafiikkaisen  avaruus- 
pelin  hävittäjä  tulittaa  ohimoon. 

Kirjan  sisältö  tempaisee  mukaan¬ 
sa.  Teos  on  viihdyttävä  aikamatka 
1980-luvulle,  seuraamaan  uuden  tek¬ 
niikan  ja  kristinuskon  törmäämistä 
new  age  -huolipuheen  höystämänä. 
Satasivuinen  pokkari  tulee  helposti  lu¬ 
ettua  läpi  kertaistumalta. 

Conan-lehti  on  Leena  Huiman  mukaan  "pik¬ 
kupoikien  ensimmäinen  pornolehti". 


Itse  vihtahousu  ei  Huiman  kirjas¬ 
sa  juuri  vilahdellut.  Huoli  kohdistui 
Tähtien  sotaan,  rockmusiikkiin  ja 
Conan-sarjakuvalehteen,  jonka  Huima 
tuomitsi  pikkupoikien  ensimmäiseksi 
pornolehdeksi.  Huiman  kirja  noteerat¬ 
uinkin  myöhemmin  Conanin  toimi¬ 
tuksessa:  numeroon  2/88  on  poimittu 
kirjasta  parhaita  paloja  tikun  nokkaan 
naureskeltavaksi. 

Osalle  Skrollin  varttuneemmista 
lukijoista  lehti  lienee  tuttu.  Huiman 
"porno”  on  sitä  mitä  saattaa  arvatakin: 
vähäpukeisia  naisia  ja  paidattomia,  li¬ 
haksikkaita  miehiä. 

Paheksuntaa  herätti  myös  lehdessä 
esiintyvä  naispaholainen  Sonja,  jonka 
"metalliset  rintaliivit  jättävät  puolet 
rinnoista  paljaaksi”. 

Kun  Conan  sitten  vielä  pullistelee 
lihaksiaan  ja  sojottaa  jatkuvasti  mie¬ 
kallaan  yläviistoon  joka  ikisellä  sivul¬ 
la ,  puberteetti-ikäisen  on  kyllä  melko 
mahdotonta  välttyä  sellaisilta  seksuaa¬ 
lisilta  mielikuvilta ,  joissa  miehet  ovat 
väkivaltaisia  ottajia  ja  naiset  kahlittuja 
orjia  tai  (harvemmin)  sadistisia  vallan¬ 
pitäjiä. 

Sarjakuvien  ja  muun  populaarikult¬ 
tuurin  seksismiä  voi  ja  tulee  tarkastella 
kriittisesti,  mutta  jalat  maassa.  Huima 
korosti,  ettei  Conan  ole  mikään  yksit¬ 
täisenä  sivuutettava  tapaus.  Kritiikki 
lähti  lennokkaaseen  laukkaan:  Conan 
nähtiin  yhtenä  new  age  -uususkonnol- 
lisuuden  ilmentymänä,  jossa  noituus, 
jälleensyntymisoppi  ja  parapsykologia 
kukoistivat. 

Tietokonepelien  katsottiin  kuulu¬ 
van  samaan  sarjaan.  Niistähän  löytyi 


sekä  useita  elämiä  että  eri  maailmoja, 
ja  "mitä  korkeammassa  maailmanu- 
merossa  ollaan,  sitä  enemmän  siellä 
yleensä  on  myös  yliluonnollisia  olen¬ 
toja”.  Sattumaako? 

Huima  myönsi,  että  pelit  kehittivät 
refleksejä  ja  joskus  ajattelukykyäkin. 
Hän  myönsi  myös,  ettei  tietokone  it¬ 
sessään  ollut  vaarallinen,  eikä  sen 
kieltäminen  kristityssä  perheessä  ollut 
ratkaisu.  Kritiikkiä  tuli  pelien  ehdollis¬ 
tavasta  vaikutuksesta: 

Kun  olet  muutaman  kerran  pelannut 
peliä ,  jossa  on  hypättävä  ilmaan  aina , 
kun  maata  pitkin  kulkee  jalkoja  katko¬ 
va  leikkuri ,  osaat  varsin  pian  painaa 
hyppynappia  heti  leikkurin  nähdessäsi. 
Jos  nyt  kuvittelisimme,  että  pelissäsi  pi¬ 
täisikin  leikkurin  sijasta  varoa  Raamat¬ 
tua,  enkeliä  tai  Jeesusta,  refleksi  kehit¬ 
tyisi  ihan  samalla  tavalla. 

Epäilyttäviä  olivat  myös  Susan  Coo¬ 
perin  lastenkirjasarja  Pimeä  nousee , 
vampyyrit,  Teräsmies  ja  rockmusiikki. 
Judas  Priestin  ja  Black  Sabbathin  lisäk¬ 
si  kritiikkiä  sai  Prince ,  jonka  levynkan¬ 
sissa  esiintyi  "peniksen  lisäksi  silmiä, 
ristejä,  miekkoja,  planeettoja,  hautaki¬ 
viä  ynnä  muuta  uuskeskiaikaista  sym¬ 
boliikkaa”. 

Kirja  kannattaa  hankkia  käsiinsä,  jos 
Leo  Mellerin  rock- kuunnelma  ja  Veli 
Saarikallen  saarnat  sykähdyttävät. 
Toinen  lukemisen  arvoinen  teos  on 
Texe  Marrsin  Uhattu  uusi  sukupolvi 
(1989),  jonka  mukaan  moni  kasari- 
suosikki  My  Little  Ponysta  alkaen  oli 
vihtahousun  salajuonia  lasten  kieto- 
miseksi  pimeyden  verkkoon. 

Myös  partiotytöt  olivat  osa  suunni¬ 
telmaa  pilttien  sielujen  päänme¬ 
noksi.  Todisteeksi  tästä 
riittivät  taitomerkit, 
jotka  sisältävät  ”ok- 
kultisisia  symbo¬ 
leita”.  Tällainen  on 
esimerkiksi  jin-jang- 
symboli  eli  ympyrä, 
joka  on  "jaettu  kah¬ 
teen  osaan  saatanal¬ 
lisella  S -kirjaimella, 
joka  kiemurtelee 
alhaalta  ylös”  (oi¬ 
keammin  ns.  taiji- 
symboli). 

sai  myös  NASA, 
johon  new  age  on 
soluttautunut 
todisteena  jälleen 
logo. 


Kirjaa  lukiessa  tulee  mieleen  somes- 
sa  2010-luvun  alussa  kiertänyt  video, 
jossa  kristitty  mies  vaikuttaa  näkevän 
kaikkialla  peniksiä.1  Penisten  tilalla 
Marrsilla  oli  new  age  -symboliikka,  jota 
löytyy  kaikkialta,  kun  tarpeeksi  pöyhii. 

Marrsin  hampaisiin  joutuivat  myös 
He -Manista  tuttu  "inhottava  ja  demo¬ 
ninen  toimintalelu  Skeletor”  sekä  pää¬ 
kalloilla,  luilla  ja  lohikäärmeillä  koris¬ 
tellut  rullalaudat. 

Saatanasta  olivat  myös  roolipelit, 
erityisesti  Dungeons  &  Dragons,  sekä 
videopelit  "joiden  muodossa  kaikki 
mahdolliset  inhottavuudet  ovat  nyt 
saatavilla”. 

Kirjoista  maalliseen  mediaan 

Tiukkapipoinen  kristillisyys  herätti 
luonnollisesti  keskustelua  pelaajapii- 
reissä.  Pelit-lehden  numerossa  2/1992 
Wexteen  nosti  satanismipaniikin  esille: 

Kaikki  sai  alkunsa,  kun  joukko  ame¬ 
rikkalaisia  vanhempia  vilkaisi  jäl¬ 
kikasvunsa  roolipelikirjoja  ja  löysi 
kauhukseen  demoneja  sun  muita  öhkö- 
mönkiäisiä.  -  -  Shokeeratut  vanhem¬ 
mat  perustivat  oitis  painostusryhmän 
Parents  Against  D&D,  jonka  suurimpia 
saavutuksia  tähän  mennessä  on  demo¬ 
nien  ja  ”epä”jumalten  katoaminen  Ad¬ 
vanced  Dungeons  8c  Dragonsin  sään¬ 
nöistä. 

Wexteenin  kolumnissa  -  joka  hu¬ 
moristisesti  löytyy  sivun  65  jälkeiseltä 
sivulta  numero  666  -  varoiteltiin  panii¬ 
kin  rantautumisesta  Suomeen.  Esimer- 


1  ”Phallic  Symbols  at  Denver  International 
Airport”  youtu.be/LOQsvOkkLq4 


67 


kiksi  Wexteen  nosti  Suomen  Viikkoleh¬ 
den  artikkelin,  jonka  mukaan  kaikkein 
pahimpia  ovat  roolipelikerhojen  saata¬ 
nanpalvontaa  harrastavat  vetäjät. 

Vapaakirkkotaustaisen  Suomen 
Viikkolehden  kuukausilehti  Todistus 
haastatteli  maaliskuussa  1992  kana¬ 
dalaista  vaihto -oppilasta,  joka  varoitti 
Dungeons  &  Dragonsista: 

Dungeons  8c  Dragons  opettaa  suo¬ 
raan  sisälle  okkultismiin.  —  Sen  pe¬ 
laaminen  on  johtanut  siihen,  että  jotkut 
teini-ikäiset  ovat  tappaneet  ikätoverei- 
taan.  -  -  Peliä  pelaavat  lapset  ja  nuoret 
ottavat  itselleen  todellisia  demonien  ni¬ 
miä.  -  -  Pelaajat  voivat  muodostaa  klu¬ 
beja.  Tällaisen  kerhon  perustaja  saattaa 
olla  saatananpalvoja. 

Pöytään  lyötiin  myös  kummitusjuttu: 

Maria  kertoo  kesäleiriystävästään, 
jonka  veli  on  pelannut  Dungeons  8c  Dra¬ 
gons  -peliä.  Heidän  talossaan  oli  alkanut 
tapahtua  yliluonnollisia  asioita.  Tyt¬ 
tö  näki  miten  pojan  huoneessa  tavarat 
lentelivät  (levitaatio).  Joku  otti  yhtäkkiä 
huoneessaolijasta  kiinni,  nosti  ilmaan  ja 
heitti  seinään.  Ketään  ei  kuitenkaan  nä¬ 
kynyt.  Demonivoimat  riehuivat. 

Huoli  saatananpalvonnasta  levisi 
muihin  medioihin.  Kunnolla  lisää  löy¬ 
lyä  heitti  Alibi  4/1993,  jonka  kannessa 
kysyttiin  näyttävästi:  "Palvooko  sinun¬ 
kin  lapsesi  Saatanaa?”  Viiden  sivun  jut¬ 
tu  pohjautui  Patricia  ”Pat”  Pullingin 
kirjaan.  Pullingin  teini-ikäinen  poika 
oli  pelannut  Dungeons  8c  Dragonsia  ja 
ampunut  itsensä,  mistä  oli  lyhyt  matka 
päätelmään,  että  itsemurha  johtui  roo¬ 
lipeleistä.  Pelotteluhenkisesti  laadittu 
juttu  oli  kuvitettu  Pullingin  kirjasta 
löytyvillä  "saatanallisilla  symboleilla”, 
joihin  lukeutuivat  muun  muassa  Daa¬ 
vidin  tähti  ja  anarkian  merkki. 

Wexteen  palasi  aiheeseen  Pelit-leh- 
dessä  4/1993,  ja  repi  Alibin  jutun  pala¬ 
siksi  viihdyttävällä  mutta  asiapohjaisella 
verbaali-ilotulituksella.  Miksi  syyllistä 
haettiin  roolipeleistä,  eikä  vaikkapa 
aseen  huolimattomasta  säilyttämisestä 
-  puhumattakaan  nuoren  mielenterve¬ 
ysongelmien  laiminlyönnistä? 

Mukavaa,  että  vanhemmat  vieraile¬ 
vat  jälkikasvunsa  huoneessa  ja  tutustu¬ 
vat  tämän  tekemisiin  edes  itsemurhan 
jälkeen. 

Kolumnin  mukaan  paniikkia  oli  liet¬ 
sottu  myös  Seurassa  ja  Nykypostissa. 

Ennen  internet- aikaa  tuulesta  tem¬ 
mattujen  tai  raskaasti  väritettyjen 
väitteiden  levittäminen  mediassa  oli 


helppoa,  koska  faktan- 
tarkistus  oli  vaikeaa  ja 
tavallisille  ihmisille 
jopa  mahdotonta. 

Esimerkiksi  suo¬ 
sittu  väite  siitä,  että 
KISS-yhtyeen  nimi 
tulee  sanoista  Kings  ^ 

in  Satans  Service  on 
helppo  osoittaa  pe- 
rättömäksi  kymme-  | ■ 


nen  sekunnin  googlauksella. 
Ensimmäinen  hakutulos  vie 
Snopes-faktantarkistussivustolle,  jossa 
myytti  taustoineen  puretaan  atomeiksi. 

Ennen  nettiaikaa  tällaiset  väitteet 
levisivät  suusta  suuhun  ja  lehdestä 
lehteen.  Nettiajan  kääntöpuolena  vää- 
räkin  tieto  leviää  nopeasti,  ja  erilaiset 
salaliitto  teoreetikot  saavat  nopeasti 
kaikupintaa  toisistaan. 

Faktantarkistusta  olisi  totisesti  tar¬ 
vittu.  Todellisuudessa  roolipelaajilla  oli 
pienemmät  itsemurhaluvut  kuin  niillä, 
jotka  eivät  pelanneet.2  Yhdysvaltalai¬ 
nen  itsemurhatutkimukseen  erikoistu¬ 
neiden  asiantuntijoiden  järjestö  ei  löy¬ 
tänyt  näyttöä  itsemurhariskin  kasvusta, 
kuten  eivät  myöskään  maan  terveysvi¬ 
ranomaiset.3 

Television  rooli  oli  merkittävä.  Kou- 
lu-TV: ssä  näytetty  Kirkon  tiedotus¬ 
keskuksen  tuottama  Saatana  kutsuu 
minua  (1994)  toi  saatananpalvonnan 
paikkakunnille,  joilla  siitä  ei  ollut 
kuultukaan.  Aihetta  käsiteltiin  useissa 
keskusteluohjelmissa,  joista  kuuluisin 
lienee  Lauantaivekkarin  vuoden  1997 
jakso  Johtavatko  roolipelit  saatananpal¬ 
vontaan.  Se  on  esillä  roolipelaamisen 
historiaa  esittelevässä  Astuit  ansaan 
-näyttelyssä  Suomen  Pelimuseossa. 

Käytännössä  jokaisessa  1990-luvun 
roolipelaamista  koskevassa  lehtijutussa 
vähintäänkin  sivuttiin  saatananpalvon- 
taepäilyjä.  Vaikka  sivuaminen  oli  asi¬ 
allista  ja  kytköksen  kiistävää,  aiheesta 
joka  yhteydessä  mainitseminen  ruokki 
käsitystä,  ett  ajokin  kytkös  asioilla  oli. 

Todellinen  ilmiö 

Saatananpalvontaa  ja  satanismia  har¬ 
joitettiin  ja  harjoitetaan  edelleen, 

2  Michael  A.  Stackpole:  Game  Hysteria  and 
the  Truth  (1989)  www.theescapist.com/ 
archive-gamehysteria.htm 

3  Esim.  web.archive.org/ 

web/20 1 6060 1 032228/https:/ / www.rpg. 
net/ realm/ critique/ gama.html 


enemmän  tai  vähemmän  tosissaan 
ja  monenkirjavilla  tavoilla.  Aiheesta 
on  tehty  kaksi  väitöskirjaakin:  Titus 
Hjelmin  Saatananpalvonta,  media 
ja  suomalainen  yhteiskunta  (2005)  ja 
Merja  Hermosen  Pimeä  hehku  -  Sa¬ 
tanismi  ja  saatananpalvonta  1990-lu- 
vun  suomalaisessa  nuorisokulttuurissa 
(2006). 

Kirjat  ovat  akateemisuudestaan  huo¬ 
limatta  leppoisaa  luettavaa.  Hjelm  pu¬ 
reutuu  kriittisesti  aiheen  käsittelyyn 
mediassa.  Hermonen  taas  on  tutustu¬ 
nut  poliisiaineistoon  sekä  haastatellut 
satanisteja  ja  saatananpalvojia  aina 
filosofisesta  satanistista  ihka-aitoon 
kirkonpolttajaan.  Molemmat  teokset 
kannattaa  vähintään  silmäillä  läpi,  jos 
nostalgiannälkä  1990-luvun  moraali- 
paniikkeihin  heräsi. 

Nykyään  moraalipaniikit  vaikut¬ 
tavat  kuihtuvan  kasaan  ennen  kuin 
ehtivät  kunnolla  aikaakaan.  Yksi  syy 
lienee  alan  asiantuntijoiden  nopea 
reagointi.  Esimerkiksi  keskustelu¬ 
palstoilla  huolta  herättänyt  Granny- 
kauhupeli,  nuoria  koukuttava  Fortnite 
ja  Blue  Whale  Challenge  -nettipeli  on 
käsitelty  mediassa  nopeasti  ja  asialli¬ 
sesti.  Juttuihin  on  haastateltu  akatee¬ 
misia  pelikasvatuksen  ammattilaisia, 
ei  aatteellisia  kirjailijoita.  Vaikutuk¬ 
sensa  lienee  silläkin,  että  nykyvan¬ 
hemmat  ovat  sukupolvea,  joka  joutui 
lapsena  tekemisiin  vanhempien  pi- 
runpelon  kanssa. 

Alibin  kohujutussa  mainitut  saata- 
nanpalvontaryhmät,  joiden  johdossa 
heilui  keski-ikäisiä  taparikollisia,  eivät 
olleet  tuulesta  temmattu  ilmiö.  Medi¬ 
alla,  etenkin  kristillisellä  sellaisella, 
vain  lähti  mopo  käsistä.  Tosiasiassa 
Saatana  oli  lähinnä  sisäänheittotuote, 
jolla  saatiin  nuoria  mukaan  jengien 
toimintaan,  tekemään  pikkurikoksia 
ja  aikuisten  hyväksikäytettäväksi. 

Doom  -  piruja  tietokoneella 

Lehdistön  lisäksi  panoksensa  satanis- 
mipaniikkiin  antoivat  kristilliset  kirja- 
julkaisijat.  Alibin  juttu  oli  käytännössä 
Kuva  ja  Sana  -kustantamon  samana 
vuonna  julkaiseman  kirjan  mainos.  Ju¬ 
tusta  tutut  saatanalliset  symbolit  koris¬ 
tavat  myös  Noidankehässä-kirjaa,  joka 
on  käännös  Pat  Pullingin  vuonna  1989 
julkaistusta  The  DeviVs  Web  -kirjasta. 

Bensaa  liekkeihin  lisäsivät  Riku 
Rinteen  Syvyyden  kuilusta  (1994)  ja 
Pimeys  väistyy  (1996)  sekä  julkaistu 
Keijo  Ahorinnan  Saatananpalvonnan 
monet  kasvot  (1997).  Ilmeisesti  Saata¬ 
na  myi  hyvin,  koska  kirjoista  on  otettu 
useita  lisäpainoksia. 

Viimeisiä  tämän  genren  kirjoja  on 
vuonna  2003  ilmestynyt  entisen  saata¬ 
nanpalvojan  Päivi  Niemen  kirja  Stoo¬ 
reja  varjojen  maasta.  Tässä  vaiheessa 
saatananpalvonta  oli  jo  mennyt  pois 
muodista. 

Kirjassa  Pimeys  väistyy  Rinteen  ham¬ 
paisiin  joutuivat  niin  Noidan  käsikirja 
kuin  muut  lapsille  suunnatut  kummi- 
tusjuttutuotteet.  Kirja  on  eräänlainen 
Suomi-versio  Texe  Marrsin  pelotteluo- 
puksesta.  Myös  Rinne  muistutti,  että 
tietokonepelit  ovat  "tälläkin  alueella” 
nykypäivää: 

Rajun  väkivaltaisessa  DOOM-pelissä 
pelaaja  on  raivohullu  tappaja ,  joka  pelin 
edetessä  saa  olla  tuossa  roolissa  tuntikau¬ 
sia  tappamassa  ja  taas  taas  tappamassa. 

Viatonta  leikkiä ? 

Pelissä  nimeltä  Mortal  Combat  pe¬ 
laaja  voi  repiä  toiselta  pelaajalta  selkä¬ 
rangan  tai  sydämen  -  jopa  syödä  vas¬ 
tustajansa. 


Doom  herätti 
keskustelua  myös 
Pelit-lehden  ylei¬ 
sönosastolla. 

Numerossa  4/94 
nimimerkki  Aja¬ 
telkaa  paheksui 
lehden  ihannoivaa 
asennetta  "moraa¬ 
lisia  paheita,  kuten 
demoneja  ja  vä¬ 
kivaltaa”  kohtaan. 
Lukijaa  arvelutti 
demonien  ja  rii¬ 


W 


IfT 


NO,  NOT  BLACK 
LEAFr  NO,  NO!  VfA 
GOING  TO  DIE! 


Don't  makq  me  quit  the 
game.  Please  donHt! 
Somebody  save  me! 
You  carTt  do  this! 


Traktaattikuningas  Jack!  Chick  pelotteli  vanhempia  roolipelien  vaa¬ 
roilla  jo  vuonna  1 984.  Traktaatista  tehtiin  myöhemmin  samanniminen 
parodiaelokuva,  Dark  Dungeons  (2014). 


vaajien  kanssa  leikkiminen. 

Samassa  numerossa  toinen  mieli- 
pidekirjoittaja  paheksui  pelin  arvos¬ 
telua  lehdessä.  Häneltä  oli  meinannut 
"Doom  pakkopoistua”,  kun  lehden 
arvostelun  mukaan  se  "ei  sovi  perheen 
pienimmille”. 

Numerossa  4/95  nimimerkki  Doom- 
vihaajat  kirjoitti: 

Me  emme  ymmärrä ,  miksi  esimerkik¬ 
si  Hereticiä  verrataan  Doomiin.  Doom- 
han  on  selvästi  matkittu  Wolfenstein 
3D:stä.  Wolf  on  paljon  parempi  kuin 
Doom.  Doomissa  ammutaan  yliluon¬ 
nollisia  piruja ,  peli  on  täysin  pimeä. 

Mielipide  tämäkin,  vastasi  toimitus. 

Pedon  luku  ja  Y2K-paniikki 

Doomin  sekä  tietokone-  ja  lautaroo- 
lipelien  jälkeen  seuraava  maailman¬ 
lopun  uskovaisten  innostuksen  aihe 
oli  Y2K-paniikki.  Joidenkin  tietojär¬ 
jestelmien  pelättiin  sekoavan  2000-lu- 
vun  alkaessa,  koska  joillain  alustoilla 
ja  ohjelmistoissa  käytettiin  vain  kahta 
numeroa  vuosilukujen  tallentamiseen. 

Pelko  oli  suurelta  osin  tuulesta 
temmattu.  Ongelmaan  oli  hyvissä 
ajoin  varauduttu  niissä  järjestelmis¬ 
sä,  joissa  pelkoon  oli  aihetta.  Tämä  ei 
estänyt  Pirkko  Säilää  kirjoittamasta 
208-sivuista  pelottelukirjaa  Tuomioyö 
31.12. 1 999?.  Teos  on  erikoinen  cocktail 
survivalismia,  sieltä  täältä  poimittuja 
faktoja  ja  lopun  aikojen  mystiikkaa. 
Vuosituhannen  vaihteen  vaikutuksia 
spekuloitiin  suurvaltojen  asejärjestel¬ 
mien  villiintymisestä  veden-  ja  säh¬ 
könjakelun  katkeamiseen. 

Asialla  oli  jälleen  Kuva  ja  Sana,  joka 
maailmanlopun  perumisen  jälkeen 
jatkoi  Grant  R.  Jeffreyn  kirjalla  666  - 
Antikristuksen  yhteiskunta  Suomessa  ja 
maailmalla  (2000).  Raamatussa  maini¬ 
tun  pedon  merkin  viittaa  on  soviteltu 
teknologian  harteille  aina  viivakoo¬ 


deista  sirukortteihin.  Ihon  alle  laitetta¬ 
va  tunnistesiru  on  ollut  vahva  ehdokas 
viime  vuosituhannen  lopulta  alkaen. 

666-kirjassa  maalaillaan  Jack  T. 
Chickin  traktaateista  tuttua  dystopiaa 
Antikristuksen  valtakunnasta.4  Maail¬ 
manhallituksella  on  tehokas  valvonta- 
koneisto.  Sen  asejärjestelmiin  kuulu¬ 
vat  muun  muassa  joukkojenhallintaan 
käytettävä  liukastevaahto  ja  psykot- 
roniset  aseet.  Myös  EU:n  tietyissä 
tuoteryhmissä  vaadittava  CE-merkki 
koetaan  epäilyttäväksi  todisteeksi 
Rooman  imperiumin  uudelleen  herää¬ 
misestä  ja  lopun  aikojen  kolkuttelusta. 

Teknologiasta  tuli  arkista 

Vuonna  2018  nykyaikainen  viestintä¬ 
tekniikka  ja  tietokonepelit  ovat  arkipäi- 
väistyneet.  Tiukkapipoinen  uskonnol¬ 
lisuus  on  painunut  ainakin  Suomessa 
pikku  hiljaa  marginaaliin  yhteiskunnan 
maallistuessa.  Pirujen  maalailu  pelien 
ja  koneiden  ympärille  on  vähentynyt. 

Salaliittoteorioita  on  yhä,  mutta 
kirjoittelu  on  siirtynyt  pr inttikir jois¬ 
ta  nettiin,  yleensä  omiin  pieniin  po¬ 
rukoihinsa.  Moni  ilmiö  kuolee  pois, 
kun  sitkeimmät  kannat¬ 
tajat  siirtyvät  eläkkeelle 
tai  haudan  lepoon,  eikä 
aate  kiinnosta  nuoria. 

Pat  Pullingin  roolipe- 
livastainen  järjestökin 
koki  loppunsa  vuonna 
1997,  kun  Pulling  kuoli 
keuhkosyöpään.  H 


4  Jack  T.  Chick:  The  Last 
Generation  (1992)  www. 
chick.com/ reading/  tracts/ 0094/ 0094_0 1 
asp  .  Jack  T.  Chickin  traktaattivihkosten 
-  joita  on  käännetty  myös  suomeksi  - 
tarkoitus  on  tunteisiin  vetoavan  sarja¬ 
kuvan  avulla  saada  ihmiset  kääntymään 
kristinuskoon. 

Uusia  taktisia  taistelupelejä  kutsutaan  usein  Ufo-kopioiksi.  Se  on  kuitenkin  vähän  epistä. 

Ei  Ufo  ollut  genren  ensimmäinen  peli,  vaikka  mieleenjäävä  mestariteos  olikin.  Mitä  klassisen 
taktikointigenren  vanhimmasta  ja  uusimmasta  päästä  löytyykään ? 

Teksti:  Jukka  O.  Kauppinen  Kuvat:  Jukka  O.  Kauppinen,  Mobygames,  VVikimedia  Commons 


Esihistoria  kiertyy  nykypäivään 

Vuoropohjaisten 
joukkuetason  tak- 
tiikkataistelupelien 
historia  ja  nyky¬ 
päivä  kietoutuu 
vahvasti  yhteen 
tiettyyn  hienoon 
herraan.  Britti¬ 
läinen  Julian  Gollop  käytännössä  loi 
koko  genren  jo  1980-luvun  alussa,  kun 
hänen  ensimmäiset  strategiapelinsä 
Islandia  (1983),  Time  Lords  (1983), 
Chaos  (1985)  ja  Rebelstar- sarjan  kolme 
peliä  (1984,  1986,  1988)  loivat  vahvaa 
näkemystä  siitä  mikä  toimii  ja  mikä  ei, 
kun  pelaaja  komentaa  yhdestä  tai  use¬ 
ammasta  hahmosta  koostuvaa  yksik¬ 
köä  taistelukentällä. 

Näistä  opetuksista  syntyi  Laser  Squad 
(1988),  joka  on  yhä  tänään  ihmeen  pe¬ 
lattava  yhden  tai  kahden  pelaajan  science 
fiction  -taktiikkapeli.  Muutaman  soltun 
erikoisjoukot  taistelevat  toisiaan  vastaan 


kinkkisillä  kentillä  suojautuen,  hyödyntä¬ 
en  erilaisia  aseitaan,  reagoiden  liikkuviin 
vihollisiin  ja  niin  edelleen.  Gollop  keksi 
kaikki  ne  temput,  joihin  myöhemmin  no¬ 
jautuivat  vaikkapa  Jagged  Alliance  ja  Ufo. 
Gollop  on  muuten  edelleen  kuvioissa  mu¬ 
kana  Phoenix  Pointillaan  (2018). 


Ufo 

Mythos  Games  /  MicroProse  - 1 994 
Amiga,  Amiga  CD32,  PC,  Playstation 


jnHr»T| 

Gollopin  rakastetuin  luomus  on  vuo¬ 
den  1994  megahitti  Ufo/X-COM ,  joka 
osui  täydellisesti  ajan  hermoon.  Sa¬ 


laiset  kansiot  oli  kovimmassa  nousus¬ 
saan,  samoin  kuin  kiinnostus  kaikkeen 
hörhöön  ja  Maan  ulkopuoliseen.  Ei  voi 
kuin  nostaa  hattua  sille  MicroProse 
UK: n  tuottajalle,  joka  ehdotti  Gollo¬ 
pin  veljeksille,  että  mitäs  jos  laittaisit¬ 
te  tähän  sinänsä  kivaan  taktiikkapelin 
aihioonne  alieneita  ja  vähän  globaalia 
strategiaa. 

Lopputulos  oli  yksi  pelihistorian 
suurimmista  legendapeleistä.  Ihmis¬ 
kunnan  puolustaminen  puri  täysillä 
dynaamisesti  lennossa  luodussa  kam¬ 
panjassa,  jonka  jokainen  tehtävä  oli 
uniikki  ja  pelikokemus  ainutlaatui¬ 
nen.  Se  rakentui  hienosti  sekä  erittäin 
toimivan  taktisen  taiston  että  koko 
maailmaa  halailevan  suuren  kampan¬ 
jan  ja  oman  ufojenvastaisen  järjestön 
komentamisen  ympärille.  Ja  voi  että, 
kun  omat  soturit  pystyi  nimeämään 
kaveriensa  mukaan. 

Ufon  perintö  elää  yhä,  sillä  Firaxisin 
modernit  jatko-osat  XCOM:  Enemy 

Unknown  (2012)  ja XCOM2  (2016)  ovat 
konstailemattoman  loistavia  moderneja 
taktikointeja.  Henkilökohtaisesti  suo¬ 
sitelen  myös  UFO:  Extraterrestrialsia 
(2007),  joka  on  käytännössä  ensimmäi¬ 
sen  Ufon  modernisoitu  klooni. 

Jagged  Alliance  I  ja  II 

Madlab  Software  /  Sir-Tech  /  Sir-Tech  Canada 
-  1995,1999 
PC,  Linux,  Mac 


Jagged  Alliancen  muisto  elää  edelleen 
vahvana  pelin  aikoinaan  kokeneiden 
keskuudessa,  mutta  nuorempia  se  tuskin 
puhuttelee.  Klassikkopelien  uudemmat 
jatko-osat  kun  ovat  pääsääntöisesti  aika 
kehnoja  ja  pikkurahalla  väsättyjä  läm¬ 
mittelyjä,  joista  puuttuu  kaikki  alkupe¬ 
räisteosten  syvyys.  Kahta  ensimmäistä 
/A:ta  näet  tehtiin  rakkaudella  ja  persli- 
halla,  sillä  tekijät  tiesivät  olevansa  jonkin 
aivan  ainutlaatuisen  äärellä,  vaikka  pro¬ 
jekti  oli  kaatumaisillaan  monta  kertaa. 
Mutta  lopulta  käsissä  oli  vuoden  1995 
parhaimpiin  lukeutunut  hittipeli,  joka 
myös  myi  hyvin.  Jatko-osa  oli  oiva  veto 
sekin,  vaikka  peli  viipyikin  matkalla 
monta  vuotta  tekijöiden  koodatessa  pe- 
liytimen  monta  kertaa  uudelleen. 

Molemmissa  peleissä  komennettiin 
persoonallisista  palkkasotureista  koos¬ 
tuvaa  yksikköä  kuvitteellisissa  konflik¬ 
teissa.  Pelit  lipuivat  eteenpäin  varsin 
avoimesti  pelaajien  omien  visioiden  ja 
päätösten  mukaan.  Erinomaisen  tak¬ 
tisen  taistelun  lisäksi  pelaaja  huolehti 
myös  yksikkönsä  taloudesta,  hankin¬ 
noista  ja  sotilaista.  Ja  että  se  olikin 
koukuttavaa,  jopa  tunteisiin  käypää. 
Omaan  tiimiin  lähes  rakastui,  ja  Ufo¬ 
jen  tapaan  hyvän  soturin  menehtymi¬ 
nen  oli  kuin  potku  haaroihin.  Siihen 
sai  tosin  tottua,  sillä  /A:t  olivat  myös 
raastavan  vaikeita.  Saas  nähdä,  miten 
6.12.2018  ilmestyvä  JA:  Rage  vertautuu 


Achtung! 

Cthulhu  Tactics 

Auroch  Digital  /  Ripstone  -  201 8 
PC 


Joukkorahoituksella  jokunen  vuosi 
sitten  maailmaan  putkahtanut  Ach¬ 
tung!  Cthulhu  -roolipeli  on  vänkä  nä¬ 
kökulma  suurten  muinaisten  sielutta  - 
muuselämään  toisen  maailmansodan 
aikana.  Kun  tämä  asetelma  paketoi¬ 
daan  strategiapeliksi,  eihän  se  voi  olla 
muuta  kuin  oivallisuuden  herkkua.  Ja 
niin  ryhmä  liittoutuneiden  erittäin  ou¬ 
tojen  erikoisjoukkojen  sotilaita  löytää 
itsensä  Ardennien  synkmetsien  uume¬ 
nista.  Saksan  okkulttijoukot  ovat  lyöt¬ 
täytyneet  yhteen  Cthulhun  kätyreiden 
kanssa  tavoitteenaan  kehittää  sekä  yli¬ 
luonnollisia  supersotilaita  että  uuden¬ 
laista  aseteknologiaa.  Eihän  se  käy! 

Cthulhu  Tacticsissa  viehättää  ase¬ 
telma  ja  oivallinen  pelimekaniikka. 
Aiemmin  erilaisiin  lautapelikäännök- 
siin  erikoistuneen  Aurochin  kehittäjät 
ovat  Ufonsa  ja  Jaggedinsa  pelanneet, 
niin  hyvin  on  tuttu  taktisen  taistelun 
pelimekaniikka  siirretty  ja  muokattu 
omaan  peliin.  Systeemi  on  ilahdut¬ 
tavan  selkeä  ja  yksiselitteinen,  ja  pe¬ 
laajalle  annetaan  jatkuvasti  erittäin 
selkeää  tietoa  kaikesta  tarpeellisesta. 
Päätöstenteko  on  helppoa,  pärjäämi¬ 
nen  haastavampaa. 

Se  tosin  näkyy,  että  Tactics  on  pienen 
firman  pienen  budjetin  indiepeli.  Peli- 
mekaniikka  on  loistavaa  mutta  raamit 
niukat.  Rikasta  Cthulhu-mystiikkaa  ei 
juuri  pelissä  näy,  ja  tarinankerrontakin 
on  niukkaa.  Onneksi  tämä  heijastuu 
myös  pelin  hintaan  Steam-kauppapai- 
kalla. 


Mutant  Year  Zero: 
Road  to  Eden 

The  Bearded  Ladies  /  Funcom  /  Free 
League  Publishing  -  2018 
PC,  Playstation  4,  Xbox  One 


Aivan  vuoden  loppuun  solahtaa  ken¬ 
ties  tämän  vuoden  erikoisin  ja  ainakin 
meikäläisittäin  kiinnostavin  taktiikka  - 
sodinta.  Mutant  pohjautuu  samanni¬ 
miseen  ruotsalaiseen  roolipeliin,  joka 
rakentaa  postapokalyptisen  maailman¬ 
sa  tavanomaisesta  poikkeavin  keinoin. 
Mad  Max-  ja  Fallout- asetelmat  on  ker¬ 
rankin  jätetty  sikseen,  sillä  ilmaston¬ 
muutoksen  aiheuttaman  ja  ydinsodan 
viimeistelemän  joukkotuhon  selviyty¬ 
jät  asuvat  rehvakkaasti  pohjoismaisen 
metsän  uumenissa. 

Uhat  ovat  tosin  tutuhkoja.  Metsissä, 
Zonessa,  asuu  säteilyn  ja  mutantoinnin 
vääntämiä  olentoja,  joilla  on  älyä  mut¬ 
tei  älliä.  The  Ark  -kaupungissa  asuvat 
selviytyjät  taasen  sinnittelevät  päiväs¬ 
tä  toiseen  niukkuuden  ja  kurjuuden 
välimaastossa.  Kaupungin  selviytymi¬ 
nen  nojaa  Zonea  koluaviin  väijyjiin, 
joiden  tuomiset  pitävät  kaupungin 
koneet  käynnissä.  Mutta  sitten  heidän 
on  uskaltauduttava  kauemmas  kuin 
koskaan. 

Cthulhun  tapaan  Mutant  on  tari- 
navetoinen  taktiikkaseikkailu.  Tarina 
on  käsikirjoitettu  tiiviiksi,  pelaajaa 
tiettyyn  suuntaan  töniväksi  paketiksi. 
Mutantissa  vain  on  enemmän  tarinaa 
ja  suuria  kenttiä,  joilla  on  tilaa  liikkua, 
taktikoida  ja  jopa  olla  taistelematta.  Pe¬ 
lijärjestelmäkin  on  nykyaikainen  Ufo/ 
JA- viritys,  jossa  pelaajalle  annetaan 
runsaasti  visuaalista  apua  päätösten  te¬ 
kemiseen.  Viehättää  kaikin  tavoin  -  ja 
kun  päähenkilötkin  ovat  mutanttiank- 
ka  ja  sotakarju,  niin  kyllähän  tästä  kel- 
paa  nauttia.  & 


Rauta 


Philips  Videopac 

Telkkaritehtaan  pelikone 

Hollantilaisesta  Philipsistä  tulevat  useimmille  mieleen  muut  laitteet  kuin  pelikonsolit,  mutta  yhtiö 
on  puuhastellut  tälläkin  rintamalla.  Ensimmäinen  Suomessa  laajemmin  nähty  Philips-konsoli  oli 
Videopac,  jonka  vanhemmat  lukijat  ovat  saattaneet  bongata  kodinkoneliikkeen  ikkunasta. 


Teksti:  Mikko  Heinonen,  Ismo  Utriainen 

Kuvat:  VVikimedia  Commons  (Evan-Amos,  Marco  van  den  Hout) 


Maailman  ensimmäinen  vi- 
deopelikonsoli  oli  vuonna 
1972  julkaistu,  Ralph  Ba- 
erin  kehittämä  Magnavox  Odyssey. 
Mullistavuudestaan  huolimatta  se  ei 
ollut  mikään  valtava  myyntimenestys, 
vaikka  uusia  Odyssey- versioita  julkais¬ 
tunkin  pitkin  1970-lukua.  Ne  olivat 
esikuvaansa  yksinkertaisempia  ja  si¬ 
sälsivät  vain  muutamia  erilaisia  pong- 
variantteja.  Varsinaisten  ohjelmoitavi¬ 
en  pelikonsolien  valtakausi  käynnistyi 
vasta  vuosia  myöhemmin. 

Liike-elämän  puolella  tuulet  puhal¬ 
sivat  niin,  että  Magnavox  ajautui  vuon¬ 
na  1974  eurooppalaisen  suuryrityksen 
Philipsin  tytäryhtiöksi.  Hankintaansa 
hyödyntääkseen  Philips  julkaisi  myös 
Odyssey-konsoleita  omalla  nimellään 
Euroopassa,  mutta  vastaavia  pong- 
klooneja  tehtaili  tuolloin  melkein 
jokainen  -  jopa  suomalainen  Salora 
integroi  pongin  Salora  Playmaster  -te¬ 
levisioonsa  1977.  Jotain  uutta  piti  kek¬ 
siä... 


1978  -  uusi  aika  alkaa 

Mikrosiruvalmistaja  Intel  sai  1970-lu- 
vun  puolivälissä  valmiiksi  uuden 
8244-piirin,  joka  oli  suunniteltu  ni¬ 
menomaisesti  peleissä  käytetyn  spri- 
te-grafiikan  pyörittämiseen.  Atari  oli 
tuolloin  pelimarkkinoiden  kuumin 
nimi  etenkin  kolikkopeliensä  ansi¬ 
osta,  mutta  Intelin  uusi  siru  päätyi 
Magnavoxille  (eli  Philipsille),  jolla  oli 
hallussaan  iso  määrä  peleihin  liittyviä 
patentteja.  Aikansa  grafiikkahirmun 
ympärille  päätettiin  suunnitella  aivan 
uusi  Odyssey  -  siis  Odyssey2  -  joka 
käyttäisi  pelien  tallennukseen  vaih¬ 
dettavia  ROM-moduuleita.  Näin  sille 
voitaisiin  tarjota  periaatteessa  rajatto¬ 
masti  erilaista  pelattavaa. 

Ajatus  ei  ollut  mitenkään  ainutker¬ 
tainen  tuon  ajan  elektroniikkafirmojen 
parissa.  Kuluttajat  olivat  jo  leipään- 
tymässä  siihen,  että  pelikoneissa  oli 
valittavana  vain  erilaisia  variaatioita 
mailan  heiluttelusta,  ja  kaipasivat  aitoa 
vaihtelua.  Samaan  aikaan,  kun  Mag¬ 


navox  työsti  Odyssey2:ta,  Atarilla  visi¬ 
oitiin  jo  Video  Computer  Systemiä  eli 
2600:na  tunnettua  konetta,  ja  Fairchild 
valmisteli  oman  Channel  F  -konsolin¬ 
sa  julkaisua. 

Kilpailijoihinsa  verrattuna  Odys- 
sey2:sta  tuli  kuitenkin  ellei  ainutlaa¬ 
tuinen  niin  ainakin  omalaatuisen  nä¬ 
köinen.  Konsolin  ulkonäköä  hallitsi 
nykyisiä  kassakoneita  muistuttava 
kalvonäppäimistö,  joka  sai  sen  muis¬ 
tuttamaan  kotitietokonetta.  Eräs  ajatus 
olikin  julkaista  konsolille  myöhemmin 
lisälaitteita,  jotka  voisivat  laajentaa  sen 
lähes  kotimikron  mittoihin.  Vain  BA- 
SlC-moduuli  saatiin  lopulta  markki¬ 
noille,  ja  senkin  kanssa  oli  omat  ongel¬ 
mansa:  halpa  näppäimistö  oli  heikko 
kirjoitusväline,  eikä  ohjelmien  tallen¬ 
taminen  onnistunut  kovin  helposti. 

Konsoli  julkaistiin  ensimmäisenä 
Euroopassa  vuonna  1978.  Magnavo- 
xin  omistaja  Philips  halusi  käyttää 
kansainvälisillä  markkinoilla  omaa 
nimeään,  joten  laite  ristittiin  uusiksi  ja 

tunnettiin  meikäläisittäin  useimmiten 
nimellä  Philips  Videopac.  Yleisin  malli 
oli  televisioon  liitettävä  G7000,  mutta 
tarjolla  oli  myös  G7200,  jossa  oli  si¬ 
säänrakennettu  mustavalkonäyttö. 

Hauskana  yksityiskohtana  pitää 
mainita  shakkilaaj ennus  C7010:  koska 
konsolin  suorituskyky  ei  itsessään  riit¬ 
tänyt  shakkipelin  toteuttamiseen,  oli 
pelimoduulin  sisään  rakennettu  myös 
lisää  tehoa.  Tässä  mielessä  Videopacin 
arkkitehtuuri  muistutti  muun  muassa 
paljon  myöhemmin  markkinoille  tul¬ 
lutta  Super  Nintendo  Entertainment 
Systemiä. 

Yhden  miehen  orkesteri 

Videopacissa  oli  ruhtinaalliset  64  ta¬ 
vua  muistia,  ja  prosessorina  toimi  Inte¬ 
lin  8048,  8-bittisellä  väylällä  varustettu 
4-bittinen  suoritin.  Tarjolla  oli  8  väriä 
160x200  kuvapisteen  tarkkuudella,  ja 
äänet  toistuivat  yhden  kanavan  kaut¬ 
ta.  Siihen  nähden,  että  peliohjaimen 
muoto  ei  tuolloin  ollut  vielä  kovinkaan 
vakiintunut,  Videopacin  tikku  ja  nap¬ 
pi  -tyyppiset  ohjustimet  olivat  varsin 
selkeäpiirteiset.  Neliömäiset  ohjaimet 
istuvat  käteen,  ja  niiden  tuntuma  on 
vähintään  yhtä  hyvä  ellei  parempi  kuin 
Atarin  vastaavissa.  Ensimmäisissä  Vi- 
deopac-koneissa  virtajohto  ja  pelioh¬ 
jaimet  olivat  irrotettavia,  mutta  myö¬ 
hemmin  ne  liitettiin  kiinteäksi  osaksi 
konsolia. 

Tarina  kertoo,  ettei  emoyhtiö  Philips 
itse  asiassa  ollut  mitenkään  hirveän 
innoissaan  Magnavoxin  videopeliosas- 
ton  puuhasteluista.  Videopelien  mark¬ 
kinat  olivat  toki  kasvamassa,  mutta 
vielä  niin  olemattomat,  ettei  jättikor- 
poraatio  juuri  välittänyt  reagoida  nii¬ 
den  muutoksiin.  Touhu  oli  suurelta 
osin  muutaman  aktiivin  varassa. 

Erityisen  ongelmalliseksi  tilanteen 
teki  se,  että  konsolin  julkaisun  jäl- 


Videopac  G7400  päivitti  arkkitehtuuria 
lähemmäs  muiden  tasoa,  mutta  valitettavan 
myöhään. 


keen  markkinat  janosivat  sille  uusia 
pelijulkaisuja.  Tästä  Philipsillä  ei  ollut 
mitään  kokemusta,  sillä  aiemmissa 
laitteissa  pelit  olivat  olleet  sisäänraken¬ 
nettuja.  Kun  laitteen  suunnittelijoiden 
oma  ideakaivo  ehtyi  noin  puoli  vuotta 
julkaisun  jälkeen,  Hollannin  pääkont¬ 
torista  tuli  käsky  myydä  kaikki  loput 
laitteet  pois  ja  sulkea  putiikki.  Tämä  ei 
ilahduttanut  sen  enempää  Magnavoxia 
kuin  piirikauppias  Inteliäkään. 

Pelastajaksi  nousi  Intelin  markki¬ 
nointiosastolla  työskennellyt  Ed  Ave- 
rett,  joka  ilmoittautui  vapaaehtoiseksi 
koodaamaan  Odyssey2:lle  (eli  Video- 
pacille)  lisää  pelejä.  Hän  sai  myytyä 
ideansa  lupaamalla,  että  uusien  pelien 
avulla  sekä  Magnavoxin  konsolit  että 
Intelin  piirit  kävisivät  varmasti  kau¬ 
paksi,  jolloin  osastoa  ei  tarvitsisi  sul¬ 
kea.  Lopputuloksena  oli,  että  Averett 
kirjoitti  yksinään  liki  puolet  konso¬ 
lin  koko  ohjelmakirjastosta.  USA:ssa 
Odyssey2:lle  julkaistiin  46  peliä,  joista 
24  lähti  Edin  kynästä,  eikä  tästä  pal¬ 
jon  jääty  Euroopassakaan,  jossa  peli¬ 
en  kokonaismäärä  kohosi  60:een  kun 
mukaan  luetaan  Videopac+ -julkaisut. 
Kun  tätä  verrataan  siihen,  että  pelkäs¬ 
tään  Atarilla  oli  töissä  kymmeniä  pe- 
lisuunnittelijoita  ja  sille  pelejä  tehtail¬ 
leissa  pienemmissä  firmoissa  ainakin 
saman  verran  lisää,  voitaneen  ymmär¬ 
tää,  miksi  Philip s/Magnavox  lähti  kon- 
solisotaan  hieman  takamatkalta. 

Kaukainen  kolmonen 

Philips  Videopac  ja  sen  amerikan- 
serkku  jäivät  konsolimarkkinoilla 
kauas  myyntilistoja  hallinneista  Ata- 
ri  2600 :sta  ja  Mattel  Intellivisionista. 
Mikään  täydellinen  floppi  Videopac/ 
Odyssey2  ei  kuitenkaan  ollut,  sillä  nii¬ 
tä  myytiin  pari  miljoonaa  kappaletta, 
millä  irtosi  tilastoinnin  kolmossija  ai¬ 
nakin  USA:ssa.  Peleissä  oltiin  lähinnä 
omien  julkaisujen  varassa,  mutta  Par¬ 
ker  Brothers  ja  Imagic  sentään  muisti¬ 
vat  tätäkin  leiriä  muutamalla  pelikään  - 
nöksellä. 

Vuonna  1983  Philips  julkaisi  -  tällä 
kertaa  vain  Euroopassa  -  Videopac+ 
G7400  -nimisen  konsolin.  Se  oli  viritel¬ 
ty  versio  G7000:sta  ja  tuki  paitsi  alku¬ 
peräisiä  Videopac-pelejä,  myös  erityisiä 
Videopac+:lle  kirjoitettuja  julkaisuja, 
joita  kuitenkin  ilmestyi  vain  kourallinen. 
Muutamaan  peliin  myös  avautui  lisäomi¬ 
naisuuksia,  kun  niitä  pelattiin  plussaver- 
siossa.  Vuonna  1983  tapahtunut  video- 


CD  " fue 


KC  Munchkin  ja  Helicopter  Rescue  (Videopac+). 


pelimarkkinoiden  romahdus  USA:ssa 
romahdutti  haaveet  G7400:n  julkaisusta 
Odyssey3:na,  ja  samaan  aikaan  esirippu 
laskeutui  koko  arkkitehtuurille. 

Nykytunnelmia 

Pelikoneena  Videopacin  suurin  heik¬ 
kous  on  varmastikin  grafiikka.  Vaikka 
Intel  8244  oli  kova  sana  vuonna  1975, 
tekniikka  kehittyi  nopeasti,  ja  nykyisin 
jopa  Atari  2600  saa  Videopacin  näyttä¬ 
mään  vanhanaikaiselta.  Laite  ei  kykene 
ruudun  vieritykseen  -  se  lisättiin  vasta 
Videopac+:aan  -,  mikä  on  merkittävä 
haitta  toimintapeleissä.  Useimmat  pe¬ 
lit  käyttävätkin  vain  yhtä  ruutua. 

Muutenkin  moni  asia  olisi  voinut 
olla  toisin,  jos  Videopac+  olisi  tullut 
markkinoille  jo  vuosi  tai  pari  alkupe¬ 
räisen  konsolin  jälkeen.  Philipsin  etu¬ 
na  oli  kattava  myyntiorganisaatio,  jon¬ 
ka  kautta  laitetta  saatiin  tarjolle  myös 
tänne  Suomeen  ja  pientenkin  kau¬ 
punkien  kodinkoneliikkeisiin.  Myyn¬ 
tiä  tuskin  haittasi  sekään,  että  konsoli 
muistutti  näppäimistöineen  erehdyttä¬ 
västi  kotitietokonetta. 

Odyssey/ Videopac-tuotelinj an  kui- 
vahdettua  Philips  piti  pitkään  taukoa 
pelikoneiden  valmistamisesta.  Yhtiö 
tuotti  1980-luvulla  MSX-  ja  MSX2- 
kotitietokoneita  lisenssillä,  mutta  peli- 
konsoleihin  se  sekaantui  vasta  CD-i:n 
myötä  1990-luvun  alkupuolella  (ks. 
Skrolli  2012.0,  pdf-lehti:  skrolli.fi/nu- 
merot).  CD-i:hin  verrattuna  Videopa- 
cia  voi  pitää  kohtuullisena  menestyk¬ 
senä.  & 

Teksti:  Riitta  Tiermas 
Kuvat:  Julkaisijat 


Pelit  elämän  peilinä 


Pelitaiteen  manifesti 


”Mitä  on  peli?  Rykelmä  koodia  ja  tai¬ 
detta,  joka  saa  tietokoneen  tuottamaan 
merkityksiä  pelaajalle” 

Kirjassaan  Pelit  elämän  peilinä  toi¬ 
mittaja  Alexander  Manzos  on  halun¬ 
nut  tuoda  esille  digitaalisen  pelaami¬ 
sen  syvempää  olemusta  jatkumona 
edellisvuoden  esikoiskirjalleen  Kaik¬ 
kien  aikojen  pelit  (2017).  Tietokirjan 
avulla  sukelletaan  pelikokemukseen 
filosofisella,  jopa  psykologisella  otteel¬ 
la.  Eri  peligenret  ovat  hyvin  edustettui¬ 
na,  niin  tarinallisemmat  seikkailupelit 
kuin  yksinkertaisemmat  tasoloikatkin. 
Perusteellisempaan  tarkasteluun  pää¬ 
sevät  Dark  Soulsin  ja  Mass  Effectin  kal¬ 
taiset  toimintaroolipelit. 

Pelaamisen  merkitys  on  onnistuttu 
avaamaan  käsittelemällä  seikkaperäi¬ 
sesti  niiden  sisään  kätkeytyvää  haastet¬ 
ta,  moraalia,  etiikkaa  ja  väkivaltapelien 
kiehtovuutta.  Pidämme  luonnostam¬ 
me  itsemme  ja  ympäristömme  haasta¬ 
misesta  ja  sitä  kautta  voiton  riemusta 
-  pelien  maailmasta  saamme  onnistu¬ 
misen  ja  oppimisen  kokemuksia.  Roo¬ 
lipelien  maailmaan  uppoutuessa  on 
helppo  unohtaa  ympäröivä  maailma  ja 
olla  hetken  aikaa  joku  muu. 

Perinteisten  pelimuotojen  lisäksi 
kirjassa  on  myös  esitelty  uusien  tekno¬ 
logioiden  suoma  mahdollisuus  VR-  ja 
AR-peleihin.  Lisätyn  todellisuuden 
yleistyessä  pelimaailma  ja  ympäris¬ 


tömme  ovat  sulautumassa  keskenään, 
ja  se  vaikuttaa  jo  nyt  pelaamisen  tapoi¬ 
hin  suurissa  määrin.  Hyvänä  esimerk¬ 
kinä  tästä  on  kirjassa  käsitelty  Poke- 
mon  Go ,  joka  on  saanut  kirjaimellisesti 
massat  liikkeelle  ympäri  maailman. 

Ihminen  on  ympäristöstään  vai¬ 
kutteita  imevä  olento  ja  peilaa  ym¬ 
pärillään  tapahtuvista  tarinoista  ja 
kokemuksista.  Kirjan  nimi  osuukin 
nappiin:  elämää  todella  on  mahdol¬ 
lista  peilata  peleihin,  ja  ne  sisältävät 
varmasti  enemmän  potentiaalia  kuin 
moni  pelikehittäjäkään  osaisi  kuvitella. 

Lukuelämys  oli  mukaansatempaava. 
Kuvituksen  puute  ei  menoa  haittaa, 
vaan  sujuva  ja  kuvaileva  kerronta  viih¬ 
dyttää  lukijaa  kannesta  kanteen.  Pe¬ 
laamisen  kulttuuriin  vasta  tutustuvalle 
lukijalle  tämä  on  oivallinen  yleisteos, 
kun  taas  enemmän  harrastaneille  se 
tarjoaa  uusia  näkökulmia  lajiin. 

”Emme  koskaan  vain  pelaa.  Aina 
kun  pelaamme,  elämme  pelien  kautta.” 


Pelit  elämän  peilinä 

240  sivua 

Tekijä:  Alexandr  Manzos 
Julkaisija:  Avain 
2018 


Voisivatko  digitaaliset  pelit  olla  aikam¬ 
me  uusi  vakavasti  otettava,  kahdeksas 
taiteenmuoto?  Tätä  pohdiskelee  koke¬ 
nut  tietokirjailija  ja  pelitoimittaja  Juho 
Kuorikoski  uusimmassa  tietokirjas¬ 
saan.  Kirja  pyrkii  herättämään  kulut¬ 
tajan  tutkiskelemaan  pelejä  viihteelli¬ 
syyden  ja  kaupallisuuden  ulkopuolelta. 
Kirjallisuus,  maalaustaide,  kuvanveis¬ 
to,  musiikki,  teatteri,  arkkitehtuuri  ja 
elokuvat  antavat  pohjaa  digitaalisten 
pelien  vertailulle,  joita  kirjassa  onkin 
käsitelty  kattavasti  läpi  vuosikymmen¬ 
ten. 

"Tarvitsemme  pelejä  luodaksemme 
totaalisen  taiteen,  jota  kohden  kaikki 
taiteet  ovat  aina  kurottautuneet.” 

Uusimpana  taiteen  tulokkaana  digi¬ 
taaliset  pelit  ammentavat  kiistämättä 
innoituksensa  seitsemästä  aiemmasta. 
Nykyaikainen  huippuunsa  viritetty 
pelielämys  kattaa  sisälleen  niin  hät¬ 
kähdyttävää  grafiikkaa  kuin  mukaan¬ 
satempaavan  käsikirjoituksen.  Koko¬ 
naisvaltaista  pelikokemusta  siivittävät 
viimeistellyt,  samaistuttavat  hahmot  ja 
kohtauksiin  sopiva  musiikki.  Kaikista 
näistä  on  rakennettu  uusimman  tek¬ 
nologian  avulla  massiivisia  pelimaa¬ 
ilmoja,  joihin  pelaajan  on  helppo  up¬ 
poutua  tuntikausiksi.  Toisaalta  Pongin 
ja  Tetriksen  kaltainen  kauniin  yksin¬ 
kertainen  pelimekaniikka  miellyttää 
yhtä  lailla. 

Interaktiivisuus  rikkoo 
perinteistä  tarinankerrontaa 

Pelien  pelaamisen  ytimessä  on  pelaa¬ 
jan  kokema  vuorovaikutus,  jota  Kuo¬ 
rikoski  kirjassaan  painottaa.  Pelaa¬ 
misessa  kiehtovat  myös  tarinat,  eivät 
pelkästään  ennätysten  rikkominen  ja 
pelimekaniikka.  Se  synnyttää  elämyk¬ 
siä,  tunnetiloja  ja  tarjoaa  eskapismia  - 
kuten  perinteinen  taide. 

"Kulttuurituotteina  pelien  paikka  ei 
ole  lehtien  taloussivuilla,  eikä  alaa  pidä 
käsitellä  pelkästään  talouslukujen  va¬ 
lossa.  Eivät  muutkaan  taiteet  perustele 
olemassaoloaan  sillä,  kuinka  paljon  ne 
tuottavat  vero  euroja  valtion  kirstuun 
tai  paljonko  väkeä  ne  työllistävät.” 

Suurelta  yleisöltä  kysyttäessä  en¬ 
simmäisenä  mieleen  tulevat  peliteol¬ 
lisuuden  tuottamat  viihde-elämykset, 
joiden  kustannukset  ylittävät  jo  Hol- 
lywoodin  massiiviset  elokuvatuo¬ 
tannotkin.  Kuorikoski  kritisoi  tätä 
ilmiötä,  jossa  peliteosten  tuottojen 
maksimointi  ajaa  taiteellisen  kun¬ 
nianhimon  ohi.  Kirjassaan  hän  on 
käyttänyt  esimerkkeinä  pelejä  useasta 
kategoriasta.  Lähes  jokaiselle  aukea¬ 
malle  on  löytynyt  edustavaa  materi¬ 
aalia  kuvien  muodossa.  Positiivinen, 
interaktiivinen  lisä  kirjassa  ovat  ku¬ 
vien  oheen  lisätyt  QR- koodit,  joiden 
avulla  lukija  pääsee  sekunneissa  äly- 
laitteellaan  nauttimaan  oheen  kuulu¬ 
vasta  videomateriaalista. 

Digitaalinen  viihde  on  ajassamme 
vielä  kovin  nuori  laji  ja  kärsii  siitäkin 
syystä  arvostuksen  puutteesta.  Kirja 
on  omiaan  herättämään  ajatuksia  tä¬ 
män  lajin  ympärillä,  joka  sitoo  itseensä 
niin  monen  eri  taiteen  taitajia.  Pelitai- 
teesta  puhuttaessa  on  ilo,  että  kirjaan 
on  sisällytetty  myös  osio  demoske- 
nestä  -  onhan  kyseessä  pelien  oheen 
syntynyt  aivan  oma  taiteenlajinsa. 
Näkisin  kirjan  vetoavan  niin  nykyajan 
ilmiöistä  kiinnostuneeseen  yleisöön, 
pelinkehittäjiin  kuin  lukijoihin  syvim¬ 
män  peliskenen  ulkopuolella.  Kyseessä 
on  inspiroiva  tietopaketti!  & 


Pelitaiteen  manifesti 

250  sivua 

Tekijä:  Juho  Kuorikoski 
Julkaisija:  Gaudeamus 
2018 


Skrollin  museobussi  ja  Skrolli  Party  2018 

Viisivuotias  Skrolli  tien  päällä 

Skrollin  juhlavuosi  huipentui  kierrokseen  Espoossa,  Helsingis¬ 
sä,  Tampereella  ja  Jyväskylässä .  Kiitos  viisivuotiaalle  Skrolli- 
yhteisölle  -  nyt  kuutosta  kohti! 


Teksti:  Janne  Siren 
Kuvat:  Janne  Siren  (museot),  Sa¬ 
muli  Vuorinen  (party),  Manu  Pärs¬ 
sinen  (piirros) 

krollin  viisivuotisjuhlavuoden 
kehityskohteena  on  ollut  yhtei¬ 
söllisyys.  Olemme  järjestäneet 
tänä  vuonna  peräti  kolme  tapahtu¬ 
maa.  Keväällä  kutsuimme  koolle  en¬ 
simmäisen  Skrolli-miitin  eli  Limiitin 
Tampereella  (ks.  Skrolli  2018.2)  ja  syk¬ 
syä  tähditti  tuplapaketti:  Skrolli  Party 

2018  -demojuhla  syyskuussa  Espoossa 
ja  Skrollin  museobussi  -ryhmämatka 
marraskuussa  reitillä  Helsinki-Tam- 
pere-Jyväskylä.  Kumpaankin  tapahtu¬ 
maan  osallistui  noin  30  henkilöä.  Iso 
kiitos  molemmille  seurueille! 

Skrolli  Party  järjestettiin  nyt  toisen 
kerran  (ks.  Skrolli  2017.2)  ja  kutsuvie¬ 
raina  demojuhlassamme  oli  tälläkin 
kertaa  Skrollin  tekijöitä  ja  demoske- 
neväkeä.  Kuten  asiaan  kuuluu,  Skrollin 
party- ohjelman  keskiössä  olivat  kaksi 
kilpailua:  Realtime-  ja  Wild-kompot. 
Ehdokkaita  saatiinkin  tusinan  verran. 
Realtime-demokompon  voitti  Instanssi 

2019  invitation  (Ivory  Labs)  ja  Wildin 
Crulb  (Keuhkovammaistenliitto).  On¬ 
nittelut  voittajille! 

Helsingin  tietokone-  ja  pelikonemu- 
seon  edestä  Jätkäsaaresta  käynnistynyt 
Skrollin  museobussimatka  vei  meidät 
ensin  Suomen  pelimuseoon  Tampe¬ 
reelle.  Siellä  saimme  opastetun  kier¬ 
roksen  superlatiivisen  vakionäyttelyn 
lisäksi  Commodore  64  -alakulttuuriin 
pureutuvaan  Disk  Covers  -taidenäytte¬ 
lyyn  (lisää  aiheesta  s.  78).  Pelimuseolta 


Skrolli  Party  2018  käynnissä!  Kompostudion 
lisäksi  Skrolli  tarjosi  syötävää,  juotavaa  ja 
saunan. 


bussi  jatkoi  kirjaimellisesti  massiivisia 
harvinaisuuksia  pursuavaan  Suomen 
(suur)tietokonemuseoon  Jyväskylään. 
Ilta  päättyi  Tampereelle  Oldskool  ry:n 
kerholle  ruoan,  musiikin  ja  e-kisastu- 
dion  merkkeihin. 

Tapahtumien  aikoihin  Skrolli  ehti 
kutkutella  jo  kuudetta  vuottaan.  Ne¬ 
lisivuinen  Skrolli  2012.0  -maistiainen 
kun  julkaistiin  lauantaina  20.  lokakuu¬ 
ta  2012  Wärkfest- tapahtumassa,  joskin 
varsinainen  ensinumeromme  sijoittui 
maaliskuulle  2013.  Kuusi  vuotta  onkin 
sitten  jo  tuplasti  legendaarisen  Printti- 
lehden  taipaleen  mittainen  ja  viisivuoti¬ 
nen  C-lehtikin  jää  taakse.  Skrollia  näy¬ 
te-  ja  erikoisnumeroineen  on  nyt  myös 
julkaistu  yhtä  monta  numeroa  kuin 
C-lehteä:  29  (skrolli.fi/numerot). 

Skrolli  päristelee  ohi  ja  nousee  suo¬ 
malaisen  tietokonelehdistön  keskiras¬ 
kaaseen  sarjaan.  Vaikka  olemme  tehneet 
pientä  kasvojenkohotusta  (toivottavasti 
tykkäsit!),  numeron  30  kohdalla  ei  silti 
tarvitse  pelätä  suurta  "lehtiuudistusta”. 
Skrolli  trollaa  valitsemallaan  tiellä  ensi 
vuonnakin.  & 

Skrollin  omista  tapahtumista  pidetään  kir¬ 
jaa  osoitteessa  skrolli.fi/tapahtumat  -  sieltä 
löydät  myöspartyjen  kompotuotokset. 


Instanssi  2019  invitation.  Skrolli  palkitsi  Real- 
time-kompovoittajan  Ultimate-64-emolevyllä. 


Skrolli  Party  201 8:n  VVild-kompon  puolestaan 
voitti  psykedeelinen  Crulb. 


► 

...ja  pelattiin  Skrollin 
tuomia  klassikkopelejä. 

Mikko  Heinonen  (nyrkit  pystyssä)  esittelee  Suomen  pelimuseota. 


76  5KRDLLI  2018  4 


'****<»'  ItatGames  Secret  Exit 


OwlanriOu, 


S3Uq^ 


Museobussi  huipentui  "vanhojen  nörttien 
museoon"  eli  Oldskool-kerholle. 


jyväskylän  ''^“"'^“““^sMoSsokone. 
1969)  -  neuvostoliittolainen  TlCKslla 

puolena-  Huomaa  valokynä  monitorissa- 


IBM  82  -reikäkortinla- 
Jittelija  (julkaistu  1 949) 
s.aatlln  toimintaan.  Tran¬ 
sistorit  keksittiin  vasta 
julkaisun  aikoihin,  joten 

lajittelijan  tietotekniik¬ 
ka  käytti  tyhjiöputkia. 
en  pitikin  ensin  antaa 
lämmetä  minuutti. 

Suomen  pelimuseo:  Disk  Covers 

Jonneista  kuoriutui  taiteilijoita  ja  digiundergroundpunkkareita 

Kasibittinen  aikakausi  teki  monista  swappereistaja  diginäpertäjistä  myös  taiteilijoita.  Käytän¬ 
nölliset  levykkeiden  taskut  ovat  30  vuotta  myöhemmin  taidetta. 

Teksti:  Jukka  O.  Kauppinen  Kuvat:  Jukka  O.  Kauppinen,  Ari  "Duce"  Seppä,  Tommi  "Electric"  Musturi 


Suomen  pelimuseon  ainut¬ 
laatuista  asennetta  kuvaa 
vahvasti  se,  että  museon 
näyttelyiden  ja  tapahtumi¬ 
en  aiheet  seilaavat  välillä 
rohkeasti  myös  hyvin  erilaisilla  vesil¬ 
lä.  Esimerkiksi  demoskenen  vaikutus 
suomalaiseen  digitaalikulttuuriin  on 
ollut  alusta  lähtien  yksi  museon  kan¬ 
tavista  piiloteemoista,  minkä  myötä 
pelimuseo ssa  avattiin  ainutlaatuinen 
Disk  Covers  -näyttely 
Se  ei  ole  iso  eikä  se  avaudu  helposti 
satunnaiselle  ohikulkijalle.  Visuaaleis- 
sa  ei  näy  olevan  selkeää,  yhtenäistä 
teemaa.  Eikä  niissä  olekaan.  Disk  Cov- 
ersin  idea  onkin  haastava,  mutta  sen 
sisäistettyään  näyttely  näyttää  hyvin 
erilaiselta. 

Pohjimmiltaan  kyse  on  1980-luvun 
arkipäiväisen  kotimikroilun  muuntu¬ 
misesta.  Commodore  64:llä  käytettiin 
levykeasemassa  viisituumaisia  lerp¬ 
puja,  sellaisia  kiekkomaisia  lötköjä, 
joiden  yhdessä  reunassa  oli  aukko. 
Sen  kautta  tietokoneen  levykeaseman 
lukupää  luki  ja  kirjoitti  levykkeelle 
dataa.  Mutta  lukuaukossa  ei  ollut  min¬ 
käänlaista  suojaa  magneettiselle  le- 
vypinnalle,  joten 
lerppuja  säily¬ 
tettiin  yksittäin 
levyketaskuis- 
sa  eli  kuorissa 
(myös  levyke - 
pussit,  disk  co¬ 
vers). 

Harrastajat 
vaihtoivat  kes¬ 
kenään  ohjel¬ 
mia  lähettä¬ 
mällä  postitse 
levykkeitä,  tie¬ 
tysti  kuorilla 


suojattuina.  Kuoria  saatettiin  käyttää 
myös  kirjepaperina,  mutta  hiljalleen 
harrastajat  ryhtyivät  myös  koristele¬ 
maan  omia  levyketaskujaan.  Sehän  oli 
helppoa,  ne  olivat  vain  paperia,  joihin 
piirrettiin  tai  liimattiin  kuvia  tai  logo¬ 
ja,  kuin  saksitaittona  ikään.  Sitten  vain 
kopiokonekierroksen  jälkeen  saksitaan 
reunat  ja  liimataan  kuori  muotoonsa. 
Tulos  oli  oma  tai  oman  ryhmän  levyk- 
keenkuori,  jonka  pystyi  lähettämään 
postitse  swappikaverille  maailmalle. 
Ehkä  kuoressa  oli  yhteystiedotkin,  jot¬ 
ka  saattoivat  poikia  uusia  kontakteja. 
Joskus  levyketaskut  kiersivät  kierto¬ 
kirjeen  tapaan  kädestä  käteen,  joskus 
niiden  matka  päättyi  keräilijöiden 
kansioihin.  Arkipäiväisestä  käytännön 
asiasta  oli  tullut  jotain  muuta. 

Miehenalkujen  omaa 
salataidetta 

Näyttelyn  kuratoineet  Ari  ”Duce” 
Seppä  ja  Tommi  "Electric”  Musturi 
ovat  pitkän  linjan  demoskeneläisiä. 
Jälkimmäinen  tunnetaan  myös  osaa- 
vana  sarjakuvataiteilijana,  jolle  on 
myönnetty  ansioistaan  muun  muas¬ 
sa  Puupäähattu-palkinto.  Molemmat 
ovat  viimeisen  päälle  levykkeenkuori- 
piirtäjiä  ja  -keräilijöitä. 

Electric  nostaa  esiin  erityisen  mie¬ 
lenkiintoisen  yksityiskohdan  kuorten 
tekijöistä. 

-  Ne  ovat  pääosin  nuorten,  teini- 
ikäisten  poikien  tekemiä.  Kuinka  mo¬ 
nessa  harrastuksessa  pojat  innostuvat 
tekemään  taidetta,  omista  lähtökoh¬ 
distaan,  ilman  ulkopuolista  painetta? 

Niinpä.  C64-skenettäjät  olivat  tuol¬ 
loin  hyvin  suurelta  osin  14-25-vuoti- 
aita  poikia  ja  miehiä,  vaikka  ikäskaala 
toki  venyi  kummassakin  päässä.  De¬ 
mojen  tekeminen  innosti  luomaan 


tietokoneilla,  levyketaskutaide  taasen 
kannusti  tarttumaan  piirustusväli¬ 
neisiin.  Syntyi  taidetta  niin  omaksi 
kuin  oman  ryhmän  iloksi  ja  hyödyksi. 
Käytännölliset  levykkeenkuoret  toivat 
myös  mainetta  oman  skene-salaseura- 
perheen  piirissä. 

Allekirjoittaneen  oma  tulkinta  le- 
vykepussitaiteesta  on  myös  hieman 
punkahtava,  eikä  vähiten  siksi,  että 
pelimuseon  näyttely  oli  Postimuseon 
punk- näyttelyn  vieressä.  Tyyleissä  ja 
asenteessa  on  paljon  samaa,  sillä  sekä 
punkkarit  että  demoskenettäjät  kuulu¬ 
vat  aitoihin  alakulttuureihin,  joissa  toi¬ 
mittiin  omilla  ehdoilla  eivätkä  vanhat 
kaavat  paljoa  kangistaneet.  Sen  myötä 
levykkeenkuorien  käytännöllisestä 
lähtökohdasta  kasvoi  oma,  salaisen  de¬ 
mo  skenealakulttuur  in  vielä  nichempi 
lokeronsa. 

Ja  onneksi  Electricin  ja  Ducen  kal¬ 
taiset  herrat  ovat  tajunneet  levyketas- 
kukulttuurin  hienouden.  Tuhansien 
kuorten  kokoelmasta  luotuun  näytte¬ 
lyyn  mahdutettiin  kolmisensataa  te¬ 
osta  eri  aikakausilta  ja  näyttely  onkin 
tiettävästi  ensimmäinen  kerta  maail¬ 
manlaajuisesti, 
kun  levykkeen- 
kuoria  on  esi¬ 
telty  missään 
kunnolla  ku- 
ratoituna  ja 
esillepantu- 
na.  Tällainen 
on  upeaa  di¬ 
gitaalisen  kult 
tuurihistorian 
tallentamista. 

Skrollilta  iso 
käsi,  kiitos 
kundit! 

& 

Laatua  laserilla 

Sanovat,  että  tietotekniikan  vai¬ 
kein  asia  on  tulostaminen. 
Monet  rautapuolen  tulostus - 
ongelmat  ovat  silti  maallikonkin  ym¬ 
märrettävissä:  Mustesuihkutulostimen 
muste  on  märkää,  joten  liika  muste 
kastelee  ohuen  paperin  ryttyyn.  Liian 
paksu  paperi  taas  ei  mahdu  tulosti¬ 
mesta  ja  niin  edelleen. 

Lasertulostaminen  ei  ole  aivan  yhtä 
suoraviivaista.  Lasertulostimella  on 
ansaittu  maine  toimistojen  työjuhtana, 
joka  yleensä  taikoo  takuuvarmaa  jäl¬ 
keä,  kunhan  tulostin  on  iskussa  ja  pa- 
perinsyöttö  ei  jumita.  Laserillakin  voi 
kuitenkin  epäonnistua  -  vähemmän 
ilmeisestä  syystä. 

Lasertulostimen  sisällä  on  pyöri¬ 
vä  rumpu.  Lasersäde  piirtää  tulos¬ 
teen  rummulle,  mikä  synnyttää  siinä 
sähkövarauksen.  Sähkövaraus  vetää 
puoleensa  värijauhetta.  Sitten  paperi 
ohjataan  rumpua  vasten,  jolloin  väri 
tarttuu  paperiin.  Lopuksi  värijauhe 
sulatetaan  paperille  lämmittämällä. 
Tämän  vuoksi  lasertulostin  lämpenee 
käynnistyessään  ja  tulostamisesta  syn¬ 
tyy  hajua. 

Juju  on  siinä,  että  lämmitystarve 
riippuu  paperin  paksuudesta.  Jotta 
värijauhe  sulaa  paperille,  mutta  pape¬ 
ri  ei  kärvenny,  lämmityksen  määrän 
ja  keston  tulee  osua  kohdalleen.  Mitä 
paksumpi  paperi,  sitä  korkeampi  läm¬ 
pötila  tai  hitaampi  tulostusnopeus  tar¬ 
vitaan.  Toisaalta  vääränlainen  paperi 
voi  jopa  sulaa  tai  palaa. 

Niinpä  tulostusajurit  pyytävät  valit¬ 
semaan  paperityypin.  Tämä  määrittää 
tulostuslämpötilan  ja  -nopeuden.  Tu¬ 
lostimen  lämmityskyky  voi  tosin  ra¬ 
joittaa  paperin  maksimipaksuutta.  & 


Janne  Siren 


"Tuplapaksusta"  tulosteesta  (160  g)  tuli  läm¬ 
pöä  lisäämällä  ehjä  ja  kiiltävämpikin. 


Lyhyet 


5KRDLLIKALENTERI 

Tervetuloa  kaikkien  aikojen  ensimmäiseen  Skrolli-kalenteriin!  Tarkoituk¬ 
semme  on  kartoittaa  tietokonekulttuurin  kokonaiskuvaa  päivämäärien  ja 
tapahtumapaikkojen  kautta  jatkossa  säännöllisesti.  Tässä  ensimmäinen  kat¬ 
taus  Suomessa  ja  suomalaisittain  kiinnostavissa  maailmankolkissa  järjestet¬ 
täviä  tietokone-,  peli-  ja  skenetapahtumia: 


PVM 

TAPAHTUMA 

Yhteisölliset  työtilat  (Hacklab) 

8.-10.2.2019 

Hacklab  Summit  Finland  201 9  Tampereella 

Hacklab  Helsinki  -  avoimet  ovet  tiistaisin 

Hacklab  Tampere  -  avoimet  ovet  tiistaisin  +  vvorkshopit  torstaisin 

Hacklab  Turku  -  avoimet  ovet  tiistaisin,  joka  kuun  1 .  tiistai  show  &  teli  -ilta 

Hacklab  Jyväskylä  -  avoimet  ovet  tiistaisin  ja  lauantaisin 

Hacklab  Vaasa  -  avoimet  ovet  keskiviikkoisin 

Tech  Club  Joensuu  -  avoimet  ovet  keskiviikkoisin 

Hacklab  Mikkeli  -  avoimet  ovet  torstaisin 

Hacklab  Lahti  -  avoimet  ovet  keskiviikkoisin 

Hacklab  Kouvola  -  avoimet  ovet  tiistaisin 

Demoscene 

27.-29.12.2018 

Under  Construction  2018,  Gernsheim,  Hessen,  Saksa 

3.-6.1.2019 

High  Coast  Hack  Winter,  Härnösand,  Ruotsi 

1.-3.2.2019 

Gerp  2019,  Skövde,  Ruotsi 

1.-3.2.2019 

Demobit  2019,  Bratislava,  Slovakia 

22.-24.2.2019 

BCC  Party  #13,  Berliini,  Saksa 

28.2.-3.3.2019 

Instanssi  2019,  Jyväskylä 

17.-21.4.2019 

The  Gathering  2019,  Hamar,  Norja 

Esports  &  Lanit 

27.12.-30.12.2018 

Urbanlan  Winter  201 8,  Kokkola 

27.12.-29.12.2018 

Skynett  Langames  24,  Parikkala 

1.2.-3.2.2019 

Assembly  Winter  2019,  Helsinki 

1.2.-3.2.2019 

ESGames  '19,  Mikkeli 

28.2.-3.3.2019 

LanTrek  201 9,  Tampere 

28.2.-3.3.2019 

Instanssi  2019,  Jyväskylä 

Kulttuuri  &  yhteisöt 

12.1.2019 

Pelimuseon  kaksivuotissynttärit,  Tampere 

11.-12.1.2019 

Disobey,  Helsinki 

15.-17.2.2019 

Desucon  Frostbite,  Lahti 

Peliala 

18.12.2018 

IGDA  Satakunta  Hub  Gathering  Pori 

2.1.2019 

IGDA  Kuopio  Hub  Gameskiviikko  Gathering 

15.1.2019 

IGDA  Turku  Hub  Gathering 

25.1.2019 

Finnish  Game  Jam  (Global  Game  Jam) 

29.1.2019 

IGDA  Kajaani  Gathering 

Tapahtumajärj estäjä  tai  -kävijä,  viuhkaa  meille  tapahtumistasi  -  myös  pie¬ 
nempien  paikkakuntien  tilaisuudet  ovat  tervetulleita ;  kalenteri@skrolli.fi 


Mika  Hyvönen,  Janne  Siren 

Tietotekniikka  on  helpottanut  päivittäistä  elämäämme  mielettömästi. 
Paitsi  silloin,  kun  sitä  käytetään  väärin. 


Teksti:  Mikko  Heinonen 


Kuvankäsittely:  Manu  Pärssinen 


Syyllistyn  itsekin  monesti  siihen, 
että  käytän  hirveästi  aikaa  to- 
teuttaakseni  tietotekniikan  avul¬ 
la  jonkin  asian,  joka  olisi  helppo  tehdä 
käsin  -  tai  sitten  yritän  väkisin  käyttää 
jotakin  tiettyä  ohjelmistoa  asiaan,  jon¬ 
ka  jokin  toinen  softa  muuttaisi  trivi¬ 
aaliksi.  Useimmiten  onneksi  hukkaan 
näin  vain  omaa  aikaani. 

Toisinaan  olen  kuitenkin  saanut  to¬ 
distaa  tilanteita,  joissa  tietotekniikan 
käyttö  yleensä,  tai  jonkin  ohjelman 
käyttö  erityisesti,  on  lähinnä  vaikeut¬ 
tanut  asioita  tarpeettomasti.  Niistä  siis 
tämänkertaisessa  tarinatuokiossa. 

Prosessinomistajan  arkipäivää 

Opiskeluvuosinani  1990-luvulla  olin 
kesät  töissä  isossa  teollisuusyritykses¬ 
sä,  josta  minulla  on  pääosin  vain  po¬ 
sitiivisia  muistoja  -  siinä  määrin,  että 


olin  vähällä  jäädä  sinne  töihin.  Vaikka 
yritys  ei  suoraan  edustanutkaan  pe¬ 
rinteistä  savupiipputeollisuutta,  sillä 
oli  omat  perustellut  syynsä  olla  varsin 
konservatiivinen  tietokoneiden  käyt¬ 
töönoton  suhteen.  Tämän  seurauksena 
esimerkiksi  toimisto -ohjelmien  teho¬ 
kas  käyttö  ei  ollut  vielä  mitään  yleistie¬ 
toa  työntekijöiden  keskuudessa  ysärin 
loppupuolella. 

Koska  olin  käytännössä  ainoa  hu¬ 
manisti  insinöörien  ja  sellaiseksi  opis¬ 
kelevien  keskellä,  päädyin  kirjuriksi 
ja  sisällöntuottajaksi  erilaisiin  projek¬ 
teihin.  Ja  koska  hallitsin  myös  tieto¬ 
tekniikkaa  keskimääräistä  paremmin, 
sain  nopeasti  erilaisia  vastuita  sähköis¬ 
ten  työkalujen  käytöstä. 

Eräässä  hankkeessa  tarkoituksena 
oli  muodostaa  yrityksen  toiminnoista 
eräänlainen  prosessikuvaus  kehitys¬ 


työn  pohjaksi.  Mukaan  oli  palkattu  asi¬ 
aa  tunteva  konsultti.  Hän  toimitti  pro¬ 
jektin  käyttöön  erityisen  ohjelmiston, 
jonka  nimi  oli  muistaakseni  Optima 
tai  jotakin  sen  suuntaista.  Sen  käytön 
opettelu  sälytettiin  minun  vastuulleni. 

Olin  aloittanut  työt  yrityksessä  vas¬ 
ta  jokunen  viikko  aiemmin  ja  halusin 
tietenkin  tehdä  hyvän  vaikutuksen, 
etenkin  kun  toimeksianto  tuli  johta¬ 
jatasolta.  Kävi  ilmi,  että  ohjelmistolla 
oli  mahdollista  simuloida  hyvin  moni¬ 
puolisesti  teollisia  prosesseja  ja  katsoa, 
miten  henkilöstö-  ja  materiaalivirrat 
käyttäytyvät  eri  tilanteissa.  Käytin  päi¬ 
väkausia  aikaa  opetellen,  miten  voi¬ 
sin  laatia  erilaisia  malleja  ja  muokata 
muuttujia  siinä  vaiheessa,  kun  saisin 
käyttööni  todellista  dataa. 

Tämän  vaivannäön  jälkeen  voitte 
ehkä  kuvitella  pettymykseni,  kun  pro- 


jektiryhmä  sitten  kokoontui  seuraavan 
kerran  ja  kävi  ilmi,  mihin  ohjelmis¬ 
toa  oli  tarkoitus  käyttää.  Minun  piti 
piirtää  sillä  puhtaaksi  prosessikaavi¬ 
ot,  joita  työryhmä  laati  lehtiötaululle 
kokouksiensa  aikana.  Mainittakoon, 
että  ohjelmisto  oli  tähän  tarkoitukseen 
merkittävästi  huonompi  kuin  vaikkapa 
Microsoft  PowerPoint,  joka  löytyi  val¬ 
miiksi  asennettuna  jokaiselta  työase¬ 
malta.  Softan  tulostus  oli  niin  epäselvää, 
että  lehtiötauluille  tehdyt  piirustukset 
olivat  huomattavasti  havainnollisempia 
käytännössä  joka  tavalla,  ja  jouduin  nä¬ 
kemään  vaivaa  saadakseni  muun  muas¬ 
sa  sivunvaihdot  järkeviin  kohtiin. 

Jos  konsultti  olisi  malttanut  kertoa 
alusta  asti,  että  tarkoitus  on  vain  piir¬ 
tää  nuolia  laatikoista  toiseen,  tällaisen 
asiakirjapohjan  laatiminen  Power- 
Pointilla  olisi  kestänyt  minulta  mak¬ 
simissaan  tunnin.  Sen  jälkeen  olisin 
voinut  käyttää  nuo  loput  kymmenet 
tunnit  huomattavasti  paremmin  kuin 
opettelemalla  prosessimallinnusta, 
jota  ei  käytetty  koskaan  yhtään  mihin¬ 
kään.  Jotenkin  kuitenkin  epäilen,  että 
yhden  kesätyöläisen  viikon  palkka  ei 
ollut  tämänkään  projektin  suurin  huk- 
kakustannus. 

Maailman 

moniväärinkäyttöisin  ohjelma 

Minusta  Microsoft  Excel  on  yksi  hyö- 
dyllisimpiä  toimisto -ohjelmistoja  -  tai 
ainakin  oli,  kunnes  Google  Sheets  kor¬ 
vasi  sen  valtaosassa  käyttötarkoituksia. 
Sen  ansiot  ovat  kuitenkin  nimenomaan 
numeromuotoisen  datan  käsittelyssä, 
ja  aivan  erityisen  kankea  se  on  teks¬ 
tinkäsittelyohjelmana.  Siihen  nähden 
on  hämmästyttävää,  miten  usein  sitä 
käytetään  juuri  tähän. 

Ensikosketus  näihin  väärinkäytök¬ 
siin  tuli,  kun  olin  muuttamassa  en¬ 
simmäiseen  omaan  asuntooni,  ja  is¬ 
tuimme  tulevan  kämppiksen  kanssa 
täyttämässä  vuokrasopimusta.  Elettiin 
sitä  aikaa,  kun  sopimus  jo  laadittiin 
tietokoneella,  etenkin  näin  isommassa 
kaupungissa.  Vuokravälittäjällä  tuntui 
olevan  aivan  erityisiä  vaikeuksia  täyt¬ 
tää  tietoja  oikeille  kohdilleen,  ja  kentät 
katkeilivat  miten  sattuivat.  Hetken  ti¬ 
lannetta  tarkkailtuani  ymmärsin,  että 
asiakirjapohja  oli  laadittu  Exceliin. 
Ihmettelin  tätä  suuresti,  mutta  vähän¬ 
pä  tiesin,  että  tämä  olisi  ensimmäinen 
monista  kohtaamisistani  ohjelmiston 
omituisten  käyttötapojen  kanssa. 


Kun  vuosia  myöhemmin  aloin  luo¬ 
da  uraa  kääntäjänä,  sain  huomata,  että 
laskentataulukko  on  hyvin  yleinen 
tapa  toimittaa  etenkin  käyttöliittymä- 
tekstejä  käännettäväksi.  Tämä  muoto 
onkin  helppo  lukea  koneellisesti  takai¬ 
sin  järjestelmään,  josta  merkkijonot  on 
ensin  poimittu  työstettäväksi. 

Siitä  sen  sijaan  ei  ole 
kukaan  huolissaan , 
että  Excel  ei  sisällä 
edes  perustason 
oikolukutoimintoja, 
laajemmasta  kielen¬ 
tarkastuksesta  puhu¬ 
mattakaan. 

Ongelmaksi  asia  muodostuu  siinä 
kohtaa,  kun  kääntäjän  odotetaan  te¬ 
kevän  työnsä  suoraan  Excelissä  eikä 
käännöstyökalua  käyttäen.  Ja  tämä 
on  muuten  edelleen  erittäin  yleistä. 
Ohjelmoijien  työn  helpottamiseksi 
taulukkoon  on  voitu  rakentaa  hienoja 
tarkistuskaavoja,  jotka  valvovat  merk¬ 
kijonojen  oikeaa  pituutta  ja  kopioivat 
niitä  viittauksilla  eri  puolille  asiakirjaa. 
Siitä  sen  sijaan  ei  ole  kukaan  huolis¬ 
saan,  että  Excel  ei  sisällä  edes  perusta¬ 
son  oikolukutoimintoja,  laajemmasta 
kielentarkastuksesta  puhumattakaan. 
Ja  ellei  käyttäjä  heti  kytke  erinäisiä 
helppokäyttö  toimintoja  pois  päältä, 
Excel  tarjoaa  jatkuvasti  solun  sisällöksi 
samaa  tekstiä  kuin  jossakin  aiemmassa 
solussa.  Tämä  ei  ole  varsinaisesti  omi¬ 
aan  helpottamaan  työntekoa. 

Excelin  taulukkomuotoon  tuntuvat 
ihastuneen  myös  ihmiset,  joille  on 
muuten  tärkeää,  että  tekstit  pysyvät 
solujen  sisällä  ja  ne  on  helppo  kohdis¬ 
taa  toisiinsa.  Joudun  toistuvasti  huo¬ 
mauttamaan,  että  toinen  Office -tuote, 
Word,  sisältää  myös  mahdollisuuden 
taulukoiden  käyttöön.  Word- taulukot 
eroavat  toki  Excel-taulukoista  monin 
tavoin,  mutta  tekstimuotoiselle  tiedolle 
ne  ovat  täysin  ylivertaisia,  koska  käy¬ 
tössä  ovat  oikean  tekstinkäsittelyohjel¬ 
man  työkalut. 

Oma  COBOL-hetkeni 

Ei  niin  pahaa  ettei  jotain  hyvääkin. 
Ainakin  kerran  tarpeettoman  vaikean 
ohjelmiston  käyttö  nimittäin  satoi  suo¬ 


raan  omaan  laariini  ja  päädyin  vuosik¬ 
si  varsin  mielenkiintoisiin  tehtäviin, 
koska  olin  ainoa,  joka  ylipäätään  ym¬ 
märsi  softasta  mitään. 

Ollessani  vielä  lukion  kolmosluo¬ 
kalla  sain  puhelun  paikalliselta  kuu¬ 
mailmapalloilun  harrastajalta.  Synty- 
mäkaupungissani  oltiin  järjestämässä 
lajin  SM -kisoja,  mutta  kukaan  tuoma¬ 
ristosta  ei  osannut  käyttää  pistelasken- 
taohjelmistoa.  Apua  oli  kysytty  koulu¬ 
kaveriltani,  joka  oli  ollut  itse  kiireinen 
mutta  vinkannut,  että  minä  voisin  eh- 
tiäkin. 

Balloon  Federation  of  America  Event 
Scoring  and  Ranking  System  oli  epäile¬ 
mättä  tehty  aikoinaan  tarpeeseen,  sillä 
kuumailmapalloilun  tuloslaskenta  ei 
ole  aivan  yksiselitteistä.  Pallosta  maa¬ 
han  pudotettaviin  ”striimereihin”  pe¬ 
rustuva  pisteytys  on  hidasta  hoitaa  kä¬ 
sin  laskemalla,  joten  datan  koneellinen 
käsittely  oli  paikallaan. 

Ohjelman  kutsuminen  karuksi  olisi 
kuitenkin  ollut  jo  kehu.  GW-BASICilla 
kirjoitettu  softa  alkoi  sekoilla,  jos  käy¬ 
tössä  oli  muuta  kuin  puhdas  MS-DOS 
ja  juuri  sopivan  tehoinen  kone  (kor¬ 
keintaan  386).  Kaikki  syötteet  annet¬ 
tiin  näppäimistöltä,  ja  käyttöliittymä 
perustui  lähinnä  Y/N-kysymyksiin.  Jos 
teki  virheen,  piti  syöttää  koko  osakil¬ 
pailun  tulokset  uudelleen.  Skandinaa¬ 
viset  aakkoset  eivät  toimineet,  desi- 
maalierotin  oli  piste,  tulostus  onnistui 
ainoastaan  Epson-yhteensopivalle 
matriisikirjoittimelle  ja  niin  edelleen. 

Tästä  huolimatta  hoidin  BFAdla 
tulospalvelun  yhteensä  kuusi  kertaa, 
ennen  kuin  sille  (ja  sitä  kautta  minul¬ 
le)  vihdoin  löytyi  jokin  nykyaikainen 
korvaaja  vuosituhannen  alussa.  Tässä 
vaiheessa  olin  jo  itsekin  valmis  luopu¬ 
maan  moisesta  retroilusta,  sillä  viimei¬ 
siä  kisoja  varten  jouduin  jo  ottamaan 
töistä  vapaata,  eikä  esittämääni  kulu- 
korvauslaskua  koskaan  maksettu.  Tätä 
ennen  oma  motivaationi  korvaajan 
etsintään  olikin  ollut  varsin  alhainen, 
sillä  kroonisesti  rahapulaiselle  opiske¬ 
lijalle  kilpailuorganisaatiossa  toimimi¬ 
nen  tiesi  aina  vähintään  päivärahoja  ja 
kohtuullista  motelli-  tai  hotellimajoi- 
tusta.  Pääsinpä  kerran  jopa  itse  kuu¬ 
mailmapallon  kyytiin,  ihan  vain  koska 
selvisin  yhdestä  hirveästä  käyttöliitty¬ 
mästä.  & 

Amigaaa! 

Ensimmäisellä  Skrolleri-palstalla  Skrollin  edellisessä  numerossa  sukelsimme  äärimmäisen 
syvään  päähän  suomalaisen  demoskenen  syntyajoille.  Commodore  64:lle  tehtiin  tärkeitä 
demoja,  joilla  skene  potkaistiin  käyntiin.  Sitten  tuli  Commodore  Amiga. 

Teksti  ja  kuvat:  Jukka  O.  Kauppinen 


migan  kaikista  varhaisim¬ 
mat  vuodet  suomalaisen 
skenen  historiassa  ovat 
jääneet  hieman  hämärän 
peittoon.  Kaikkia  silloin  julkaistuja 
teoksia  ei  nykyinen  demoskenehistoria 
tunne  virallisesti,  vaan  niiden  osalta 
joudutaan  elämään  pelkkien  muistiku¬ 
vien  varassa.  Amiga  oli  pitkään  myös 
niin  kallis  ja  harvinainen  laite,  että  sen 
käyttäjämäärät  ja  demopiirit  olivat  pal¬ 
jon  pienemmät  kuin  C64:llä.  Tämän 
myötä  varhaisimpien  teosten  levikki  jäi 
pieneksi.  Amiga  500:lle,  Kickstart  1.2:lle 
ja  512  kilon  muistille  koodatut  rupute- 
okset  eivät  olleet  vuoden,  parin  päästä 
kovinkaan  kiinnostavia  saati  arvokkai¬ 
ta,  joten  miksipä  niitä  säästämään.  Käy¬ 
tetään  ennemmin  korput  uudelleen, 
vaikka  uuden  pelin  kopioimiseen. 

Lisäksi  aivan  alkuaikojen  16-bitti- 
set  Amiga-demot  muistuttivat  kovasti 
C64-tuotoksia,  mitä  nyt  olivat  kömpe- 
lömpiä,  rujompia  ja  digitaalisemman 
kuuloisia.  Alkuajat  menivät  Amiga- 
ohjelmointia  opetellessa  ja  kikat  efek- 
teineen  lainattiin  vanhemmilta  alus¬ 
toilta.  Hiljalleen  taidot  toki  kehittyivät 
ja  jotkut  nousivat  pään  mitalla  toisten 
yläpuolelle.  Mutta  hetki  siihen  meni. 

Usvaiset  alkuvuodet 

Tiettävästi  ensimmäinen  suomalainen 
virallinen  demo  Amigalle  on  kuitenkin 
säilynyt.  Se  ei  kuitenkaan  ollut  ensim¬ 
mäinen  suomalainen  Amiga- skenejul- 
kaisu.  Ollaanpa  sitä  nyt  mystisiä,  luki¬ 
jat  miettivät.  Jepa! 


Finnish  Gold  -ryhmä  porskutti 
1987-1988  erittäin  vahvasti  C64:llä, 
mutta  Timo  Rossi  eli  XYZ-Soft  oli  ai¬ 
kansa  uskomattominta  kovuutta  ihan 
kaikessa,  mihin  hän  vain  ryhtyikään. 
Rossi  on  suomalaisen  koodauksen  ja 
skeneilyn  legenda,  joka  liikkui  muihin 
verrattuna  aivan  omalla  osaamisen  ta¬ 
sollaan.  Edellisessä  lehdessä  kerroim¬ 
me  suomalaisten  demoryhmien  The 
Jezebels  Union  -kattojärjestöstä  ja  sen 
legendaarisista  Suomen  ensimmäisis¬ 
tä  demopartyistä.  Siellä  kuusnelosten 
täyttämässä  purkutalossa  oli  myös 
Rossi  mukanaan  Amiga  -  ja  ensim¬ 
mäiset  rivit  hänen  ihan  itse  tekemään¬ 
sä  Amiga-koodia. 

Me  niin  kovin  hämmästelimme. 
Että  ihan  oikea  Amiga,  jota  joku  osaa 
ohjelmoida.  Maagista.  Noista  koodiri- 
veistä  rakentui  Finnish  Goldin  demo, 
jota  näin  jälkikäteen  kutsutaan  nimel¬ 
lä  First  Amiga  Demo.  Ei  muuten  löy¬ 
dy  Pouetista  tätäkään,  mutta  onneksi 
Moku,  Break  ja  Lemming  ovat  kukin 
osaltaan  auttaneet  sen  muiston  säilö¬ 
misessä. 

Kovin  syvällisistä  aineksista  ei  demo 
rakentunut.  Luultavasti  Psygnosiksen 
Barbarian- pelistä  ripatun  barbaariku- 
van  ympärillä  heilui  kolmessa  kohtaa 
kooderin  nimi,  neljäntenä  heilurina 
FIGin  pieni  logo.  Siihen  vielä  split- 
rasterit  ja  skrolleri,  niin  vot,  johan  ovat 
kuusnelosdemon  ainekset  kasassa, 
mitä  nyt  taustalla  soi  melkein  sekun¬ 
tien  mittainen  digisamplelooppi.  Tämä 
oli  siis  ProTrackeria  edeltävää  aikaa, 


joten  skenetyökaluja  oman  musiikin 
tekemiseen  ei  vielä  ollut.  Siksi  aivan  lii¬ 
an  monet  ensimmäiset  Amiga-demot 
ja  -introt  soittivat  taustalla  karsean 
lyhyitä  toistuvia  digiääniä.  Kuusnelo- 
nenkin  pystyi  soittamaan  pidempiä, 
mutta  ei  yhtä  hyvällä  äänenlaadulla. 
Joten  auta  armias,  jos  yritit  lukea  skrol- 
litekstiä  yhtään  pidemmälle  -  hulluus¬ 
han  siinä  iski. 

Eihän  se  kummoinen  demo  ollut, 
mutta  tästä  se  alkoi. 

Vaan  mitä  se  Kauppinen  höpöttää, 
ettei  FIGin  demo  muka  ollut  ensim¬ 
mäinen  suomalainen  Amiga- skenerel- 
lu?  No  kun  ei  ollut.  Ensimmäinen 
demo  kylläkin,  mutta  ei  julkaisu.  Suo¬ 
raan  Amigalla  aloittanut  X-Men  näet 
julkaisi  ainakin  yhden  produktion 
jo  ennen  The  Jezebels  -partyjä,  joilla 
ryhmä  esitteli  teostaan.  Kyseessä  oli 
muistikuvieni  mukaan  musiikki-  tai 
samplediski,  eli  tarjolla  oli  juuri  ko¬ 
vinta  Amiga-multimediaa:  disketiltä 
ladattavaa  digitoitua  ääntä  soitettiin 
reaaliajassa.  Mikä  uskomattomuuden 
huipentuma!  Skenen  historiankirjoi¬ 
hin  tai  dokumentteihin  ei  tätä  teosta 
ole  tallentunut.  Ehkä  julkaisuja  oli 
enemmänkin,  sillä  X-Men  oli  jo  va¬ 
kiintunut  ryhmä. 

Erästä  toistakaan  varhaisteosta  ei  ole 
historiaan  taltioitu.  Byterapers  julkaisi 
ensimmäisen  Amiga-demonsa  kevääl¬ 
lä  1988  Digitize  Design  Groupin  Di- 
giparty’88  -partyillä.  Siitä  on  sentään 
havaintoja  ja  muistikuvia,  mutta  ei  ai¬ 
nuttakaan  löytynyttä  kopiota.  Demon 


82  5KRDLLI  2018 .4 


tehneestä  kuopiolaisesta  Shogunis- 
takaan  ei  ole  ollut  havaintoja  vuosi¬ 
kymmeniin.  Jos  kuulostaa  tutulta  hah¬ 
molta,  niin  kuiskatkaapa  yhteystärppi 
meikälle  (jukka@skrolli.fi). 

Unohdukseen  vaipuneita  Amiga- 
varhaisteoksia  on  tiemmä  enemmän¬ 
kin,  mikä  tekee  niiden  muistelon  su¬ 
rullisen  haastavaksi.  C64:n  varhaisen 
suomalaisen  demotuotannon  suhteen 
sentään  voimme  elää  onnellisessa  tie¬ 
tämättömyydessä,  sillä  osa  vanhim¬ 
man  pään  lähinnä  turbotape-kaseteilla 
liikkuneista  räpellyksistä  on  autuaasti 
unhoitettu  ja  kadotettu  tietämättö¬ 
myyden  mustaan  aukkoon.  Mitä  ei  tie¬ 
dä  olleen,  sitä  ei  kaipaakaan. 

Generations  Ahead 

Suomalaisen  Amiga- demo skenen  kas¬ 
vu  oli  kuitenkin  käynnistynyt  ja  moni 
C64-ryhmä  siirtyi  tai  päätyi  myös  Ami- 
galle.  Skene  eli  pian  väkevää  ja  vilkasta 
aikakautta.  Kun  itsekin  luen  noilta  vuo¬ 
silta  kirjoittamaani  lyhyttä  historiikkia 
(löytyy  osoitteesta  byterapers.com), 
niin  päähän  siinä  menee  pyörälle.  Ryh¬ 


mät  sulautuivat,  liittoutuivat  ja  pirsta- 
loituivat  synnyttäen  heti  perään  uusia 
niin  hurjaa  vauhtia,  että  ei  voinut  kuin 
ihmetellä.  Keitä  nämä  kaikki  tyypit  ja 
ryhmät  olivat  ja  missä?  Atk-j onnet  eli¬ 
vät  lujaa,  rakastivat  dataa  ja  swappasivat 
uskomattomalla  energialla. 

Vaan  yksi  oli  edellä  muita.  Scoopex 
oli  vuoden  1989  lopulla  jo  kansain¬ 
välisesti  tunnettu  ryhmä,  jonka  uusi 
suomalaisjaosto  tuli  ja  rysäytti  sekä 
itsensä  että  Scoopexin  kertalaakista 
maailman  kirkkaimmalle  demoske- 
nehuipulle.  Severi  Sins  oli  jotain  aivan 
muuta  ja  se  nostikin  tekijäkolmikko 
Slayerin,  Uncle  Tomin  ja  Rewardin 
välittömästi  skenen  superstaroiksi. 

Uncle  Tomin  soundtrack  oli  mene¬ 
vää,  koukuttavaa  ja  tanssittavaa  digi- 
taali-italoa,  jota  demon  värikkäät  vek¬ 
torigrafiikat  ja  vectorbobit  täydensivät 
herkullisesti.  Jälkikäteen  tohtii  tosin  jo 
todeta,  että  skrollitekstejä  oli  liikaa  ja 
ne  heiluivat  ruudulla  aivan  liian  kum¬ 
mallisesti.  Tähän  aikaan  ei  vielä  myös¬ 
kään  ollut  keksitty  demoefektien  synk¬ 
kaamista  musiikkiin,  joten  tapahtumat 


ruudulla  menevät  aivan  liian  omaan 
tahtiinsa  musiikkiin  nähden.  Tässä  oli¬ 
si  kieltämättä  remasteroinnin  paikka. 

Mutta  olihan  se  demo,  jota  tuijotet¬ 
tiin,  ihailtiin  ja  kehuttiin.  Sev  en  Sinsil- 
lä  Amiga  astui  uuteen  aikakauteen  ja 
sen  taiteellis- tekniset  ratkaisut  jättivät 
jälkensä  lukemattomiin  myöhempiin 
skeneteoksiin,  kuten  Phenomenan 
Enigmaan  tai  Sanityn  World  of  Com¬ 
modore  ’92:n  Stardust  Memories  -bii¬ 
siin.  Maailma  on  niin  paljon  velkaa  Se- 
ven  Sinsille.  Ja  se  Scoopex-fontti  pitää 
mainita  erikseen. 

Velkakirja  lihoi  lisää  saman  aikaan  - 
saajapoppoon  seuraavan  teoksen  myö¬ 
tä.  Jos  Sins  räjäytti  pankin,  niin  Mental 
Hangover  lanasi  koko  korttelin. 

Olisipa  ollut  jännää  olla  Ruotsissa 
tuona  pääsiäisenä  1990.  Swedish  Elite 
Easter  Conference  -demopartyillä  oli 
taatusti  tunnelmaa  demokompon  aika¬ 
na  -  ja  sitten  ruudulle  piirtyi  Scoope¬ 
xin  upea  haukkalogo.  Tähdet  vierivät 
taustalla,  ruudulle  tussahtaa  Scoopex- 
fontti  ja  ensimmäiset  musiikin  tahdit 
soivat  krediittien  viuhahdellessa  hie- 

noina  2D-fillivektoreina.  Tahti  kiihtyy, 
musiikki  nopeutuu,  monimutkaistuu 
ja  Scoopexin  röyhkeä  asenne  leimah- 
telee  rajulla  digijonnevoimalla. 

This  isnt afucking megademo.  This  is 
a  Scoopex  demo! 

Megademo-termiä  käytettiin  näihin 
aikoihin  vielä  varsin  vapaasti  moni¬ 
osaisissa  demoissa.  Scoopex  kuitenkin 
takoi  Mental  Hangoverissa  osat  yhte¬ 
näiseksi  taiteelliseksi  kokonaisuudeksi, 
joka  vieri  saumattomasti  tilanteesta  ja 
osasta  toiseen,  kenkkuillen  ja  vitsaillen 
katsojalle  samalla  kun  se  elvisteli  omal¬ 
la  erinomaisuudellaan.  Ihan  perus¬ 
tellusti.  Mental  oli  iso  askel  eteenpäin 
demoskenen  taiteellisessa  designissa  ja 
toteutuksessa,  ja  se  aivan  satavarmas- 
ti  inspiroi  myös  muutaman  vuoden 
kuluttua  valokeilaan  marssivia  Future 
Crew  n  kavereita. 

Demo  onnistui  yllättämään  jopa  mu¬ 
siikillaan.  Siinä  missä  Sinsin  biisi  loop- 
pasi  sopivan  tönkösti  ympäri  pyöriessä¬ 
än,  niin  nyt  Uncle  Tomin  hieno  sävellys 
ensin  vihjasi  lähestyvästä  loopista  -  ja 
sitten  kääntyikin  aivan  uuteen  suun¬ 
taan.  Mitä  ihmettä?  Näin  pitkä  biisi, 
joka  kulkee  koko  ajan  eteenpäin,  uu¬ 
distuu  ja  yrittää  jopa  alkeellisesti  synk¬ 
ronoitua  ruudun  tapahtumiin  ja  demon 
osien  muutoksiin.  Demossa  oli  paljon 
uutta,  vähän  vanhaa,  tuntuvasti  erilaista 
ja  rutkasti  herkullista.  Kundithan  ovat 
olleet  liekeissä. 

Ykkössijahan  komposta  tuli.  Taisipa 
olla  ensimmäinen  kerta  koskaan,  kun 
suomalainen  demoryhmä  kävi  ulko¬ 
mailla  voittamassa  demopartyt.  Tästä 
lähti  suomiskenen  huikea  voittoputki, 
jossa  jampat  läksivät  ulkomaille  demo- 
partyille  rahattomina  sillä  ajatuksella, 
että  takaisin  pääsee  sitten  voittora¬ 
hoilla.  Voi  niitä  partyjärj estäjiä,  jotka 
yrittivät  selittää,  että  palkintorahoja 
ei  maksetakaan  käteisenä.  Parempi 
maksaa  tai  et  pääse  noista  elämältä  ja 
skeneltä  tuoksahtavista  suomityypeistä 
ikinä  eroon.  Jostain  ne  palkintorahat 
sitten  aina  löytyivät.  & 


Finnish  Gold  First  Amiga  Demo  1988 

youtu.be/VQp06pb8dzQ 

Scoopex  Seven  Sins 

youtu.be/f-1rhwzXC_4 

Scoopex  Mental  Flangover 

youtu.be/zR9a4vTuuoo 


84  5KRDLLI  2018.4 


Softa 


Voi  ei,  taas  uusi 
pikaviestin" 


matrix 


Teksti:  Ville  Ranki 

Kuvat:  Sakari  Leppä,  Ville  Ranki 


org  Foundation 


Cille? 


Mikä  tekee  Matrixista  niin  erikoisen  pikavies 
timen,  että  se  houkuttaa  jopa  vanhan  polven 
irkkaajia ? 


atrix  on  vuodesta  2014 
alkaen  kehitetty  pika¬ 
viestin.  Käyttäjän  kan¬ 
nalta  se  näyttää  ihan 
samalta  kuin  tusina  muitakin  pikavies  - 
timiä.  Jos  olet  käyttänyt  Telegramia, 
Discordia,  Slackia  tai  vastaavaa  niin 
tiedät  mistä  kyse.  Matrix  erottuukin 
edukseen  muilla  kuin  ulkonäöllisillä 
seikoilla. 

Toisin  kuin  valtaosa  nykyaikaisis¬ 
ta  pikaviestimistä,  Matrix  on  täysin 
avointa  lähdekoodia  sekä  palvelin-  että 
asiakaspäässä  -  kehitys  tapahtuu  Git- 
hubissa.  Matrix  ei  monen  pikaviesti- 
men  tapaan  vaadi  puhelinnumeroa, 
mikä  on  yksityisyyden  suojan  kannalta 
hyvä.  Numeron  voi  kuitenkin  halutes¬ 
saan  antaa,  jolloin  sitä  voi  käyttää  esi¬ 
merkiksi  tuttavien  Matrix- tunnusten 
hakuun. 

Mutta  mikä  tärkeintä,  Matrix  on 
verkkoarkkitehtuuriltaan  federoitu  eli 
liittoutunut  (federated )  -  hajautettu 
kuin  IRC,  mutta  paremmin. 

Federalistin  päiväuni 

Tässä  liittoutuminen  tarkoittaa  sitä, 
että  Matrix-palvelimia  on  useita  ja 


kuka  vain  voi  perustaa  omansa  koh¬ 
tuullisella  vaivalla.  Palvelimet  muo¬ 
dostavat  keskenään  verkon,  ja  yhden 
vikaantuminen  ei  vaikuta  muiden  toi¬ 
mintaan.  Muita  liittoutuneita  verkko¬ 
palveluita  ovat  esimerkiksi  IRC,  SIP  ja 
sähköposti. 

Matrixin  käyttäjät  luovat  tunnuksen 
jollekin  verkon  palvelimelle,  jota  kut¬ 
sutaan  kotipalvelimeksi.  Kotipalvelin 
säilyttää  käyttäjän  viestihistorian  ja 
saapuneet  viestit  vaikka  käyttäjä  ei  oli¬ 
si  linjoilla.  Tässä  korjataan  IRCin  iso 
puute,  jonka  kiertäminen  on  vaatinut 
asiakaspäässä  tehtäviä  temppuja,  kuten 
henkilökohtaista  IRC-palvelimen  yllä¬ 
pitämistä. 

Matrixin  yhtenä  perusajatuksena 
on  myös  integroituminen  muihin  pi- 
kaviestinpalveluihin.  Samalla  Matrix- 
tunnuksella  ja  asiakasohjelmalla  pää¬ 
see  muiden  palveluiden  kanaville,  kuin 
ne  olisivat  Matrix-kanavia.  Integroi¬ 
tuminen  toteutetaan  silloiksi  ( bridge ) 
kutsutuilla  palveluilla  jotka  toimivat 
Matrix-verkon  ja  ulkopuolisen  palve¬ 
lun  välisinä  rajapintoina. 

Tätä  kirjoittaessa  siltoja  on  muun 
muassa  IRCille,  Telegramille,  Discor- 


dille,  Gitterille  ja  Slackille.  Lisäksi  on 
toteutettu  libpurple-kirjastoa  käyttävä 
silta.  Libpurple  on  Pidgin- pikaviesti- 
nasiakasta  varten  tehty  kirjasto,  joka 
tarjoaa  integroinnit  yli  kahteenkym¬ 
meneen  eri  palveluun  mukaanlukien 
Skype,  Lync  ja  XMPP. 

Sillanrakentaja 

Siltojen  avulla  Matrixia  voi  käyttää 
asiakkaana  nippuun  pikaviestimiä, 
jotka  muuten  vaatisivat  omat  asiaka¬ 
sohjelmansa.  Suomalaiselle  Skrollin 
lukijalle  IRC  lienee  kiinnostavin  silta, 
ja  se  on  myös  ollut  Matrixin  kehittäji¬ 
en  suosikki.  Matrix- silta  toimii  IRCin 
suuntaan  oikeana  asiakasohjelmana, 
eikä  kanavakohtaista  bottia  tarvita. 
Matrixin  kautta  IRCissä  olevaa  ei  erota 
"oikeasta”  irkkaajasta.  Matrixin  puolel¬ 
ta  voi  helposti  jakaa  myös  kuvan  IRC- 
kanavalle  -  kuvaa  säilytetään  jonkin 
aikaa  kotipalvelimella  ja  linkki  siihen 
lähetetään  kanavalle. 

Matrixin  sillat  eivät  kuitenkaan  ole 
vielä  missään  määrin  täydellisiä.  Esi¬ 
merkiksi  IRC-silta  ei  tue  vielä  kana¬ 
valle  kutsumista,  ja  salasanan  vaati¬ 
ville  kanaville  liittyminen  vaatii  oman 

komentonsa.  Muutkin  sillat  ovat  itse¬ 
näisiä  projektejaan  ja  niiden  käyttöön¬ 
otto  saattaa  olla  hankalaa,  riippuen 
siitä  miten  vihamielisesti  kohdepalvelu 
suhtautuu  kolmannen  osapuolen  asi¬ 
akkaisiin. 

Esimerkiksi  Telegram-  ja  Discord- 
silta  löytyy  valmiiksi  ylläpidettynä  pal¬ 
veluna,  kun  taas  WhatsApp- silta  pitää 
pystyttää  itse  omalle  palvelimelle,  kos¬ 
ka  yleiskäyttöinen  silta  suljettaisiin  sa¬ 
man  tien  ulos  palvelusta.  Useimmissa 
suljetuissa  kohdepalveluissa  tarvitaan 
kanavakohtainen  siltabotti,  joka  välit¬ 
tää  kohdepalveluun  viestit.  Matrixin 
puolella  taas  kohdepalvelun  käyttäjät 
näkyvät  oikeina  ”nukkekäyttäjinä”. 

Asiakasohjelmien  kirjo 

Matrix- verkko  on  on  kehitetty  useita 
asiakasohjelmia  erilaisiin  tarpeisiin, 
aivan  kuten  esimerkiksi  IRCiin  tai  säh¬ 
köpostiin.  Kehittynein  näistä  on  Riot. 
im ,  joka  on  tarjolla  selainpohjaisena, 
sovelluksena  kolmelle  yleisimmälle 
käyttöjärjestelmälle  sekä  mobiiliver- 
siona  Androidille  ja  iOSdle. 

Riot  ei  ulkoasultaan  ole  aivan  niin 
viilattu  kuin  esimerkiksi  Slack  tai  Te¬ 
legram,  mutta  siihen  lupaillaan  lähi¬ 
aikoina  isohkoa  käyttöliittymäuudis- 


Gomuks  -  konsolipohjainen  Matrix-asiakas- 
ohjelma  näyttää  irkkaajalle  tutulta. 


IRC  v3? 

Suomalaisen  Jarkko  Oikarisen  Oulun  yli¬ 
opistolla  kehittämä  Internet  Relay  Chat  (IRC) 
täytti  äskettäin  30  vuotta  (ks.  Skrolli  2018.3). 
IRCin  pohja  on  edelleen  vanha  RFC  1459  -do¬ 
kumentti  eli  IRC  2.4.0  vuodelta  1993.  Vuonna 
2000  tehtiin  IRC  2.10  -päivitys  (RFC  2812), 
joka  on  tosin  vähän  jäänyt  vanhemman  ver¬ 
sion  sekä  asiakas-  ja  palvelinpuolen  laajen¬ 
nusten  varjoon. 


tusta.  Sailfishille  on  kehitteillä  oma 
Harbour-Matrix- niminen  sovellus. 
Aloittelijalle  voi  varauksetta  suositella 
Riotin  käyttämistä. 

Jos  pidät  perinteisestä  työpöytäasi- 
akkaasta  kuten  HexChat  tai  mIRC , 
NHeko  on  sopiva  ja  tarjolla  myös 
kaikille  kolmelle  käyttöjärjestelmäl¬ 
le.  Fractal  vaikuttaa  myös  asialliselta, 
mutta  on  tällä  hetkellä  tarjolla  vain 
Linuxille.  Terminaalissa  taas  toimii 
usean  protokollan  WeeChat  Matrix- 
skriptillä  tai  varta  vasten  Matrixia  var¬ 
ten  tehty  gomuks. 

Asiakasohjelmia  listataan  tätä  kir¬ 
joittaessa  valtavat  48  kappaletta,  joista 
ohj  elmistotekniikan  luonnonvalinta 
varmasti  karsii  huonoimmat  aika¬ 
naan  pois.  Kotipalvelin  muistaa  ka- 
navalistat  ja  viestihistorian,  joten  eri 
asiakassovelluksia  on  helppo  kokeilla. 
Voit  myös  olla  usealla  asiakkaalla  yhtä 
aikaa  samalla  tunnuksella  Matrixissa 
kiinni. 

Matrixin  tulevaisuus 

Tulevaisuutta  on  vaikea  ennustaa,  ja 
tämä  pätee  myös  Matrixiin.  Käyttäjä¬ 
määrältä  ja  tunnettavuudeltaan  se  on 
vielä  höyhensarjassa.  Siltausominai- 
suuksiensa  ansiosta  muna-kana-on- 
gelma  ei  ole  niin  suuri.  Matrix  ja  sen 
asiakasohjelmat  eivät  ole  täydellisiä, 
sillä  niissä  on  vielä  bugeja  ja  puutteita. 
Kehitysyhteisössä  on  kuitenkin  hyvää 
pöhinää  ja  Githubista  löytyvät  asiak¬ 
kaat,  sillat,  botit  ja  muut  kertovat,  että 
kiinnostusta  kehittäjien  kannalta  löy- 
tyy. 

Myös  palvelinpäässä  tapahtuu  -  täl¬ 
lä  hetkellä  eri  vaiheissa  olevia  palve¬ 
lintoteutuksia  on  ainakin  11.  Joukko 
Matrix-kehittäjiä  on  myös  aloittanut 
The  Grid  -nimisen  haarauman  Matrix- 
palvelimesta,  jonka  olisi  tarkoitus  kor¬ 
jata  erinäisiä  puutteita  arkkitehtuuris¬ 
sa,  tehdä  asiakkaiden  kirjoittamisesta 

Joka  tapauksessa  tämä  "uusinkin  IRC" 
on  jo  iäkäs,  joten  ei  ihme,  että  vaihtoehdot 
kuten  Matrix  kiinnostavat.  Irkkiäkin  kehi¬ 
tetään  kuitenkin  edelleen.  IRC  v3  -hanke 
tuo  mukanaan  parannuksia  muun  muassa 
viestihistoriaan,  tunnistautumiseen  ja  tur¬ 
vallisuuteen.  Uusi  standardi  on  vielä  kes¬ 
ken,  mutta  sitä  voi  jo  kokeilla:  ircv3.net/ 
software/cl  ients.html 

Janne  Siren 


Matrixin  käyttöönotto 

Matrix  on  helppo  ottaa  käyttöön  Riot. 
im:llä  (riot.im):  Luo  tunnus.  Kun  tunnus 
on  luotu  ja  pääset  varsinaiseen  asia¬ 
kassovellukseen,  voit  alkaa  liittymään 
kanaville.  Kanavalista  löytyy  vasem¬ 
masta  alalaidasta  "Room  Directory" 
-painikkeen  takaa.  Voit  kirjoittaa  kana¬ 
van  nimen  avautuvaan  tekstikenttään 
tai  hakea  kanavia  eri  palveluista. 

Kanavannimet  sisältävät  kanavan  ko¬ 
tipalvelimen  nimen.  Esimerkiksi  #mat- 
rix.fi:matrix.org  on  suomenkielinen 
Matrix-käyttäjien  yleiskanava.  IRC-ka- 
navat  ovat  vähän  pidemmässä  muodos¬ 
sa  :  #freenode_#hacklab.fi:  matrix. 
org  (Suomen  hacklabien  kanava  Free- 
nodessa)  tai  #_ircnet_#skrolli:irc. 
snt.utwente.nl  (Skrolli-lehden  kanava 
IRCnetissä). 

Kun  olet  päässyt  haluamillesi  kana¬ 
ville,  kannattaa  asentaa  Riot.im  kän¬ 
nykkään  ja  kokeilla  myös  muita  asia¬ 
kassovelluksia. 


<r 

#skrolli  ^  j 

Tietokonekulttuurin... 

juu  iai  y m. yo  junrva  umaa  pii  ia  a 

V 

visy  (@Jrcnet_visy:irc.snt.utwente.nl)  © 
ukissa,  et  jos  oman  kodin  eestä  et  oo  tehny  mitään 
ni  sanomista  voi  tulla 

M 

mikron  © 

no  en  tiedä  briteistä  mutta  suomessa  on  ihan  noin 
kyllä 

J 

jarkko  © 

soveltuu  hyvin  sulautettuihin,  mutta  moneen 
ainoo  toolchain  gcc-pohjainen 

J 

Jupp3  © 

...mikä  tietenkin  "yllättäen"  johti  siihen,  ettei 
yksikään  liike  tee  lumitöitä  lainkaan,  ainoa  tapa 
olla  1 00%  varma,  ettei  kukaan  voi  haastaa 
oikeuteen. 

W 

wieder  © 
miten  se  on  varmaa? 

J 

Jupp3  © 

Voi  olla  legendaakin 

vvieder  © 

4^ 

m 

(send  a  message  (unencrypted)...  (Dj  V» 

Matrix-asiakasohjelman  mobiiliversio: 
Riot.im  Androidilla. 


entistä  helpompaa,  tarjota  ensiluok¬ 
kaisen  dokumentaation,  mutta  sa¬ 
malla  pysyä  yhteensopivana  Matrixin 
kanssa. 

Tavallisen  kansan  viestimeksi  Mat¬ 
rix  tuskin  lähivuosina  nousee,  vaikka 
se  onkin  saatu  riittävän  helppokäyttöi¬ 
seksi.  IRCin  tappajaksi  Matrixia  voi¬ 
si  ennustaa,  tosin  tappamisen  sijaan 

kyse  on  enemmän  hyvässä  yhteistyös¬ 
sä  suoritettavasta  sukupolvenvaihdok¬ 
sesta.  IRC-asiakkaana  Matrix  on  jo  nyt 
varsin  hyvä  -  helppo  ottaa  käyttöön, 
viestihistoria  säilyy,  kuvien  jakaminen 
sujuu  helposti  ja  käyttö  onnistuu  sekä 
kännykästä  että  tietokoneella.  Kaikki 
nämä  onnistuvat  myös  perinteisillä 
IRC-asiakkailla,  mutta  vaativat  joko 
maksullisen  palvelun  käyttöä  tai  valta¬ 
vaa  säätämistä. 

Tässä  artikkelissa  keskityttiin  Matri- 
xiin  pikaviestimenä  ja  erityisesti  IRCin 
täydentäjänä.  Perusviestinnän  lisäksi 
Matrix  tukee  kuitenkin  myös  kuvien 
lähetystä,  päästä  päähän  salattuja  yhte¬ 
yksiä  ja  VoIP-puheluita.  & 


VVHATSAPP 


SLACK 


DISCORD 


TELEGRAM 


IRC 


MATRIX 


Matriisi  yleisten  pikaviestinten  ominaisuuksista. 

Build  an  AI  in  Python  that  can  play  Starcraft  II, 
outsmart  the  other  players,  and  rise  to  fame. 

More  information  is  coming  in  January  2019. 
May  the  best  AI  win. 

reaktor.conn/artificial-overnnind 

#artificialovermind 

